
अस्तावना 


इस पुस्तक में दो प्रकार के लेखों का संग्रह किया गया है। कुछ तो 
ऐसे हैं जो गाँधीजी क विचारों का निदशन कराते हैं ओर कुछ ऐसे हें 
जो समाजवादी सिद्धान्तों का समन करते हैं। श्राज हिन्दुस्तान में इन 
दोनों विचार-धाराओं का संघ चल रहा है ओर जनता दोनों का परिचय 
प्राप्त करना चाहती है। गाँधीजी के सिद्धान्त बहुत-कुछ क्रियात्मक रूप में 
सामने आये हैं, क्योंकि गाँधीजी इस बात को मानते हैं कि प्रत्येक व्यक्ति 
के अपने जीवन को सुधार लेने से ही समाज सुधर जाता है ओर उसमें 
प्रचलित बुराइयाँ दूर हो सकती हैं | ग्रगर व्यक्ति का सुधार हो गया तो 
साथ-ही-साथ और अनिवायरूप से समष्टि का सुधार हो जाता है। इसलिए 
उनके सिद्धान्तों को क्रियात्मक रूप देना प्रत्येक ध्यक्ति के अधिकार में हे 
ओर जिस अंश में ऐसे लोग हिन्दुस्तान में मिले हैं, जो उनको अपने 
जीवन में परिवर्तित कर सके हैं उसी अंश में उनका क्रियात्मक रूप देखा 
जा सकता है| समाजबाद के सिद्धान्तों को परिवर्तित करने के लिए सामू- 
हिक शक्ति की आवश्यकता है। राजसत्ता के बिना उनका क्रियात्मक 
परिवतन एक प्रकार से असम्मव है । इसलिए समाजवाद का रूप भारत- 
वर्ष में केवल लेखों और भाषणों में ही पाया जा सकता है । 

इस्र पुस्तक में दोनों प्रकार के लेखों को एकत्र करके यह प्रयत्न 
किया गया है कि पाठक के सामने दोनों चित्र आजाय | में समभता हूँ 
कि दोनों पत्तों के सिद्धान्तों को समझने के लिए. उनके समथकों के ही 
लेख अधिक उपयोगी हो सकते हैं । इसलिए पाठकों को चाटिए कि श्रगर 
वे गॉँधीमत को समझना चाहते हैं तो श्री किशोरलाल मशखरूवाला, श्री 
हरिभाऊ उपाध्याय, श्राचाय कृपलानी और डा० पह्मामिसीतारामैया के 
लेखों में ही उनकी खोज करें | उसी प्रकार समाजवाद के रिद्धान्तों 
को श्री सम्पूर्णानन्द, श्री जयप्रकाश नारायण, श्री एम० एन०> राय 
प्रद्मति के लेखों से ही द्वँट निकालें । दोनों विषय गूढ़ हैं। गांधीजी ने 


अपने विचारों को पुस्तक-रूप में कहीं इकटा करके प्रकाशित नहीं किया 
है| मगर उनके लेख ओर भाषण, जो समय-समय पर जनता के सामने 
आते गये हैं, इतने अधिक हुए है कि वे कई हजार प्रष्टो को भर सकते हैं। 
समाजवाद पर तो इस देश में और विदेशों में अनगनित पुस्तके लिखी 
जा चुकी हैं। इन सबका साराश मात्र भी विशेषकर, जब उनमें मानव- 
जीवन के सभी पहलुओं पर रोशनी डालने का प्रयत्न किया गया है, इस 
छोटी-सी पुस्तक में समाविष्ट करना असम्भव नहीं तो कठिन अवश्य है। 
तो भी जो मौलिक बाते इस पुस्तक में आ गई हैं, वे दोनों विचार-शैलियों 
के भेद और सामञ्जस्य का अ्रच्छा परिचय दिलाती हैं | इसमें कई लेख 
विवादात्मक शली पर ही लिखे गये हैं और इसलिए उनमें उतनी सेद्धा- 
न्तिक गहराई नहीं हैं तो भी आज की परिस्थिति में उनका उपयोग है 
और वे एक न्यूनता दूर करते हैं। श्राशा है, पाठक इससे यथोचित 
लाभ उठायेंगे। 


हरिजन बस्ती, दिल्ली । राजेन्द्र प्रसाद 
१-३-३६ 

१:५३ 
गांधीवाद : ममाजवाद 
[ श्री किशोरलाल घ० मशरूवाला | 


कई मित्रों ने वार-बआर मुझसे आग्रह किया है कि में इस विषय की 
विस्तारपूर्वक चच। करू | किंतु स्वयं भुके इस चर्चा को चलाने में 
बहुत दिलचस्पी नहीं थी, यही नहीं, बल्कि बहुधा भेने इसे शान्त करने का 
प्रयत्न किया है। कारण, शास्त्रार्थ की चर्चा में हम लोगों की इतनी 
ज्यादा दिलचस्पी बढ़ गई है कि एक तरह इसे इम अपने पीछे लगा हुआा 
एक व्यमन या रोग भी कह सकते हैं | वाद-विवाद के नशे में प्रायः हमें 
इसका खयाल ही नहीं रहता, कि इन विवादों का व्यावहारिक परिणाम 
क्या हो सकता है। ओर चर्चा के विपय ही ऐसे हैं, कि क्रयामत के दिन 
तक इनकी चर्चा करते रहें, तब्र भी शायद्‌ इनके विषय में सबका एक- 
मत नहीं होगा । 
दूसरे, एक हद तक इन चचाश्रों की असल बुनियाद ही अभी 
अनिश्चित है। इसीसे ये चर्चाय अक्सर बेमुद्दा ओर बेबुनियाद-सी बन 
जाती हैं। उदाहरणाथ, यदि हम गाधीवाद” का विचार करे, तो गांधीजी 
इसके बारे में स्वयं इस प्रकार कहते हैं 
“ « “गांघीवाद! नाम की कोई वस्तु है ही नहीं; ओर न भ॑ अपने पीछे 
कोई सम्प्रदाय छोड़ जाना चाहता हूँ | मेरा यह दावा भी नहीं है कि भ॑ने 
किसी नये तत्त्व या सिद्धान्त का आविष्कार किया है। भने तो सिफ जो 
शाश्वत सत्य हैं, उनको अपने नित्य के जावन और प्रतिदिन के प्रश्नों 
पर अपने ढंग से उतारने का प्रयासमात्र किया है। ...... - जो राय 
पैंते कायम को हे, ओर जिन निणयों पर में पहुँचा हूँ, वे भी अ्रन्तिम 
नहीं हैं | हो सकता है, भ॑ कल ही उन्हें बदल दूँ । म॒के दुनिया को कोई 
नई चीज़ नहीं सिखानी है| सत्य और अ्रहिंसा अनादि काल से चले आये 
हैं। भने तो जहाँतक भ॑ कर सका, इन दोनों के अपने जीवन में प्रयोगभर 


हे रू 

किये हैं । ऐसा करते हुए कई बार मेंने गलती भी की है. ओर उन 
ग़लतियों से भने सीखा भी है। मतलब जीवन ओर उसके प्रश्नों द्वारा 
मुझे सत्य ओर अहिंसा के आचरणुगत प्रयोग करने का अ्रवसर मिल गया 
है| स्वभाव से में सत्यवादी तो था, किन्तु अहिंसक न था. . .. . .. - .सत्य 
की उपासना करते-बरते ही मुझे अहिंसा भी मिली है । 

“ऊपर जो कुछ मेंने कहा है, उसमें मेरा सारा तत्त्वज्ञान, यदि मेरे 
विचारों को इतना बड़ा नाम दिया जा सकता हो तो, समा जाता है । आप 
उसे गांधीवाद” न कहिए; क्योंकि उसमें वाद? जेसी कोई बात नहीं है ।”” 

जिनके नाम से वाद चलता है, वह स्वयं यदि अपनी मनोकृत्ति को 
इस प्रकार उपस्थित करते हैं तोजो लोग उनकी या उनके नाम की छाया 
के नीचे रहकर सेवा करने का प्रयत्न कर रहे हैं, उनका एक दूसरे वाद! 
के प्रचारकों के साथ विवाद में उतरना कितना अनुपयुक्त होगा ओर 
उसकी नींव कितनी कच्ची होगी | 

ग्रच्छा , अब यदि समाजवाद का विचार करते हैं, तो उसके भी 
सिद्धान्तों ने अभी कोई निश्चित और सवमान्य स्वरूप धारण नही किया 
है | उसका दावा है कि वह एक तत्वदशन है; किन्तु तत््वदशन होते हुए 
भी अभी वह बाल्यावस्था में ही है । लेकिन चूँकि उसका दावा तत्वदशन 
का है, इसलिए. मानवजीवन से सम्बन्ध रखने वाली सभी प्रद्ृत्तियों-- 
धार्मिक, नेतिक, राजनेतिक, सामाजिक, आधथिक--पर विचार करने 
का उसमें प्रयत्न किया गया हे, ओर पणिडत जवाहरलाल नेहरू के 
कथनानुसार-- क्‍ 

“जीवन और उसके प्रश्नों के सम्बन्ध में समाजवाद का एक विशिष्ट 
दृष्टिकोण है। अतः वह कोरे तक से भिन्न एक निराली वस्तु है। इस 
प्रकार आनुवंशिकता के, लालन-पालन के, ओर भूतकाल तथा वतंमान 
काल की परिस्थिति के अदृश्य प्रभाव से जिस मनोद्ृत्ति का निर्माण होता 
है, वह भी विशिष्ट प्रकार की होती है ।?* 


१ हरिजनबन्धु, २६-३-१६३६ | २. 'मेरी कद्दानी' से । 


* ३: 


चूँकि, जेसा कि ऊपर कहा जा चुका है, समाजवाद अ्रभी अपनी 
बाल्यावस्था में है, इसलिए स्वभावतः उसम॑ भिन्‍न-भिन्‍न समाजवादियों के 
त्रीच काफी मतभेद है। यूरोप में तो समाजवाद के अनेक पन्‍न्थ बन गये 
हैं। ओर हिन्दुस्तान में भी दो-तीन पन्थ तो हैं हं। | यह भी हो सकता है 
कि एक ही पंथ के समाजबादियों में भी छोटे-बड़े मतभेद हों | अतः संभव 
है कि कोई ग्रादमी समाजबाद के किसी अंग का समथन या खण्डन करने 
चले श्रोर उसका विरोधी सामने से यह कहे कि उसकी दृष्टि में वह अंग 
तात्विक नहीं है, अथवा उसका कोई महत्त्व नहीं है, या उसके विषय में 
उसका कोई मतभेद नहीं है। उदाहरण के लिए परिडत जवाहरलालजी 
जसे प्रसिद्ध समाजवादी को ही लीजिए। ता० ७-१०-१६३६ के म्बे 
क्रॉनिकल' में कुमारी प्रेमाबहन कण्टक के नाम उनका एक पत्र छपा है । 
इस पत्र में वह लिखते हैं-- 

४ विवाह का या स्त्री-पुरुपल्थिपयक प्रश्नों का स्वयं-सेवक या समाज- 
दादी बनने के साथ क्‍या सामबनन्‍्ध है ? अपने व्यापक अश्रथ में समाजवाद 
जीवन से संबन्ध रखनेवाला एक तत््वदशन है ओर इसलिए जीवनसंबंधी 
सब्र बातों में उसका समावेश हा सकता है | किन्तु साधारणतः समाजवाद- 
का अर्थ है, आशिक व्यवस्था संबन्धी एक विशिष्ट सिद्धान्त | जब में समाज- 
चाद की चर्चा करता हूँ, तो मेरे सामने यह आशिक सिद्धान्त ही होता 
है| ओर इसलिए समाजवाद के सिलसिते म॑ घम, विवाह, और नीति- 
विषयक जो चर्चा की जाती है, वह क्लिकुच बेमतलब है |” 

सम्भव है कि दूसरे समाजवादियों की ठीक यही राय नभी हो। 
मतलब्र यह है कि इस परिस्थिति में 'गांधीवाद! और समाजवाद के नाम 
पर जो कि दोनों अभी पूरी तरह समझे नहीं गये हैं, इस प्रकार की जो 
चचायें चलाई जायेगी, उनसे शायद ही विचारों का कोई स्पष्टीकरण हो 
सकेगा । हाँ, इनके कारण दो दल तो जरूर बन जायेंगे, लेकिन यह ज़रूरी 
नहीं कि इन दलों के विचारों में कोई स्पष्टता हो । सिर्फ यह हो सकता है 
कि किसी शब्द या सूत्र के विषय में उनकी रुचि या अ्रदचि घप्थिर हो 

जाय, ओर उसके आधार पर उन्हें अपने स्थानीय ज्षेत्रों में अन्द्र-अ्रन्दर 
लड़ते रहने की 4रणा मिला करे। साथ ही, यदि दो में से एक भी पत्ष 
के सामने अपना कोई निश्चित और तात्कालिक कार्यक्रम न हो और वे 
उसपर अमल करने को कटिबद्ध न हों, तो इस तरह की चर्चाओं से, न 
चर्चा करने वालों को, न जनता को ही उनसे कोई लाभ होगा, मगर, जो इन 
दोनों पक्षों को कुचल देना चाहते हैं, ये उन्हींके हाथ के अनुकूल साधन 
बन जायें। हमारी इन च्चांओ्रों के परिणामस्वरूप हमारे ये विपक्षी 
दूरद्शिता से काम लेकर पहले ही होशियार हो जाये, और अपने संगठन 
को मजबूत चना ले । क्योंकि उनके सामने जनता की नहीं, अपने ही हित 
की दृष्टि प्रधान होती है, ओर उनकी संख्या कम ओर उस अनुपात में 
साधन-सामग्री अटूट होती है; ग्रतः अपने दल को दृढ़ बना लेना उनके 
लिए अ्रपेक्षाकृत सरल होता है | इसके सिवा हुकूमत भी उनकी पीठ पर 
होती है। अ्रतणव नतीजा यही निकल सकता है कि लड़नेवाले दो पन्षों 
में से पहले एक का ओर फिर दूसरे का दमन शुरू हो जाय | इधर अनजाने 
ही क्‍यों न हो, किन्तु जो लोग जोश में आकर बार-बार ऐसी शास्त्रीय 
चर्चाओं में भाग लेते हैं, हो सकता है कि इन चर्चाओं के कारण उनके 
दिल एक दूसरे से खिंच जायँ और उनमें एक दूसरे के प्रति वेमनस्थ 
पेदा हो जाय । इस कारण जब एक का दमन होता हो, तो दूसरा पक्त 
जान बूककर नहीं, तो अ्रनजाने उस दमन का साधन बन जाय, अथवा 
साधन न बनने पर भी तटस्थ दशक बनकर खड़ा रहे | इन दोनों 
अवस्थात्रों से देशहित की तो हानि ही हो सकती है । 

इसका यह आशय नहीं कि देश के नानाविध प्रश्नों के बारे में 
हमारे विचारों का श्रधिक-से-अधिक स्पष्ट होना इृष्ट नहीं है। असलियत 
यह है कि हमारे देश की जो अनेक समस्‍यायें हैं, उनमें कुछ ऐसी हें, 
जिनके विषय में तुरन्त ही हमारे विचार स्पष्ट और हमारी निष्ठा दृढ़ हो 
जानी चाहिए, कुछ ऐसो समस्‍यायें भी हैं, जिनपर इच्छा होते हुए भी, 
आज की स्थिति में, साधारणतः बुद्धिमान गिने जानेवाले लोग, भी, 

परिश्रमपूर्वेक विचार करने का प्रयत्न करके भी, किसी स्पष्ट विचार तक 
नहीं पहुँच सकते हैं; फिर उसके प्रति दृढ़निष्ठ बनने की तो बात ही क्या ९ 
कारण यह है कि जीवन के व्यवहारप्रधान प्रश्नों पर स्पष्ट विचार के 
लिए. जनसाधारण के सामने कुछ बातें बहुत ही स्थूल रूप में प्रकट होनी 
चाहिएँ | जब्रतक इस प्रकार का स्थूलद्शन उन्हें नहीं होता तबतक उस 
विपय के विचार उनकी बुद्धि में प्रवेश ही नहीं कर पते | और यदि तके 
से वे कुछ समभ भी गये, तो उसके कारण उनमें निष्ठा की वह दृढ़ता 
नहीं पदा होती, जो एक शक्ति बन सके। अतएव ऐसे प्रश्न वाद-विवाद 
द्वारा समझाये और स्पष्ट नहीं किये जा सकते। इन्हें समझने के लिए 
इनका अधिक परिपक्व होना आवश्यक है | 

इस दृष्टि से यदि हम देश-विपयक समस्याश्रों के तत्काल और 
अनिवाय, तथा दूरगत, ऐसे दो मंद करदे ता, मेगे विचार में हमारे देश 
को स्वतन्त्र करने के लिए नीचे लिखी बातें सबप्रथम ओर तात्कालिक 
मद्त्व की ठहरती हैं, ओर यह जरूरी है कि इनके सम्बन्ध में हमारे 
विचारों में किसी भी प्रकार को अ्श्पष्टता, संदिग्घता या कच्चापन न रहे | 
क्योंकि इसके अभाव में विचारों की सारी स्पष्टत' ओर तकशुद्धता उन 
शून्यों की तरह है, जिनके पहले कोई अंक नहीं रहता। वे बातें इस 
प्रकार हैं! -- 

१ जबतक देश की सेवा के लिए तन, मन ओर धन अपण करके 
अपना जीवन कुबन करने की तेयारी वाले स्त्री-पुरुष दज्ञारों की संख्या में 
उत्पन्न न होंगे, तत्र तक कुछ भी सिद्ध होनेवाला नहीं । 

२. ऐसे लोगों में भी यदि चरित्र की दृढ़ता ओर ध्येय की निष्ठा न 
हुई, तो कोई बल या फल उत्पन्न होने वाला नहीं । 

३. साधारण आत्मसुखपरायण तझुणों में इन्द्रियों के भोगों और 
जीवन के प्रति जो रस रहता है, उन रसों से जिन्हें अरुचि नहीं है, और 
उन्हें जीतने के लिए. जिनका आत्म-संयम और इन्द्रिय-निग्रह के साथ 
आग्रहपूर्ण प्रयत्न नहीं है, उन स्त्री-पुरुषों में चारित्र्य की दृढ़ता या ध्येय 

की निष्ठा नहीं ञत्रा सकती; यदि ग्राज आई हुई प्रतीत होतो हो, तो भी वे 
ध्येयप्राप्ति तक टिकनेवाली नहीं होती | 

४, हमें यह तो स्पष्ट ही समक लेना होगा, कि स्वराज मिलने से 
पहले, अर्थात्‌ आज, जितने लोग देश-सेवा के विविध ज्षेत्रों में हैं, उनमें 
प्रतिवर्ष अधिकाधिक संख्या में आजीवन सेवकों और सेविक्राश्ों की वद्धि 
होती रहनी चाहिए | और इनका बड़ा भाग उन लोगों में से आना होगा, 
जो सम्पन्न या ग़रीब मध्यम श्रंणी के हैं। इन लोगों को सांसारिक दृष्टि से 
अधिक सादगी, गरीबी ओर कठिनाई वाला और शारीरिक दृष्टि से श्रमयुक्त 
जीवन बिताना होगा | श्रतएव यदि हमारे युवकों ओर युवतियों के जीवन 
ओर चरित्र का निर्माण इस तरह न हुआ कि जिससे वे ऐसे जीवन के 
लिए तेयार हों, तो स्पष्ट है कि हमारा स्वतंत्रता का ध्येय कभी सिद्ध न हो 
सकेगा । सम्मव है, इस कथन पर, कि स्वतंत्र दृष्टि से भी सादा ओर 
श्रमयुक्त जीवन ही इष्ट है, हम ग्रापत्ति हो | किन्तु इस बात में तो किसी 
को जरा भी शंका न रहनी चाहिए कि हिन्दुस्तान के स्वराज की प्राप्ति के 
लिए. यह पहली ओर अनिवाय शत है । 

सम्भव है, ये बाते बहुत अरुचिकर और कठिन मालूम हों । किन्तु 
में समझता हूं कि जिनके अन्दर देश को स्वतंत्र करने की सच्ची लगन 
है, वे गांधीजी के तरीकों को मानने वाले हों, या समाजवाद के सिद्धान्तों 
से प्रम रखने वाले हों, या इन दोनों से भिन्न किसी तीसरे माग के अनुयायी 
हों, उनके लिए ओर सब बातों की सचाई की अ्रपेज्षा इन बातों की सचाई 
को पहचानने, इनकी क॒द्र करने और इनके लिए कमर कसकर तेयार हो 
जाने की ज़रूरत है'। जीवन का विचार करने वाला कोई भी तत्वज्ञान 
चाहे वह आध्यात्मिक सिद्धान्त के नाम से पुकारा जाता हो, या भौतिक 
सिद्धान्त के नाम से, यदि संयम, इन्द्रिय-निग्नह और स्वेच्छा-पूर्यक स्वीकार 
की हुई सादगी (जिसे दूसरे शब्दों में श्रस्तेय, अपरिग्रह, अलोभ अथवा 
गरीबी का व्रत कहा जा सकता है? के प्रति ठुच्छुता या तिरस्कार का भाव 
रखता हो, और तरुण प्रज्ञा के मन में इंद्रियामिमुख भोग-लोलुप जीवन की 

वातनाओं को बढ़ाता हो, तो उसका एक ही परिणाम होगा ओर वह यह 
कि स्वतंत्रता का दिन और और आगे ठिलता चला जायगा। यह 
सिद्धान्त एक सचाई है। इसे हम जल्दी समझे, या देर से सममभें, समझना 
तो पड़ेगा ही | जल्दी समभने में कल्याण है, देर से समझने म॑ जोखिम 
है, क्योंकि हो सकता हे, हम इतनो देर म॑ समझे कि उसके बाद समभते 
हुए. भी हाथ मलकर रह जाना पड़े--बराजी हाथ से निकल चुके। और 
यह तो निर्विबाद है कि संयमी, इन्द्रियजित ओर सादा जीवन बिताने वाली 
जनता के बल पर ही देश ख्तंत्र ओर समुद्ध बन सकेगा । 
१ बे ३ ु 

अत्र जिनकी बुद्धि या हृदय गांधीजी के विचारों तथा मार्गों के प्रति 
विशेष आकृष्ट होता है, उनसे दो-चार बातें भें कहना चाहता हूँ। गाधीजी 
के विचारों--अथवा कहिए, पद्धतियों-में कुछ तत्त्व तो ऐसे हैं, जो 
अचल कहे जा सकते है, जो लोग उनके जीवन या उपदेश से प्रेरणा या 
मार्ग-दशन चाहते हैं, उनके लिए वे आचरणीय हैं। 

इस प्रकार का पहला अ्रचल-तत्व यह है, कि जीवन की सभी 
समस्याओ्री' का विचार और हल सत्य, अहिंसा ओर सेवा द्वारा ही करने 
का प्रयत्न होना चाहिए । 0 

इसमें सत्य, श्रहिंसा ओर सेवा, ये तीन अंग या मर्यादायें कही गईं 
हैं। इनका क्रमशः अलग अलग विचार करना ठीक होगा । 

सत्य! में नीचे लिखी बातों का समावेश होता हे--पूबग्रह से 
दूषित न॑ होना, किन्तु सत्य को मानने के लिए. सदा तैयार रहना, 
ओर इस कारण असत्य से, फिर वह कितना ही पुराना ओर बहुमान्य 
क्यों न हो, ओर उसमें हम कितने ही आगे क्योंन बढ़ चुके हों, 
वापस लोटने में भय ओर लज्जा न रखना, और साथ ही, जिस समय 
जिस बात के बारे में सत्यता का विश्वास हो, उसके लिए. अपना सबवस्व 
खोने को तेयार रहना । 


“अहिसा!--इसका अ्रथ होता है हर प्रकार के अ्रधम का--गांधीजी 

की भाषा में कहें तो--परशुबल से नहीं, बल्कि आत्मबल' से विरोध कश्ना | 
गांधीजी कई बार समझता चुके हैं कि अहिंसा कोई निष्क्रिय अभावा- 
त्मक मनोब्त्ति नहीं है, बल्कि वह प्रवाह के विरुद्ध चलने की एक 
क्रियात्मक ओर भावना-प्रधान प्रव्नत्ति है.» दुनिया में हिंसा का 
प्रयोग प्राचीन काल से होता आ रहा है | और बुद्धि तथा विज्ञान कीं 
सहायता से उसकी पद्धति को पूर्णता तक पहुँचाने और हिंसा का एक 
शास्त्र तेयार करने के प्रयत्न सदियों से हो रहे हैं। जिसका हिंसाबल 
विपक्षी के हिंसाबल की अ्रपेज्ञा अधिक संगठित, सुधरा हुआ और साधन- 
सम्पन्न होता है, उसके लिए हिंसा द्वाग अपने मौतिक ध्येय को सिद्ध करने 
का माग खुला है ही | ऐसी कोई बात नहीं है कि इस ब्रल का उपयोग 
केवल अधघम ओर अन्याय के विरुद्ध ही हो सकता है । इसमें तो जो ज्यादा 
बलवान होता है, वही जीतता है, फिर भले उसका पतक्त अ्रधर्म का ही क्यों 
न हो, इसका एक ताजा उदाहरण इय्ली-अब्ीसीनिया का युद्ध है | श्रगर 
विपक्षी अधिक बलवान है, तो स्पष्ट है कि इस मांग का अवलम्ब करने 
से हानि-ही-हानि होगी । अतएब आध्यात्मिक दृष्टि को भ्ुलाकर केवल 
व्यावहारिक दृष्टि से सोच, तब भी यह सिद्ध होता है कि जिन साधनों में 
विपक्षी हमसे अधिक बलवान और कुशल है, उन साधनों क/ उपयोग 
करने की लालच में न पड़कर एक बिल्कुल नये प्रकार के साधन की शोध 
कश्ना, उसका विकास और सशोधन करके उसे सम्पूर्ण बनाना और 
उसके प्रयोग में कुशलता प्राम करना आवश्यक है।) अहिंसा श्रथवा प्रेम 
में-अरथांत्‌ विपक्नी को दरड देकर नहीं, किन्तु स्वयं कष्ट सहकर उसे 
जीतने की रीति में--जो शक्ति है, कह है तो हिंसा के जितनी ही पुरानी, 
किन विजन योग्य श्रनुशीलन द्वारा उसका सम्यकू-विकास नहीं किया गया 
है ।विज्ञानिकों का कथन दै कि गुरुत्वाकषंण का नियम संसार को पहले- 
पहल न्यूटन ने दिया । इसका यह अ्रथ नहीं कि न्यूटन ने ही पहले-पहल 
गुरुत्वाकषंण की शक्ति का और उसके प्रयोग के नियमों का निर्मार 
किया । गुरुत्वाकर्षण का नियम तो न्यूटन से पहले भी संसार में मौजूद 

था ओर लोग उसे बिना जाने, त्रिना उसका नाम रक्‍्खे व्यवहार भे उससे 
लाभ उठाते थे। किन्तु लोगों को उसका विधिवत्‌ ज्ञान न था, और गणित 
फे नियम न बने थे | न्यूटन ने इन नियमों का पता लगाया श्रोर इन्हें 
दुनिया को समझाया | उसके परिणामस्वरूप अनेक वेज्ञानिक आविष्कार 
किये गये, और अनेक सुधरी हुई काय-पद तियों का जन्म हुआ ॥ अहिसा 
को गाधीजी का आविष्कार! कहें तो वद इसी तरह का हो सकता है। 
अहिंसा या प्रेम नाम की कोई ऐसी नई शक्ति, जो पहले संसार में थी ही 
नहीं, उन्होंने पेदा नहीं की हे | यह शक्ति तो संसार में आदिकाल से रही 
है, ओर जाने-अनजाने उसका उपयोग भी होता रहा है। इसका तो नाम 
ओर स्वरूप भी अज्ञात न था। कुछ ज्षेत्रों मं इसका झ्ञानपूर्वेक उपयोग 
भी हुआ है, और सेंकड़ों पुरुषों ने इसकी महिमा का वर्णन किया है । 
किन्तु इस श्रद्धा के साथ कि हिंसा के समान ही इसका भी नानाविधि 
उपयोग ओर विकास हो सकता है, यह एक बलवान शक्ति है, ओर इसके 
गर्भ में अनेक प्रसुप्त ओर अनाविष्कृत विद्याये (प्रयुक्तिया) हानी चाहिएँ, 
गांधीजी ने अपने जीवन में इसे संशोधित ओर विकसित करने का प्रयत्न 
किया, ओर आज भी कर रहे हैं। हिंसा के क्षेत्र में सशस्त्र मोटर (टेक) 
मशीनगन, विमान, विषेली बायु, बम आदि मनुप्य को मारने और 
पीड़ने की श्रनेक विद्याओं (प्रयुक्तियों) का तथा इसको सहायता के लिए 
गुप्तचर-विद्या, रिश्वतखोरी, झूठे प्रमाण, भूठेप्रचार आदि अनेक असत्यात्मक 
उपकरणों का जो विकास हुआ है, वह भी कोई आजकल को मेदनत का 
नहीं, युगों की मेहनत का प्ररिणाम है, ओर उसके पीछे हज़ारों बुद्धिमान 
मनुष्यों की ग्पार शक्ति और अनन्त घन खच हुआ है |/यदि अहिंसा 
की शक्ति का विकास करना हो, तो उसके लिए श्रद्धावान तथा दृह 
लगन वाले संशोधकों की सेवा समपित होनी चाहिए। अतएव जिन्हें 
गांधीजी के मार्गों में श्रद्धा है, उनके सामने एक स्पष्ट जीवन-काये तो है 
ही । यह कि अ्रपने जीवन के विविध कार्यों में बुद्धिपूवंक श्रहिंसा का प्रयोग 
करके उसमें विद्यमान प्रसुप्त शक्तियों का पता लगाने श्रौर उनका विकास 

करने में अपनी ओर से सहायता पहुँचाना | शस्त्रों के आविष्कार में 
पदार्थ-विज्ञान और रसायन-शास्त्र की दृष्टि आवश्यक होती है, अर्दटिसा के 
संशोधक .में प्रेम के उस अदटूट भण्डार की आवश्यकता है, जो वेगवान 
और क्रियावान होते हुए भी स्वार्थ और मोह से रहित हो | यह नहीं, कि 
इसके लिए बुद्धि की कुशाग्रता आ्रावश्यक नहीं हे | है; किन्तु यदि संशोधक 
का प्रेमकोप खाली हो, तो अ्रक्लेली ब्ुद्धिशक्तित उसके काय में बहुत 
सहायक नहीं हो सकती । 

गांधीजी की पद्धति का तीसरा ग्रचल तत्व सेवा” है । वास्तव में 
यह कोई प्रथक्‌ अंग नहीं है, बल्कि सत्य और अ्रहिंसा के एकत्र प्रयोग में 
से ही यह पेदा होता है। व्यावह्वारिक दृष्टि से इसका सीधा मतलब यह है 
कि यदि जनता की सीधी ओर प्रत्यक्ष सेवा के किसी कार्यक्रम पर अमल 
न होता हो, तो सत्य, गझ्र्दिसा, अपरिग्रद आदि विषयों पर विद्वत्तापूण ओर 
भक्तिदृ्ण पुस्तकों, प्रवचनों या कीतनों द्वारा गांधीजी के तत्वों या उपदेशों 
का प्रचार, या सत्य और अर्टिसा की शक्तितियों का विकास नहीं किया जा 
सकता | लेख, भाषण आदि प्रचार के साधन यंत्रों के समान हैं । यंत्र की 
तरह वे स्वयं निर्दोष हैं--अथवा अधिक सच्चे विशेषण का उपयोग कर, 
तो निर्गुण या गुण-दोपहीन हैं--पर, आज की परिस्थिति में उनपर अहिंसा 
के उपासको की अ्रपेज्ञा हिंसा के उपासको का विशेष प्रभुत्व है। इसलिए 
त्रे उनका अपने हित के लिए अधिक सरलता से उपयोग कर सकते हैं। 
अतः जिन साधनों का हम उपयोग करे वे एकदम अनोखे और स्वतंत्र 
ही होने चाहिएँ | ओर ऐसा साधन है, मूक तथा ज्ञरूरत हो तो जानबूभ 
कर अप्रकाशित रक्‍्लो हुई प्रत्यक्ष सेवा । 

समाज की किसो भी उलभी हुई समस्या के निराकरण के लिए, ऊपर 
के अंगों को ध्यान में रखकर ही काये-क्रम की कोई दिशा निश्चित की जा 
सकती है । इसे आप गांधीजों की मयांदा कहना चाहें, तो यह उनकी 
मर्यादा है। असल में तो ये मर्यादायें नहीं, बल्कि मनुष्य जाति के हित- 
संवर्धन की अ्रनिवाय शर्ते हैं। इन शर्तों का ध्यान रखकर गांधीजी के 


; ११: 


विचारों के अचल तत्तों का शोध करने से मालूम होता है कि जनसाधारण 
का-- बल्कि सब प्रकार के निबलों का--सबलों द्वारा जो शोषण ओर 
वंचना ( ठगाई ) होती है, उनके प्रति उनका विरोध किसी भी समाजवादी 
के समान हीं तीत्र है; यही नहीं, बल्कि उनके प्रयज्ञों के पीछे धनी ओर 
ग्रधिकारी-वर्गों द्वारा होनेवाले शोषण ओर वंचना को रोकनेभर की ही 
अमभिलाषा नहीं है, बल्कि बुद्धिमान लोग बुद्धिहीनों से जो ग्रनुचित लाभ 
उठाते हैं, उसका प्रतिकार करने की भी इच्छा है | अर्थात्‌, यदि शोषण 
श्रोर वंचना को रोकने का कोई सत्याग्रही उपाय उन्हें मिल जाय; तो किसी 
भी प्रकार के निबल वर्ग की किसी भी प्रकार के सब्ल वर्ग द्वारा की जाने- 
वाली हानि को वे एक दिन के लिए भी सहन नहीं करेगे | 

शोपण ओर वंचना को रोकने का प्रश्न निजी सम्पत्ति के प्रश्न से 
जुड़ा हुआ है, ओर प्रायः यह माना जाता है कि ये दोनों एक ही हैं । 
धाधीवाद”-समाजवाद की चचाशों में अधिकतर इस। पर गरमागरम वाद- 
विवाद होता है। सच पूछा जाय, तो इस विषय में गाधीजी के विचार 
कदाचित्‌ उग्र-से-उग्र साम्यवादी ( कम्युनिस्ट ) की अपेक्षा भी आगे बढ़े 
हुए हैं | उनके सिद्धात्त के अनुसार-तो किसी भी मनुष्य के पास किसी 
भी प्रकार का परिग्रह न होना चाहिए | सम्पत्ति के व्यक्तिगत परिग्रह को 
वे सह लेते हैं, इसका यह कारण नहीं है कि उन्हें सम्पत्ति या परिग्रह का 
मोह है, अथवा यह कि मनुष्यजाति के उत्कपष के लिए वे सम्पत्ति के 
संग्रह की आवश्यक समभते हैं; बल्कि कारण यह है कि व्यक्तिगत परि- 
ग्रह बढ़ाने और जुटाने की प्रथा को मिटाने का कोई सत्याग्रही मांग उन्हें 
अ्रभीतक मिला नहीं है| मेरा खयाल है कि सभी पंथों के समाजवादी 
मनुष्यजाति के सुख के लिए धन-सम्पत्ति के संग्रह को और उसकी विपु- 
लता को आवश्यक है मानते हैं। गांधोजी इसे सिद्धान्त रूप में स्वीकार 
नहीं करते | आज पसीना बहकर आज का भोजन पाने और कल के 
लिए. कल फिर पसीना बहाने की तेयारी रखने के आदशं म॑ किसी 
समाजवादी को श्रद्धा नहीं है; पर गाधीजी को हे | लेकिन यह तो आदर 

की बात हुई । व्यावहारिक दृष्टि से इसका विचार करते हुए गाधीजी इस 
बात को समभते हैं कि आज ही उस समय की कल्पना कर लेना सभव 
नहीं हे, जमकि मनुष्यजाति परिग्रह छोड़ने को तेयार हो जायगी। अ्रतः 
विचार के लिए सिर्फ इतनी ही बात रह जाती है क्िजिन लोगो के 
कब्ज्ञे में या अधिकार म॑ धन-सम्पत्ते का भण्डार प्रत्यक्ष हो, वे उसे क्रिस 
दृष्टि से अपने पास रक्खे, अथवा किन शर्तों पर उसे उनके पास रहने 
दिया जाय ? गाधीजी कहते हैं, कोई भी सम्पत्ति किसी एक व्यक्ति के 
अधिकार में हो या अनेक व्यक्तियों से बने किसी मण्डल के अधिकार में 
हो, ओर वह अधिकार उन्होंने उस समय के क़ायदे के अनुसार पाया हो, 
या गरकानूनी तौर पर पाया हो, लेकिन वे उसे अपने पास अपने निजी 
उपयोग के लिए नहीं, अल्कि समाज को ओर से समाज के उपयोग के 
लिए ही रख सकते हैं; अ्रथांत्‌ उन्हें ओर दूसरों को समझना चाहिए कि 
वे उस सम्पत्ति के 'ट्रस्टी? या संरक्षक हैं। इस 'ट्रस्टी! शब्द के कारण 
कुछु गलतफहमी पेदा हो गई है। इसकी भी वजह तो यह है कि अभी 
तक लोग इस बात को समभने के आदी नहीं हुए हैं, कि गांधीजी जब 
कुछ कहते हैं, तो, जो कुछ कहते हैं, उसके पूरे-पूर अथ पर जोर देकर ही 
कहते हैं | गाधी जो के शब्दों को भी राजनीति के मुसद्दियों ओर वक्‍्ताओं 
की तरह समभने की भूल की जाती है । अंग्रेज्ञ राजनीतिशों ने कई बार 
कहा है कि हिन्दुस्तान में ब्रिटिश सरकार का अस्तित्त भारतीय जनता के 
कल्योण के लिए ओर उसके ट्रस्टी के रूप में है। लेकिन हमें अनुभव तो 
यह हुआ है कि इस भाषा के अनुसार आचरण करने की उनकी रत्ती 
भर भी नीयत नहीं है। अतएव अब हम सम चुके हैं कि इस प्रकार 
की भाषा का प्रयोग करके निरे दम्भ ओर भटेती-भरे शब्दों द्वारा हमें 
भुलावे में डालने की ही उनकी नीयत होती है। गांधीजी पर भो यह 
शक किया जाता है कि सम्पत्तिवालों का पक्ष लेने के लिए ही वे इस 
प्रकार की दम्भपूर्ण भटेती किया करते हैं। पहले एक बार ऐसा हो भी 
चुका है| गोलमेज्ञ परिषद्‌ में जब गांधीजी ने यह घोषित किया कि हरि- 

जनों को हिन्दुओं से प्रथक्‌ करने के प्रयत्न का वह प्राणपण से विरोध 
करेंगे, तो उनके इन शब्दों पर किसी ने बहुत ध्यान नहीं'दिया | बहुतों 
ने तो यही समझा कि यह सिफ वक्‍्तृत्वकला का एक अलंकार है। फलतः 
उन्हें अपने शब्दों को सत्य सिद्ध करने की आवश्यकता हुईं । इसी प्रकार 
जब वे कहते हैं कि जिनके पास सम्पत्ति है, वे उसके मालिक नहीं, किन्तु 
ट्रस्टी हैं, तब उनद इन शब्दों को वाणी का अलंकार-मात्र मान लिया 
जाता है। आक्तेपकों के मन में इस प्रकार का भी शायद्‌ एक अस्पष्ट-सा 
खयाल रहता है कि क्रानून की रू से बने हुए ट्रस्टियों के और धर्म की 
रू से बने हुए ट्रस्थियों के कतंव्य में कुछ भेद होता है; अ्रथात्‌, यदि 
दूसरे प्रकार के ट्रस्टी सम्पत्ति के सच्चे अधिकारियों के प्रति, अपने कतैव्य 
का पालन न करें, ओर स्वयं ही' उस सम्पत्ति का उपभोग करें, तो कोई 
हज न होगा | किन्तु गाधीजी ऐसा कोई भेद नहीं मानते हैं | गाधीजी की 
यह आदत ही नहीं कि किसी सिद्धान्त को आचरण का रूप देने की 
साधन-सुविधा न होते हुए. भी, उसका प्रतिपादन करने बैठ जायें। वे 
मानते हैं कि मनुष्य के सुखपूवक निवाह के लिए. जितना आवश्यक है, 
उसे छोड़कर शेष सारे अधिकार का उपभोग दूसरों की अ्रनुमति से ही 
किया जा सकता है; फिर भले ही वह अनुमति निबंलतावश दी गई हो, 
या अज्ञानवश | किन्तु निबलता के मिटने और उसके स्थान पर शक्ति का 
उदय होने ओर अज्ञान के स्थान ज्ञान पेदा हो जाने पर उस अतिरिक्त 
सम्पत्ति के ऊपर केवल ट्रस्टी के नाते ही अ्रधिकार रह सकता है; अतः यदि 
ग्रवश्यक है, तो जनता को बलवान ओर ज्ञानवान बनाने की है । ओर जब 
हम सोचते हैं कि इसके लिए किम प्रकार का बल उत्यन्न करना उचित हे, 
तो हमें पता चलता है कि जनता में उत्पन्न किया जाने वाला वह बल अहिंसा- 
मय ही होना चाहिए-बशतें कि हम चाहते हों कि जो आज सम्पत्तिहीन हैं, 
उनके हाथ में सम्पत्ति का अधिकार आते ही वे भी आज के सम्पत्ति- 
शालियों की तरह जालिम या अत्याचारी न बनें | ओर ग्रांधीजी का तो 
यह दावा है कि हिंसक बल पदा करने की अपेक्षा यह अदिंसक बल 

निर्माण करना ग्रधिक सरल है। इस विषय की इससे अधिक चर्चा नहीं 
की जा सकती; क्योंकि गांधीजी और उनके इस विचार से सहमत उनके 
साथी इसे प्रत्यज्ञष आधचरण मे लाने का प्रयोग ग्रभी तो कर ही रहे हैं । 
>- 

इतना लिख चुकने के बाद ऊपर दी गई दृष्टि के प्रकाश में गांधीजी 
की वतन प्रवृत्तियों की छानब्रीन करना शायद बोधप्रद होगा । कांग्रेस 
से ग्थवा प्रत्यक्ष राजनीति से निव्रत्त होकर ही वे सन्तुष्ठ न हुए | मगन- 
वाड़ी में बेठ बेठे ग्रामउद्योग के मिन्न-भिन्न पहलुओं की ओर ध्यान 
दिला कर और मार्ग-दश न करा के ही उन्होंने सन्‍्तोष न माना | बल्कि 
उन्हें ड।क-तार को सुविधा से रहित; बरसात में कठिन कीचड़ से घिर 
जाने वाले 'सेगाँव” में जाकर बेठने की इच्छा हुई | देश की जो विकट 
समस्याएँ काग्रेस को, विद्वान लेखकों को और सरकार को परेशान किये 
हैं, उन समस्याओं का अरहिसात्मक निराकरण दूँढ़ने का यह तरीक़ा गाधी- 
जीने अयनाया है। अगर यह कहें कि विकट या मदहान्‌ समस्याओं का 
निराकरण दूँढ़ने का विचार ही उन्होंने तज दिया है, तो वह शायद उनकी 
शान में एक अ्रसंगत-सी बात होगी। फिर भी संभव है कि लोग ऐसा 
समझे शोर यह सोचकर अपना मन मना ले कि भले अब गांधीजी थोड़ा 
करे | लेकिन, बहुतों की तो यह कल्पना ही अत्यन्त असंगत और विलक्षण 
लगेगी, कि इस तरीक से गांधीजी देश की महान समस्याश्रों को हल करने 
की कोई कँजी तलाश कर रहे हैं। तो भी गांधीजी के लिए तो यही नितान्त 
स्वाभाविक ओर सुसंगत रीति है । देहातियों, और उनमें भी समाज की 
अत्यन्त निचली श्रेणी के कहे जानेवाले देदातियों के सीधे सम्पक में आकर 
वह इन समस्पओं का अ्रद्िसात्मक हल पा जाने की आशा रखते हैं । 
उन्हों ने आस-पास देहाती दरिजनों को इकट्रा कया है। इन लोगों को 
अगर वह धूल से धान पेदा करना सिश्ठा सके, इनको इस योग्य बना सके 
कि ये अपने लिए स्वच्छ दूध और साफ़ गुड़ प्राप्त करने लगे, इन्हें पढ़ा- 
लिखाकर वरतमान घटनाओं से परिचित करा सकें, और यदि इनके गाँव को 

गन्दगी ओर गन्दगी से पदा होनेवाले रोगों से बचा सके, तो क्या शक है 
कि सेगाँव के लोगों को मनुष्यमात्र में--और फलतः अपने में--रहने 
वाली सुप्र शक्ति का भान हो जाय ? अतः यह कोई असम्मव बात नहीं 
है कि किसी दिन यही देहाती सरकार का और सारे हिन्दुस्तान का ध्यान 
अयती और खोंच ल | लेकिन इसके लिए! तो कल्पना को बहुत दूर तक 
दौड़ाना पड़गा | इस काम की कठिनाइयों का 'बयाल गांधीजी को है। 
किन्तु वह श्रद्धापूवंक इस बाते को मानते हैं कि जो काम मनुष्य को 
 असम्भव माजूम होता है, ईश्वर उसको सम्भव कर सकता है; क्योंकि 
उप्तके लिए असम्भव कुड्ठु है ही नहीं | जिसको कृपा से 'मूक होय वाचाल, 
पंगु चढ़े गिरिवर गहन, उस सत्र ओर अहिंसा -अधांत्‌ प्रेम रूपी पर- 
मेश्वर-में गाधीजी की अटल श्रद्धा है। ह 
गांधीजी की काय पद्धति के एक दूसरे लक्षण का उल्लेख करके मं 
इस लेख को समाप्त करू गा । यह तो कोई नहीं कहेगा कि आंदोलनों 
ओर मानव-समूहो को इकट्ठा करने की रीति से गाधीजी अ्नभिज्ञ हैं। 
उलटे, जन-जत्र उन्होंने आन्दोलन उठाये हैं और सम्मेलन किये हैं, 
तब-तब् उन्होंने सारे संसार का ध्यान अपनी ओर आकर्षित किया है। 
किन्तु यदि हम विविध प्रश्नों सम्बन्धी गाधीजी के विचारों और आचारों 
की नीति को बुद्धिपूवक समझना चाहते हैं, तो उनके आन्दोलनों और 
सम्मेलनों के कायक्रमों में जो एक विशेषता सदा से रहती आई है, उसे 
हमें कभी नहीं भूलना चादिए। और बह विशेषता यह है कि जबतक 
किसी अन्याय के प्रतिकार के लिए जनता को किती निश्चित मांग से 
लेजाने की उनकी तेयारी नहीं होती, तब्रतक उस अन्याय के प्रति उनके 
मन में क्रितना ही दुःख क्‍यों न रहे, वे उसके सम्बन्ध में जनता के भावों 
को कभी उत्तेजित नहीं करते। अन्याय का सीधा इलाज करने के बदले 
जिन थोथे आंदोलनों में केवल समाचार-पत्रों के पृष्ठ रैगने ओर साबून के 
बुलबुलों की तरह ज्षुणिक प्रदर्शन करने की दृष्टि मुख्य रहती है, उनमें 
उन्हें कोई श्रद्धा नहीं | गांधीजी जब्र कभी किसी प्रश्न को उठाते हैं, ओर 

उस सम्बन्ध में लोकमत का जगाने का प्रयत्न करते हैं गर उसके लिए 
किसी प्रकार का आकषक कायक्रम सुनाते हैं, तब ज़रूर यह आशा रखी 
जा सकती है कि उसके पीछे काई प्रभावशाली और यर्दि आ्रावश्यक हो 
तो अग्रगामी क्दम उठाने की बात उनकें ध्यान में आई है | जब्रतक ऐसा 
नहीं होता, वह इस प्रकार के अन्यायों के विषय में मौन ही रहते हैं, ओर 
दूसरों को भी मोन धारण की सलाह देते हैं; ओर ऐसा करके अपने 
सम्बन्ध में पेदा होनेवाली गलतफहमी का जोखिम भी उठा लेते हैं । 

मैं समझता हूँ कि गॉँधीजी के अनुयायी? को श्रद्धापूवंक कायरत 
रहने के लिए. इतनी सामग्री पयाप्त होनी चाहिए | थ्राज देश के सामने 
अत्यन्त गम्भीर, महत्वपूर्ण, अत्यन्त जटिल ओर सारी दुनिया से सम्बन्ध 
रखने वाले कई कूट प्रश्न उपस्थित हैं ओर आगे भी उपस्थित होंगे | हम 
में से कुछ लोग, जो अधिक विद्वान और बुद्धिशाली है, पहले इनका 
प्रत्यक्ष अनुरीलन करके इनमें निष्णात बनेंगे। औरों को, मज़बूरन इन 
निष्णातां के द्वारा, परोक्ष रीति से, अपने मत स्थिर करने होंगे । असल 
में तो जो विद्वान्‌ निष्णात के नाम से मशहूर हैं, उनमें भी बहुतों के मत 
ग्रधिकतर परोक्ष आधारों पर बने होते हैं। संसार में आज कोई भी इतना 
चतुर, विद्वान्‌ ओर निष्णात पुरुष नहीं हे, जो संसार को परेशान करने- 
वाले कूट प्रश्नों के बारे में बिल्कुल सच्ची ओर संशयरहित सफ़ाई दे सके, 
उपाय सुका सके, या कोई भविष्यवाणी कर सके | हक़ीकत यह है कि जो 
मत आज दावे के साथ पेश किया जाता है, वही मत छुः मह्दीनों बाद 
म्ूठा हो जाता है| अ्रतणव ऐसे प्रश्नों की अ्रत्यन्त शास्त्रीय चर्चा निःसार, 
समय को बरबाद करनेवालो, निकम्मी ओर कइयों को अधिक उलभन में 
डालने वाली हो पड़ती है; क्योंकि ऐसी चचा।ओ्रों का अधिकतर आधार श्रप्र- 
त्यक्ष ओर अपूण जानकारी ही होती है। इस प्रकार की चर्चा द्वारा बुद्धि को 
उलभन में डालने की अपेक्षा गांधीजी की तरह यह मानना कि 'मेरे लिए 
यह एक क्रदम काफी है”, कहीं अधिक सुरक्षित है| इसके विपरीत, जब 
आदमी किन्हीं प्रश्नों के संबंध म॑ं बहुत जल्दी से अपना मत निश्चित कर 

लेता है, तब्र उसकी बुद्धि का विकास बहुत पहले रुक जाता है । जिन प्रश्नों 
को हल करना आज हमारे लिए संभव न हो, उनपर तत्काल कोई राय 
क्ायम न करना ही बेहतर है । 

गाँधी जी की पद्धतियों पर और उनके “रचनात्मक कार्यक्रमों! पर 
बहुतेरे बुद्धिप्रधान लोगों की श्रद्धा आज नहीं जम रही है। उन्हें ये सब 
आकषक ओर उत्साहवद्धक नहीं मालूम होते | पर इसका कोई इलाज 
नहीं है । इस विषय में उनके साथ अनन्त चना करते रहना या उनका 
दोष ही दिखाते रहना, दोनों ही व्यथ हैं । उनपर नाराज़ हुए बिना, उन्हें 
उनके विचारों शोर भावनाओं के अनुसार रहने ओर करने की स्वतन्त्रता 
देनी चाहिए । यदि उन्हें ऐसा प्रतीत होता है कि गांधीजी के विचारों 
ओर मार्गों का खएडन किये त्रिना वे रही नहीं सकते हैं, तो यह सोचकर 
कि ऐसा करने का मी उन्हें अधिकार है, हमें उन पर गुस्सा न होना 
चाहिए । क्योंकि हमें तो यह आशा रखनी चाहिए कि प्रत्यक्ष प्रमाणों से 
सत्य ओर अहिसामय प्रव्॒त्तियों के परिणामों को सिद्ध करके ही हम उन्हें 
जीत लगे । 

अन्त में, मुझे यह कहना है कि गांधी) की इच्छा के विपरीत भी 
यदि “गांधीवाद' शब्द को जीवित रहना है, तो कम-से-कम हमें यह समझ 
लेना चाहिए, कि यह एक काय-पद्धति का सूचक शब्द है, किसी व्यक्ति 
द्वारा प्रतिपादित समाज-व्यवस्था की रचना विशेष का सूचक नहीं । 

समाजवाद या समाजधम ! 
[ श्री० किशोरलाल घ० मशख्वाल्ा ] 
यह एक विचाए करने योग्य सवाल है कि हमको जगत में प्रथम किस 
बात की ज्ञरूरत है--पम्काजवाद की या समाजधर्म की १ सब लोग सुखी 


हों, कोई ग़रीब न हो, सभी को आरोग्य, बल, बुद्धि, विद्या, संपत्ति, आदि 
सुख के साधन प्राप्त हों, सर्वत्र समानता का व्यवहार हो, आदि शुभेच्छाएँ, 


* श्प् ; 


पुराने ज़माने से प्राथना, नाटक, आदि के अन्त में हम लोगों में प्रकट की 
जाती हैं | मतलब यह कि समाजवाद के इस ध्येय से किसी समझदार 
( विवेकी ) मनुष्य का विरोध नहीं हो सकता है। किसी समभूदार मनुष्य 
को समाज की ऐसी हालत में सन्तोष नहीं हो सकता कि जिसम॑ कुछ 
व्यक्तियों के पास तो अपार संपत्ति, अधिकार, उच्च दर्ज और फुरसत हों, 
और अधिकांश लोगों को श्रत्यंत परिश्रम करते हुए भी तंगी, अधीनता, 
भय और जी-हुजूरी में ही जीवन काटना पड़ता हो | न तो हमारे देश के, 
ओर न किसी दूसरे देश के ही किसी महात्मा पुरुष ने यह हालत कभी 
गअ्रच्छी समझी है, अथवा वसा उपदेश ही दिया है। यह भी बात नहीं है 
कि ऐसे महात्मा पुरुष सिफ अरण्यवासी--जनता से अलग रहना ही 
पसन्द करनेवाले--रहे हैं। इनमें से कई ने तो स्वयं, और कई के शिकष्यों 
ने, राजसत्ता भी प्राप्त को थी, ओर इस ध्येय की दिशा में कुछ चेशएँ 
भी को थीं। फिर, अनेक प्रकार की राज्य प्रणालियों के भी प्रयोग हो चुके 
हैं। एकतंत्र सत्ता, चन्द बड़े ओर ऊँचे ख़यालात के लोगों की सत्ता, सारी 
जमात को सत्ता--आदि अनेक प्रकार के राज्यतंत्रों का इतिहास में पता 
चलता है | लेकिन अ्रभी तक मानव-जाति समानता के आदर्श को व्यवहार 
में सिद्ध करने में सफल नहीं हुई है । ऐसा क्यों है ? 
मुझे! तो लगता है कि जबतक मानव-हृदय में समाजधरम का उदय 
न हो, तत्रतक समाजवाद--यानी समानता का आदश--अ्रघिकार के 
ज्ञोर पर स्थापित राज्यतंत्रों द्वारा सिद्ध होने वाली चीज्ञ ही नहीं है। अभी 
तक मानव-ह्ृदय इतना संस्कृत होने ही नहीं पाया है कि वह अपने 
वेयक्तिक सुख, स्वातंत्य, कीतिं, अधिकार, आदि की आकांक्षाओ्रों को भूल 
ही जाय, ओर सावजनिक सुख को ही जीवन का ध्येय बना ले। जन्नतक 
मानव हृदय की ऐसी अवस्था: है, तत्रतक किसी भी स्वरूप के राज्यतंत्र 
द्वारा समानता की सिद्धि होना मुझे असंभव मालूम होता है । तबतक 
क्रांति से केवल इतना ही हो पाता है कि एक पक्ष के हाथ में से दूसरा 
पक्ष राज्यलक्ष्मी को छीन लेता है, कुछ दिन तक उस राज्याधिकार का 

सदुपयोग करता है ओर बाद को दुरुपयोग करने लगता है तथा अपना 
अधिकार बनाये रखने के लिए जनता का दमन करता है। जबतक मानव 
समाज की व्यवस्था बल को नींव पर बने हुए राज्यतंत्रों पर अवलंबित 
रहेगी, तबतक उस राज्यतंत्र का स्वरूप कैसा भी क्यौं न हो, उसमें से वर्ग 
विहीनता पदा हो ही नहीं सकती । मानव जाति में निर्मांण होने वाली 
वग-रचनाएँ खुदाई--प्रकृति की व्यवस्था में अनिवाय--चीज़ नहीं हैं। 
पर जबतक मानव हृदय में यह वृत्ति ज्ञोर पर है कि पड़ोसी के सुख ओर 
अपने सुत्र के बीच में संघ्रष होने पर वह अपने सुख का पहला खयाल 
करे; अथवा पड़ोसी का सुख बढ़ाने के लिए स्वयं उसे कुछ तकलीफ़ न 
उठानी पड़े, बल्कि बन सके तो पड़ोसी के श्रम द्वारा स्वयं ही कुछ लाभ 
उठा ले; अथवा जबतक यह वृत्ति मोजूद है कि कितना श्रच्छा हो यदि 
बिना परिश्रम किये वह सब सुखों को प्राप्त कर सके--यानी परिश्रम से 
बचने ही में आनन्द माने--तब्रतक वह यही कोशिश करता रहेगा कि सुख 
के साधनों पर उसका अपना कब्ज्ञा हो जाय, और वह बल उसे प्राप्त हो 
कि जिससे वह कब्जा उसके पास क्रायम रहे । 

निजी जायदाद न होने से ही मनुष्य प्रोलेटेरियन--अ्रर्किचन -- नहीं 
होता । जो मनुष्य चाहता है कि उसके पास अपनी निजी जायदाद हो 
ओर वह बढ़ती रहे, वह आ्राज भले ही अ्रकिंचन हो, पर वस्तुतः वह माल- 
दारों के वग का ही है| मेरा मतलब यह नहीं है कि अ्रकिंचनता केवल 
मानसिक भाव है, ओर स्थूल रूप में मालदार होने पर भी मानसिक 
अकिचनता का दावा करना बिलकुल सही है। साधारणतया मानव-हृदय 
में जायदाद पर क़ब्ज़ा रखने की लालसा इतनी प्रबल दिखाई देती है कि 
अपनी सांयी निजी ज्ञायदाद का विसजंन कर देने पर भी उसकी व्यवस्था 
ओर उपयोग में उसकी आग्रह-युक्त दिलचस्पी रहती है । इतना ही नहीं, 
बल्कि फिर तो दूसरों की जायदाद की व्यवस्था और उसका उपयोग करने 
का भी बलवान मोह आर सकता है । मतलब यह कि संपत्ति का प्रभाव 
मानव-हृदय पर अजीब-सा है | ओर इसी कारण अकिचनता की नितान्त 

सिद्धि होने नहीं पाती | अर्किचनता को मनुष्य कष्टमय स्थिति ही समझता 
ग्राया है । आदशे अथवा इष्ट स्थिति है--ऐसा नहीं समझता | इसलिए: 
जत्नतक यह मानव स्वभूव है, तब्रतक अर्किचन--बग ही न --समाज क्रायम 
नहीं होगा | 


ओर जबतक मनुष्य के हृदय पर इस संस्कार का ज़ोर है' कि परिश्रम 
करना आआफत है, उससे बचना ही सुख है, तबतक भी वगहीन समाज का 
क्रायम होना असंभव मालूम होता है | जीवन-निव।ह के आवश्यक पदार्थ 
शरीर-बल से पेदा किये जायें या यंत्र-चल से, यह गोण प्रश्न है । परि- 
स्थिति के अनुसार समय-समय पर यत्र के उपयोग की मय।दा निश्चित 
करने का ही यह सवाल है | लेकिन इतना तो निश्चित है कि चाहे शरीर- 
बल का अधिक उपयोग करे अथवा यंत्र-चबल का, जीवन-निवाह के 
ग्रावश्यक पदार्थों को पेदा किये बिना काम नहीं चलेगा | अ्रथत्‌ अन्न, 
वस्त्र, मकान, रास्ते, रोशनी, सफाई. बाल-वृद्ध-निबलों का पालन, शिक्षा, 
आदि की व्यवस्था करनी ही होगी । केवल एक बटन दवा देने से ही, 
इनमें से अधिकांश काम यदि संभव भी हों तब मी, बटन दबाने का 
परिश्रम ओर उसकी चिन्ता तो किसी को करनी ही होगी । क्लेकिन जब 
परिश्रम को कष्ट मानने का संस्कार मनुष्य बना लेता है, तब बटन दबाने 
ओर उसकी चिन्ता करने में भी उसे आफ़त मालूम होती है, और वह 
इच्छा करता है कि कोई दूसरा उस ज़िम्मेदारी को ले ले और वह स्वयं 
पड़ा रहे अथवा कुछ दूसरा “विशेष महत्त्त' का काम करता रहे | उठ 
कर घड़े में से पानी लेकर पी लेना, अथवा लोटा लेकर जंगल चले जाना, 
ये तो कोई बड़े परिश्रम के काम नहीं है। लेकिन इनमें भी मनुष्य॑तकलीफ 
सममता है ! चाहता हे कि पत्नी या लड़का या नोकर पानी ला दे, लोटा 
मर दे, और नोकर जोट। लेकर साथ चले | सोना तो हरेक मनुष्य चाहता 
है ओर आ्राराम से सोना चाहता है; पर साथ हां वह यह भी चाहने लगता 
है कि उसका बिछोना कोई दूसरा आदमी तेयार कर दे, ताकि उतने समय 

में वह भ्रमजीवियों को अ्रवस्था पर एक लेख या कविता की कुछ पंक्तियाँ 
लिब डाले | 

यह बात भी नहीं है कि मनुष्य को शारीरिक परिश्रम से ही हमेशा 
एतराज़् है। दंड, बेठक, कुश्ती, आदि व्यायाम के लिए, या पेदल घूमने 
के लिए वह तैयार हो ही जाता है। पर अजीब बात है कि जिन पर अपना 
जीवन निभेर है, उनके लिए तनिक-सा भी परिश्रम करने में वह कष्ट 
महसूस करता है। मित्रों के साथ गप्प उड़ाने के लिए वह रात भर 
जागरण करेगा, लेकिन खेत की रखवाली करने के लिए किसी ओर 
को टूंढ़ेगा । 

इस प्रकार हम देखते हैं कि असल बात यह है कि जब्रतक संकल्प 
मात्र से जीवन-निवाह के सत्र साधन प्राप्त करने की मनुष्य ने शक्ति प्राप्त 
नहीं की है, तबतक कुछु-न-कुडु परिश्रव तो क्रिसी-त-किसी को करना ही 
होगा | और परिश्रम को आफत समभने का संस्कार यदि उसमें दृढ़ हो 
गया है, तो उस आफत को किसी दूसरे पर ढकेलने का वह प्रयज्ञ करता 
ही रहेगा | इस प्रयकज्ञष का ही नाम वग-निर्माण करने का प्रयत्न है| 

ओर बल के ज़रिये किसी खास व्यवस्था के निर्माण करने में जिनकी 
श्रद्धा है, उनके लिए, अन्त में जाकर (डिक्टेटरशिप” तक पहुँच जाना 
अनिवाये हो जाता है। आज दस व्यक्ति यह मान लेते हैं कि सारी जनता 
से वे समभूदार हैं; अ्रधिकतर लोग तो मूले ओर जड़; वे नहीं जानते कि 
किस बात में उनका कल्याण है। और कुछ लोग जो विरोध करत हैं वे 
था तो स्वार्थी हैं, अथवा मूल और जड़ के अलावा हठों भी। इसलिए 
जनता के कल्याण के लिए विरोधियों को दबा देना ओर अपने हाथ में 
सब्र अधिकार वे ले लेना चाहते हैं। इस तरह ये दस व्यक्ति अधिकार 
प्राप्त कर लेते हैं ओर लोक-कल्याण के उपाय आज़माने बेठते हैं । धीरे- 
धीरे इन दस की समिति महसूस करती है कि इन सबकी भीस मझूदारी 
एक-सी नहीं है, और किसी एक की राय से ही काम करना आवश्यक हे; 
अधिकांश अ्रधिकार उसे सुपुद कर देने चाहिएं, तथा ओरों को उसकी 

आश्ञात्रों को वफादारी से मानना चाहिए | इस तरह 'डिक्टेटरशिप” आा 
जाती है । ओर जिस जन-कल्याणु के नाम पर इन दस ने ओर विधियों 
को दबा देना अच्छा समझा, उसी जन-कल्याण के नाम पर इन दस में 
से उस 'डिक्टेटर! का कोई विरोध करे, तो उसे भी दबा देना 
आवश्यक मालूम होता है। मतलब यह कि जब्बतक एक समूह मानव-संस्कारों 
के परिवत्तन के स्थान पर बलात्कार को जन-कल्याण का या अपने उद्देश्य 
की सिद्धि का अन्तिम उपाय मानता है, तब तक जुल्मी 'डिक्टेटरशिप! 
ओर उसके फलस्वरूप एक बलवान दल का प्रभुत्व और अन्त में वर्ग- 
निर्माण हुए बिना नहीं गहेगा। 

यह न माना जाय कि भे॑ इन विचारों को समाजवाद के मूलभूत 
सिद्धान्त का विरोव करने के लिए, अथवा वत्तमान प्रणाली के समथन के 
लिए प्रकट कर रहा हूँ । मेरा विश्वास हो गया है कि बलात्कार की नींव 
पर शड़ी हुई किसी भी प्रकार को राज्य-प्रणाली से मानव जाति अपने 
ध्येय के अन्त तक नहीं पहुँच सकेगी | फिर भी, बतमान प्रणाली को तो 
हटाना ही होगा | लेकिन इन विचारों को प्रकट करने में मेरा हेतु यह है 
कि समाजवादी का खयाल इस बात पर जाय कि उसे विचार में और भी 
गहरे जाना होगा | ऊपरी परिवतंनों से--वे क्रान्तिकारी हों तो भी--काम 
नहीं चलेगा । यह समस्या केवल किसी विशेष प्रकार की राज्य-प्रणाली या 
अथ-व्यवस्था के क्रायम कर देने से नहीं, बल्कि मानव-संस्कारों के परिवर्तन 
से हल होगी । समाजवाद के ध्येय को सफल करने के लिए मनुष्य को 
व्यक्तिवादी न रह कर समाजधर्मा बनना होगा। पड़ोसी का चाहे कुछ 
भी हो, पर अपना विकास, भोग, आराम, यश, मोक्ष आदि सिद्ध कर 
लेना व्यक्तिधर्म नहों, बल्कि व्यक्तिवादित्व है। खुद का चाहे कुछ भी हो, 
पर पड़ोसी का विकास, भोग, आराम, यश, मोक्ष आदि सिद्ध हो, तथा 
ग्रपने विकास, भोग, आराम, यश, मोक्ष आदि के प्रयत्न द्वारा पड़ोसी 
को लाभ हो, यह समाजवादित्व नहीं, बल्कि समाज-धम है । 'समाजधर्मी 
परिश्रम को आफ़त नहीं समझता । मेरी दृष्टि में परिश्रम को आफ़त 

समभना व्यक्तिवादित्व है| परिश्रम करने को श्रशक्ति को आफ़त ओर 
शक्ति को विभूति समझना समाजधम है । 

अ्रत्र हम स्वयं अपने हृदय से पूछे कि हम क्या चाहते हैं--समाज- 
बाद या समाजधर्म ? 

६ ्छ : 
सर्वोदियवाद 
[ श्री० किशोरलाल घ० मशखरूवाला ] 

अगर “वाद” के मानी ये हों कि एक निश्चित ढाँचे में तेयार किया 
हुआ जीवन का पूरा-पूरा नक्शा, तो गाधीवाद जेसी कोई चीज़ नहीं है । 
अगर “वाद” के मानी ये भी हों कि ऐसा एक पूर्ण शास्त्र, जिसे देखकर 
जीवन-सम्बन्धी किसी भी मुग्रामले का जवाब हासिल कर लिया जाय, तो 
भी कहना होगा कि गाधीवाद जेसी कोई चीज़ नहीं है । लेकिन, अगर 
“वाद” के मानी हों जीवन-व्यवहार के लिए कुछ मोटे नैतिक सिद्धान्तों 
का स्वीकार, तो मानना होगा कि गांधीवाद न/।म की एक चीज़ और एक 
व्यवहारमाग उत्पन्न हो चुका है। अगर उनके लिए. कोई सूचक नाम 
देना हो तो क्रमशः उन्हें स्बोदियवाद ओर सत्याग्रहमार्ग कह सकते हैं । 

सच पूछा जाय तो ये सिद्धान्त नये नहीं है। गाधीजीने ऐसा कोई 
नीतितत््व प्रकट नहीं किया है जिसका दुनिया में किसी को कभी परिचय 
न था| अत्यन्त पुराने ज़माने से आज तक इन नेतिक सिद्धान्तों पर 
मानवजाति का भौतिक ओर सांस्कारिक उत्कष हुआ है, ओर उसके प्रति 
हमेशा आदर भी रहा है| हर ज़माने में से कड़ों स्त्री-पुरष अपने निजी 
जीवन में उनपर चलने के लिए. कोशिश करते आये हैं। गांधीजी ने जो 
विशेषता बताई है, वह यह है कि समाज ओर राष्ट्रीय जीवन में भी बड़े प॑माने 
पर उन सिद्धान्तों का अमल किया जाना चाहिए, ओर किया जा सकता है | 

दरहक़ीक्रत, न केवल सारी मानवजाति ही, त्रल्कि सारी जीव-जाति 
एक ही बड़ा परिवार है | पर वतमान युग के लिए. यह एक अति दूर 

सिद्धान्त होजायगा | इसलिए अगर हम इतना ही मानकर चले कि सिफ 
सारी मानवजाति एक ही बड़ा परिवार है, तो काफी है। इस परिवार में 
न कोई व्यक्ति ऊंचा है, न कोई नीचा है। न कोई जन्मतः विशेषाधिकारी 
है, न कोई न्यूनाथिकारी | सब्र समान हैं और राष्ट्रनिमाण का आदश 
यह होना चाहिए, कि सभो का उत्कप हो | 

दुनिया के अलग-अश्रलग भौगोलिक विभाग, मानो, एक हो मकान 
के भिन्न-भिन्न कमरे हैं। उनमें अलग-अलग लोगों का ठदरना केवल 
व्यवस्था है। अगर उस व्यवस्था में सबकी सुविधा हो तो उसे बिगाड़ने 
की ज़रूरत नहीं है| लेकिन अगर सर्वोदय-सिद्धि के लिए इस व्यवस्था 
मे फेरफार करने की ज़रूरत हो तो बसा करने में कोई नेतिक दोष नहीं 
है। अर्थात्‌ सवोंदय की सिद्धि के लिए मानवों का एक देश से दूसरे 
देश में बसना अनधिकार हे । 

मकान में कुछ इन्तज्ञाम ऐशा होता है, जो हरेक कमरे में पाया जाता 
है, ओर कुछ बातें ऐसी होती हैं जो कुछ में होती हैं, और कुछ में नहीं 
होतीं । इन सब व्यवस्थाओं का हेतु मकान में रहनेवाले सब लोगों का सुख 
ओर सुविधा है। कहां पर क्या इन्तजाम हो, कितना हो, उनके उपभोग 
में किस शख्म का कितना अधिकार हो, किसके सुपुदं कौनसी व्यवस्था 
हो आदि बातें पहूलियत को हैं| इन पर किसी का “यावच्चंद्रदिवाकरों? 
अधिकार नहीं हो सकता है। सर्वोदय के लिए इन इन्तज्ञामों में जब भी 
ज़रूरत ) फेरफार करने में दोष नहीं है, बल्कि कतंव्य है | 

यही बात पारिवारिक कामों के प्रबंध की है । किसको कीनसा काम 
सोंपा जाय, किस तरह किया या कराया जाय, श्रादि सब॒ बाते स्वोदयी 
व्यवस्था की हैं। किसी का किसी प्रशंघ पर क़ायमी अधिकार नहीं हो 
सकता | 

पारिवारिक इन्तज्ञामों में फेरफार कौन करे ! किस तरह करे ! परि- 
वार में परस्पर संप्रष हो तो उसे किस तरह मिटाया जाय ? 

कभी-कभी परिवार में तीत्र कलह पेंदा होते हैं| यह बात सच है 

कि उसका नतीजा कभी-कभी अदालत ओर स्वूनखराबी तक पहुँच जाता 
है | जहा इस हृद तक मामला नहीं पहुंचता है, वहाँ भी आपस में कुछ- 
कुछ असंताप का अनुभव होना, अथवा एकाघ जबरदस्त ओर स्वार्थी 
व्यक्ति द्वारा अन्य कुर्टम्ब्ीजनों के प्रति अन्यायपूर्ण बतोाव किया जाना 
नामुमकिन नहीं है | ये सब मानव स्वभाव के क्रम-विकास के चिह्न हैं । 
फिर भी कभी यह नहीं माना जाता कि खून ओर अदालत इन संघधषों 
को मिटाने के वाजित्र उपाय हैं । ओर यह भी नहीं माना जाता है कि 
परिवार में किसी प्रकार का स्थायी वर्गविग्ह होता है । 
संस्कारी ओर समकदारे परिवारों में कोटम्बिक क्लेश, अन्याय आदि 
जिन मर्यादाओं में रहकर मिटाये जाते हैं; उन्हीं मयादाओ में रहते हुए. सारी 
मानव-जाति के कलह ओर अन्याय मिदाना नामुमकिन नहीं है, बल्कि, 
समभदारी और कतब्य है | 
ग्रच्छे खानदान के व्यक्तियों के संस्कार किस तरह के होते हैं ? उन 
सत्रकी यह इच्छा होती है कि हम सत्र एकदिली और सम्तानभाव से रहें । 
हमारे अन्दर जो कुछ मतभेद या असन्तोप हो, साथ में त्रेठकर मिटरदें। 
बड़े भाई को हमेशा यह चिन्ता रहती है कि छोटे भाई और उनके लड़के 
बच्चों को कम-से-कम तकलीफ हो । हिन्दूससार में तो सेंकड़ों बड़े भाई 
ऐसे पाये जायेंगे कि जिन्हाने अपने छोटे भाइयों के उत्कष के लिए 
अपनी निजी आकांक्षाओं ओर सुखों का वर्षों तक बलिदान कर दिया है | 
अगर कुछु असन्तोष उत्पन्न हो जाय गो प्रायः परिवार के समभदार व्यक्ति 
अपने वाजित्र हक़ों का भी द्याग करके ग्रसन्तोप के बीज को उथ्वाड़ने का 
प्रयत्न करते हैं | इसीम॑ खानदानीपन या शराफ़त मानी जाती है | श्रगर 
कुटुम्ब्रीजन दुराग्रही होता है, तो क्या किया जाता है ! उसे समभाते हैं | 
बहुत ही महत्व की बात न हो और न समभका सके तो निभा लेते हैं। 
हत्व की बात हो तो सारे परिवार का उस पर नेतिक दबाव डलवाते हैं । 
ज़रूरत हो ता जिस पर उस शख्स का यक्कीन हो ऐसे किसी मित्र द्वारा 
भी नेतिक दबाव डलवाते हैं, अथवा उसको पच्र बनाते हैं | उसकी शुद्ध 

बुद्धि ओर ऊंची भावनाओं को जायत करने और उसमे शर्म पदा करने 
का प्रयत्न भी करते हैं। और अन्त में अनेक प्रकार से सत्याग्रह का 
प्रयोग करते हैं । ये उपाय बड़ों के सामने भी चलते हैं और छोटो के 
सामने भी । सत्रीहठ, बालहठ आदि शब्द प्रायः दुराग्रहवाच क सममभे जाते 
हैं, लेकिन वे सत्याग्रही प्रयोग भी हो सकते हैं। मतलब यद्द है कि परि- 
वार में आग्रह एक ऐसा शस्त्र हे कि जिसका छोटे-बड़े व्यक्ति ओर कभी- 
कभी जानवर भी उपयोग कर सकते हैं | इसके उपयोग में एक ही शत 
आवश्यक होती है| टूट जाना, एर दब न जाना । यह मुमकिन है कि 
आग्रही पक्ष खुद को सत्याग्रही माने, ओर उसकी बात को नामंजुर करने 
वाले उसको दुराग्रही | फिर भी समभदार कुट्म्ब में कभी ऐसा नहीं सोचा 
जाता कि उस पर ज़बरदस्ती की जाय, उसे मारा या पीटा जाय, क्रेंद किया 
जाय या उसका सच्च कुछ छीनकर उसे निकाल दिया जाय | थ्रधिक से. 
अधिक यह सोचा जाता है कि उसे उसका हिस्सा देकर अलग कर दिया 
जाय । कुरु अथवा मुग्नल वंश में जेसे महत्वाकाक्षा स्वकुल शत्रु पदा हो 
चुके हैं, वेसे आदमी मानववंश में बराज दफा पैदा हो जाते हैं । वे मानव- 
जाति की मामूली अ्रवस्था के दृष्टान्त नहीं हैं, रोगी अवस्था के हैं | लेकिन 
ऐसा होने पर भी हत्याकांड का माग ग्रहण करने से आखिर अंजाम में 
सारे परिवार की बरबादी न हो जाय, तनब्र तक मामला शान्‍्त नहीं होता । 
अनत्र तक हिंसा का कोई ऐसा माग नहीं पाया गया है जिससे केवल अत्या- 
चारी ओर अनन्‍्यायी व्यक्तियों का ही विनाश हो ओर न्यायी पक्ष सुरक्षित 
रहे | हिंसा द्वारा बुराई हटाने के लिए केवल इतना ही काफ़ी नहीं है कि 
हिंसक के पतक्त में न्याय हो, लेकिन यह भी लाज़िमी है कि उसकी हिंसक- 
शक्ति और योजना भी विशेष ऊँचे ठग की हो | अगर दुनिया के हत्या- 
कांडों का इतिहास हमें कुछ सिखाता है तो कम-से-कम इतना तो साफ़ 
बताता ही है कि कभी हिंसा के सहारे सत्य और न्याय की जय नहीं हुई 
है | लेकिन अगर एक-एक बड़े परिवार का इतिहास खोजा जाय तो 
अहिंसक उपायों से पारिवारिक कलह सफलतांपूबक मियये जाने के सेंकड़ों 

उदाहरण मिल जायंगे | पीढ़ियों तक कलह चलते रहने के बाद, एकाघ 
महानुभावी स्त्री या पुरुष के असाधारण स्वाथ-त्याग अथवा बलिदान से, 
अथवा असाधारण प्रेम के कारण निर्माण हुए विवाह सम्बन्ध से परम्परा- 
गत भंगड़े शात हो जाने के कई उदाहरण अनेक परिवारों के इतिहास में 
मिल जायंगे | 

अगर गाघोवाद में काई भारपूवक बताया हुआ न्याय है तो यह 
परिवारन्याय! है | इसके अतिरिक्त जो कुछ ओर विचार-घाराये, योजनायें 
अथवा कार्यक्रम हैं, वे सब्र इसी का खयाल करते हैं कि देश की मौजूदा 
हालत में क्या उचित है; शकक्‍्य है और व्यवहाय हे ॥ 

अगर गांबीवाद में खददर ओर ग्रामोद्रोगों पर बहुत ज्ञोर दिपा जाता 
है, या कलों पर कम क्ृपाइष्टि रक्‍्खी जादी है, या उद्योगद्वारा ही पढ़ाई 
की ब्रुनियाद डालने का कार्यक्रम पेश किया जाता है, तो उसकी वजह 
यह नहों है कि गांधीवाद को कलों के प्रति-- चूँकि वे कल हैं, इसीलिए-- 
ऐतराज्ञ है । बल्कि, गाधीजी मानते हैं कि देश की वतंमान अ्रवस्था में 
सर्वोदय की ओर जाने के लिए और कोई दूसरी व्यवहाय योजना नहीं है। 
अगर कलम की एक कोंक से साम्यवाद की स्थापना हो जाय, तो साम्य- 
वादी शासका को भी अनुभव हो जायगा कि करोड़ों जनों को स्वाभिमान- 
पूर्वक रोग्रे प्राप्त कराने के लिए गाँधीजी के ही आशिक कार्यक्रम को 
चलाना होगा | 

इसी तरह, अगर गाधीजी हरेक शख्स से आठ घटे काम लेकर उसे 
आठ ही थाने मजदूरों देना चाहते हैं, और यह न्याय वे चर्खा चलाने- 
वाली बुढ़िया से लेकर वाइसराय तक लगाना चाहते हैं, तो उसको वजह 
यह नहीं है कि मानवजाति के भोतिक सुख का उनको इतना ही खयाल 
है बल्कि उसका मतलब यट है कि अगर उनके हाथ में देश की पूरी- 
पूरी बागडोर हो और साथ ही दक्ष ओर वफादार कार्यकर्ता हों तो निकट 
भविष्य में कितनी हृद तक समाज को पहुँचाने की वे हिम्मत रखते हैं, 
उसका यह नक़शा है | यह बात ठीक है कि बे बहुपरिग्रह ओर बहुभोग 

के आदर्श में विश्वास नहीं रखते हैं, ओर अ्परिग्रह और श्रभोग का 
ग्रादश मानते हैं | लेकिन उन्होंने दरिद्रों के सामने कभी भी ये आदर्श 
नहीं रक्‍खे | उनके लिए तो उनका सब कार्यक्रम उनके भौतिक सुख 
बढ़ाने का ही है ! यद न भूल जाना चाहिए, कि उन्होंने दरिद्रनारायण से 
एकरूप होने का आदश दरिद्रा की सेवा करने के लिए ही सामने रक्‍खा 
है, यह नहीं कि दारियद्र को स्वतंत्र-रूप से जीवन सिद्धान्त बताया है । कई 
बार उन्होंने कहा है कि जिनके पेट में रोटी नहीं है और बदन पर कपड़ा 
नहीं है, उनके सामने "| घर्म की बातें केसे रकचू ! 

इसी तरह अगर गाधीजी ने पद कहा है कि उनके रामराज्य में राजा, 
ज़्मीदार, धनिक और ग्रीत्र सत्र सुत्रपूवक रहेंगे, तो उसका मतलब यह 
नहीं है कि उनके अतिम आदश समाज में एक हाथ पर राजा वग़रा 
आराम ओर आलस्य में रहनेत्राले मनुष्यों का और दूसरे हाथ पर निष्कि 
चन और सतत परिश्रमी मनुष्पों का रहना आवश्यक है, बल्कि, जिस 
भूमिका पर आज के हिन्दुस्तान का मानवत्तमाज खड़ा है, उसमें अगर 
हम अहिंसा द्वारा स्वोदिय की ओर जाना चाहते हैं, तो उसके लिए प्रथम 
व्यवहायें आदश यही हो सकता है कि आज जो अत्यन्त दरिद्र हैं, उन्हें 
शीघ्रातिशीघ्र पेटभर अन्न, शरीरभर कपड़ा, आरोग्य-कर मकान ओर 
उद्योगपूर्ण देहात प्राप्त कराने का कार्यक्रम सोचें । अगर इतना आदश 
हम सिद्ध कर सकें, तो वतंमान के लिए. कम नहीं है । भले ही तब तक 
३४ करोड़ लोगों में थोड़े लोग ऐसे मिल जाये, जिनके पास संपत्ति के टेर 
पाये जाते हैं ओर उन्हें बरदाश्त कर लिया जाय । इसके मानी हरगिज्ञ 
यह नहीं हैं कि राजा, ज़मींदार और धनिकों की “यावच्चंद्रदिवाकरी'? 
सस्थाये बनाई रखने का यह सिद्धान्त है | अखीर में तो सर्वोदिय का 
सिद्धान्त तो यही हो सकता है कि सत्रको यथासंभव समान बनाया जाय । 
पर अहिंसक परिवतन में यह तरीका नहीं होता कि सबके मकान समान 
करने के लिए ऊँचे मकानों को तोड़ने से शुरूआ्रात की जाय, बल्कि यह 
कि बहुत से छोटे-छोटे नये मज़बूत मकान बनाना आरम्भ कर दिया जाय, 

ओर तत्रतक ऊँचे मकानों से जो कुछु उपयोग लिया जा सके, वह लिया जाय | 

अगर समाजवाद ओर सर्वोदयवाद की तुलना करनी हो तो में यह 
कहूँगा कि समाजवाद का ध्येय है क्रानिति, यानी सुसंपन्नों पर दरिद्रों का 
शासनाधिकरार और सर्वोदय का ध्येय है हृदयपरिवतंन यानी सुसंपन्नों 
द्वारा दरिद्रों की सेवा | समाजवादू में क्रान्ति की सिद्धि के लिए दरिद्र 
सेवा ( बल्कि, दरिद्रसंयक ) एक साधन है | स्वोदय में मानव-सेवा की 
सिद्धि के लिए क्रान्ति, यानी शासनाधिकार की प्राप्ति एक साधन 
हो सकता है | समाजवाद को परवा नहीं कि जिस क्रान्ति देवी की वह बड़ी 
दिव्य श्रद्धा से आराधना करता है, उसकी प्राप्ति अहिंसा द्वारा ही हो या 
रक्तपात द्वारा, सर्वोदिय में हिंसा के लिए. गुंजाइश नहीं, क्योकि उसम॑ 
परिवार-न्याय है. । समाजवाद म॑ इतनी ही प्रतिज्ञा है कि सब मानव 
समान हैं | सर्वोदय में यह प्रतिज्ञा तो है ही, साथ ही यह भी हे कि; 
मनुष्य अहिंस्य हे । 

है 
गांधीवाद : समाजवाद 
[ श्री हरिभाऊ उपाध्याय ] 
५;॒ 

यह ग्राजकल ठीक-टीक जिज्ञासा और चच। का विपय बन रहा है | 
असली काम की बनिस्व्रत चर्चा का ज्यादा होना हम जेसे गुलाम देशवालों 
के लिए नागवार होना चाहिए; परन्तु दिमाग़ को सुलझाने लिए श्राखिर 
चचा ही तो एक साधन है, इसलिए, 4 इस चर्चा को इतना बुरा भी 
नहीं समझता हूँ--बशर्ते कि हम पक्षपात और दुराग्रह को छोड़कर दोनों 
का मर्म समभने की चेष्टा कर | हमें केवल सत्यशोधन की ही दृष्टि और 
घृत्ति रखनी चाहिए और वह जहाँ हमें ले जाय वहाँ बेखटके चले जाना 
चाहिए--फिर उसका परिणाम चाहे माक्स के खिलाफ़ निकले, चाहे 
गांधीजी के, चाहे वेटों के खिलाफ हो, या कुरान के । जो सत्य का शोधक 

है वह न कभी आँख मूँदकर चरठ सकता है, न ग़लतो को छिपा सकता है, 
न किसी के डर या मुलाहजे से अपने भावों ओर विचारों को प्रकट करने 
से डर सकता है | समाजवादियों का भी यह दावा है कि वेज्ञानिक शोधक 
हैं--विज्ञान की खोज में जो-जो बाते उन्हें सत्य मालूम होती जायँगी 
उन्हें वे त्रिना चू -चपड़ किये स्वीकार करते चले जायेंगे | इसी तरह 
गांधीवादी तो निश्चरान्त रूप से कहता है कि हम सत्याग्रही, सत्यशोधक 
हैं। दोनों का उद्देश सत्य को पाना है, दोनों की वृत्ति एक सच्चे शोधक 
या साधक की वृत्ति है; हाँ, दोनों की स्िरिट में फक्न ज़रूर है।यह कुछ 
हद तक स्वभाव से सम्बन्ध रखता है, कुछ हद तक जीवन-सिद्धातों से, 
ओर कुछ हृद तक परिस्थितियों से | यह महत्त्व की बात होते हुए भी यदि 
उद्दंश और बृत्ति हमारी ठीक ही रखने की कोशिश होती रही तो विशेष 
हानि पहुँचे त्रिना हम अपने ध्येव्र तक पहुँच सकते हैं, इसमें मुके कोई 
सन्देह नहीं हे । 
हर 

सबसे पहले हम आदश पर विचार करें | गाधीवाद ओर समाजवाद 
के सामाजिक आदंश क्‍या हैं ? ऐसा कहते हैं कि समाजवाद ने तो इतना 
शास्त्रीयरूप अब धारण कर लिया है कि उसका आदशे बताना आसान 
हे; परन्तु गांधीवाद के लिए यह ज़रा कठिन बात है । क्योंकि एक तो 
गाधीजी ने इस विषय पर अ्रब तक शास्त्रीय रीति से न कुछ कहा है, न 
लिखा है। न इस तरह लिखने या कहने की उनकी रीति ही है । वे न 
अपने को विविध शास्त्रों का पणिडत मानते हैं ओर न इसे अपने जीवन 
में विशेष महत्त्व ही देते हैं। वे श्पने को एक सत्य का शोधक या 
साधक मानते हैं और अपने तथा देश के जोवन में सत्य के प्रयोग 
करते हैं ओर अपने श्रनुभव ज्यों के त्यों लोगों के सामने रखते जाते 
हैं। उनका सामाजिक आदश है जरूर; क्योंकि यदि ऐसा न होता तो 
भिन्न-भिन्न जीवन-ब्यापी विषयों पर उनके सुसंगत विचार न प्रकट 
हुए होते; परन्तु सम्पूर्ण शास्त्र या योजना के रूप में वह अभी सामने 

नहीं आ पाया है | इसलिए उसे, मक्खन की तरह, बिली के निकालना 
पड़ता है। अव्वल तो “गांधीवाद' नाम ही उन्हें खटकने वाला है। उन्होने 
कितनी ही बार कहा है कि मुझे न कोई वाद! चलाना है, न सम्प्रदाय; 
में तो एक सत्य को जानता हूँ और सत्य की ही बाते लोगों से कहता और 
करता हूँ | यह कोई नई बात नहीं है। उनके अनुभव औरों से नये ओर 
भिन्न होसकते हैं; उनके प्रकाश में चीज्ञों का मूल्य भी बदल सकता हे, 
सारे समाज की रचना में उथल-पुथल हो सकती है; परन्तु सत्य की शोध 
ओर आराधना में तो ऐसा होना अ्रवश्यम्मावी है । दर युग में सत्य के 
साथकों के द्वारा ऐस ही परिणाम निकले हैं | 

परन्तु गाँबीजी को पसन्द हो या न हो, हम लोगों ने तो उनके विचारों 
को गॉबीवाद' नाम दे ही डाला है। अ्रतएणव हमारे लिए. यही सममकना' 
बाकी रह जाता है कि “गाँधीवाद! है क्या, ओर गॉाँधीवाद किस सामाजिक 
आदश को किस तरह पहुँचना चाहता है । ष््ु 

यहां हमें यह याद रखना चाहिए कि सामाजिक आदर्श का निणय 
करने या उसके पहुँचने का मांग निश्चित करने में ही गाँधीवाद खतम नहीं 
हो जाता है। मानवी समाज और भौतिक-जगत के परे भी गाँधीवाद जाता 
है | समूचे जगत्‌ के मूल और ध्येय यो आदश का निणुय कंरने के बाद 
गाँधीवाद उसके प्रकाश में ओर उससे सुसंगत मानव-समाज का निर्माण 
करना चाहता है। उसे ऊपर-ऊपर विचार कर लेने से सन्तोष नहीं होता- 
वह ठेठ तह में जाकर निणंय करना चाहता है। थ्रॉग्वों को जो-कुछ दिखाई 
देता है उतना ही उसके मनन या शोध का विषय नहीं है, बल्कि बुद्धि 
मन, कल्पना, वेदना, अनुभव, जहाँ तक पहुँच सकते हैं या इनसे भी 
बड़ी शक्ति अ्रगर कोई हो तो उसकी भी पहुँच जहाँ तक हो सकतो है, वहाँ 
तक पहुँचकर वह अपना फेसला देना ओर अपनी योजना बनाना चाहता 
है | यदि हम इस बात को न सममेंगे या भूल जायँंगे तो गाँधीवाद के 
साथ न्याय न कर सकेंगे | तो पहले हम इसीको क्यों न समभ लें ! 

गाँधीजी का ऋश्ना है कि सारी दुनिया का मूल ख्लोत सत्य है, दुनिया 

के अगु-अरु मे, इन भिन्न-भिन्न रूपों और थआ्राकार-प्रकारों में वही सत्य 
पिरोया हुआ है | इसका यह अर्थ हुआ कि हम सब जीव-मात्र, मनुष्य- 
मात्र एक ही सत्य के अंश हैं, असल में एक रूप हैं, हम सबका नाता 
आत्मीयता का है | जब्र हम मनुष्य ही नहीं, जीव-मात्र, भूत-मात्र, श्रात्मीय 
हैं तो फिर हमारा पारस्परिक सम्बन्ध प्रेम का, सहयोग का, सहिष्णुता का 
ओर उदारता का ही हो सकता है, न कि द्वेष का, झगड़े का, मारकाट का, 
या चढ़ा-ऊपरी का । ये दो गाँवीवाद के ध्रुव सत्य हैं जिन्हें गाधीजी क्रमशः 
सत्य और अहिंसा कहा करते हैं। यही गाँधीवाद के पथदशक सिद्धान्त हैं 
जिनको मिलाकर ग धीजी ने एक सुन्दर ओर तेजस्वी नाम दे दिया है, 
सत्याग्रह | बेसे यह नाम साधन या वृत्तियूचक मालूम होता है परन्तु 
इसका अथे है--सत्य की शोध के लिए सत्य का आग्रह | अहिंसा इसमें, 
दूध में सफेदी की तरह, मिली या छिपी हुई है; क्योंकि सब अपने-अपने 
सत्य का श्राग्रद तभी अच्छी तरह रख सकते हैं जब एकचूसरे के प्रति 
(सहनशील बनकर रहें और इसीका नाम अहिंसा है ! 

इन दोनों के दो-दो रूप है, एक मूलस्वरूप ओर दूसरा दृश्य स्वरूप । 
सत्य मूलरूप में एक तत्त्व हे ओर दृश्यरूप में यह सारा प्रकट विश्व है | 
ग्रहिंसा मूलरूप में प्रम-रूपिणी आत्मीयता है ओर प्रत्यक्ष रूप में जीवन 
के तमाम सरस ओर मृदुल गुणों का समुच्चय है| इस तरह सारा जगत्‌ 
सत्य से ग्रोतप्रोत और अहिसा से सुखदायी एवं प्रगतिशील है | इस सत्य 
पर दृढ़ रहना, वह जिस समय जेसा अनुभव में आवे उस समय उसी पर 
दृढ़ रहना, मन को राग और द्वष से हटकर श्रागे सत्य को खोजने ओर पाने 
की वृत्ति रखना ओर जो हमसे मत-मभेद रखते हैं, उनके प्रति भी सहिष्णुता 
आर प्रेम का व्यवहार करना, इसका नाम गॉधीजी ने सत्याग्रह रखा है। 
यदि इस मूल बात को हमने अच्छी तरह समझ लिया तो फिर गॉध्धीवाद 
के समाजका आदश समभने में न तो भूल होगी ओर न कठिनाई ही। 

रे 
अब, जन्न सारे विश्व में सबसे हमारी आत्मीयता है और हमें सबके 


डे 


प्रेम ओर मिठास से रहना है तो यही आदर्श, वृत्ति और व्यवहार हमारा 
सारे मानव-समाज के प्रति होगा, वह ग्रलहदा कहने की ज़रूरत नहीं है । 
जब हम सत्र आत्मीय हैं तो हम एक-दूसरे का भला, उन्नति, सुख दी 
चाह सकते हैं, बुरा ओर बिगाड़ नहीं | तो सारे मानव-समाज का उदय 
चाहना >सर्वोदष--गाँधीजी का सामाजिक आदर्श हुआ | इसका यह अ्रथ 
हुआ कि समाज-रचना ओर समाज-व्यवस्था इस तरह की हो कि जिसमें 
प्रत्येक मनुष्य “स्त्री, पुरुप,वालक, बालिका, युवा, ब्रृद्ध, सबके समानरूप 
से उत्कष की पूरी सुविधा हो | उसमें न ऊँच नीच का, न छोटे-बड़े का, 
न जात-पॉँत का, न अमीर-ग़रीब का, कोई भेद या लिहाज़ रहे । समान 
सुविधा और समान ग्रवसर खुले रहने के बाद अपनी योग्यता, गुण, सेवा 
आदि के द्वारा कोई व्यक्ति यदि अउने आप आदरास्पद हो जाता है ओर 
लोग श्रद्धा से उसे बड़ा मानने लग तो यह दूसरी बात है; परन्तु समाज- 
व्यवस्था में ऐसी कोई बात न रहेगी जिसके कारण किसी के सर्वोगीण 


कक 


विकास में रुकावट रहे । 

परन्वु यह तो एक गोल-मोल वात हूुई। सर्वोदय! में मनुष्य के 
विकास के लिए क्रिन-किन आवश्यक या अनिवाय वस्तुओं, भावों, नियमों 
शा सुविधाओं का समावेरा होता है, यठ जानना ज़रूरी है। 

भे समझता हूँ 'सर्वोदय' में इतनी बाते आवश्यक रूप से आती हैं-- 
(१) स्वास्थ्यकर और पुश्िद्धंक यथेट्ठ भोजन; (२) साफ और खुली हृवा, 
(३) निमल और निरोगी पानी (४) , शरीर रक्षा के लिए आवश्यक 
कपड़े, (५) खुला, हवादार और आरोगय-वधेक घर, (६) शिक्षा, स्वास्थ्य- 
रक्षा ओर रोगनिवारण की सुविधा, (७) मनोरंजन ओर ज्ञानवृद्धि के 
साधन (८) और इस तरह के समाज व्यवस्था के नियम, जिनसे कोई 
किसी को न दबा सके, न कोई किसी स अनुचित रूप से दब सके, न कोई 
बेकार रह सके, न कोई बिना मेहनत के धनमंग्रह कर सके । अर्थात्‌ 
स्वस्थ, तेजस्वी, स्वावलम्बी, परस्पर सहयोगी, श्राव्म-रक्षा-द्तम; सुरुंस्कारी . 
श्रमशील, निभय ओर प्रसन्न मानव-समाज का निर्माण 'सवोदय? का 

हेतु है | यदि ऐसा मनुष्य-समाज कभी बन सका तो स्वभावतः ही उसमे 
किसी प्रकार की सरकार की+दंडमय से नियंत्रण करने वाली किसी शासन- 
संस्था की--ज्ञरूरत न रहेगी; अविक-से-अधिक एक व्यवस्थापक मण्डल 
काफी होगा, जो समाज पर हुकूमत नहीं करेगा, बल्कि समाज की आवश्य- 
कताश्रों की पूत्ति करता रहेगा | इसमें यदि समाज-कार्य की सुविधा के लिए 
कुछ विभाग अलहदा-श्रलहदा रखना पड़े तो वे आजकल के ग्रथ म॑ जातियाँ 
या श्रणियाँ ((78552८७$) न रहेंगी; बल्कि भिन्न-भिन्न विभागों, के काम की 
जिम्मेदारी लेनेवाले कार्यकर्ताओं का समूह होगा | जीवन की उन्नतिके लिए 
ऋ्रावश्यक सुविधाये जहाँ सबको समान रूप से या यथेष्ट रूप से मिलगी 
वहाँ प्रत्येक बालिग स्त्री-पुरुप को उस सुविधा या साधन-सामग्री के पेदा 
करने या बनाने में आवश्यक सहयोग या श्रमयोग भी देना पड़ेगा । 

भें समझता हूँ 'सर्वोदय” की कल्पना ठीक-टीक आने के लिए यह 
रूप-रेखा अभी काफो होगी । शेष विस्तार की बातों को हमें इसी '“सर्वों- 
दय? के प्रकाश में देखना ओर समभना होगा । 

हु 

ग्रव हमें समाजवादियों के सामाजिक आदर्श को समझना चाहिए | 
वे उसे 'वर्गहीन समाज” कहते हैं । आज समाज में धनी और ग़रीब; एक 
श्रम-लीवी ओर दूसरा परोपजीवी; एक पीड़क दूसरा पीड़ित; एक शोषक 
दूसरा शोषित--ऐसे दो वग परस्पर विपरीत स्वाथ रखने वाले बन गये हैं, 
वे न रहें -सिफ एक ही-काम करनेवालों का समाज बन जाय। समाज- 
व्यवस्था ऐमी हो जिसमें कोई किसी का शोपण न कर सके और कोई 
किसी के साथ जुल्म-ज्यादती, मारका2 याने हिंसा न कर सके । ऐसे समाज 
के लिए. खभावतः ही किसी शासन-संस्था की जरूरत न रहेगी। 

अब मानव-समाज की इस आदश कल्पना से जहाँ तक ताल्लुक है, 
में समझता हूं दोनों की भाषाओं में भले ही अन्तर हो, बात दोनों एक 
ही कहते हैं | समाजवादी के सामने चू कि ग्ररीबों का पीड़न और शोषण 
बहत अधिक है ओर उसे मिटाने के लिए वह बेज्ञार है, इसलिए उसने 

तदनुकूल भाषा बना ली है। वह यह समभता है कि समाज में आथिक- 
व्यवस्था ख्ाभाविक ओर न्यायानुकूल न होने से ग़रीब पिसे जा रहे हैं 
ओर अमीर गुलछुरें उड़ाते हैं, इसलिए वह इस बात पर जोर देता है 
कि आधिक-व्यवस्था ठीक होनी चाहिए और जो ग्राथिक विधान वह उप 
युक्त समझता है, वह इस प्रकार का है कि जिससे सारे समाज का ढांचा 
ही बदल देना पड़ेगा--इसलिए वह सामाजिक क्रान्ति की बात करके 
सामाजिक ग्रादश को वर्गहीन समाज! नाम देता है। इससे भिन्न गॉँधी 
जी सारे जगत के रहस्य का पता पाते हैं और उसको सामने रखकर जगत 
के और मानव-समाज के दु दुःखों का कारंण दूँ ढ़ते हैं ओर उनका स्थायी 
इलाज सुमाते हैं; इसलिए उनकी भाषा दूसरे प्रकार की हैं | उनकी मापा, 
के पीछे एक पूरा दर्शन है । वहाँ समाजवादी की श्रोर स्वासकर हिन्दु- 
स्तानी समाजवादी की भांपा क पीछे शोषण को बन्द कर॑ने की व्याकुलता 
है | इसके सिवा मृके कोई कहने लायक अन्तर इन दोनों आदर्शों में नहीं 
दिखाई देता | यदि यह कहें तो हज न होगा कि समाजवादी अश्रंग की बात 
करता है ओर गाधीवाद पूणं की । समाजवाद की मंजिल तय होने पर भी 
गाँवीवाद का बहुत काम बाक़ो बच रहता है | निश्चय ही समाजवादियों 
का यह दावा नहीं है कि उनके आदश का पूरा चित्र वे बना पायें हैं; 
परन्तु जितना वे बना पाये हैं उसी की सामने रखकर हमें विचार किये 
थ्िना गति नहीं है । 





है 

यह तो हुई दोनों के आदशों की बात । परन्तु आदर्शों के ज्ञान से 
ही काम नहीं चल सकता | उतना ही महत्वपूण और उससे ग्रधिक जटिल 
प्रश्न यह है कि उस आदर को प्राप्त केसे किया जाय ? यहा जाकर दोनो 
में मतभेद दिखाई देता है। समाजवादी की निगाह तो शोपण बन्द करने 
पर है; ओर गाधीवाद की नज्जस्सबकी-आत्पीयवा-को रक्ता--सामश्ञस्य-<- 
पर है। इसलिए गाँधीवाद को यह भी सोचना श्रोर देखना पड़ता है कि 
शोषण तो ज़रूर मिटे; परन्तु कहीं वह इस तरह से तो नहीं मिट रहा है 

कि सर्वोदिय--आ्रात्मीयता के मूल का थरका पहुँच जाय | हाथ यदि सड़ 
गया है, तो शौक से काट डालिए,, किन्तु यह तो देख लीजिए कि कहीं 
बीमार का प्राण न निकल जाय या उसके किसी दूसरे अंग को इतना 
धक्का न लग जाय जिससे सारा शरीर धीरे-धीरे त्रिगड़ जाय ! दुनिया के 
समाजवादी तो कहते ही हैं कि ख़नखराबी करके भी क्रान्ति कर दो ओर 
सत्ता हाथ म॑ं लेकर इस शोपणु का जल्दी से-जल्दी अ्रन्त कर दो; परन्तु 
गांधीवाद कहता है---नहीं, ऐसा करोंगे, तो आज शोपण का अन्त होता 
हुआ भले ही दिखाई दे, इस स्व॒न-खरात्री से जो प्रतिदिंसा की भावनये 
प्रबल होंगी वे शक्तियों मोक़ा पाते ही तुम्हारी व्यवस्था म॑ दग्बन देकर 
तुम्हारे बनाये दाचे को बिगाड़ देगी। इसके अलावा वह सर्वोदय के 
आदश और आत्मोयता की ब्ृत्ति के विपरीत है। एक आत्मीय दूसरे को 
सुधारेगा, उसका नाश नहीं चाहेगा ! अत्र चूं कि समाजवादी के _ सामने 
सर्वोद्य या आत्मीयता नहीं है, स्वभावतः उसकी समभक में सदसा नहीं 
आता कि गाधीजी क्या कहते हैं ओर क्या चाहते हैं ? यद्यपि समाजवादी 
अपने आदशं-समाज में हिंसा का बिलकुल स्थान नहीं देता है, तथापि 
आरम्भ में ओर सन्धिकाल में वह दिंसा को आवश्यक मानता है; किन्तु 
गाश्ीवाद में शुरू से अखीर तक हिंसा त्याज्यू है। हा, हिन्दुस्तानी समाज- 
वादी ज़रूर क्रान्तिकाल और संधिकाल दोनों में हिंसा का आश्रय लेना 
नहीं चाहता है; किन्तु वह तो इसलिए कि हिन्दुस्तान मे हिंसा की गुजा- 
इश आगे भी बहुत काल तक उन्हें नहीं दिखाई देती है। इसमें कोई शक नहीं 
कि ६६ फीसदी काग्रेसियों ने भी अहिंसा को मजबूरी से ही अपनाया है; 
किन्तु अब काग्रेसी और काग्रेस समाजवादी दोनो में ऐसे विचारशील 
लोग बढ़ते जा रहे हैं जिनकी बुद्धि ओर संस्कृति दोनों ने हिंसा की 
अपेत्ता, एक कारगर बल के रूप में, अहिंसा को श्रेष्ठता को मान लिया 
है | यही नहीं, भारत की इस बेत्रसी और ग़लामी ने भारत को अहिंसा 
देकर उसका ही नहीं, सारे जगत का उपकार किया है ओर दूसरे देशों के 
लोगों को भी अढिसा' के रूप में एक नया ओर हिंसा से अच्छा बल 


च्ै 


की 

मिला है, जिसका प्रमाण है कई देशों में रक्तपात-हीन क्रान्तियों का हो 
जाना । प्रायः सभा देशों के विचारवान लोगों की बुद्धि ने अ्रहिंसा की 
श्रप्रता को स्वीकार कर लिया है, राजनोतिज्ञों की भी अहिसा” ने आक- 
पित किया है; किन्तु कोई उदाहरण सामने न होने से उन्हें इसके आज 
ही व्यवह्रोपयोगी हाने म॑ सन्देह हे । 

, सो सत्रसे बड़ा मतभेद जो साधन के सम्बन्ध में गाधोवाद ओर 
समाजवाद में है, वह तो है क्रान्तिकाल और सन्धरिकाल में हिंसा के स्थान 
के सम्बन्ध मे | परन्तु हिन्दुस्तानी समाजवादी के बारें में यह बात नहीं 
करी जा सकतो । इसलिए यों आ्राज यह भेद भी व्यावहारिक राजनीति का 
प्रश्न नहीं रह गया है | चाहे किसी ने धम्र के रूप में अहिंसा को अप- 
नाया हो, चाहे किसी ने व्यवहार-नीति के रूप में | अब भारत में हिंसा- 
अहिंसा का प्रश्न तभी उग्र ओर विक्रट रूप धारण कर सकता है जब 
किसी न किसी तरह सफलतापूर्वक दिसा-प्रयोग की सम्भावना अधिकाश 
राजनतिक पुरुषों को दिखाई दे जाय । तब्रतक यह हमारे स्वभाव, बृत्ति 
या स्पिरिट के अनुसार हमारे कार्यों, दिलों और पारस्परिक सम्बन्धों पर 
थोड़ा-बहुत असर भले ही डालता रहे, इससे आपस में किसी भारी संघ, 
फूट या झगड़े का सम्भावना नहीं है । 

हा, आगे चलकर, ओर खासकर स्वगज्य सत्ता हाथ में आजाने पर, 
इस मतभेद का महत्व बढ़ सकता है | परन्तु यह भी इस बात पर अव- 
लम्बित रहेगा कि हमें स्व॒राज्य किस साधन से सिला है। यदि हिंसात्मक 
साधनों से प्राप्त हुआ है ता फिर अर्ढिसा तो राजनीति में उसके पहले ही 
मर चुकी हागी, इसलिए, उसके बाद चुरन्‍त ही उसके जी उठने का 
कल्पना करना फिजूल है; परन्तु यदि अ्रहिंसात्मक साधनों से हुई है और 
मुझे विश्वास है कि अहिसात्मक-क्रान्ति से ही हमें स्वराज्य मिल जायगा 
तो फिर अहिंसाबृत्ति की ही प्रधानता हमारे स्वराज्य के विधान में रहेगी, 
यह निर्विवाद है। इसलिए उसमें प्रत्यज्ञ और शारीरिक हिंसा का तो 
सवाल ही न उठेगा; हाँ, क़ानून द्वारा भी किसी वर्गं-विशेष को दंबाया 

जाय या नहीं, यह प्रश्न अलतत्ते विवाद्ग्रत्त हो सकता है। समाजवादी तो 
कहते ही हैं कि व्यक्तिगत सम्पत्ति रखने का अधिकार किसी को न रहना 
चाहिए | इधर गाँवीजी भी अपरिग्रह के पुजारी हैं। वे व्यक्तिगत सम्पत्ति 
तो ठीक, श्रनावश्यक वस्तुओं के संग्रह को भी चारी मानते हैं। तो दोनों 
इस बात पर तो सहमत ही हैं कि व्यक्तिगत सम्पत्ति न रहे; परन्तु यदि 
लोग हमारे कहने से ओर उपदेश से न छोड़े तो ? तो समाजवादी कहेगा,, 
क़ानून बना दो, जिससे ऐसा अधिकार किसी को न. रहे | अब यदि बहुमत 
समाजवादियों का हुआ तो जब्बतक लोकतंत्रीशासनप्रथा रहेगी तबतक 
उन्हें ऐसा क़ानून या विधान बनाने स केसे रोका जा सकता है ? परन्तु 
प्रश्न तो यद है कि गाँधीवाद ऐसे ग्रवसर पर क्या सलाह देगा ? बहुमत 
का अल्पमत पर यह दबाव हिंसा है या नहीं, ओर यदि है तो क्या किया 
जाय ? खेती आदि में जेंसी अ्रपरिहाय हिंसा होती है, बसी ही इसे मानलें 
या दूसरा अहिंसक उपाय बताया जा सकता है । भें समझता हूँ समय 
आने पर गॉधीवाद कोई अर्दिसक उपाय अवश्य ढुँढ लेगा | यह भी सम्भव 
है कि उस समय सारे वातावरण के अहिंसा प्रधान हो जाने का यह अ्रसर 
हो कि सम्पत्तिवानों का हृदय इतना ऊँचा उठ जाय ओर वे ऐसे किसी 
विधान का विराध न कर | सम्भव हे, गांधीजी की ट्रस्टी बनने की सलाह 
उन्हें और तत्कालीन समाज को पसन्द आजाय । किन्तु उस समय क्‍या 
होगा ओर कोन क्या करेगा, इसका निणुय ग्राज करना कठिन है । 
दर 

हिंसा-अ्र्दिंसा के प्रश्न का निपटारा इस तरह होजाने के बष्द अब 
दूसरा मतभेद का सत्राल है मशीनरी का । समाजवादी उद्योगवाद्‌ में 
विश्वास रखता है; और गाँपीव्राद गह-उद्योगों को मानता है । एक कहता 
है बड़े-बड़े कल-कारखानों के त्रिना समाज का काम न चलेगा | कल या 
कारखाने में कोई दोष नहीं है, जो-कुछ खराबी है वह तो यह कि उत्पादन 
के सु।धनों पर व्यक्तियों का स्वामित्व है । उसके एवज्ञ में यदि राज्य या 
समाज के हाथ में उसका स्वामित्व दे दिया जाय तो बड़े कल-कारखानो के 

रहते हुए. भी कोई किसी का शोपण न कर सकेगा । किन्तु गाधीवादी 
इसके विपरीत कहता है'कि व्यक्तिगत स्वामित्व ही ग्रकेला दोषी नहीं है; 
मशीनरी खुद भी, कारखाना खुद भी; एक हद तक दोषी है ओर जिस, 
हृद तक वे दोषी हैं उस हृद तक उनमें या उनकी अणाली .में मी सुधार 
करना होगा | यह मतभेद इस बात से पेदा होता है कि आदश समाज में 
हम मनुष्य को केसा देखना चाहते हैं | पश्चिम के लोगों की तरह भोग- 
ग्रधान या पूर्व की संस्कृति के अनुसार संयम-प्रधान। असल में यह प्रश्न 
संस्कृति से संत्रंध रखता है ओर संस्कृतियाँ बरसों में बनती ओर बरसों में 
बिगड़ती हैं । पूर्वी संस्कृति में संगम जबरदस्ती नहीं आ घुसा है । हज़ारों 
यों के भोगमय जीवन के बाद अ्रनुभव से उसकी जड़ जमी है ओर उसे 
हमें खोदने का उद्योग तब्रतक न करना चाहिए जबतक हमने संयम को 
ब्रिल्कुल निकम्मा और मोग को सत्र तरह अच्छा न पा लिया हो । 

हाँ, इसमें गाँधीवाद निसंन्‍्देद संगमवादी है और समाजवाद का 
ऊुकाव भोगवाद ही तरफ दौखता है । परन्तु हिन्दुस्तानी समाजवाद पश्चिम 
की तरह ही भोगवाद की तरफ बढ़ेगा, इसमे मुझे सन्देद है। क्योंकि 
आखिर वह भी तो उसी पूर्वी मंस्क्ृति की उपज है । और यह भोग और 
सयम का प्रश्न एक समाजवादी के नज्ञदीक उतने महत्व का या तीव नहीं है 
जितना कि शोषण ओर पीड़न का है ओर संयम या भोग का ग्रश्न भी 
तभी तीक्रता से सामने आवेगा जत्र रोपषण की मिटाने का सामथ्य हमारे 
हाथ में आजावेगा । हिन्दुस्तानी समाजवादी शायद भोग को उतना न 
चाहेगा जितना वह जनता के जीवन-स्टेंडड को ऊँचा उठाना चाहेगा । 
परन्तु इसमें तो गाधीवाद का उससे मतभेद नहीं हे । गाँधीवाद भी यह भी यह 
तो मानता दै कि जनता का वर्तमान स्टेण्टड बह नहीं है जो एक आदेश 
मनुष्य का होना चाहिए | परन्तु उसका कहना है कि जबतक स्टेणडडे 
बढ़ाने की सत्ता ओर अनुकूलता हमारे हाथ में न हो तबतक जनता में 
उच्च-स्टेण्डड की भूख पेदा करना कार्ये-साधक न होगा । बल्कि कार्य- 
कर्ताओं को अपना स्टेणडड घटाकर उनमें घुल-मिल जाना चाहिए और 

हमें उन्हें अपने से प्रथक्‌ ओर बड़ा न अनुभव होने देना चाहिए । सच्ची 
समानता का भाव तो यह है ओर यदि हम उनके दुः्खो से पीड़ित हैं तो 
हमारी व्यावह्रिक सहानुभूति यही हो सकती है कि हम अ्पता रहन-सहन 
भरसक उनसे मिलता-जुलता रस्ख | इसके विपरीत समाजवादी की दलील 
है कि मेरे अकेले के सत्र कुछ छाड़ देने से सारा समाज केसे बदल 
जायगा ? जत्र सारा समाज एक-सा हो जायगा तब में भी अश्रपनी तम्पत्ति 
छोड़ दूँ गा। गांधोवाद कहता है पदले उनमें मिलो फिर उनके साथ सत्र 
मिलकर, ऊँचे उठो | यह एक सींची ओर मोटी-सी बात है कि यदि में 
किसी बात को ठीक मानता हैँ ता मेरे जीवन और आचरण से भी वह 
बोलनी चाहिए--नहीं तो मेरी बात की सच्चाई किसी को केसे जँचेगी 

इस तरह मशीन का प्रश्न असल म॑ भोगवाद की प्रत्कत्ति था जीवन 
स्टएडड से सम्बन्ध रखता है। और इसका फसला मनुष्य अपने-अपने 
संस्कारों के अनुसार ही करगे | संयमवादी होते हुए भी भारत म॑ क्‍या 
भोगी लोग नहीं हैं ? जो उद्यागवाद चाहते हैं उनका कहना यह है कि इससे 
मनुष्य की सुख-सुविधा कं वृद्धि हागी | गाँधीवाद कहता है कि बेकारी 
परावलम्ब्िता, शोषण, कई बोमारियाँ, नतिक-प्तन, इनका यह जन्मदाता 
या पोषक है। हाथ से काम करनेवाला मनुष्य स्वस्थ, स्वावलम्बी, निभय 
और स्वतंत्र रहता है। अधिक बोद्धिक या शारीरिक सुख-विलास से 


सबसे पहले होना चाहिए; | ग्रांधीवाद यह नहीं कहता कि मशीन-मात्र 
बुरी है; वह सिफ्र इतना ही कहता है कि भाक से-चलने थाले बड़े-बड़े 
यन्त्र, जिनसे कई लोगों का काम एक आ्रादमी करके) कइयों को बेकार बना 
देता है, ओर जिनके कारण मज़दूर एक जगह एकत्र होकर कई बुराइयों 
ओर व्यसनों म॑ फेसकर अपना जीवननाश करेते हूँ, समाज के लिए, 
रहने देकर यन्त्रा से काम लेना आश्थिक दृष्टि से भी उलयी रीति है। 
इसलिए असल में होना यह चाहिए कि पहले समाज के सारे मनुष्यों से 

काम लो फिर जो काम या चोज्ञ ऐसी बच रहें जो समाज की श्रावश्यकता 
के लिए बहुत ज़रूरी हों; पर जिन्हे वे न बना सके या उनकी शक्ति के 
बाहर हों, वे शौक से यन्त्रा से बनाई..जाब और उनके कारखाने खोले जावें । 

किन्तु यह मौलिक-सा मतभेद रहते हुए भी हिन्दुस्तानी समाजवादी 
मानता है कि ग्राम-उद्योगों को भारत की आशिक अ्यवस्था में काफी स्थान 
है; इधर व्यावहारिक गाँवीवादी भी यह समझता है कि आज बड़े-बड़े 
कल-कारखाने और उनका प्रथा मिट जानेवाली नहीं है; इसलिए दानो 
में इस कारण से तीत्र संघ होने को भावना भुके नहीं दिखाई देतो है । 
कम-से-कम जबतक स्वराज्य नहीं आजाता है! तबतक यह मतभेद भी 
समभोता करता रहेगा । 

यह तो गॉधीवाद ओर समाजवाद दोनों मानते हैं कि आ्रादश-समाज 
में व्यक्तिगत सम्पत्ति न रहे | परन्तु इसके व्यावहारिकरूप में दोनों का 
मतभेद है। समाजवाद चाहती है कि क़ानून बन!कर इसे बिल्कुल नाजा- 
यज़ क़रार दे दिया जाय | गावीवाद कदता है कि व्यक्ति समपत्ति का संग्रह 
भले करे; पर वह उसका स्वामी न बने, ट्रस्टी बनकर रहे | अर्थात्‌ बंदर 
अपने उपभोग की सामग्री उसे ने समझे, समाज के उपयोग में लाने का 
चीज़ समभे | गाँधीजी प्रायः भीतर से सुधार करने कराने के पक्ष में रहते 
है, ऊपर से--क़ानून द्वारा-- दबाकर कराना उन्हें स्थायी उपाय नहीं 
मालूम होता | भीतर से सुधार कराने के मानो हवात हैं खुद मनुष्य के द्वी 
मन यें अच्छे। बनने की तीव्रता पदा कर देना । अपने आ्राचरण, उपदेश 
ओर संगी-साथियों के जीवन से ऐसा वातावरण बना देना कि जिससे 
मनुष्य अपने-आप अच्छा बनने लगे | शुद्ध, स्वाभाविक ओर अरहिंसामय 
तरीक़ा यही हो सकता है। वल्कि इसके विपरीत क़ानून बनाने से मनुष्य 
स्वेच्छा से उसका लाभ और उपयोग समझकर उसे नहीं ग्रहण करता, 
मजबूरी से दबकर ग्रहण करता है और उसके दिल में कसक रह जाती है 
जो उसे अन्तःकरण से वफादार नहीं रहने देती। ग्रतः यदि आरम्भ में 
हमें क्रानून का आश्रय लेना ही पड़े तो ज्यो-ज्यों हम सन्धिकाल को पार 





४४४२-८६ 


करत जायें त्यो-त्यों हम भीतरी सुधार पर अधिक ओर बाहरी दबाव पर 
कम ज़ोर देते रहना होगा | 

इसका मज्ञाक-सा उड़ाते हुए बाज-बाज लोग पूछ बेंठते हैं, गाँधीजी 
के इस सिद्धान्त के अनुसार उनके कितने साथियों ने अपनी सम्पत्ति खुद 
छोड़ दी है और अपने को उसका ट्रस्टी बना लिया है ? यह सवाल पूछ- 
कर वे ट्रस्टीपन के विचार की असम्भवता बताना चाहते हैं | इसक। 
उत्तर तो यही है कि किसी चीज़ को सम्भव बताना या उसका मखोल 
उड़ाना कोई दलील नहीं हुआ करती | उपयोगिता या अनुप्योगिता, हानि 
या लाभ बताना चाहिए। कितनों ने इसको अ्रपनाया, इसके जवाब भिन्न- 
भिन्न होगे | १६१८ में गात्रीजी से कोई पूछता कि खादी पहननेवाले ओर 
कातनेवाले तुम्हारे कितने साथी हैं तो इसका जवाब्र ज़रूर ही आज से 
भिन्न मिलता । गाधीजी के तो बहुतेरे साथी अपरिग्रही हैं, जिन्होंने अपने 
घधन-दोलत और जायदाद की लात मार दी है ओर ऐसे घनी अनुयायी 
भी हैं जा ट्रस्टी की भावना से ही अपनी सम्पत्ति का उपयोग समाज और 
देश की सेवा में कर रहे हैं | परन्तु यदि ऐसा कोई एक भी साथी न हो 
तो इससे क्या मूल सिद्धान्त की उपयोगिता को आँच आ सकती है ! 

फिर दबांव से काम लेने का पत्षपाती अक्सर वड़ी देखा जाता है 
जो खुद दबाव में ग्राकर ही ग्रधिक काम करता हो, या जिसमें अधिक 
धीरज, सहनशक्कि. मिठास और क्षमाशीलता न हो; या जिसे हुकूमत से 
ही काम कराने की ग्रादत हो | कित्तु ऐसे व्यक्ति या समुदाय को यह 
मानने की भूल न करनी चाहिए कि उसकी यह बृत्ति अहिंसा के अनुकूल 
है | यदि हमें आदश समाज में से हिंसा को सचमुच हटा देना है, नहीं, 
भें तो यह प्री कहूँगा कि हमें सचमुच किसी ऐसे आदर्श समाज की कल्पना 
से प्रेम है जिसमें शासन-संस्था जेसी चीज्ञ न रहे, जिसमें सचमुच जनता 
सुखी, स्वाधीन ओर उन्नतिशील रहे, तो हमें बाहरी दबावकी अ्रपेक्षा भीतरी 
सुधार की तरफ ही ज्यादा ध्यान दिये बिना गति नहीं है। 

परन्तु सवाल यह किया जाता है कि ट्रस्टी बनने के मानी आखिर 

क्या हैं ? सम्पत्ति पर या उद्यादन के साधन पर व्यक्तिगत स्वामित्व का 
अधिकार तो क्रायम रहा ही। ओर ऐसा अधिकार क्रायम रखने की भी 
आखिर क्या जरूरत है ? कानूनन यह अधिकार छीनना यदि दबाव है 
ओर दबाव हिंसा है, इसलिए त्याज्य है, ओर दूसरी तरफ आपके समझकाने- 
बुझाने, उपदेश ओर उदाहरण से भी लोग न मान तो उन्हें मनवाने का 
क्या उपाय आपके पास है ? अधिकार उन्हें दिया भी जाय तो कितना ? 

मेने जहातक समझा है, ट्रस्टी बनने की सूचना 'वर्गहीन-समाज' का 
आवश्यक फल्ितारथ है। वर्गहीन समाज म॑ सरकार तो रहेगी नहीं; परन्तु 
ज़मीन, छोटे-बड़े कारखाने, मकान, कला-भवन, आदि तो रहेंगे ही | 
आखिर किसी-न-किसी के चाज में इनके रहे बिना गति नहीं है। तो 
जिनके चाज में ये रहेंगे उनका इनसे क्या सम्बन्ध रहेगा ? किसीके 
दबात्र से तो कोई उनका चाजं लेगा नहीं, क्योंकि दबाव रखने वाली 
सरकार तो रहेगो नहीं | ग्रपनी खुशी से ही लोग उनको अपने चाज में 
रकबगे | वे क्‍यों रक्‍वगे-न्‍या तो मुनाफा उठाने के लिए या समाज की 
सेवा के लिए. | उनकी सम्नाल रखने में जितना ख्वच होगा ओर सम्माल 
रखनेवाले के निवाह के लिए जितना ग्रावश्यक होगा उतना धन तो उसे 
मिलना क्षरूरी है। श्रत्य सरकार के श्रमाव म उन्हें वेतन देनेवाला तो 
कोई रहेगा नहीं, तब्च मुनाफे के डी रूप में वह ग्बच वह लेगा | हाँ, शोषण 
उसमें न रहेगा। इस मुनाफे पर तो ऐतराज़् किया ही कंसे जा सकता हे ? 
आवश्यकता से अधिक मुनारा न लेना, यह उसकी समाज-सेवा को वत्ति 
हुई | अब या तो वह इन चींज्ञों का मालिक बनकर रह सकता है या 
समाज की तरफ़ से उनका ट्रस्टी बनकर । मालिक बनाना आप चाहते 
नहीं, तो फिर ट्रस्टी बने बिना दूसरा क्‍या रास्ता है १६्रस्टी के माने 
मालिक नहीं, समाज की तरफ से उस व्स्तु का त्रोकीदार | मालिक तो 
सारा समाज हे या वह व्यक्ति मालिक बनने का अधिकारी समभा जा 
सकता है जिसके परिश्रम ने उस वस्तु को खड़ा किया है। यदि मालिकाना 
हक़ रहा भी तो वह नाम-मात्र का रहेगा, स्पिरिट तो ट्रस्टी की ही रह 

सकती है। यह न भूलिए कि 'वर्गहीन समाज” उसी दशा में सम्भव हो 
सकता है जब मनुष्य आज स बहुत ऊँचा उठ गया होगा, क़रीब-क्रीब 

हैं देव बन गया होगा । यदि आप वर्गहीन समाज को सम्भव मानते हैं 
ता फिर उस समाज के मनुष्य की इंपानदारी पर ग्रापको इतना चिश्वास 
भी रखना होगा, इतने इमानदार मनुष्य की हां। कल्पना करनी होगी जो 
या तो मालिक रहते हुए मां ट्रस्टी को स्विरिंट रक्खेगा या मालिक होना 
न चाहकर ट्रस्टा श्लर समाज का एक सेवक ही रहेगा । जब्रतक आप 
किसी सरकार की आवश्यकता अनुभव करते हैं तब्रतक न तो बगहीन! 
समाज की स्थिति को ही कल्पना कीजिए, न शोषण बन्द होने को | आप 
यह क्यों मान लेत हैं कि सन्धि-काल म॑ जब्बनतक सरकार रहेगी तबतक 
उसके सूत्र सश्चालक या शासक ता देवता लोग होंगे ओर दूसरे दानव या 
बेईमान ! श्राप इस बात को क्‍यों आसानी से भुला देते हैं कि ज्यों-ज्यों 
राज्य-सत्ता केन्द्रित हाती गई है त्यों-त्यो शोपण अधिक होता चला गया है ? 
जिसे हमारे साम्यवादी भाई 'प्रिमिटिव कम्यूनिज्म!' कहते हैं उस समय 
शोषण था ? वह कब आथा और कसे-कसे बढ़ता गया १ तो आप इसी 
नतीजे पर पहुंचगे कि उसका कारण सत्ता का केन्द्रीकरण झ्रथ।त्‌ सा म्राज्य- 
वाद है। आपने यद केसे मान लिया कि किसानों ओर मजदूरों के प्रति- 
निधि जालिमस या शापक न बन जायेंगे ? जिन्हें हम राजा, उनी, ज्ञर्मी दार 
आर शोापक या पीड़क वग कहते हैं, ये कहाँ से आये हैं--इन्हीं किसानों 
ओर मज़दरों में से ही तो घोरे-धारे ये वर्ग निर्माण हुए हैं ओर जब 
इनके हाथ में सारी सत्ता आगई तो यही शाषक ओर पीड़क बन गये। 
इसका असली उपाय यह नहीं है कि व्यक्तिगत सम्पत्ति न रहे, या उत्पादन 
के साधनों पर व्यक्तियों का स्वामित्व न रहे, बल्कि यह है कि समाज में 
शासन ओर घनोपाजन की सत्ता केन्द्रीय शक्ति के हाथ में न रहे ओर 
यदि रही तो उसके सदुपयोग ओर दुरुपपोग का आधार बहुत-कुछ उस 
व्यक्ति की सजनता या दुजनता पर अवलम्बित रहेगा जिसके पास वह 
सत्ता रहेगी । यदि जनता को शोषण से ब्रचाना है, उसे स्वतन्त्र दबंग 

बनाना है तो केन्द्रीय-सत्ता का मिञ्रकर जनता में ही उसे फेलाना होगा । 
& 

यदि लोगों ने हमारी बात न मानी तो हम क्या करंगे ? यह प्रश्न 
सन्त्रि-क्राल में ही उठ सकता है| थ्रादश समाज अथंत्‌ वगंहीन समाज 
तो प्रकृति के साथ सामंजस्य रखनेवाला ही होगा । सरकार न रहने से 
किसी की बात मानने मनवाने का सवाल ही नही उठता | उसमें तो यही 
कल्पना की जा सकती है कि सब लोग अपना-अपना फर्ज और ज़िम्मेवारी 
अच्छी तरह समझते हागे और अपने आप ईमानदारी से उनका पालन 
करते होंगे | परन्तु सन्धि-काल में क़ानून, फोज, जेलखाने सब रखने होंगे । 
हा; समाज असे जसे आदर्श की ओर बढ़ता जायगा तेसे-तेसे इनका दबाव 
कम होता जायगा ओर मनुष्य एक व्यक्ति तथा सामाजिक प्राणी के रूप 
मे ग्रधिकाबिक आदर बने, इसमें उसका उपयोग होता जायगा | यदि 
आपने यह कल्पना की हो कि सन्धि-काल में निःशस्त्र फौज रहेगी थआरोर 
कानून द्वारा भी किसोको दबाना नहीं है ता आपका “सत्याग्रह? शस्त्र कहाँ 
चला गया है १ या तो आ्राव इस सत्याग्रह के द्वारा--जिसमं जेल जाने से 
लेकर आमरण अ्रनशने तक को तीव्रता भरी हुई है-स्वराज्य को 
शक्य मानिए, या हिंसाबल के द्वारा। यदि सत्याग्रह के द्वाग शक्‍य 
मानते हैं, ओर उसके द्वास ब्रिटिश साम्राज्य का पराजित कर देते हैं ता 
क्या फिर हिन्दुस्तान में और शोपकों का सामना औए उसके द्वारा न कैर 
सकेगे ? यदि आप हिंसा-बल के द्वारा शक्य मानते हैं तो फिर मौजूदा 
सरकार की तरह अपना इच्छा को मनवाने के सत्र दमनकारी साथन 
आपके पास हैं ही । 

कितना अधिकार दिया जाय--यह कोई सोदे की बात तो है नहीं। 
ट्रस्टी बनने को कल्पना में व्यक्तिगत स्वामित्य का रहना अनिवाय नहीं 
है। रद्ा भी तो नाम-मात्र का; जिससे ट्रस्टी कमी-कभी अपने मन में 
खुश हं। लिया करे कि में मालिक भी हूँ । यदि कारखाने छोटे-छोटे रहे, 
उत्पादन के साधन बहुतेरे द्वाथों में बंटे रहे तो उसमें स्वामित्व का अधि 

कार रहने देने में उतनी बुराई नहीं है जितनी इस अ्रधिकार के एक या 
थाड़े व्यक्तियों के हाथ म॑ देने से हो सकती है| थोड़े लोगों के हाथ में 
रहने से संगठित शोपण जल्दी और ग्रधिक हो सकता है। अधिकतर 
लोगों के हाथों में रहने से शाषक को इतने सारे लोगो को अपनी योजना 
का भागी बनाये बिना चाग नहीं है ओर यह ज्यादा कठिन है। फिर 
यदि ऐसे व्यक्ति के पास सत्ता न रहे तो उसके लिए कठिनाई ओर भी 
ज्यादा हो जाती है। ग्राज भी पूजीवाद साम्राज्यवाद यानी सत्ता की 
सहायता के अभाव म॑ अपना शोपण जारी नहीं रख सकता। इसलिए 
एक तरह से तो, उन लागों ने जिन्होंने वरणृ-व्यवस्था चलाई थी, बड़ी 
बुद्धिमत्ता की थी कि जिसको सत्ता दी, उसे घनोपाजन का अधिकार नहीं 
दिया, जिसे धनोपाजन को छुट्टी दी उसके पास सत्ता नहीं दी । 

फिर कितना स्वामित्व का अधिकार देना, किस विधि से देना, मुआ- 
वज्ा देना या नहीं, ये सत्र विगत की बाते हैं ओर जब उचित अवसर 
आपवेगा तब इनका निपठारा कर लिया जायगा। व्यावहारिक कार्यक्रम 
हमेशा परिस्थिति पर आधार रखता है और उसके अनुसार बदलता 
रहता है। ग्रादश, सिद्धान्त ओर नीति हम आगे से तय कर सकते हैं 
ओर कर लेनी चादिए | सो यदि हम इस बात में सहमत हैं--गांधीवाद 
ओर समाजवाद दोनो कि हम ग़रोबो के शोषण का अन्त कर देना है 
ओर परापजीवी वग को भी इस अ्धोगति से उठाकर स्वाभिमानी ओर 
स्वावलम्बी बना देना है तो हमें दानों को ईमानदारी पर इतना विश्वास 
भी रखना चाहिए कि जब समय आवेगा तो हम इसका राजमाग दूढ़ 
लगे | यदि ट्रस्टीपन का हल हानिकर दीखेगा तो गाधीजी या उनके अनु- 
यायियों के लिए वह सत्य और अहिंसा की तरह अ्रय्ल सिद्धान्त नहीं है- 
इससे ज्यादा अ्रच्छा निर्दोष उपाय कोई बतावेगा तो अवश्य उस पर 
ग्रमल कर लिया जायगा | 

१ 0 
समाजवाद ओर गांधीयाद में 'बगयुद्ध/ एक बड़ा मतभेद का प्रश्न 

है | साम्यवादियों का कहना है पीड़क और पीड़ित, शोपक और शोषित 
दो वग हैं ओर इनके हित परस्पर-विरोधी हैं | इसलिए इन दो का ही 
बगं बन जाना चाहिए | ग्रथात्‌ सबको काम करनेवाला बनकर ही रोटी 
कमाना चाहिए, दूसरों के परिश्रम का लाभ न उठाना चाहिए, जिससे 
ग़रीब ओर अ्र्म.र में इतनी बड़ी खाई न रहे। हिन्दुस्तानी समाजवाद। 
इस स्थिति को 'दबाव? के द्वारा भी बदला चाहता है; किन्तु दबाव का 
आश्रय तभी लेना चाहता है जब सममाने-बुझाने का रास्ता बन्द हो जाय | 
सो भी दबाव! का अथ "क़ानून का दबाव” ही हो सकता है; क्योंकि जद 
तक वह काग्रेस के अहिंसात्मक ध्येय से बंधा हुआ है तब्रतक प्रत्यक्ष 
शस्त्र के द्वारा दबाव का सवाल ही नहीं उठता । कानूनी दबाव का अ्रथे 
भी बहुमत का अल्पमत पर दबाव हो सकता है, जो कि लोकतंत्रीय-पद्ध ति 
में 'अनिवायं-दोप” समझता जाता है | 

फिर “युद्ध” से अभिप्राय यहा व्यक्ति से नहीं, पद्धति से है। हम 
गाध्रवादी और कांग्रेसी भी तो हमारे आन्दोलन को अहिंसात्मक संग्राम, 
सत्याग्रह-युद्ध, इस तरद्द फोजी-भाषा में पुकारते हैं | इसी तरह वगयुद्ध! 
को भी क्‍यों न समझे ? 

जिस तरह गाधीवादी “वगयुद्ध' से भड़कते हैं उसी तरह समाजवादी 
गाधीजी के “र/म-राज्य” शब्द पर बिगड़ उठते हैं। जसे- सत्याग्रह” गांधी 
जी का जीवनादश, 'सर्वोदय” सामाजिक आदश है बसे ही 'राम-राज्य! 
उनका शासनादर्श है। इसका यह अर्थ नहीं है कि कोई एक साम्राज्य 
हो, ओर उसका कोई चक्रवर्ती राजा हो। राम-राज्य न्याय ओर प्रजाहित 
के लिए प्रतिद्ध था । यही बृत्ति शासकों की गाधीजी के राम- 
राज्य में सहेगी। दूसरे शब्दों में यह कहें तो “राम-राज्य” न्याय ओर 
प्रेम का राज्य-होया | उसमें एक ओर वेशुमार धन-सम्पत्ति और दूसरी 
ओर कठ्ुंणाजनक फाकेकशी नहीं हो सकती; उसमें कोई भूग्खा नहीं मेंर 
सकता; उसका श्राधार पग़ु-त्रल ने होगा; बल्कि वढ़ लोगों के प्रेम ओर 

स्वेच्छापूवक दिये गये सहयोग पर अवलम्बित रहेगा। राम-राज्य करोड़ों 
का ओर करोड़ां के सुख्व के लिए होगा | उसके विधान में जो मुख्य 
अधिकारी होगा वह चाहे राजा कद्दा जाय या अध्यक्ष अग्रथवा और कुछ, 
प्रजा का सच्चा सवक होने के कारण उस पद पर होगा | प्रजा की प्रीति 
से धहाँ रहेगा ग्रोर उसके कल्याण के ही लिए सदा प्रयत्न करता रहेगा । 
वह लोगा के घन पर आमोद-प्रमोद न करेगा और अधिकार-बल से 
लोगों को न सतावेगा; बल्कि राजा या उसके जेमा कहलाते हुए भी 
एक फक्रीर की तरह रहेगा। राम-राज्य का अथ है कप-से-कम नियन्त्रण 
उसमे लोग अपना बहुतरा व्यवहार आपस में ही मिल-जुलकर अपने आप 
कर लिया करगे। उसमे ऐली स्थिति प्रायः न होगी कि क़ानून बनाकर 
अधिकारियों द्वारा दएड-भय से उनका पालन कराया जाय । उसमे सुधार 
करने के लिए लोग धारा-सभा या अधिकारियों की राह देखते न बेटे 
रहेंगे | बल्कि लोगों ने जिन सुधारों का रूढु कर दिया होगा उनके अनु- 
कुल धारा-सभाय खुद ही ऐसे क़ानूनों मं सुधार करने और अ्रध्िकारीगण 
उनका ग्रमल कराने की व्यवस्था करगे | 

रामनराज्य में खेती का धन्धा तरक्की पर होगा और दूसरे तमाम 
धन्धे उसके सहारे कायम रहेंगे। अन्न और वस्त्र के विषय में लोग 
स्वाधीन होगे ओर गाय-बेल की हालत मी बहुत अच्छी होगी, जिससे 
आ्रादश गो-रक्षा की व्यवप्था होगी | राम-राज्प में सब घर और सब वर्ग 
समानभाव से मिल-जुलकर रहेंगे ओर घामिक भगड़े, क्षुद्रस्पर्धा अ्रथवा 
विरोधी स्वार्थ जसी कोई वस्तु न होंगी ! 

रामनराज्य में स्रियों का दरजा पुरुषों के ही बरावर होगा । राम-राज्य 
में कोई सम्पत्ति या आलस्प के कारण निरुदग्यमी न होगा । मेहनत करते 
हुए भी कोई भूखों न मरेगा; किसीको भी उद्यम के श्रभाव में मजबूरन 
आलसी न बनना पड़ेगा । राम-राज्य में आन्तरिक कलह न होगा; ओर 
न विदेशी के साथ ही लड़ाई होगी । उसमे दूसरे देशों को लूटने की, 
जीतने की या व्यापार-धन्धों अथवा नीति का नाश करनेवाली राजनीति 

अस्वीकृत होगी । दूसरे राष्ट्रों के साथ उनका मित्र-माव होगा | इस कारण 
राम-राज्य में सेनिक खच कम-से कम होगा ! राम-राज्य में लोग केवल 
लिख-पढ़ ही न सकगे, बल्कि सच्चे ग्रथ में शिक्षा पाये हुए होंगे-- 
अथात्‌ उन्हें ऐसी शिक्षा मिलटी रहेगो जो मुक्ति ( परम-स्वतन्त्रता ) 
देनेनाली और मुक्ति में स्थिर रखने वाली हो। 

राम-राज्य की यह रूपरेसा श्री किशोरलाल मशखरूजला के “गाँधी 
विचार दोहन” से दी गई है। यद्यपि इसमं शासन और समाज दोनों के 
आदशां का मिश्रित चित्र आ गया है, तथापि, याद इन दोनों का हम 
प्रथकू-प्रथक्‌ विचार कर तो कहना होगा कि राम-धज्य शासन का ओर 
सर्वोदय समाज का आदश हो सकता है। श्रथांत इसमे सन्धिकाल की 
उत्तम शासन -व्यवस्था का चित्र खीचा गया है, न कि आदश -काल के 
पूर्ण समाज की स्थिति का दशन कराया गया है। इतने स्पष्टीकरण के 
बाद में नहीं समझता कि किसी हिन्दुस्तानी समाजवादी को 'राम-राज्य से 
कक्‍्यां ग्रसन्‍्तोप रहना चाहिए । 

इनके अलावा ईश्वर ओर धम के विपय में भी समाजवाद और 
गाधीवाद में मतभेद है। समाजवाद ईश्वर के अस्तित्व को नहीं मानता | 
घम को वह टोग ओर समाज के लिए ज्ञटर मानता है। परन्तु हिन्दुस्तानी 
समाजवादी इस विपय म॑ चुप हैं | हाँ,उनके नेता पंः जवाहरलालजी ने 
अपने लिए. यह ज़रूर कहा है कि यदि सदाचार का नाम धमं है तो में 
भी अपनेका धामिक कह सकता हूँ | गाधीवाद नीतिमूलक धम को ही धर्म 
मानता है । हाँ, आस्तिक होने के कारण उसम॑ ईंश्वरोपसना को भी स्थान 
है श्रोर इसलिए उपाधना की विविधता उसका ग्राह्य है। परन्तु हि-दुस्तानी 
समाजवादी आज इसे आन्दोलन का विषय नहीं बना रहे हैं, इसलिए 
इसपर यहाँ श्रधिक लिखने की ज़रूरत नहीं | हाँ, इतना स्पष्ट कर देना 
ज़रूरी है कि धम के बाह्याचार का ग्रार ऊपरी विधि विधानो को गाधी- 
बाद में धमं का आवश्यक अंग नहीं माना गया हे । इसी तरह ईश्वर सत्य 

का दूसरा नाम माना गया है; सत्य की पूर्ण सिद्धि का ही नाम परमेश्वर क। 
साक्षात॒कार कद्दा गया है । और गाधीवाद के सत्य का अथ इस लेख के 
आरम्भ में दिया ही जा चुका है | 
इस तरह, जद्याँतिक में सोचता हूँ, गाँधीवाद और समाजवाद में ध्ये 
या आदर्श का उतना अन्तर नहीं है जितना सन्धिकाल की योजना में या 
साधनों में अन्तर है | गाधीवाद में अर्दिंसा शुरू से अन्बीर तक अनिवार्य 
है, समाजवाद भें हिंसा से भी काम लिया जा सकता है; यही मुख्य 
श्रन्तर है । और इसका मूल कारण है पूव श्रोर पश्चिम की संस्कृति का 
भेद | समाजवाद जिन स्थितियों ओर देशों में जन्मा है वहाँ आरम्भ से ही 
वह अहिसात्मक नहीं रह सकता था। परन्तु हिन्दुस्तान में उसका आरभ्भ 
ग्रहिसा से ही शुरू हो रहा है । यह बहुत बड़ा फक्र हे जो हिन्दुस्तानी 
ममाजवाद को गॉघीवाद के साथ-साथ चलने का रास्ता सुगप कर देता है । 
हम 5 

गाँधीजी का माग 

[ आचाये श्री कृपलानी ] 
मुझे “गाँधीवाद” पर लिखने को कहा गया था; किन्तु मेने “सामाजिक 
ओऔर राजनेतिक समस्याओं के बारे मे गाँधीजी का दृष्टिकोण” अथवा 
संक्षेप में कहें तो “गाँवीजी.का मांग! शोषेक पसन्द किया। क्योंकि रे 
मानता हैं कि गाँधीवाद जैसी कोई चीज़ अभी अस्तित्व में नहीं आई है । 
समी “दादा” का जन्म उन लोगों की प्रेरणा से नहीं होता, जिनके नाम 
पर कि वे स्थापित ओर प्रचलित किये जाते हैं, बल्कि मूल-विचारों पर 
गनुयायियों द्वारा लादी जाने वाली मर्यादाओं के फलस्वरूप वे अ्रस्तित्व मे 
ग्राते हैं। रचनात्मक प्रतिभा के अभाव में अनुयायी प्रणालिया क्रायम 
करते और संगठन बनाते हैं। ऐसा करते समय वे मूल सिद्धान्तों की कठोर, 
स्थिर, एकपत्नी और कट्टर बना देते हैं। उनकी प्रारम्मिक ताज़गी और 
परिवत्तन-शीलता नष्ट हो जाती है, जोकि योवन की निशानी है। इसके 

ग्रताव!, गाँबीजी कोई तच्ववेतता नी हैं। उन्होंने किसी प्रणाली को जन्म 
नहीं टिया | शुरू से दही वे अमती सुधारक रहे हैं। इसी हेसियत से वें 
पैदा हानेवाली समस्याथ्रों को हल करने की कोशिश करते हैं और उनपर 
लिखते हैं। वे सर्वीपरि कम प्रधान पुरुष हैं। यह टीक ही है कि उनको 
कर्मयोगी कहा जाता है | इसलिए उनके भाषणों, लेखो ओर कार्यों में 
सम्मब है हमको कोई तकंसंगत अथवा ताक््विक प्रणाली न दिखाई दे । 
इस बारे में उनकी अवस्था पुराने ज्ञमाने के पगम्बरों और सुधारकों जसी 
है| उनको भी राजमर। को व्यावद।रिक समस्याद्रों का सामना करना पढ़ा 
था । उन्होंने अपने-आपको कठोर प्रणालियों में न फेंसाते हुए उन 
समस्याद्रो को इल करने का रास्ता चाज निकाला था | सम्मवतः खास-ख्ल[स 
भनावेज्ञानिक मिद्धान्त स्थिर कर दिये गये थर और विस्तार की बात तय 
करने का काम खास परिस्थितियां आर क्षरूरतो के अनुसार हरक व्यक्ति पर 
छाड़ दिया गया था । तत्ववाद, प्रणाली और कट्रता को नीचे के लोगा 
ने जन्व दिया, उनका जावन-विषयक ज्ञान ओर दहाष्टरकाणु सकुचित था'।' 
गाँधोजोी ने अपनी सम्मतिया के विए पूणता का दावा कभी नहीं 
किया । वे अपनी प्रवत्तियां को सत्य की '्लोज अआ्रथवा सत्य के प्रयोग कहते 
हैं। ये प्रयाग किये जा रहे हैं। उनका सत्य मान लेना श्रथवा उनके लिए 
सत्य का दावा करना किसा भी था रमा के लिए अ्रदंकार का द्योतक होगा। 
यह सच है कि गाँवीजी के कुछु अनुयायी जा बुद्धिमान की श्रपेक्षा उत्साही 
अधिक हैं, गाँधीजी की सम्मतियों के लिए प्र॒ण॒गा का दावा करते हैं, किन्तु 
बय गाँधीजी वसा कोई दावा नहीं करत । बे ग्रलतिया को स्वीकार करते 
हैं। ओर उनको सुधारने की कोशिश करते हैं, वे सिर अपने दो 
आधारभूत. सिद्धान्तों--सत्य आर अर्दिसा--की एक प्रकार से 
भूल से परे मानत हैं। शेप जातो के बार म॑ वे सीखने के लिए 
उतने ही तैयार रहते हैं जितने कि उस बात को भिन्चाने के लिए जिसे वे 
अपने दृष्टिकोण के अनुसार सत्य समकत हैं। जहाँ तक दोनों आधारभूत 
सिद्धान्तों को व्यवहार में लाने का ताल्‍लुक़ है, इन बारे म॑ भी कट्ररता का 

परिचय नहीं दिया जाता । वे खुलेतोर पर स्वीकार करते हैं कि अलग- 
अलग परिस्थितियों और अवस्थाओ में उनका अलग-अलग तरह प्रयोग 
किया जा सकता है। उनके इस प्रकार के रेये की वजह से ही बहुधा 
उनके अनुयायी ओर दूसरे लोग गड़बड़ी में पड़ जात हैं ओर यह कह 
सकना प्रायः मुश्किल हो जाता है कि दे किन्हीं खास परिस्थितियों म क्या 
करगे | चूँ कि उनका व्यक्रित्व उन्नतिशील और विकासमान है, इसलिए: 
उनके चारों ओर कार्यों का आकार-प्रकार अन्तिम तौरपर निश्चित नहीं 
हो सकता। जिन्होंने उनको नज्ञदीक से देखा है, उन्हाने इस बात का 
अनुभव किया है। कार्यों श्रोर विचारो के बारे प॑ उनके बदलते हुए रुख 
से यह बात बहुधा स्पष्ट हो जाती है । भीतरी धारा और मागदशंक भावना 
तो वही होती है, किन्तु उसका बाहरी रूप मिन्न होता है। यही कारण हे 
कि उनमें युवकों-जसी ताज़गी है ओर वे समय से आगे चल सकते हैं । 
हाँ उनके कई युवा अनुयायी जड़ बन जाते हैं ओर अपनी जीवन-शक्ति 
वो बेठते हैं, वहाँ गांधीजी हमेशा शक्तिशाली, क्रियाशीन शोर उत्साह से 
भरे रहते हैं | जहाँ दूसरे लोग नई पढ़ी की युवकोजित स्वच्छुन्दता के प्रति 
अधीर हो जाते हैं, वहाँ वे हमेशा समझ्काने को कोशिश करते हैं, धीरज से 
काम लेने हैं और नये प्रस्तावों पर खुले और अपेक्ञाकृत निष्पक्ष दिमाग़ से 
विचार करने हैं | इम्ीलिए गाँधीवाद जेंसी काई चीज अभी पेंदा नहीं हुई, 
सिफ गांघीजी का बताया हुआ माग ओर दृष्टिकोण है; जो न सख्त है, न 
नियमित और न अ्रन्तिम | वह व्योरेवार बाते अन्तिम रूप से अथवा हर 
समय के लिए तय करने की काशिश नहीं करता, सिफ एक दिशा सूचित 
करता है। 
हमारे देश की विशेष प्रकार की परिस्थितियों के कारण गाँवीजी 
सामाजिक ओर राजनतिक क्षेत्र में आये। अपने कुडु ऋधिक माग्यशाली 
देशवासियों की तरह वे इंग्लेण्ड गये, वकालत की परीक्षा पास क' ओर 
रुपया कमाने तथा अपना ओर परिवार का जीवन सुख-सुविधापूर्वक बिताने 
के लिए. धन्धा करने लगे। उनका विवाह हो चुका था । वे अपने धन्धे के 

सिलसिले मे दन्षिण अफ्रीका गये + परिस्थितियों ने उनको अपना भाग्य 
वहाँ रहनेवाले अपने देशवासियों के भाग्य के साथ जोड़ देने ओर उनका 

ड्राइयाँ लड़ने के लिए मजबूर किया | उनमें से अधिकांश दरिद्र और 
अशिकज्ित थे । कुछ लोग मालदार भी थे, किन्तु उनका उद्देश्य धन 
कमाना था। उनमें सावंजनिक भावना और राजनेतिक प्ररणा का अभाव 
था | एक विदेशी सुल्क में, जहाँ जातिगत पतक्षपात और गथिक दइप का 
चोलबाला था, सभी को मा ।-प्रदश न ओर नेतृत्व की ज्रूरत थी | उनको 
कई तर की सामाजिक ओर राजनेतिक बाधाये सहन करनी पड़ती थीं 
ओर बे अ्रनेक अ्रपमानकारी प्रतिबन्धों के शिकार थे । गाँधीजी को उस 
मुल्क में बस जानेवाले गाने देशवासियों के छिनते हुए अधिकारों की 
रक्तार्थ लड़ाई म॑ कृदना पड़ा । एक बार उसमे कूद पड़ने के बाद उन्होंने 
सच्चाई, योग्यता ओर जोश के साथ अपनी सारी शक्ति उसमें लगादी । 
उन्हाने ग्रयना सर्वेस्व उस लड़ाई में लगा दिया ओर किसी भी जोखिम 
को परवा नही की | उस संत्रष में उन्होंने सामूदिक शिकायतों को दूर 
करवाने के लिए नये युद्धकोशल का विकास किया ओर सत्याग्रह के मोटे 
सिद्धान्तो का पता लगाया । हमेशा की तरह, पहले सिद्धान्त पर अमल 
किया गया ओर नाम तथा सैद्ध/न्तिक प्रणाली का जन्म बाद में हुआ । 
इस लड़ाई में गांध[जों का मालूम हुआ कि सत्य और अहिंसा व्यक्तिगत 
ओर कोट्म्बिक मामलो मे ही उपयोगी नहीं हैं, बल्कि समूहों के पारस्परिक 
सम्बन्धां का स्थिर करने के लिए भी वे अच्छे ओर योग्य साधन हैं। 
मानव इतिदास में ये सिद्धान्त काई नये नहीं हैं । पुराने ज्ञमाने के कई 
पेग्रम्बरों ने उनपर अमल किया है ओर उनका प्रचार किया है । किन्तु 
राजनेतिक सम्बन्धो ओर भगड़ों पर उनको लागू करने का अ्रभीतक कोई 
व्यापक प्रयत्ञ नहीं किया गया था | गाँधीजी को ही एक बड़े पमाने पर 
इस बात को साबित करने का श्रेय है कि जो नेंतिक ओर सजनोचित 
आचरण व्यक्तिगत सम्बन्धघों के लिए उपयोगी हैं, वे अन्तर-सामुदायिक 
सम्बन्धों के लिए भी उपयोगी ओर कारगर हें। उन्होंने यह भी सिद्ध किया 

कि सत्य और अहिंसा द्वारा बाहरी तार पर इस प्रकार प्रभावशाली दंग 
से लड़ाई संगठित की जा सकते! है कि जिसका विरोध करना मुश्किल द्वो 
जाय । उन्होंने मालूम किया कि अच्छे उद्देश्य के लिए. लड़नेवाला चाहे 
तो बिना हिंता का सहारा लिये अपनी शिकायत दूर करवा सकता है, ओर 
यह कि अन्याय और अत्याचार के भुक़ाबिले म परम्परागत हिंसात्मक 
हथियारों की अ्रपेन्ञा सत्य और अहिंसा कहीं अच्छे ओर अधिक कारगर 
हथियार हैं | । 

गाँधीजी ने यह साबित करने के लिए कि सभी सफल कार्यों के मूल 
में सत्य ओर अहिंसा है, श्रन्य बातों के साथ एक सीधी कसोटी का 
प्रयोग किया । जहाँ सत्य की सफलता के लिए असत्य और हिंसा के सह- 
योग ओर समथन की ज्ञरूरत नहीं हाती, वहाँ असत्य ओर हिंसा की 
सफलता के लिए हमेशा सत्य की ज़रूरत हाती है। क्यो|क जीवन में हरेक 
कार्ये,की, चाहे वह कितना ही स्वाथमथ और असामाजिक क्‍यों न हो, 
जड़ में यह बात होना ज़रूरी है कि जो लोग उसमें पड़े हुए हों वे एक- 
दूसरे के प्रति सच्चे रहें । उदाहरण के लिए व्यापार ऐसा क्षेत्र है जिसमें 
अन्य स्थानों की अपेनत्ता स्वाथपरता और लालच का सम्मवतः ज्यादा 
बोलबाला होता है । >िन्‍्तु व्यापार म नी कोई व्यवहार अथवा घोखा 
अधिक समय तक नहीं चल सकता, अगर व्यापारी एक-दूसरे के प्रति 
सच्चे न रहें और उनका ज़बानां कथन लिखित इक़रारनामे जितना ही 
महत्व न रखता हो । चोर ओर हत्यारों को एक-दूसरे के प्रति सच्चा रहना 
पड़ता है। कई बार उनको व्यक्तिगत लाम का बलिदान करके पारस्परिक 
बफादारी की रक्षा करनी पड़ती है | कोई भी काम हो, उसमें आधारभूत 
सिद्धान्त के तौर पर किसी-न-किसी रूप में सत्य का सहारा लेना ही 
पड़ेगा, चाहे वह सत्य कितना ही मयादित क्यों न हो | यही बात अहिंसा 
के बारे में है। कोई भी व्यापक ओर संगठित हिंसा सम्भव नहीं हो सकती, 
अगर उसमें लगे हुए लोग अपने दल के भीतर अहिंसा के नियमों का 
पालन न करे; इस मुल सिद्धान्त के बिना वे शत्रु के साथ सम्मवतः 

अपनी लड़ाई जारी नहीं रख सकते । यदि कोई सेना केवल अहिंसा में 
विश्वास रखती हो ता शत्रु के खिलाफ उस हिंसा का उपयोग होने के पहले 
वह अपने-आपको ही खत्म कर लेगी । 
सत्य ओर अहिंसा को सभी संगठित जीवन के आधारभूत तिद्धान्त 
मानकर गाँवाजी उनका राजनतिक क्षित्र में उपयोग करते हैं, जहां श्रभी- 
तक परिणामाो को देखते हुए श्रतत्य और हिंसा को ही हमेया श्रष्ठतर 
सममभा गया है। किन्तु गांधीजी परिणामां का पदा होना उच्चतर शक्तियों 
के हाथ में छाड़कर केवल कारे सिद्धान्तों के अचूकपन पर ही निर्भेर नहीं 
रहते हैं। यव्रपि वे चाहत हैं कि विरोधी का हृदय -परिवतन हो, किन्तु वे 
केवल इसी बात में विश्वास नहीं करते । वे सबसे ग्रधिक उन लोगों का 
संगठित और मज़बूत बनाने की कोशिश करते हैं, जो कि अन्याय ओर 
अत्याचार से पीड़ित होते हैं | वे ठीक तोर पर संगठित हो सके, इसके 
लिए गाँतीजी चाहत हैं कि वे सब्र अन्यायो से अलग हो जायँ, सत्र मत- 
भेदों की दर कर द, निभय हो जायें ओर छोटे-मोट स्वार्थों को तिलाञ्जलि 
द | इस प्रकार अपयने-आपको मज़बूत और संगठित करने के बाद, 
गाँबीजी चाहते हैं कि वे अन्याय और अत्याचार को जो सहायता देने आये 
हैं, उसे वापस ले ले । सन्नेप में, वे चाहते हैं कि लोग बुराई की ताकतों 
के साथ ग्रमहयोग कर । 
भूतकाल में केसी भी स्थिति रही हो, श्राज की दुनिया में अत्याचार 
तभी सम्भव होता है जब कि अ्रत्याचार पीड़ित इच्छा-पू्वंक या अनिच्छा 
से, जान में या अनजान में, खुर्शी से जबरदस्ती अत्याचारियों को सहयोग 
देते हैं| यदि अत्याचार-पीड़ित सब्र प्रकार से सहयोग देना बन्द करदें 
और इस इन्कारी के परिणामों को भुगतने को तेयार हों, तो अन्याय और 
अत्याचार लम्बे असे तक जारी नहीं रह सकते । ओद्योगिक भगड़ों में 
इसका परिचय मिलता है। जब्च कभी श्रमिकों ने सफलतापूर्वक अपना 
सहयोग वापस ले लिया है, तभी पुँजीपतियों ने हमेशा हार मानी है। 
अलग-अलग ओद्योगिक झगड़ों के परिणामों को देखते हुए श्रमिक अपनी 


; ४६ : 


शिकायतों को दूर करवाने के लिए और राजनंतिक अ्रथवा क्रान्तिकारी 
उद्देश्यों के लिए. आज आम हड़तालों की बाते करने लगे हैं। अत बराह्यतः 
हड़ताल ग्रसहयोग--सत्याग्रह के अतिरिक्त ओर क्‍या हे ? ओद्योगिक 
भगड़े में काम करने वाली आ्तरिक भावना गाँधीजी द्वारा 'कल्पित 
सत्याग्रह की भावना से भिन्न है, हालांकि यह भिन्‍नता कोई ज़रूरी नहीं 
है, किन्तु सहयोग वापस ले लेने का तरोक़ा दोनों अवस्थाओं में समान है । 
यदि श्रोद्योगिक झगड़ों में सहयोग से दृश्य परिणाम निकल सकते हैं, तो 
सत्याग्रह के बारे में शंकाशीलता क्यों होनी चाहिए ? सत्याग्रह हड़ताल 
तो है ही, उसमें कुछु और विशेषता भी है। वह विशेषता लड़ाई लड़ने- 
वालों में अनुशासन ओर आत्मविश्वास की उच्चतर भावना जाग्रत करती 
है ओर विरोधी की इस प्रकार की भावना को कुण्ठित बनाती है| तय्स्थ 
रहनेवालों में उसके कारण अधिक सहानुभूति पैदा होती है | सहयोग वापस 
ले लेने के बाहरी साधनों की अधिक मनोवेज्ञानिक ओर सूक्ष्म प्रभावों 
द्वारा मदद मिलती है ओर वे मज़बूत बनते हैं । सत्याग्रही अपेक्षाकृत 
अच्छा असहयोगी अथवा हड़ताली हाता है| उसका निणय आवेश, क्रोध 
ओर घुणा के द्वारा आच्छादित नहीं होता | बढ अपने विरोधी को निः- 
शस्त्र बना देता है। वह अधिक सहानुभूति प्राप्त करता है । वह इस 
विश्वास के सहारे निश्चिन्‍्त रहता है कि स्त्रेच्छाएूवंक क'्ट-सहन से हमेशा 
व्यक्ति की प्रगति होती है| किन्तु थोडी देर के लिए उसके पक्ष में काम 
करनेवाले सब्र नेतिक ओर मनोवेज्ञानिक कारणों और शक्तियों को एक 
झोर रख दिया जाय ओर हम सहयोग वापस ले लेने की बाहरी बात का 
हो विचार करें तो भी इस तरीक़े में रहस्यपूर्ण क्या चीज़ है १ यह तरीक़ा 
ओऔद्योगिक झगड़ो के निपटारे के लिए, पिछले डेढ़ सौ वर्षों से, कम- 
ज्यादा सफलता के साथ काम में लाया गया है। उसके अ्रभाव में आज 
आम हड़तालों ओर समाजवाद अथवा साम्पयवाद की शायद ही चर्चा 
सुनाई देती | सत्याग्रह उसी दशा में कुछ रहस्यमय और आध्यात्मिक अस्त्र 

हो सकता है जब उसका मतलब्र किसी ऐसी चीज़ से हो जो अज्ञात हो, 

ग्रज्ेय हो ओर अ्व्यावह्रिक हो । आम हृड़ताल ऐसी चीज़ है जो व्याव- 
हारिक निश्चित ओर बुद्धिंगम्य है | तब सत्याग्रह बुद्धि से परे की चीज 
क्यों होना चाहिए ? मनुष्यों के लिए यह क्तिनी आसान बात है कि वे 
वाक्यों, शब्दों ओर नामों के जाल में फँस जाते हैं ओर इस प्रकार जहाँ 
मतभेद न हो वहाँ मयभेद खड़े कर देते हैं। आप गाँध्वीजी की भाषा में 
ओर सत्याग्रह की शब्दावलि में चरा काजिए ओर एक निश्चित, दृश्य 
संघ्रषे रहस्पपूर्ण, आध्यात्मिक, आदशवादी ओर फलस्वरूप अवास्तविक 
रूप घारण कर लेगा | इसके विपरीत ग्राम हड़ताल की भाषा म॑ बात 
कीजिए और एकदम वहीं चीज़ वेज्ञानिक ही नहीं, ऐतिहासिक ग्रावश्यकता 
में बदल जायगी । 

आधुनिक विचार-घारा सत्याग्रह के मामले म॑ ही मूलतत्व को नहीं 
भुलाती, बल्कि राजनतिक क्षेत्र में गाधीजी के सत्य के प्रयोग के बारे में 
यही हाल हो रहा है| ग्राज दुनिया की जो हालत है उसको देखते हुए 
यह अत्यन्त ज़रूरी समझा जाता है कि अन्तर-सामूहिक ओर अ्न्तर- 
राष्ट्रीय मामलों में सत्य से काम लिया जाय | यदि कूटनोति, जेंसी अ्ब्रतक 
रही है, वेसी ही ग्रागे भी रहनेवाली हो, तो आज इस बात का भारी 
खतरा है कि आधुनिक सम्पता की सारी इमारत टुकड़े-टुकड़े होकर नष्ट 
हो जाय | डॉ० बुडरों विल्सन ओर दूसरे अत्यन्त व्यावद।रिक राजनीतिज्ञों 
ने गत महायुद्ध में इस बात को साफतीर पर समझ लिया था । अनच् 
राजनीति में सत्य इसके अलावा ओर क्या है कि जिसकी खुली कृटनोति 
कहकर तारीफ की गई है ! जब डॉ० विल्सन ने इस सिद्धास्त का दुनिया 
के राष्ट्री क सामने रक्खा ओर जब्र उन्होंने इस सिद्वान्त के आधार पर 
राष्ट्रसंघ बनाने की सलाह दो तो किसी ने भी उनको रहस्यवादी, अध्यात्म- 
वादी या अ्रव्यावहारिक राजनीतिश नहीं सममक्ता | जत्र रूस, समाजवाद 
तथा साम्यवाद खुली कूटनीति का ज़िक्र करते हैं तब्र आधुनिक मस्तिष्क 
में कोई गोलमाल पेदा नहीं होता | क्या इसकी यही वजह है कि वह जो 
कुछ कहते हैं वेसा करना नहीं चाहते ? किन्तु जत्र गांधीजी राजनेतिक मामलों 

म॑ सत्य की चर्चा करते हैं तो सभी ज्ञानवान ओर बुद्धिमान भयत्रस्त 
होकर अपने हाथ ऊँचे उठा देत हैं ओर चिल्लाकर कहते हैं--मानव- 
स्वभाव जेसा भी है ओर राजनीति जैस। है आर हमेशा से रही है, उसको 
देखते हुए यह सम्भव नहीं हा सकता । हमेशा की भात्रि कद्टरता शब्दों के 
लिए लड़ने लगती है | घम के मामले में हमको इसका उदाहरण दिखाई 
देता है | यदि ईसाई यह कहता है कि देबीआत्मा फाख्ता की शक्ल में 
अवतररित हुईं तो यह बुद्धिसंगत समझा जाता है | किन्तु यदि हिन्दू यह 
कद्दता है कि मनुष्य के उच्चतर स्वरूप में उसने श्रवतार लिया है, तो 
इसको पूर्वी अन्यविश्वास कह दिया जाता है। यदि हिन्दू मूत्ति को पूजा 
करता है तो वह अन्धविश्वास के अलावा कुछ नहीं, किन्तु यदि कोई 
किताब या धमग्रन्थ सैंकड़ों तह में लिपटी हुई हो और उसे छूने या 
खोलने के समय हरबार उसे चूमा जाय तो यह तकंयुक्त बात हो जातो है। 
यदि कोई खुली कूटनीति की जात करे तो वह व्यावहारिक राजनीतिज्ञ हा 
गया, किन्तु अगर कोई राजनीति म॑ सत्य का ज़िक्र करे तो वह एकदम 
रहस्यवादी, सन्‍त ओर अव्यावद्रिक राजनीतिशञ बन जायगा। आप आम- 
हड़तालों की भाषा में बात कीजिए, आप वज्ञानिक कहे जाय॑गे; किन्तु 
आप सत्याग्रह का नाम लीजिए, और गआ्रप एकदम अवेज्ञानिक ओर 
प्रतिगामी बन जायगे | 

हा, तो गाधीजी ने लडाई का अपना तरीक़ा और उसकी व्यूह-रचना 
को दज्षिण अफ्रीका में थापित और विकसित किया | उसका उन्हाने वहां 
इस तरह उपयोग किया कि जिससे कुछ नतीजा भी निकला। उन्होंने 
सत्याग्रह के उसी हथियार का यहां भी कई मौक़ों पर यानी चम्पारन में 
ओर असहयोग की गत तीन लड़ाइयो में उपयोग किया है। इन सभी 
उदाहरणों में, जब वे अपने अथवा राष्ट्र के उद्देश्य को सिद्ध न कर सके 
तब भी, उन्हें काफ़ी सफलता मिली है | सशस्त्र विद्रोह में भी पहले ही 
धावे में अथवा एक ही बार में सफलता नहीं मिल जाती | जब किसी 
उद्देश्य की रक्ताथ लम्बा युद्ध होता है तो उसमें कई लड़ाइयां लड़ी जाती 

हैं, छुटपुट हमले होते हैं ओर घेरे डाले जाते हैं, विफलताये और सफल- 
ताये मिलती हैं | यदि कोई ताक़त मामूनी मुठभेड़ों मं सफल होती है ठो 
उसे अपने-आपको सफल समझना चाहिए ओर वह सकारण आशा रग्ब 
सकती है कि आगे चलकर वह पूरी विजय प्राप्त करेगी और अपने 
उद्देश्य को हासिल कर सकेगी | यदि मामली भिड़न्त में हार भी हो जाय 
तो भी यदि सेना बिना किसी रुकावट के क्रदम आगे बढ़ाती रहे और 
उसकी अनुशासन ओर आत्मविश्वास की भावना ज्यों-की-त्यों क्रायम रहे, 
उस्की मुकाबिला करने की शक्ति बढ़े ओर वह अपनी सफलता का 
क्रमशः अच्छे से-अच्छा हिसाब देती रहे, तो चाहे उद्देश्य की प्राप्ति न 
हो तो भी जो तरीका काम में लाया गया हो बद अच्छा समझा जाना 
चाहिए । अ्रत्र शायद ही काई इससे इन्कार करेगा कि गाधीजी को शअ्रधी- 
नता में राष्ट्र ने जो भी लड़ाई लड़ी हे, उसमें उसने श्रागे फ्रगति की है 
ओर उसकी मुक्काबिले की ताकत बढ़ी है | पतक्ञपात के वशीयूत ढोकर ही 
यह कहा जा सकता है कि इन सत्पाग्रह युद्धों के फलस्वरूप राष्ट्र ने ताक़त, 
बलिदान, संगठन, निभयता और अनुशासन की दृष्टि से प्रगति नहीं की है | 
प्रत्येक संघ्रष में दमन की मात्रा बढ़ी, ओर फलतः ज्यादा मुसीबतों और कष्ठों 
का सामना करना पड़ा । किन्तु हरबार लोगों ने अ्धिकाधिय, दिस्सा लिया 
ओर मुक्रातिला कड़ा-से-कड़ा हुआ | सन्‌ १६३० में राष्ट्र न १६-२०-२१ 
को अपेक्षा अपना अच्छा हिसान्र पेश किया | सन १६३२-३३ में हालत 
उससे भी अच्छी रही । लड़ाई का बाहरी नतीजा उतना अनुकूल नहीं 
आया जितना कि सन्‌ १६३० में आया था, किन्तु राष्ट्र ने ज्यादा लम्बी 
लड़ाई लड़ी ओर ज्यादा कड़े आघात का मुक़्ाबिला किया | दमन ज्यादा 
कठोर और व्यापक हुआ ओर यद्यपि राष्ट्र को शत्रु के पशुबल के आगे 
थककर अपनी लड़ाई स्थगित करनी पड़ी, किन्तु उसकी भीतरी ताक़त सन्‌ 
१६३० की अपेक्षा कहीं ज्यादा थी । इसका परिचय घारासभा के चुनाव 
में राष्ट्र की ठोस विजय से मिला ! राष्ट्र उस समय सत्याग्रह पर डटे रहकर 
कृष्टसहन को जारी रखने के लिए तेयार न था, किन्तु उसका दिल दुरुस्त 

था ओर उसकी फोजी भावना क़ायम थी | इस प्रकार तीनों लड़ाइयों का 
तात्कालिक परिणाम कुछ भी निकला हो, पदले हार, फिर सन्धि ओर 
फिर हार हुई हो, किन्तु राष्ट्र अपने लक्ष्य की ओर बगबर क्दम बढ़ाये 
जा रहा है, आखिर अन्तिम लक्ष्य पर एक ही बार तो पहुँचा जा सकता 
है। यह हो सकता है कि लगातार सफलताओं के बाद भी हम लक्ष्य तक 
न पहुँच पावें; किन्तु चाहे प्रकटतः सफलता हो या असफलता, जिस किसी 
कारण से हम ज्यादा ताक़तवर बनते हैं, उसे मूलतः सफलता ही सममना 
चाहिए, कारण उससे हम अपने लक्ष्य के अधिक नज़दीक ही पहुंचते हैं। 

ग्रब हम इसपर विचार करे कि क्‍या राष्ट्र सत्याग्रह के पहले वाले 
तरीक़ों द्वारा इतनी प्रगति कर पाता ? उन लोगों के अलावा जो हर सम्मव 
परिस्थितियों में बंध उपायों के पक्तपाती हैं, प्रत्येक निष्पक्ष व्यक्ति यह 
स्वीकार करेगा कि गांधीजी के आने के पहले काग्रेस की राजनीति में बेध 
आन्दोलन का अर्थात्‌ अर्जी देने, प्राथना करने और विरोध करने का जो 
तरीका प्रचलित था, उसमें सत्याग्रह का तरीका निश्चित रूप से अच्छा 
तरीक़ा है। किन्तु अललोचक यह कह सकता है कि यद्यपि पुराने से यह 
अच्छा तरीक़ा हे ओर उसके द्वारा राष्ट्र कुछ त्रागे भी बढ़ा है, किन्तु 
उसका कार्य अब खत्म हो चुका; उसका उद्देश्य पूरा होगया | श्रब हमारे 
लिए. उसका कोई उपयोग नहीं रहा | यदि बात ऐसी ही हो तो यह आलो- 
चक का काम है कि वह अधिक अच्छा और ज्यादा असरकारक तरीका 
सुझावे | क्या किसी भी आलोचक ने अभीतक हमारे सामने संगठित 
प्रतिरोध का कोई नया तरीका पेश किया है ? इसके विपरीत यह प्रकट है 
कि सभी विचारशील लोग, यहाँतक कि कथित प्रगतिशील दलों के लोग 
भी, मानते हैं कि जिन परिस्थितियों में आज संसार ओर खासकर हिन्दु- 
स्‍्तान गुज़्र रहा है, उनको देखते हुए लड़ाई का तरीक़ा श्रहिंसात्मक 
ही हो सकता है | युद्ध और संहार के वतमान हथियारों पर राज्यों और 
सरकारों का एकाधिपत्य होने के कारण बन्दूक और पिस्तोल, लाठी अथवा 
प्राने ज़माने के तीर-कमान से अच्छे सावित न होंगे । हवाई ओर रसा- 

यनिक युद्ध के ज़माने में, जत्र कि लड़ाई के सब्र साधन सरकारों के हाथ 
में हैं, सशस्त्र लोग भी हिंसात्मक युद्ध में राज्यों के मुक़बिले सफल होने 
की आशा नहीं कर सकते । फिर हिन्दुस्तान जेसा निःशस्त्र राष्ट्र क्योंकर 
विजयी हो सकता है १ इसके अलावा सेनिक अ्रथ में खुलेतोर पर सद्जठन 
करना सम्भव नहीं हो सकता । हम अहिंसात्मक उपायों द्वारा ही अपना 
सज्गठड्न कर सकते हैं । ओर आखिर दिसात्मक लड़ाई में भी सज्ञठन, 
अनुरासन, एकता, बहादुरी ओर त्याग जेसे नतिक गुणों का ही सबसे 
ज्यादा महत्व होता है | सत्याग्रह इन गुणों का विशिष्ट रूप में विकास 
करता है। अन्तिम विजय किसी उपाय से हो, हिंसा से हो या अ्र्दिसा से, 
गाँवीजी के नेतृत्व में राष्ट्र जिन गुणों को क्रमशः प्राप्त करता जा रहा हे, 
वे आचरण में लाने ओर प्राप्त करने योग्य हैं | उनपर व्यापक अमल 
शान्तिपू्ण उपायों द्वारा क्रिया जा सकता है| यह बिल्कुल सम्मव है कि 
एक छोटेसे गुप्त-क्रान्तिकारी दल में ये सत्र नतिक गुण हों । किन्तु सारा 
राष्ट्र अथवा उसका विह्तृत अंग गुम तरीकों से इन गुणों को नहीं पा 
सकता । इसलिए अन्तिम हिंसात्मक संत्रष के लिए भी वे गुण जिनका 
सत्याग्रह ने भारतीयों के चरित्र में विकास किया है, उपयोगी सबत्रित होंगे; 
क्योंकि सभ! लड़ाइयां के लिए, चाहे वे हिसात्मक हों या अरहिंसात्मक, वे 
आधारस्वरूप होते हैं। श्रतः यदि हमेशा के लिए नहों तो, कम-से-कम 
कुलु वर्षों के लिए हमारे लिए सत्याग्रद अथवा हड़ताल का तरीक़ा ही शेष 
रह जाता है । श्रमली सुधारक के लिए यह न तो सम्मव है ओर न 
वाज्छुनीय कि वह अति दूर के भविष्य में भाँकने की कोशिश करे। वह 
सिर्फ बतमान का ही खयाल करेगा तो ग़लती करेगा | और यदि वह अ्रति 
सुदूर भविष्य को कल्पना करके साचेग। तो भी वह ग़लती करेगा | उसको 
दो अतिरेको के बीच एक व्यावहारिक रास्ता दूँढ़ लेना चाद्विए | स्वराज्य 
के लिए हमारी सत्याग्रह की अ्रहिंसात्मक लडाई ही वह बीच का रास्ता 
है । इसलिए, राजनतिक सत्ता हस्तगत करने के लिए. जहाँतक लड़ाई के 
किसी क्रान्तिकारों कार्यक्रम का सवाल है, अभीतक किसी भी दल ने गाँधी- 

जी के सत्याग्रही तरीके के बजाय कोई दूसरा योग्य उपाय अप्रत्यक्षत' 
भी यूच्रित नहीं किया है | 

किसी क्रान्तिकारं लड़ाई में प्रत्यक्ष स्रष का उतना ही महत्व है 
जितना कि उस समग्र का, जब संत्रप सम्मव नहीं होता, जब राजनेतिक 
दमन अथवा थकाबट के कारण राष्ट्र प्रत्यक्ष सब की जोखिम और तक- 
लीफ बरदाश्त करने को तेयार नहीं होता | ऐसे समयों के लिए राष्ट्र के 
सामने कुछ रचनात्मक और उपयोगी काम हाना चाहिए. | यदि ऐसा न 
होगा ता सनिक-दल अनक्ठित हो जायेंगे । सत्याग्रह के से निकों कोसमय- 
समय पर अपने कमा में विश्राम करना पड़ता है। वहाँ उनके सामने ऐसे 
काम होने चाहिएँ जा उनको दुरुस्त और सुत्यवस्थित रश्च सके | तुलनात्मक 
शान्ति के समय का उपयोग सक्षठन को मज़बूत बनाने के लिए किया 
जाना चाहिए | यदि इस बात की उपेत्ना की गई तो अगली लड़ाई के 
समय राष्ट्र असड्ञठिद श्रीर बदद्वास हा जायगा । गाँवीजी ने राजनतिक 
शिथिलता ओर शान्ति के ऐसे समयों के लिए. रचनात्मक कार्यक्रम का 
विकास किया है | खादी, ग्राम-उद्योग, ग्राम सेवा. राष्ट्रीय शिक्षा, हरिजन- 
काय, हिन्दुस्वानी-प्रचार आ्रादि कुछु ऐसी प्रव्ृत्तियों हैं जिनका उन्हाने 
सड्जठित किया है ओर जिनको चलाने के लिए उन्हाने सस्थाय बना दी 
हैं। ये प्रवृत्तियां ध्व+मेव श्रच्छी हैं ओर कायकत्त।ओं की सना को काम में 
लगाये रखती हैं। राष्ट्र भी इन प्रत्नत्तियों म॑ हिस्सा लेकर और सहायता 
देकर साथंजनिक काय ओर ज़िम्मेदारी की शिक्षा प्राप्त करता है। 
इतना ही नहीं, जञ्च सविनय अवज्ञा स्थगित हाती है, खास प्रश्नों पर 
सरकार के साथ स्थानीय लड़ाइयाँ भी जारी रहती हैं| बारडोली की ऐसी 
ही लड़ाई थी | 

इस ग्चनात्मक और आशिक प्रत्त्तियों मं उन लोगों को भी खींच 
लिया जाता है जो या तो सीधी राजनेतिक लड़ाई में विश्वास नहीं करते 
या राजनेतिक काम की अपेक्षा सामाजिक काम में. ज्यादा दिलचस्पी 
रखने हैं | गाँधीजी ओर उनके साथी कायकत्त। इन प्रब्ृत्तियों को सामा- 

जिक ओर राजनतिक दोनों दश्टिकाणों से देग्वते हैं। इन कार्मों में लगे 
हुए होने पर भी वे इस बात को कभी नहीं मूलते कि वे मुख्यतः स्वतंत्रता 
की लड़ाई के सनिक् हैं| इस लिए इन प्रत्रत्तियां को केबल संकुचित 
समाजसुघधार के अ्रथवा बुढ़िया के या प्रतिगामी काम कहना उनकी ब्यथ 
ही निन्‍दा करना है। यह समस्याद्रो को उलकका देता है। यदि मोटे तोर 
पर और सहानुभूति-रहित दृष्टि से देग्वा जाय तो जो काम फ्रोजी स्वरूप के 
न हों वे सभी सुधारक काम प्रतीत होंगे, क्रान्तिकारी नहीं । किन्तु यदि 
लक्ष्य ओर उद्देश्य को न भूलना जाय तो वदी कॉम सुधारक और क्रान्ति- 
कारी हो सकते हैं --सुधारक तात्कालिक परिणामों की दृष्टि से ओर क्राति- 
कारो भावी लड़ाई पर पड़नेवाले उनके अन्तिम असर का दृष्टि से। जब 
सेना लडाई में नहीं पड़ी हुई दाती है ओर बंरका में रहती है, उस समय 
वह बहुत से ऐसे काम करती है जिनके बारे में ग्रपठित ग्रादमी यह समझ 
सकता है कि उनका वास्तविक लड़ाई के साथ कोई सम्बन्ध नहीं है। 
सनिक खाइयाँ खोदते हैं जो पुनः भर दी जाती हैं; वे लम्बे कूच करते हैं 
जो किस! लक्ष्य पर नहीं पहुँचत; वे निशाने मारते हैं, किन्तु उनकी 
गोलियों से क्रोई मरता नहीं। वे नक़ली लड़ाइयाँ सज्ञठित करते हैं | ये सत्र 
काम यदि इसलिए बन्द कर दिये जायें कि उनका वास्तविक लड़ाई के 
साथ कोई खास ताहतलुक़ नहीं दिखाई देता तो सेना का सड्जठन हृट जायगा 
ओर जब प्रत्यक्ष लड़ाई का समय ग्रायगा ता वह वेक़ार सात्रित होगा। 
क्रान्तिकारी दलों के भो रोजमर। के सुधारक कारयेक्रम होते हैं। इन काय- 
क्रमों के आधार पर ही उनके बारे म॑ फसला नहीं किया जाना चाहिए । 
यदि ऐसा किया जायगा तो वह सही फेसला न होगा । शहर में रहने वाले 
मजदूरों को सज्ञठित करना द्वोगा | यह केसे होगा ! श्रमिक सप्रो द्वारा ही 
यह हो सकता है। अब कोई भी श्रमिक सप्र, चाहे उसका उद्देश्य कितना 
हो क्रान्तिकारो क्यों न हो, विशुद्ध क्रान्विकारी आधार पर संगठित नहीं 
किया जा सकता । श्रमिकों के रोज्ञमर। के अ्भाव- ग्रमियोग ही वह आधार 
हो सकत। है। इन अमभाव-अ्रभियोगों का क्रान्तिकारी उद्देश्य के साथ कोई 

ताल्‍लुक़ नहीं होता । एक अर्स तक श्रमिक संघ इसी बात को कोशिश 
करेगे कि थोड़ा सुधार यहाँ होजाय तो थोड़ा सुधार वहाँ होजाय, वे चाहेंगे 
कि थोड़ी मज्ञदूरिया बढ़ जायें, थोड़े काम के घन्‍्टे कम होजाये ओर 
थोड़ी सामाजिक सुविधाओं मे वृद्धि होजाय | कोई भो श्रमिक संत्र एक- 
मात्र ओर विशुद्ध क्रान्तिकारी आधार पर सज्ञठित नहीं किया जा सकता । 
किसानों के सद्भठनों को इसी प्रकार काम करना हागा। रोज़मरा। के कामों 
मे वे सुधारक रहेंगे, किन्तु उनका उद्देश्य क्रान्तिकारी होगा | सभी सुधा- 
रक कामों को क्रान्ति-विराधी और प्रतिगामी काम कहकर बदनाम करना, 
क्रान्तिकारी आन्दोलन के ग्मिन्न पहलुश्रों की दृष्टि से ग्रोमल करना 
होगा; क्योंकि क्रान्तिकारी थ्रान्दोलन तो सभी मो्चों पर चलाना पड़ता है। 
मुझे अभी तक कोई ऐसा समूह या दल दिखाई नहीं दिया जिसने 
गाँधी जी द्वारा प्रस्तावित थओ और काँग्रेस द्वारा स्वीकृत कायक्रम के बजाय 
अपना कोई कायक्रम पेश क्रिया हो | मैने कुछ उग्र और क्रान्तिकारी 
कार्यक्रमों की चाचा सुनी है, किन्तु भने उनको व्यवहार में आते कहीं 
नहीं देखा | 
गॉधीजी के रचनात्मक कार्यक्रम के एक अ्रंग--खादी को उत्त्ति 
ओर बिक्री को ही ले लीजिए । भेने ग्रभीतक यह सुना नहीं है कि अगाँधी- 
वादी नमूने का क्रानितिकारी साधारण खरीदार को क्या सलाह देगा। 
निश्चय हो व: खादी को सिफारिश न करेगा, क्योंकि ऐसा करना प्रतिगामी 
काय होगा । तो क्या वह मिल के कपड़े की सिफारिश करेगा ? वह ऐसा 
हीं कर सकता | यदि वह करता है तो वह खरीदार से उन लोगों को 
पतीघी मदद करने के लिए कहता है जो रोज़्मरा ओर प्रतिज्नण मजदूरों 
ऑफ करे हैं; और बने बाप औप् जो को के ाआ णु करते हैं, ओर जिनके शोषण और लोभ को रोकने की 












कक पिया तक जय करेगा ? ओर किसी बात का खयाल न किया जाय तो भी इस 
प्रकार की सिफारिश का मनोवेशानिक दृष्टि से तात्कालिक राजनेतिक लड़ाई 
पर हानिकारक असर पड़ेगा। भने अक्सर यह जिक्र सुना है कि फिर भी 

वह इस आशा से हिन्दुस्तानी मिलों के कपड़े को सिफ्कारिश करेगा कि 
जेसे-जेसे ओद्योगिक जीवन का विकास होगा, वेसे-वंसे शहरी मज़दूरों की 
संख्या में वृद्धि होगी, जो क्रान्ति के लिए हमेशा अच्छी सामग्री सिद्ध होती 
है | यदि वह इस बात की भी गारण्टी कर सके, तो उसकी दलील सुनी 
जा सकती है । किन्तु वह कुछ भी कहे या करे, वह भारतीय उद्योग का 
विस्तार ओर संजीवन नहीं कर सकता । विदेशी सरकार की नीति के 
कारण भारतीय उद्योग कभी भी एक निश्चित सकुचित सीमा के आगे 
नहीं बढ़ने दिया जाता | मदु मशुमारी की रिपोर्टों से पता चलता है कि 
भारतीय उद्योग देश की बढ़ती हुई जनसंख्या के साथ आगे क्रदम नहीं 
बढ़ा सका है ओर अ्रविकाधिक लोगों को क्रमशः जीवन-निर्वाह के लिए 
भूमि का सहारा लेगा पड़ा है | सारी जनसख्या के लिहाज से औद्योगिक 
जनसंख्या का औसत घटता जा रहा है । 

दूसरी दली न यह पेश की जातो है कि भारतीय उद्योग को सहायता 
देने से हम॑ वह आधार मिल जाता है जिस पर आगे चलकर अपने 
ओद्योगिक जीवन का निर्माण कर सकते हैं। किन्तु यह दलील अब काम 
नहीं दे सकती | रूस ने यह दिखा दिया है कि राजनेतिक सत्ता हस्तगत 
कर लेने के बाद पंच या दस-वर्षीय योजना द्वारा देश को पूरी तरह 
आओषद्योगिक बनाया जा सकता है | जब हमारे हाथ म॑ सत्ता होगी तो ओऔद्यो- 
गिक पुननिम।ण की हमारी भावी योजनाओं में आज के दक्कियानूसी और 
कमज़ोर उद्योग से शायद ही काई उल्लेखनीय सहायता मिल सकेगी। 
अतः जिस चीज़ में आज ग़रीबों के लिए निश्चित लाम है, उसको भविष्य 
के अनिश्चित लाभ के लिए छोड़ देना बुद्धिमानी का काम न होगा | हम 
पिछले अनुभव से भी लाभ उठा सकते हैं। बंगभंग के ज़माने का 
स्वदेशी-आन्दोलन इसलिए, विफल हुआ। कि राष्ट्रों ने मिलों के एजेर्टों 
पर विश्वास किया । मिल-एजेण्टों ने कपड़े की क्रीमते बढ़ादीं और राजनी- 
तिज्ञों के उद्देश्य को विफल कर दिया । राजनीतिक्ञों ने उद्योगपतियों की 
सद्भावना और देशभक्ति पर ही भरोसा किया । इसका परिणाम घातक 

निकला । यदि हमको स्वदेशी से लाभ उठाना हो और अदेशभक्त ओर 
अदूरदर्शी पूँजीवाद के हाथों में अपने-आ्रापको निस्सह्ाय न छोड़ना हो, तो 
हमारे पास दुसरे साधन भी होने चाहिएँ । खादी ओर ग्रामोद्योग आनन्‍्दो- 
लनों के रूप में गाँधीजी ने ये साघन हमारे लिए पेदा कर दिये हैं । ये 
आन्दोलन किसानों को अवकाश के महीनों में काम भी देते हैं ! किस 
अथ में ये प्रतिगामी प्रवृत्तियाँ हैं ? कुछ उग्र व्रिचारक कहते हैं कि इन 
प्रत्नत्तियों के कारण ग़रीत्रों की हालत में जो सुधार होगा, उसकी वजह से 
उनका क्रान्तिकारी जोश ठण्डा पड़ जायगा । यदि खादी के बारे में यह 
सही हो तो श्रमिक संघरों की इृड़तालों ओर दूसरी प्रग्नत्तियों के बारे में भी 
यही बात कइनी होगी | हड़ताल आम क्रान्तिकारी उद्देश्यों के लिए कभी भी 
नहीं की जाती, बल्कि एक निश्चित सुधारक उद्दे श्य के लिए. उसका आश्रय 
लिया जाता है| उसके द्वारा क्रान्ति के लिए जो शिक्षण मिलता है, उसे 
तो केवल उप-परिणाम ही कहना चाहिए । 

जहातक खादी ओर ग्रामोद्योगों का ताल्लुक़ है, गाँधीजी इस बात का 
काफी सबूत दे सकते हैं कि वे स्वूब जाग्रत हैं | कम-से-कम जीवन-निर्वाह योग्य 
मज्ञदूरी निश्चित कर देना और वह भी राजनंतिक सत्ता के बिना; इससे 
बढ़कर क्रान्तिकारी काम और क्या होगा ? फिर भी गाँधीजी ने अपनी 
सलाह और पथ-प्रदर्शन में चलनेवालें सब्॒ संगठनों में यह क्रान्तिकरी 
योजना जारी कर दी है। उन्होंने कायकर्ताओं ओर संगठनकत्त्रों द्वारा 
पेश किये गये व्यापारिक आँकड़ों के आधार पर मिली हुई विशिष्ट सलाह 
के विरुद्ध जाकर ऐसा किया है। उन्हाने वास्तविक तथ्यों की उपेक्षा की 
श्रौर अपने क्रान्तिकारी दश्कोण और उत्साह का परिचय दिया। उनको 
चेतावनी दी गई थी कि थोड़ी-बहुत खादी जो बच रही है वह नष्ट हो 
जायगी, किन्तु उन्होंने स्पष्टतः सही ओर क्रान्तिकारी सिद्धान्त के लिए. 
अपनी प्यारी योजना के विनाश को भी पसन्द कर लिया । उनका दृष्टि- 
कोण और विश्वास सही सात्रित हुआ । नये प्रयोगों के कारण खादी को 
ज्यादा हानि नही पहुँची हे ! 

अब ओद्योगिक मज़दूरों की बाव लीजिए । उनके विचारों के अनुसार 
संचालित और प्रेरित एक मज़दूर-सघर है। हिन्दुस्तान में ग्राज अहमदा- 
बाद मिल मज़दूर यूनियन से बढ़कर सुसंगठित और आधिक दृष्टि से 
मज़बूत यूनियन दूसरी नहीं है। किसी भी दूसरी यूनियन की अपेक्षा उसके 
ज्यादा वास्तविक और चनन्‍्दा देनेवाले सदस्य हैं । इसके अलावा शिशुगहों, 
बालकों ओर वयस्कों के लिए रात्रि ओर दिवस पाठशालाओं, छात्रावासों, 
हरिजन सस्थाओ्रं, सहयोग भण्डारों आदि के रूप में सबसे अधिक संस्थाये 
उसके साथ जुड़ी हुई हैं । 

गाँधीजः स्वराज्य के लिए आतुर होते हुए भी बड़े पैमाने और स्थायी 
आधार पर अपनी योजनाय बनाते हैं। जब उन्होंने एक साल में स्वराज्य 
मिलने की बात कही थी, तब भी उन्होंने दीत्रकालिक कार्य के आधार पर 
अपनी संस्थाओं का निर्माण और संगठन किया था । राष्ट्रीय शिक्षा, 
खादी, हिन्दुस्तानी-प्रचार, हरिजन-काय एक साल में पूरे नहीं हो सकते । 
इसलिए जो योजनायें ओर संस्थाय बनाई गईं, वे कई वर्षों का खयाल 
करके बनाई गईं | तात्कालिक राजनतिक उद्देश्य सिद्ध नहीं हुआ, किन्तु 
संस्थायें संगठन का काम करती रहीं और अप्ने-आपको उन्नत बनाती रहीं। 
इस प्रकार उन्होंने क्रान्ति की चिनगारियों को जीवित रक्खा । ये सब 
अग्रगामी सस्थाये हैं। वे असफल हो सकती हैं; उनको तोड़ा जा सकता 
है; पहले से नई, अच्छी ओर बड़ी योजनाय भविष्य में बनाई जा सकती 
हैं; किन्तु इन संस्थाओं से राष्ट्र को जो लाभ हुआ है, उसने जो प्रगति 
की है, उसकी अवगणना वही लोग कर संकते हैं जा राष्ट्रीय आन्दोलन 
का बहुत ही छिछला ज्ञान रखते हैं । ह 

मिनदा या आलोचना करना बहुत आसान होता है । किन्तु जब 
आलोचक खुद काम करने के लिए ओर संगठन करने के जिए जुडेंगे 
तो उन्हें मालूम होगा कि सावेत्रिक क्रान्ति के अपने व्यापक आदश के 
लिहाज़ से उनकी प्रवृत्तियाँ केवल सुवारक़ प्रवृत्तियाँ हें, जिनका सम्बन्ध 
रोज़मर्य की उन छोगी बातों से है, जो प्रक्टतः उद्देश्य के साथ कोई सम्बन्ध 

नहीं रखतीं | क्रान्ति-कारी आन्दोलन के उस स्वयंसेवक के उदाहरण पर 
विचार कीजिए जिसको दफ्तर में लिफाफों पर टिकट चिपकाने का काम 
सोंपा गया है। वह अपने इस विनीत साधारण रूखे काम का दल द्वारा 
कल्पित भावों क्रान्ति के साथ केसे सम्बन्ध जोड़ेगा ? उसको व्यापक दृष्टि- 
बिन्दु और किसी जीवित श्रद्धा की सहायता लेनी होगी | इस तरह ही बह 
यह समझ सकता है कि उसका मामूली काम क्रान्ति के लिए श्रावश्यक 
काम है। गॉधीजी में वह दूरदष्टि ओर आत्मश्रद्धा है जिससे कि वे सभी 
कार्मो में निहित इस सिद्धान्त को समझ सकते हैं | एक धामिक पुरुष की 
तरह, जो प्रत्येक आत्मा में परमात्मा के दशन करता है, गॉधीजी हरेक 
छोटे सुध्रारक काम में, जिसे वे करते हैं या दसरां को करने की सलाह देते 
हैं, स््रराज्य-देवता के दशन करते हैं। वे चाहे ब्रिटिश सिंह को गदन को 
ला देनेवाली लड़ाई के मोर्च पर डटे हों, छोटे से चर्ख को दुरुस्त कर रहे 
हों अथवा सेगाँव-जसे छोटेसे गाँव की तंग गलियों में भाड़ लगा रहे हों, 
वे यही समभते हैं कि वे क्रांति 'के लिए कार्य कर रहे हैं; अपने पूर्ण- 
स्वराज्य के स्वप्त के लिए काम कर रहे हैं जिसमे गरीब अपने घर के खूद 
मालिक होंगे | चँँकि वे इस आत्मश्रद्धा के साथ काम करते हैं, अतः अपने 
अनुयायियों ओर साथी-कार्य कताथों में वही आत्मश्रद्धा जाग्रत कर देते हैं। 
इस प्रकार गाँधीजी ने दुढ्देरा कार्यक्रम बनाकर राष्ट्र के सामने रकवा 

है | एक कार्यक्रम तो हलचलपूर्ण ओर क्रान्तिकारी समयों के लिए है जब 
कि राजनेतिक जीवन की रफ्तार खूब तेज्ञ होती है, और दूसरा कायक्रम 
अपेतज्ञाकत शान्तिमय समयों के लिए है जबकि राष्ट्रीय जीवन धीमी ओर 
साधारण हालत में हाता है | किसी व्यक्ति या दल ने इन दोनों अनिवायतः 
एक के बाद एक आनेवाले समयों के लिए इससे अच्छे कायक्रम का 
आविष्कार नहीं किया है | अवश्य ही ये कार्यक्रम स्वाधीनता-प्राप्ति के लिए 
बनाये गये हैं । शहरी मज़दूरों की एकतंत्री सत्ता अथवा किसानों ओर 
मजदूरों के प्रजातंत्र की स्थापना के लिए. उनका निमांण नहीं हुआ है । 
गाँधीजी के कार्यक्रम और उनके स्वराज्य का यही अथ है कि हिन्दुस्तान 

को आम जनता का दित-साधन हो । गोलमेज्ञ कान्फ्रेंस में बोलते हुए 
उन्होंने घोषित किया था कि भारतीय राष्ट्रीय मह्मसभा का ध्येय है; “विदेशी 
जुए से पूर्ण स्वतन्त्रता हासिल करना ( प्रत्येक अथ में ), ताकि देश के 
करोड़ों मुृक अधिवासी सुखी हो सकें । इसलिए हरेक स्वार्थ को, जो करोड़ों 
के हितां के जिदद्ध हो, अपना रवेया बदलना होगा ओर यदि परिवतन 
सम्मव न हो तो खत्म हा जाना पड़ेगा |? यह बिलकुल सम्मव हो सकता 
है कि आम जनता के हित शहरी मज़दूरों की एकतंत्री सत्ता द्वारा ही 
सत्रसे अधिक अ्च्ड्रो तरद पूरे हो सके। किन्तु गाँधीजी का अ्भीतक यह 
खयाल नहीं है कि इस प्रकार की योजना द्वारा आम जनता का सबस 
अधिक हित होगा | इस बीच में जो लोग मजदूरों की सत्ता स्थापित करना 
चाहते हैं उनका काम है कि वे खुद अपना दुहेरा तरीक़ा खोज ओर 
उपत्तको केवल सिद्धान्त-रूप मे ही राष्ट्र के सामने न रक्‍खे, बल्कि अ्रमली 
रूप देकर उसकी योग्यता सिद्ध कर । जब्रतक इस प्रकार के कायक्रम 
सद्धानितक और व्यावहारिक दोनों रूपों में हमारे सामने न आवें, बल्कि 
सेद्धान्तिक की अ्रपेज्ञा व्यावहारिक रूप में अधिक न आधे, तबतक हमको 
अपनी जगह पर ही रहने दिया जाय तो ठीक होगा । गाँधीजी ने लोगों से 
केवल सत्य ओर अरढिंसा के तिद्धान्तवाद और आरदशवाद के नाम पर ही 
ग्रपील नहीं को है, बल्कि उनके साथ उन्हाने अपने कायक्रम भी रक्‍खे 
हैं । उनका आदशवाद ससार की विचारधारा से शताब्दियों आगे रहा हो, 
किन्तु उन्होंने उत समय को प्रतीन्ना नहीं की जब कि हिन्दुस्तान की आम 
जनता ने उनके आदशंवाद को अपना लिया होता । इसके विपरीत उन्होंने 
अपने ग्रादशवाद के अनुसार कल्पित काम राष्ट्र के सामने पेश करके 
अपने अदशवाद की उपयोगिता सिद्ध कर दी | उन्होने यह ठीक ही सोचा 
कि क्रिसी भी आदशवबाद के प्रचार का सबसे उत्तम तरीक़ा यही है कि 
चाहे कितने ही विनम्न रूप में क्‍यों न हो, उसपर अमल किया जाय | इस 
प्रकार की महत्वाकाँत्षा रखनेवाले दूसरे लोगों को भी उनका अनुसरण 
करना चाहिए, यदि वास्तव में वे अपने विशिष्ट आदश वादों के सच्चे पुजारी 

हैं आखिर हमारे लिए गाँधीजी का आदर्श और अमल नया ही था । 
उनके साथ शामिल ढोने के लिए हमें भूतकाल से, अपनी विचार करने 
ओर काम करने की आदतों से, अपनी कसौटियों से एक बड़ी हद तक 
नाता तोड़ना पड़ा | यदि कोई व्यक्ति या दल ज्यादा अच्छे और व्याव- 
हारिक कार्यक्रम हमारे सामने रक्खेगा ता यह विश्वास रकखा जा सकता 
है कि हम फिर वेसा ही कर सकते हैं । आखिर गाँधीजी ने अपने अनु- 
यायियो के सामने दरिद्रता ओर कष्ट-सहन का आदश रक्‍खा है। यदि 
कम कष्ट सहकर और कम त्याग करके लोगों को कुछ निश्चित फल मिल 
सकता हो तो वे इतने मूखे नहीं हैं कि ऐसे मौक़े को यों ही हाथ से 
निकल जाने दें | उनमें से कुछु अपने थनन्‍्वे ओर आमदनियाँ छोड़ चुके 
हैं ओर खादी तथा ग्रामाद्रोगों के काम में लगे हुए हैं | इस काम के 
द्वारा गरीबों को सम्भवतः एक-दा आना मिल जाता है ओर जब वस्तुतः 
सत्याग्रह की लड़ाई जारी नहीं होती है तो कायकर्त्ताओं को काम मिल 
जाता है। यदि कोई उनको यह बतादे कि इस तरह काम करने से गरीब्रों 
की जेबों में एक रुपया या इससे अधिक पहुँचने लगेगा और यह भी कि 
विदेशी साम्राज्यवाद से लड़ने का अमुक तरीक़ा ही अ्रचूक और उत्तम 
तरीक़ा है तो वे ऐसे लोग नहीं हैं जा इस प्रकार के आकषक प्रस्तावों को 
ठुकश दें | यदि उन्होंने छोटी बातों के लिए उन बस्वुश्नों को त्याग दिया 
जिनको लोग जीवन में महत्वपूर्ण खयाल करते हैं ( अपने धंधों ओर 
अपनी आमदनियों को ) तो ज्यादा अच्छी ओर श्रेष्ठ बातों के लिए वे 
इससे कम त्याग न करेगे । वे गाँधीजी के नये तरीक़ों के योग्य शिष्य सिद्ध 
हुए हैं-- ऐसे तरीक़ों के, जिन पर इतिहास में अभी तक कभी अमल नहीं 
किया गया ओर जिनकी पहले कोई मिसाल नहीं मिलती है। यदि अधिक 
परिचित, सुपरीक्षित, और आसान तरीके उनके सामने रकक्‍खे जायँगे तो 
वे निश्चय ही उनका स्वागत करंगे; । किन्तु साफ़ कहा जाय तो उनको 
श्रपना रास्ता स्पष्ट नहीं दिखाई दे रहा है । ज्योंही उनको कोई प्रकाश 
दीखने लगेगा, वें इन मित्रों के साथ' शामिल होजायँगे, जिनसे वे आज 

मतभेद रखते हैं। इस बीच म उनको बिना किसी रुकावट के अ्रपनी 
योजनाओं पर अ्रमल करने देना चाहिए | साथ हो वे भी इस बात के 
लिए हमेशा तेयार हैं कि दूसरे समूहों को अपने खुद के आ्रादर्शों के अनु- 
सार अपनी योजनाओं पर अमल करने दिया जाय | 

किन्तु सवाल यह पेदा होता है, काँग्रेस का संगठन किसके हाथ में 
रहे ? इस बारे में भी गॉधीजी का तरीक़ा हमें रास्ता दिखा सकता है। 
चम्पारन की लड़ाई में काँग्रेस ने गाँधीजी को मदद देने का प्रस्ताव किया 
था | किन्तु उन्होंने अस्वीकार कर दिया । उन्होंने कहा कि काँग्रेस एक 
बड़ी ओर महत्वपूर्ण संस्था है। वह नये ओर अपरीक्षित प्रयोग नहीं कर 
सकती | वह ऐसे प्रश्न पर अपनी बुद्धिमत्ता ओर धीरता की ख्याति की 
बाज्ञी नहीं लगा सकती जिसमें वह ब्रिना फलितार्थों और परिणामों का 
खयाल किये अनजाने उलभ सकती है । गाँधीजी ने सिफ्र नेतिक समथन 
चाहा, इससे अधिक कुछ नहीं । उन्होंने चाहा कि काँग्रेस अपने इतिहास 
आर विकास की मान्यता के अनुसार अपने रास्ते पर चलती जाय । सन्‌ 
१६२० में वे खिलाफत के प्रश्न पर सत्याग्रह कर चुके थे। वे अपने 
प्रस्ताव लेकर कांग्रेस के पास आये । उन्होंने काँग्रेस से कहा कि खास 
सवाल को अपने हाथ में लेना सस्था के लिए अच्छा होगा; किन्तु यदि 
वह लेना पसन्द न करेगी तो में अपने रास्ते पर आगे बढ़ना जारी 
रक्खूँगा | उन्होंने यह नहीं कद्दा कि जब्र काँग्रेस मान लेगी तभी उनकी 
योजनाथों पर अमल किया जा सकेगा | एक बार फिर ख्वराज्यपार्टी के 
ज्षमाने म॑ं बहुमत साथ होते हुए भी वे हट गये ओर स्वराज्यपार्टो वालों 
के लिए खुला क्षेत्र छोड़ दिया । इसलिए सभी दलों को अपनी-अपनी 
योजनायें काँग्रेस के सामने रखना चाहिए, किन्तु यदि वे योजनायें स्वीकृत 
न हों तो उनपर उनको अपने-आप श्रमल करना चाहिए और निश्चित 
परिणामों द्वारा लोगों का विश्वास प्राप्त करके काँग्रेस को हस्तगत कर लेना 
चाहिए | यह ज्ञरूरी नहीं है कि इन परिणामों से योजनाओं की सफलता 
सातब्रित हो जाय, किन्तु वे ऐसे ज़रूर होने चाहिएँ जो संगठन; प्रयज्ञ और 

सफलता के गद्रोतक हों । वे ऐसे होने चाहिएँ जिससे शंकाशील लोग देख 
सके कि कुछ क्दम आगे बढ़ा है। किन्तु यदि विभिन्न दिशाश्रं में प्रार- 
म्भिक काम करने के बजाय काँग्रेस-संगठन को केवल ऊपर से ही हस्तगत 
करने की कोशिश की जायगी, तो सफल दल को शीघ्र ही मालूम हो 
जायगा कि ज्यादा-से-ज्यादा प्राप्त करने की आतुरता म॑ उसने सोने का 
ग्रण्डा देनेवाली मुर्गी को ही मार डाला है। आखिर कॉमग्रेस कोई सरकार 
नहीं हे जिसके संगठन को हस्तगत करने के बाद अपने-आप सारी सत्ता 
हाथ में आजाती है। काँग्रेस में जो शक्ति है वह हमने ही देश में अपने 
काम के द्वारा, अपने संगठन के द्वारा और अपने त्याग ओर बलिदान के 
द्वारा ठी है। इसलिए जल्दबाजो करके काँग्रेस-संगठन को हथिया लेने से 
किसी भी दल का भला न होगा । यह सच है कि काँग्रेस की प्रतिष्ठा महान्‌ 
है, किन्तु उसका उपयोग वहीं लोग कर सकते हैं जो काम करें, संगठन 
करे और कष्ट-डसहन और त्याग करने के लिए तेयार हों । और कोई 
उससे लाभ नहीं उठा सकता | 

मैंने पाठकों के सामने गांधीजी का दुद्देरा कायक्रम अर्थात्‌ एक तो 
लड़ाई का कार्यक्रम और दुसरा रचनात्मक कार्यक्रम रख दिया है। कांग्रेस 
के बारे में उनका क्या रुस्व है ओर वे उसको किस निगाह से देखते हें, 
यह भी भैने बता दिया है। इन सब्र बातों का हम मानते हैं | हम इस इन्त- 
ज़ार में हैं कि कोई इन तीन उपायों के बजाय अच्छे उपाय पेश करे | जन 
हमको उन तरीक़ों का पता चन्न जायगा तो मे आशा करता हूँ कि गाधीजी 
के पद-चिह्नों का अनुसरण करते हुए हम देश की आज्ञादी की लड़ाई में 
सबसे आगे के मोर्चा पर डटे हुए दिखाई देंगे। (गांधीजी के पद-चिहों के 
अनुसरण की बात मैंने इसलिए कही कि वे हमेशा सोखने के लिए तयार 
रहते हैं ओर किन्हीं कट्टर ओर अपरिवतनीय नियमों से बंधे हुए नहीं हैं ।) 
हम आशा करते हैं कि हमने किसो ख़ास प्रणाली अथवा सम्प्रदाय के लिए 
नहीं बल्कि देश की आज़ादी के उद्देश्य के लिए ही अपने जीवन 


उत्सग किये हैं । 

समय-समय पर नये विचारों के प्रयोगों द्वारा दुनिया के इतिहास का 
निर्माण हुआ है | हरेक देश का एक प्रवान सुर रहा है जो उसके अब- 
तक के राष्ट्रीय जीवन की धारादं की असलियत मालूम करने के लिए, 
कंजी का काम देता है। हम यह देखते हैं कि एक देश तथा युग विशेष 
प्रचलित विचार ओर आदश दूसरे देशों और दूतरे युगों में बड़ी तज्ञी के 
साथ फेले हैं। श्रन्तर इतना ही रहा कि एक जगह के सभी भले-बुरे 
संयोगों को दूसरी जगह सामना नहीं करना पंड़ा । आज के ज़माने में भी 
हम देखते हैं कि विभिन्न देशों ओर महाद्वीपों मं रहनेवाले लोगों की 
भावनाओं ओर विचारों में क्रिस कदर विजचित्रतापूणं और शीघ्रगामी 
परिवतंन हो रहे हैं| हमारी श्राँखों के ग्रागे उदाहरण इतने थश्रधिक श्रोर 
हतने स्पष्ट हैं कि उनको गिनाने अथवा उनकी व्याख्या करने की ज़रूरत 
नहीं मालूम देती । 

पश्चिम में समाजवाद 

किन्तु इनमें से हम एक विचार की चना करेगे, जिसका हमारे 
उद्देश्य के साथ प्रत्यक्ष सम्बन्ध है। एक ज़माने में समाजवाद नास्तिकता 
अथवा दिमागी फ़ितूर तक समझा जाता था। उसके आक्रमणों से अपनी 
सम्मानित ओर परम्परागत संस्थाओं की रक्ता करने के लिए विभिन्न देशों 
ने तरह-तरह के उपायों की योजना की। इस प्रकार वे केवल उसके 
आआदर्शों की तीव्रता को कम कर सके, किन्तु उसकी लहर के प्रवाह को 
हमेशा के लिए नहीं रोका जा सका | एक ओर इंग्लेंड में समाजवाद का 
विचार एक उदार विचार रहा है, जो समाज ओर अथ-व्यवस्था के पुराने 
आधार पर हावी होने के बजाय प्रायः खुद उसका शिकार हो गया है। 
अवश्य ही उसका अंग्रेज्ञ-समाज पर असर पड़ा, किन्त यह कोई नहीं 

कहेगा क्रि अंग्रेज़ जाति की अ्र्थ-नीति अथवा उसके राजनेतिक सिद्धान्त 
सम्पूणतः बदल गये हैं। दूसरी ओर रूस मे समाजवाद कें सिद्धान्तों पर 
पूरी तरह अमल किया गया है। उसके फलस्वरूप वहाँ के हालात 
में जो आकस्मिक ओर ज़ब्रदस्त परिवतन हुआ है, उसके असर ऊँची- 
ऊँची दीवारे खड़ी कर दी जाने के बावजूद दुनिया के काने-कोने में 
पहुँच गये हैं । 
इस प्रकार, जेसा कि बरट्रन्ड रसल खुद स्वीकार करते हैं, इंग्लैंड में 
समाजवाद की ओर ऊ्रकाव रहा, किन्तु उसे एक निश्चित ध्येय के तौर पर 
नहीं माना गया | वहाँ खुद मज़दूर-आन्दोलन का राजनेतिक दलबन्दी के 
आधार के अलावा कोई खास विरोध नहीं हुआ, हालाकि वह समाजवादी 
ष्ििकोण रखने का दावा करता है | निस्सन्देह समाजवाद ने शारीरिक श्रम 
की प्रतितश्रा बढ़ाई है ओर उन लोगों के लिए. त्रोद्धक और राजनेतिक 
सुविधाये सुलभ कर दी हैं जो अ५तक दिल ओर दिमाग़ से शून्य केवल 
हाथ से श्रम करनेवाले मज्ञद्र समझे जाते थे। इसके अलावा उसने कुछ 
रचनात्मक प्रसन्नता का भी संचार किया है, किन्तु इसके बाद उसकी गति 
रुक गई | वह न तो बेकारों को ज्यादा आशा! का संदेश दे सका ओर 
न बाकारों को ज्यादा सुख पहुँचा सका | पश्चिम मं राजक्रीय समाजवाद की 
ओर भ्रकाव बढ़ रहा है, किन्त्रु इस दशा में भी सिफ़ मालिक ही बदलते 
हैं। मज़दर तो फिर भी गुलामी ही करतः है | यह ठीक ही कहा गयो 
है कि आत्म-प्रेरणा की मात्रा में वृद्धि होने के बजाय उससे केवल पार- 
स्परिक हस्तक्षेप बढ़ता है। हर हालत में समाजवाद की सभी समयसाधक 
योजनाओं में श्रमिक को अपने काम में उस गोरव ओर प्रसन्नता का 
अनुभव नहीं होता जिसको वह आरांक्षा रखता है । सहयोग-आन्दोलन, 
श्रमिक संघवाद अथवा राजकीय समाजवाद आदि सभी के बारे में यही 
ब्रात कही जा सकती है | ये विभिन्न समाजवाद योजनायें हैं जो पश्चिम में 
पूँजीवाद की बुराइयों का सुक़ाबिला करने के लिए खड़ी की गई हैं । 
अब यह भली प्रकार से ओर आमतौर पर मालूम हो चुका है कि 


: ७५ ; 


पश्चिम में परिस्थितियों का जो समूह लोगों के सामाजिक और आधिक 
जीवन का नियंत्रण करता है, उसके विरुद्ध प्रतिक्रिया-स्वरूप समाजवाद 
का जन्म हुआ है । सम्पत्ति ओर उत्तराधिकार विषयक कानूनों ने, जो 
परिवार में सबसे बड़े लड़के का ही अधिकार स्वीकार करते हैं, नौजवानों 
का एक ऐसा वग पेंदा कर दिया है जिसमें परिवारों के सबसे बड़े लड़के 
शामिल हैं। वे ऐशो-आराम करते हैं, पूं जी के उपयोग द्वारा अपनी 
सम्पत्ति बढ़ाते हैं ओर शोषण तथा साम्राज्य-निर्माण करने के लिए 
कटिबद्ध रहते हैं। उनके पास खूब सारी दौलत होती है ओर महत्वाकाक्षा 
की भी कमी नहीं हं।ती | इसके विपरीत छुटभय्यो को समाज म॑ खुला 
छोड़ दिया जाता है | ये लोग अपने धनी ओर महत्वाकांक्षी बड़भश्यों की 
शोषण-योजनाओं को कायरूप देने के लिए कारगर एजट सिद्ध हुए हैं। 
इस प्रकार कुलीन लोगों का एक छोटा वगे और शञ्राम लोगों का एक 
बड़ा वग अस्तित्व में आया है। दूसरे शब्दो मे ये दोनों वर्ग पू'जीवादी 
ओर उद्योगवादी प्रणाली के एक ही चित्र के दो पहलू हैं । वास्तव में 
ये देश की समाज-व्यवस्था के प्रत्यक्ष परिणाम हैं । 
वर्ग-विभेदों का विस्तार 

आशिक क्षेत्र में घटनाक्रम ओर भी स्पष्ट है| वाष्प इंजिन के आवि- 
ष्कार ओर चीजो के उत्पादन और निर्माण में त्रिजली के उपयोग के 
कारण पश्चिमी राष्ट्र व्यापार पर एकाधिकार जमाने, शज़ार तलाश करने, 
राष्ट्रों को गुलाम बनाने और व्यापार तथा हथियारों की श्रेष्ठता के सहारे 
साम्राज्यवादी प्रणाली की रचना करने में सब से आगे बढ़ गये हैं | शाति 
और युद्ध दोनों अवस्थाओं में ठोस ओर व्यापक संगठन द्वारा दुनिया 
का व्यापार ओर प्रदेश हस्तगत कर लिये हैं | यह संगठन कभी उद्योग- 
वाद और कभी सेनिकवाद के रूप में प्रक. हुआ है | इसके फलस्वरूप 
उस प्रणाली का जन्म हुआ है जिसमें धनी को और धनी बगाया जाता है 
ओर ग़्रीब के पास जो थोड़ा-बहुत बच रहा हो वह भी छीन लिया जाता 
है | इसीलिए एक ओर लन्दन के पश्चिमी कोने में गगनचुम्प्री महल खड़े 

हो रहे हैं ओर दूसरी ओर पूर्वी कोने में दुगन्धित श्र हैं, जिनमें दरिद्रता 
का भीषण नृत्य होता है। बेकारी बढ़ गई है, क्योंकि यह आ्राशा नहीं की 
जा सकती कि विदेशी नियात के लिए उत्पत्ति करने के सिद्धान्त का हमेशा 
समर्थन होता रहेगा | गत महायुद्ध ने पूवंकालीन अ्रवस्थाओ्रों को उलट 
दिया है ओर पश्चिमी राष्ट्रों मं विद्रोह की लहर उठ खड़ी हुई है | 

इंग्लेश्ड ने परम्परागत दूरदष्टि से काम लेकर मजदूरों, व्यवसाय- 
संघ्रों और समाजवाद की लहर को रोकने के लिए कई दीवार खड़ी की हैं। 
दरअसल मज़दूर-आनन्‍्दोलन का पिछुले प्रास-वर्षों का इतिहास यह 
बताता है कि इंग्लेण्ड ने, जो योरुप का सबसे अधिक उद्योगवादी राष्ट्र है 
ओर दुनिया के राष्ट्रों में सबसे ज्यादा कट्टर है, समयानुकूल रियायते 
देकर किस प्रकार समाजवाद का मुक्राबिला किया है। उदाहरणाथ उसने 
बालिगरमताधिकार जारी किया, व्यवसाय-संघों को स्वीकार किया, दृड़ 
तालियों को रियायते दीं, बुढ़ापे की पेशनों, प्रसूतिकालीन सुविधाओं ओर 
बीमारी के बीमों की व्यवस्था को, भारो उत्तराधिकार-कर, अतिरिक्त आय- 
कर ओर पूँजी पर कर लगाये ओर बेकारों को बेकार वृत्तियाँ दीं। जहाँतक 
आम लोगों का सम्बन्ध है, इन रियायतों की अत्र आखिरी सीमा पहुँच 
चुकी है। इसके विपरीत उच्च श्रेणी के लोग अर्थात्‌ नेता, जो समाजवादी 
सूत्रों के हामी रहे, कट्टरवाद की गोद में छिपकर खत्म हो चुके हैं। 
इग्लेएड आज एक बड़ी क्राति के मुहाने पर खड़ा है । हम आज यह नहीं 
कह सकते कि उसके फलस्वरूप फासिज्म का स्थापना होगा य, समाज- 
वाद की | किन्तु परिस्थिति पर सावधानी के साथ निग्माह रक्‍्खी जाने की 
ज़रूरत है। हे ु 

योरुप की तानाशाही हुकूमतें 

इग्लेण्ड में उद्योगवाद की बुराइयों के विरुद्ध जो प्रतिक्रिया हुई, 
उसने इतना अश्ररुचिकर रूप धारण नहीं किया, किन्तु योरुप के अन्य राष्ट्रों ने 
कम कट्टर अथवा अधिक उग्र सहारक तरीके अख्तियार किये है| हिटलर ने 
समाजवाद के साथ शुरूआत की औ्रोर उचित सुधारों के साथ उद्योगवाद की 

गति तेज्ञ करने के लिए तानाशाही हुकूमत की स्थापना की | इठ्ली ने 
राजतन्त्र की ओट में जो मार्ग ग्रहण किया, वह तान/शाही से ज्यादा भिन्न 
नहीं है, किन्तु वहाँ की रुस्थाओं ने हिंसा को उस हृद तक नहीं अपनाया 
जिस हदतक हिटलरबाद ने अपनाया है। रूस ने एक क़दम और आगे 
बढ़ाकर ज्ञार और उसके परिवार को मौत के घाट उतार दिया, निजी 
सम्पत्ति ओर निजी विदेशी व्यापार को उठा दिया और उस दल के द्वारा 
शासन च जा रहा है जिसको सदस्य-सख्या कुल आबादी का सोवों हिस्सा 
भी नहीं है | हाँ, रूस का उद्देश्य अपने-आपको स्वावलम्बी बनाना है, 
और इसके लिए. उसने उद्योगवाद का उसकी बुराइयाँ दूर करते हुए. 
अपनापा है| इस प्रकार दर उदाहरण म॑ बीसवीं शताब्दी में योग्य के 
विभिन्न राष्ट्रों की सामाजिक ओर आर्थिक प्रणालियों में जो परिक्तन हुए. 
हैं, वे उन देशों में प्रचलित पुरानी प्रणालियों के प्रत्यक्ष परिणाम हें; 
इतना ही नहीं, उनको प्रत्यक्ष प्रतिक्रिया कहा जा सकता है । लोगों ने 
लम्बे अर्स तक सहन किया और खूब सहन किया, ओर अ्रत्र उसके 
विरुद्ध विद्रोही बन गये हैं । 

इन बातों से मालूम होगा कि प्रत्येक देश में जहाँ समाजवाद ने या 
उससे सम्बन्धित और किसी वाद ने सिर उठाया है, वहा प्रत्यक्षतः सामा- 
जिक और आर्थिक परिस्थितियों के कारण ही ऐसा हुआ है । बहुतसे 
स्थानों में निशाशा के भीतर से आंदोलन पदा हुआ ओर लोगो के अस- 
न्तोप ने अमुक आदशवाद से प्रेरित होकर श्रेष्ठठटर समाज-व्यवस्था और 
ग्रारथिक सगठन की रचना की, जिसकी कल्पना आन्दोलन की प्रारम्मिक 
अवस्था में सम्मवतः मुश्किल से ही किसी ने की हो | हिन्दुस्तान में भी 
सवेत्र इसी प्रकार का असन्तोप विद्यमान है । इसलिए. सरल आलोचक 
की निगाह में वही उपाय तत्काल आ जाते हैं जिनका पश्चिमी राष्ट्रों ने 
अपनाया है । 

हिन्दुस्तान के हालात 
किन्तु यदि हम अपने यहाके हालात पर कुछ विस्तार के साथ गौर 

करेंगे तो यह मालूव करना मुश्किल न होगा कि पश्चिम की उन परि- 
स्थितियों में, जिनके कारण वहां विद्रोह की हलचले शुरू हुईं, ओर पूर्व 
अर्थात्‌ हिन्दुस्तान की परिस्थितियों में व्यापक ओर मौलिक भेद हैं। हमारे 
देश में पश्चिम सरीखा उद्योगवाद नहीं हे। आखिर सारे हिन्दुस्तान के 
शहरों में कल कारखानों से सम्बन्धित जन-संख्या १५ लाख ही तो है। 
श्रोर हमारी कुल आबादी ३४ करोड़ है, जिसमें से प्रायः नौ-दसांश लोग 
खेती के धन्घे पर निवाह करते हैं। बम्ब्रई के मज्ञदूर भी अंशतः खेती- 
हर आबादी में से निकले हुए हैं | वे आस-पास के गाबों से वहा इकटु 
होगये हैं | हिटले कमीशन ने इस प्रकार के मिश्रित शिक्षण के लाभ 
को महसूस किया है, हालांकि विशुद्ध ओद्रागिक दृष्टिकाण से यह स्वीकार 
किया जाना चाहिए कि इस प्रकार की व्यवस्था दुधारी तलवार का काम 
देती है । 

कुछ भी हो, यह सत्य है कि नो-दसाश लोग अ्त्र भी गाँवों में रहते 
हैं । उनकी क्रिस्मत अपने गाँवों के साथ गुँथी हुई है | वस्तु-स्थिति यह 
है।ने पर भी राजनेतिक ज्षितिज पर शहरों का समस्याय ही निस्सन्देह 
ज्यादा अंकित होती हैं | किन्तु जब्र नये आन्दोलन जारी किये जारहे हैं, 
यह अच्छा होगा कि हम ज्यादातर अपनी आँखों के आगे आनेवाले 
दृश्यों के साथ तरह जाने के बजाय स्थिति की बास्तविकताञ्रो को भी 
समभ ले | बुद्धिमान आ्रलोचक समाज की परिस्थतियों का अध्ययन 
करेगा ओर इस बात का खुद ही निणुय करेगा कि जो इलाज बताया 
जाता है वह वत॑मान परिस्थितियों में कहांतक अनुकूल है। 

हम देख चुके हैं कि पश्चिम में किस प्रकार उद्योगवाद का असर 
लोगों पर क्रमशः कमज़ोर होता गया है। दो राष्ट्रों ने, जो उसके सबसे 
ख़राब पुजारी रहे हैं, अथांत्‌ इंग्लेएड और जमनी ने, कटु अनुभव के 
बाद यह महसूस किया कि हमेशा के लिए आ्रायात की अपेनज्ना विदेशी 
निर्यात पर निभर रहना असम्मव होगा | जहाँ तक इन देशों का सम्बन्ध 
है, निर्यात तेयार माल का होता है और आयात कच्चे माल और खाद्य- 

सामग्री का होता है | यदि आद्याशिक मनोज्त्ति रखनेवाला हरेक राष्ट्र 
उद्योगवाद के सिद्धान्त पर चलकर समृद्ध होना चाहे तो उसको हमेशा 
अपना तैयार माल दूसरे देशों को भेजना होगा | किन्तु न केवल स्वा- 
वलम्बी होने की बल्कि नियात करने को वही लगन दूसरे राष्ट्रों पर भी 
हावी हो सकती है | उस दशा में सतत प्रतिस्पद्ध। का क्रम शुरू हो 
जायगा ओर हरेक राष्ट्र ज्यादा-से-ज्यादा बेचना ओर कम-से-कम खरीदना 
पसन्द करेगा । जब्न सभी राष्ट्रों की ऐसी प्रत्नत्ति हो जाती है तो उनको 
बाज़ार नहीं मिलते ओर उन्हें दूसरी नित्रल जातियाँ का शोषण शुरू 
करना पड़ता है। हे 
पूष का शोषण 

अबतक पश्चिमों राष्ट्रों के लिए पूर्व शाषण का अच्छा क्षेत्र रह है । 
किन्तु जत्र जापान पश्चिम के सर्वोपरि औद्योगिक राष्ट्रों का सफलतापूर्बेक 
मुक़ाबिला करने लगा है, जब चीन युगो की शिथिलता छोड़ चुका है 
ओर हिन्दुस्तान में नवीन राष्ट्रीय चेतना प्रस्कुटित हो रही है, जब अफ़गा- 
निस्तान प्रगतिशील राष्ट्रों के साथ क्रदम बढ़ा रहा है, फिलस्तीन और 
सीरिया पश्चिम के हाल के श्राक्रमणों से बचकर तेज्ञी से उठ रहे हैं, ओर 
जब तुकिस्तान योरुप का बीमार ओर मिश्र विदेशी राष्ट्रों का खिलोना नहीं 
रहा, तब यद्द कह्या जा सकता है कि इंग्लेएड ओर जमेनी क लिए शोषण 
का क्षेत्र कप-से-कम रह गया है। सोभाग्य से फ्रांस इस स्थिति में है ढि 
वह अपनी श्रोद्रोगिक और कृषि की पदावार का संतुलन कर सकता है ॥ 
इटली औद्योगिक की अपेक्षा कषि-प्रधान देश अधिक है | वह भी उन 
क्षेत्रों में स्वावलम्बी बनने की तेज़ी के साथ कोशिश कर रहा है, जिनमें 
वह पिछुड़ा हुआ था | 

इन सबसे रूस का उदाहरण भिन्न है | उसने अकेले और सफलता- 
पूवंक लड़ाई लड़ी है। उसने उत्रादन की ज्ञबरदस्त योजगा बनाकर अपनी 
सब ज़रूरते स्त्रयं ही पूरी की हैं। उसने न केवल कलन-कारखाने ही बनाये 
विशाल धोंकनियाँ ओर भश्टियाँ ही बनाई, बल्कि मांस की ग्रायात उन्द 

करने के लिए प्रथम पांच वर्षा में एक करोड़ खरगोशों का लालन-पालन 
किया । उसने विदेशी व्यापार का दरवाजा भी बन्द कर दिया है। विदेशी 
व्यापार की मात्रा घटाकर कम-से-क्म करदी है ! जो थोड़ा-बहुत व्यापार 
होता है वह राज्य की मारफ़त होता है, ज्यादातर चीज्ञों के विनिमय के 
लिए होता है श्रोर तभी होता है जब रुपये की अनिवाय आवश्य- 


कता होती है । े 
इस प्रकार पश्चिम के राष्ट्र वावलम्बी बनने के लिए मजबूर हो गये 


हैं। उदाहरणस्वरूप हमने पढ़ा कि जमंनी को इस साल सर्दी में अपनी 
चीज्ञों का हरेक व्यक्ति के लिए निश्चित बैंटवारा कर देना पड़ेगा, क्योंकि 
वहाँ नियात से आयात का खर्च पूरा नहीं हो पाता है । इस प्रकार यदि 
पश्चिम के राष्ट्र अपने पूर्वी बाज़ार स्लो चुके हैं ओर अपना तेयार माल 
आपस में एक-दूसरे को नहीं बेच सकते तो उन सबको आत्म-निर्भर ओर 
सस्‍्वावलम्बी बनना पड़ेगा । जब यह स्थिति पेंदा हो जायगी तो निर्यात के 
लिए चीज्ञों का बनना बन्द हो जायगा, स्थानीय व्वप्त के लिए उत्पत्ति 
होती रहेगी ओर लोग इस बात का कभी मंजूर न करेगे कि एक आदमी 
तो माल पेंदा करे और वे लाखो की संख्या म माल का उपयोग कर 
उत्पादक के लिए मुनाफे या दौलत का ढेर लगाव ओर गगनचुम्बी महलों 
का निम।ण करके खूद तंग ओर अधेरी कोठरियों में पड़े रहें । जत्र बड़े 
पैमाने पर माल तैयार होना बन्द हो जायगा, तो श्रमिकों को मजदूरी न 
मिलेगी । उस दशा में बेकारी का यही इलाज होसकता है कि या तो सह- 
योगात्मक पद्धति पर उत्पत्ति का मुनाफा बॉट लिया जाय या प्राचीन ग्रह- 
उद्योगों का आश्रय लिया जाय। इस प्रकार शायद हम थोड़े सुदूर भविष्य 
की कल्पना कर रहे हैं, किन्तु जत्र हम राष्ट्रों के भाग्यों की कल्पना कर 
रहे हैं ओर सारे भविष्य की ही योजना बना रहे हैं तो यह अच्छा हागा 
कि हम धंघलेपन की अपेक्षा गहराई से दूर तक देखने की कोशिश करें । 
हिन्दुस्तान का सामाजिक-आर्थिक संगठन 
डेढ़ शताब्दी तक अकल्पित समृद्धि ओर अप्रत्याशित कष्ट-सहन के 

बाद योरुप ने महसूस किया कि आत्म-निभरता ओर स्वावलम्बन का आदश 
अ्रनिवाये है ओर यह कि गह-उद्योग ओर हाथ की दस्तकारियों की ओर 
लौटना होगा | सोभाग्य से यह आदश ही हिन्दुस्तान की युगों पुरानी 
समाज-व्यवस्था का मूल आधार है--उस व्यवस्था का जो समय और 
परिस्थितियों की टकक्‍्करें कभेलने और लगातार आततायी आक्रमणों का 
सामना करने के बाद आज भी जीवित है । भूतकाल में हमारे यहाँ भी 
शहर बसे हुए थे जो दुनिया के काफिलों के लिए मोतो ओर सोने के 
बाज्ञार थे। वे देश में दौलत लाते थे, आजकल के शहरों की तरह देश 
की दौलत को खींच नहीं ले जाते थे | किन्तु हिन्दुस्तान प्रधानतः गाँवों का 
मुल्क है, क्योंकि सात लाख गाँवों के मुक़ाबिले में दजन दो दजन शहरों और 
हज़ार दो हज़ार करत्रों की क्या गिनती ! हमारे गाँवों में बिखरे हुए भोपड़े 
नहीं हैं, बल्कि उनमें एक ही क्रिस्म की सुगठित सुविभाजित आबादी बसी 
हुई है, समभ्य-जीवन के लिए आवश्यक हर दस्तकारी का उसमें समावेश 
है | गाँवों में बढ़ुई और लुहार, राज और सुनार, कतवेया और जुलाहा, 
छीपा ओर रंगसाज्ञ, धोत्री और नाई, मोचों ओर किसान, कवि ओर 
लेखक सभी रहते हैं | ये सत्र मिलकर गाँव को राष्ट्र की स्वाश्रयी ओर 
स्वावलम्बी इकाई बना देते हैं। ऐसी दशा में ग्रावागमन के साधन बन्द 
होजायें अथवा गाँव बाढ़ या सेना से घिर जाय तो भी उसका क्‍या बिगड़े ? 

हमारे लिए यह खासतोर पर सोमाग्य की बात है कि हम ऐसे सामा- 
जिक और आधिक संगठन के धनी हैं जिसके लिए पश्चिमी राष्ट्रों को खोज 
करनी पड़ी और जिसके पुनरुद्धार के लिए. उनको मुश्किल का सामना 
करना पड़ रहा है। यह ऐसा संगठन है जो सत्रके लिए काम सुलभ करता 
है ओर सबके लिए काम सुलभ करने का ञ्रथ हुआ हरेक के लिए भोजन 
और वस्त्र की व्यवस्था करना | जब भोजन ओर वम्त्र की व्यवस्था होगई 
तो बाद में अवकाश भी मिलेगा । अवकाश ज्ञान ओर संस्क्षति प्राप्त करने 
का अवसर देता है और मनुष्य के लिए उच्चतर जीवन का, आस्मतुष्टि 
का द्वार खोल देता है। गाँवों में न केवल सबत्रके लिए काम की ही व्यवस्था 

की गईं है, बल्कि धन्धों को प्रायः वंशपरम्परागत बना दिया गया है ताकि 
हस्तकोशल ओर बोद्धिक प्रतिभा सुरक्षित रह सके । यही वजह है कि 
हिन्दुस्तानी दस्तकारी को इतना महत्व प्राप्त हुआ, आज भी प्राप्त है ओर 
जुलादे ओर कुम्हार तत्त्ववेत्ता बन सके । कारीगरों की पंचायते पता नहीं यहाँ 
कितने असे से क्रायम हैं जो न केवल उत्पादन की मात्रा पर ही अंक्रुश 
रखती हैं, बल्कि चीज्ञों की अच्छाई-बुराई पर भी निगाह रखती हैं । 
इसीलिए सस्ती और रद्दी चीजें बनाना, पश्चिम जेसा दिखावटी किन्तु 
बेकार माल तेयार करना गुनाह ही नहीं पाप समझा जाता है । दस्तका- 
रियों में न केवल कला का ही क्षयाल रक्‍्खा जाता है, बल्कि धामिक 
श्रद्धा-मक्ति का आदश सामने रहता है | इस प्रकार धामिक निषेध प्रति- 
स्पद्धाव्मक प्रणाली की अनेतिकताओं पर वांछुनीय अंकुश का काम करते 
हैं। संक्षेप में, हमारे गाँव सहयोगी परिवारों के समूह हैं जहाँ व्यक्ति समाज 
के लिए ओर समाज व्यक्ति के लिए काम करता है ;! 
सावधानी को जरूरत 

ग्रतः हिन्दुस्तान को वतमान परिस्थितियों में समाजवाद की योजना 
लागू करने के प्रश्न पर विचार करते समय हमको इ१+ बात से प्रभावित 
न होना चाहिए कि कुछ उद्योगपतियों ने मज़दूरों को चूसा है अथवा 
अधिकतर जमींदारों ने किसानों का शोषण किया है। इन परिस्थितियों 
का बेशक हमको सामना करना पड़ेगा, किन्तु देश की ज़रूरतों का फेसला 
करते समय यदि हमने उनकी अपनेपर हावी होजाने दिया तो हम अपना 
संतुलन खो देंगे | यह हमारी खशक्रिस्मती है कि हम ऐसे सामाजिक और 
ग्राथिक सद्गठन के उत्तराधिकारी हैं जिसमें रुपये श्रोर संस्कृति के बीच 
बराबर साम्य क्रायम रक्‍्खा गया है ! उसमें ज्ञान कमाने का नहीं सेवा का 
साधन माना जाता है, ओर यह निर्देश किया गया है कि सम्पत्तिबान 
ज्ञानवान लोगों का निवांह कर | विद्या का दरिद्रता से नाता जोड़ा गया 
है ओर धन को समाज में दूसरा स्थान दिया गया है| समाजवाद केवल 
पैसे की प्रधानता के खिलाफ़ बग़ावत है, किन्तु जिस समाजनव्यवस्था में. 

पैसे को प्रधानता नहीं दी गई, वहाँ इस बगावत की क्या ज़रूरत रह जाती है ? 

दरअसल भारतीय समाज का निमाण ही उस विद्राह के फलस्वरूप 
हुआ है | वह युगों को कपोंटो पर सफल सात्रित हुआ है, ओर इसलिए 
उसकी एक बार फिर परांज्षा की जानी चाहिए | समाज के संगठन का 
आधार पेस। नहीं, सेवा है ओर यह नया माप प्रस्तुत करता है। यह प्रेम 
का परिचायक ओर संयुक्त जीवन का स्तम्भ है। जहाँ सेवा मानवी सम्ब- 
न्वों का मूल आधार हाती है, वहाँ प्रम जीवन का स्रोत सिद्ध होगा। 
उसी के बल पर वास्तव में सेवा की भावना क्रायम रह सकती है । ओर 
जब प्रेम ओर सेवा समाज के आधार बन जार्थेंगे तो शक्ति और धन को 
बाद में स्थान मिलेगा । शक्ति का स्थूल स्वरूप पेसा है। पश्चिम में शक्ति 
ओर पंसा हो समाज के आधार हैं | उनके कारण वहाँ वर्गों और आम- 
जनता म॑ सप्रष है, प्रतिस्यद्धां की भावना खबंव्यापी हो रही है, भौतिक 
सम्पत्ति की भावना की भूख बढ़ी हुई है, बाज्ञारां की तनाश है ओर 
सेनिकबाद को भावना जोरों पर है। उनको हटा दीजिए या उनका प्रभाव 
कम-से-कम कर दीजिए; आ्राप ऐसे समाज की रचना कर सकेंगे जो 
दूसरे समाजों से सबथा भिन्न होगा | एक शब्द में कहें तो हम अपने 
प्राचीन समाज पर प्रुनः पहुँच जावेगे | अवश्य ही उसपर घूल चढ़ गई 
है | योरुप के इस आदश ने कि ज्ञान पसा कमाने का साधन है, विद्या के 
पूर्वी आदर्श को भ्रष्ट कर दिया है | पिछली शताब्दी में सत्ता ओर अधि- 
कार की भूख ने मानव-स्वभाव को पतित कर दिया है, हालांकि सत्ता और 
गधिकार वास्तव में सेवा के ही साधन हैं | यह जो जंग लग गया है, 
भ्रष्टता आगई है, ब्रिगाड़ पेदा हो गया है, उससे हमको अपनी रक्षा 
करनी होगी ओर भीतरी ध्रतु को गलाकर, जलाकर साफ़ करना होगा | 
जाति-प्रथा लोगों की परम्परागत शक्तियों की रक्ता करने के बजाय लड़ाई- 
भगड़े का वूसरा रूप बन गई है | कुछ असे से ब्रिटेन के संरक्षण में 
राजनीति का जातिगेत ओर समुदायगत रूप दे दिये जाने के 
कारण उसका ओर भी पतन'हो गया है | श्रतः यह हमारा तात्कालिक 

काम है कि हम अपने वण ओर आश्रम के आदर्शों का पुनरुत्थान करें 
औग्रोर उनमें उनके धरम की प्रस्थापना करे | 
गांधीवाद 

जब किसी ज़माने में जब कोई बड़ा आदमी पदा होता है तो यह 
निश्चितरूप से नहीं कहा जा सकता कि उस आदमी ने ज़माने को बनाया 
या जमाने ने उस आदमी को बनाया है! जहाँतक गाँधीजी और 
भारतीय समाज का ताललुक़ है, हम यह मान सकते हैं कि दोनों 
का एक-दूसरे पर प्रभाव पड़ा है। समाज की परिस्थितियों ने 
गाँधीजी के मानस का पुननिर्माण किया है और गाँधीजी ने अपने 
व्यक्तिव की छाप भारतीय समाज पर लगा दी है । उन्होंने एक 
नये धर्म का विकास किया है जो हिन्दू-समाज के चार वर्णों और चार 
ग्राश्रमों के अलग-अलग घधर्मा का सम्मिश्रण है । गॉषीजी ने अपने 
व्यक्तित्व में किसान ओर जुलाहे के, व्यापारी ओर व्यवसायी के, युद्ध 
करने ओर रक्षा करनेवाले क्षत्रिय और अन्ततः लोकसेवक के गुणों का 
एक साथ लमावेश किया है। सेवा ओर प्रेम के द्वारा वे स्मृतिकर्ता और 
सूत्रकार के दर्जतक पहुँच गये हैं| उन्होंने ब्रह्मचारी, ग्हस्थ, वानप्रस्थ 
झोर संनन्‍्यासी के धर्मों को मी एक साथ अ्रपनाया है । उन्होंने जीवन के 
आदशों का, जो एकान्तिक समझे जाते थे, सामंजस्य ओर समन्वय कर 
दिया है और उनको व्यापक श्रीर सवोगीण बना दिय्ग है । 

गाँधीजी, अनुभव करते हैं कि आज चार वर्णों का अस्तित्व नहीं 
रहा है, इसलिए: जो लोग वर्णों को मानते हैं उनका यह कत्तंव्य है कि 
वे पवित्रता ओर संयम के सर्वोपरि सिद्धान्तों का पालच करके उनकी 
पुनस्थ।पना करें | उन्होंने हिन्दू-समाज की शुद्धि करने की कोशिश की हे, 
सोने पर जो आवरण चढ़ गया है उसको हटाने का प्रयत्न किया है। वे 
एक बार फिर सेवा ओर प्रेम के आधार पर समाज की पुनरचना करना 
चाहते हैं। “सर्वेजनाः सुखिनो मवन्तु” इस प्राथंना का आदर्श उन 
लोगों के सामने फिर से पेश किया गया है” जो दिन म॑ं तीन बार मन्त्रो 

का उच्चारण करते हैं किन्तु उनका अ्रथ कुछ नहीं समझते | इस दृष्टि 
से गाँधीजी के स्वराज्य का अ्रर्थ सत्ता और शक्ति का उपयोग नहीं है, 
भल्कि प्रेम और सेवा के आदर्श के प्रचार द्वारा सबके लिए भोजन और 
वस्त्र सुलभ करना है। किन्तु भोजन और वस्त्र आकाश से नहीं गिर पड़ते 
उनके लिए मेहनत-मज़दरी करनी पड़तो है । इस उद्देश्य के लिए गॉधीजी 
ने शरीर-श्रम का उपदेश दिया है आर प्रत्येक स्त्री, पुरुष ओर बच्चे के 
लिए कातना देनिक यज्ञ क़रार दे दिया है| इस प्राचीन देश की विशाल 
'मानवशक्ति में, जिसकी आबादी चीन से कुछ ही कम है; उन्होंने धन- 
दौलत का अभूतपूर्व खोत दूँढ़ निकाला है। यह खोत व्यापार के सतुलन 
पर, बाज्ञारों पर, साम्राज्यवाद और सेनिकवाद पर, विनिमय अ्रथवा मुद्रा 
के पराभव ओर विस्तार पर अथवा वेज्ञानिक आविधष्कारों ओर अन्वेषरों 
पर निभर नहीं करता है । यन्त्रों की प्रतिस्पद्धां से इस मूलभूत समृद्धि के 
लिए, कोई खतरा पेंदा नहीं होता, क्योकि सादा जीवन और उच्च विचार, 
कड़ी मेहनत ओर ईमान की कमाई का सादा आदश उसका आधार है. | 
गाँधीजी का मार्ग नकारात्मक माग नहीं है। वह बढ़ी ताक़त अथवा 
बड़ी प्रतिस्पर्दधा के आगे कुकने का तो माग है ही नहीं । जब्च विचार 
अनुकूल होते है ओर दिल में प्रेम पंदा हो जाता है तो मा की ओर से 
मिली हुई ठच्छु-से-तुच्छु चीजें अमूल्य हो जाती हैं ओर वे विदेशों से 
आने वालो बढ़िया-से-बढ़िया चीजों के मुक्काजिले में खड़ी रह सकती हें। 
इसके विपरीत गाँधीजी ने तो चीज़ें तेयार करने का बड़ा सस्ता तरीक़ा 
बता दिया है। वह इस प्रकार कि जो श्रम ठेके पर नहीं किया जाता, बल्कि 
अवकाश'* के समय ओर प्रेम की खातिर किया जाता है, उसके मूल्य का 
हिसाब नहीं लगाया जाना चाहिए । इस प्रकार मालूम होगा कि भोजन 
आर वस्त्र के मामले में, जो मनुष्य की प्राथमिक आवश्यकता है, गाँधीजी 
प्रायः स्वावलम्बन के पक्तुपाती हैं। जहाँ व्यक्ति स्वावलम्बी है, वहाँ गाँव 
स्वावलम्बी हैं, क़रबे स्वावलम्बी हो जायेंगे ओर शहरों की वृत्ति स्वावल- 
ग्बंन की ओर रहेगी। यह सब्च रक्त बहाकर, शक्ति के ज्ोर से, न होगा । 

इसके लिए. अधिकारो पर निरन्तर आग्रह करने के बजाय सीधी तरह 
कत्तव्य को अपनाना होगा, जबरदस्ती श्रम करने के बजाय स्वेच्छापूर्वक 
श्रम करना होगा, ताक्नत के बजाय प्रेम से काम लेना होगा, महत्वाकोंत्षा 
के बजाय सन्तोष धारण करना होगा, जीवन-निवाह का माप बढ़ाने के 
बजाय घटाना होगा, मोज-शौक के बजाय संयम का पाठ पढ़ाना होगा 
ओर कूटनीति अथवा दम्म के बजाय सत्य का आश्रय लेना होगा । 
गॉधीवाद बनाम समाजवाद 

यदि समाजवाद का उद्देश्य सबका समान सुविधाये देना है, तो गाँधी- 
वाद का यह उद्देश्य है कि हरेक आदमी अपने समय और सुविधाओं का 
उच्च उद्देश्य की पूर्ति के लिए. उपयोग करे । यदि समाजवाद पे जी-कर, 
भारी अतिरिक्त आयकर, जब्ती ओर शक्ति द्वारा सम्पत्ति को स्थानाच्युत 
करता है, तो गाँबीजी युगों पुसनी परम्परा का आह्वान करते हैं, जिसने 
अमीरी के मुक्राबिले में निधनता को और घन के मुक़ाबिले में ज्ञान को 
महत्व दिया है| यदि समाजवाद अपने उद्दश्या की पूर्ति के लिए राज्य 
की सहायता लेता है, तो गाँवीवाद अपनी समझज्ञता के लिए प्रत्येक नाग- 
रिक के अन्तःकरण की उन्नति ओर संस्कृति के विकास पर विश्वास करता 
है | समाजवाद के बाहर से लादे हुए परिणाम दिखने में शानदार मालूम 
देते हैं, किन्तु वे वास्तव में अनिश्चित ओर खतरे से परिपूण होते हैं। 
गाँधीवाद के परिणाम जो छोटे दिखाई देते हैं, लोगों की सद्‌भावनाओं के 
आधार पर मज़बूत ओर गहरी जड़े जमा लेते _हैं । समाजवाद को यह 
दुःखद दृश्य देखना पड़ा कि उसके पुजारी अपने सिद्धान्तों और शक्ति 
को स्थिर रखने के लिए. तानाशाह बन गये । गाँवीवाद स्वेच्छापूवक 
स्वार्थत्याग करने में विश्वास करता है । उसने सागली के ठाकुर, ढसा के 
दरबार गोपालदास देसाई ओर कालाकांकर ( संयुक्रप्रान्त ) के राजा जेसे 
आदमी पेंदा किये हैं। अधिकाँश लोगों के लिए समाजवाद एक वृत्ति है, 
किन्तु गाँधीवाद कठोर सत्य है । समाजवाद दूसरों को उपदेश देता है; 
गाँधीवाद हरेक श्रादमो को उसका कत्तेब्य सुझाता है । समाजवाद घ॒णा 

ओर फूट द्वारा मानवता का प्रचार करना चाहता है; गाँधावाद मानव- 
सेवा के लिए घुणा और फूट का त्याग करता है । समाजवाद ऐसे देश 
की खाद्य-सामग्री को इकट्ठी करता है; जहाँ के कुछ भाग बंजर हैं ओर 
फिर उस सामग्री को बाँट देता है, गाँधीवाद ऐसे देरा में जहाँ हर तरद्द 
की मिट्टी और सतह मौजूद है ओर हर त्तरह की जलवायु ओर परिस्थि- 
तियाँ विद्यमान हैं, हरेक आदमी से अपना भोजन-वस्त्र खुद पंदा करने 
का आग्रह करता है; समाजवाद मज्ञदूरी का दिसाब रखता है और हरेक 
आदमी को राज्य के लिए. श्रम करने को विवश करता है; गाँधीवाद 
दुनिया को इस बात की श्रेष्ठता बताता है कि व्यक्तियों के प्रत्येक समूह की 
परम्परा के अनुसार उस समूह के हरेक स्त्री-पुरुप को अपने ओर श्रपने 
परिवार के लिए काम करना चाहिए. । समाजवाद ऐसे समाज में, जहां 
परिवार के भीतर भी अ्रसमानता का बालबाला है, सम्पत्ति का समान 
विभाजन करना चाहता है; गाँधीवाद हिन्दुओं के उत्तराधिकार विषयक 
कानूनों से लाभ उठाता है, जिनके अनुसार सभो लड़के पिता की सम्पत्ति 
के समान हकदार होते हैं ओर मुतलमानों में तो लड़कियों को भी उचित 
हिस्सा मिलता है | समाजवाद पश्चिम की समाज-व्यवस्था के गोब्रमाल 
का इलाज हो सकता है, किन्तु गाँवीवाद समाज के ऐसे संगठन ओर 
कत्तव्यों को व्यक्त करता है जिनकी ऋषियों ने हज़ारों वर्षों पहले रचना 
की थी और जिनको? आ्राज दूसरा ऋषि पुनर्सगठित कर रहा है। इसीलिए 
तो गांधीजी ने कराची में कहा था-- 

“गाँघी मर सकता है, किन्तु गाँधीवाद अमर रहेगा?! 

ः + ६5 
गाँधीवाद ओर समाजवाद 
[ श्री के० सन्तानम ] 

मुके इस खयाल के लिए कोई वजह नहीं मालूम होती कि गॉधीवाद 

ओर समाजवाद तचज्ञान को दो प्रतिस्पर्धो प्रणालियाँ हैं अथवा वे समाज 


के पुनर्संगठन की एक-दूसरे से मिन्न योजनाये हैं। मुझे इस बात में बड़ा 
नुक़रमान दिखाई देता है कि हमारे नोजवान विचारक और कायेकरत्ता यह 
मानकर चले कि उनको दोनों में से किसी एक को पसन्द करना होगा । 
गाँधीवाद ओर समाजवाद ये दो शब्द जिन विचारों के द्योतक हैं, उनको 
हिन्दुस्तान के दो सर्वप्रथम नेताओं- ने निश्चित रूप में देश के सामने पेश 
किया है; ओर जब महात्मा गाँधी ओर पशिश्टत जवाहरलाल नेहरू कुछ 
मतभेदों के होते हुए भी निकटतम सहयोग के साथ काम कर रहे हैं, तब 
हम दोनों प्रणालियों की आदर्शों और तरीक़ों की भिन्नताओं पर ज़ोर देने 
के बजाय क्‍यों न उनके बीच में कोई-न-कोई सामंजस्य खोजने की 
कोशिश कर ? 
इसमें कोई शक नहीं कि दोनों प्रणालियाँ पहली नज़र में बिलकुल 
५ प्रतीत होती हैं | समाजवाद का यह दावा है कि वह मानव-जाति 
ऐतिहासिक विकास के सूदम विश्लेषण पर खड़ा है; गाँधीवाद अपनी 
ल्पना के अनुसार उस व्रिकास के लक्ष्य को अपना श्राधार मानकर 
लता है | पहला बहिम॑ खी है ओर दसरा अन्तमंखी । एक भोतिकवादी 
ओर दूसरा आदशवादी । समाजवाद बुड्धिवादी होने में गवे अनुभव 
करता है ओर गाँधोवाद मूलतः ध.मिक है | समाजवाद भाप ओर बिजली 
द्वारा संचालित उद्योगों और आधुनिकता की ज़ोरों से वकालत करता है, 
किन्तु गाँधीवाद यह-उद्योगों को पहली जगह देना. चाहता है। समाजवाद 
यांत्रिक कुशलता पर ज़ोर देता है श्रोर गाँधीवाद व्यक्तिगत चरित्र को 
समाज-पुनरचना का मुख्य आधार मानता है | दोनों की सभी विभिन्न- 
ताश्नों को एक शब्द में कहा जाय तो समाजवाद को “वैज्ञानिक भौतिक- 
वाद” और गाँधीवाद को “क्रियाशील आदशवाद” कहा जा सकता है । 
इस बात पर विचार करने के पहले कि क्या यह विरोधाभमास उतना 
ही मौलिक है जितना कि पहली नज़र में दिखाई देता है, यह उपयोगी 
होगा कि 4 उन बातों को संक्षेप में लिख दूँ जिनको में दोनों के मुख 
सिद्धान्त मानता हूँ । 

गांधीवाद 

गॉबीवाद, जेसा कि भने उसका समझता है, इस मोलिक ग्ाधार को 
लेकर चलता है कि मानव विकास का सर्वोपरि उद्देश्य है आत्मा की 
आध्यात्मिक पूर्णता | इसका निश्चय ही यह मतलब नहीं है कि मानव- 
शरोर अथवा मन या उन सामाजिक परिस्थितियों की उपेन्ना की जाय जो 
शरीर ओर आत्मा दोनों की स्वस्थता के लिए आवश्यक हैं । गाँधीवाद 
के अनुमार शरीर, मन ओर आत्मा के बीच में कोई विरोध नहीं है । 
किन्तु वह मानता है कि आत्मा अथवा आध्यात्मिक जीवन के विकास के 
लिए शरीर ओर मन का कड़ा नियमन आवश्यक है । गांबीवाद खुराक 
ओर देनिक जीवन-क्रम पर, विचारों और शब्दों की मितव्ययता पर, बड़ा 
ज्ञार देता है | सबसे अ्रधिक वह शरीर की स्वस्थता के लिए, मन की 
शुद्धता के लिए ओर आत्मा की प्रभनन्‍नता और पूणता के लिए, जो कि 
मानव प्रपल्नो का महान उद्देश्य है, यह बिलकुल आवश्यक समझता है 
कि विक़ारो का वश म॑ रक्‍बा जाय | 

उपयु क्न मीलिक कल्पना से तत्काल अहिंसा का सिद्धान्त सामने 
छाजाता है। अ्रव्यबस्थित विकार ओर स्वाथपरता ही हिसा की जड़े हैं । 
इनके साथ निरन्तर जीवनप्यन्त संघष करते रहना आन्तरिक विकास की 
अनिवाय शत हैं| यह संघरष टीला पड़ा नहीं कि अपने-आप जड़ता 
अज'ती है ओर पतन होने लगता है। जहाँ अहिंसा के |सद्धान्त का 
नकारात्मक रूप यह है कि हम अपनी घृणा करने, दबाने और सताने की 
वृत्तियों और इच्छाश्रों को धीरे-धीरे कम करें, वहाँ अहिंसा के सिद्धान्त 
के अनुसार यह भी कम ज्ञरूरी नहीं है कि विशुर्ूध प्रेम ओर निःस्वरार्थ 
कम का अभ्यास किया जाय | 

गाँधीवाद के अनुसार समाज को इस प्रकार सक्गठित किया जाना 
बाहिए. कि उसके सदस्यों को ऊपर लिखे मुताबिक आध्यात्मिक विकास का 
ग्रधिक-से-अधिक मोक़ा ओर सुविधायें मिल सकें । इसलिए गाँधीवाद 
गहरी जीवन की अपेक्षा ग्रामीण जीवन को पसन्द करता है । ग्रामीण 

जीवन सादगी, शान्त विचार ओर अस्वास्थ्यकर उत्तेजता से बचाने के 
लिए. अधिक उपयोगी होता है | गाधीवाद सादे ग्रह-उद्योगों को पसन्द 
करता है, क्योंकि बड़े पेमाने पर चलनेवाले उद्योगों में पेचीदा ओर दमन- 
कारक सक्गभठन क्रायम हो जाता है जो व्यक्ति को अपने विकास के लिए 
आवश्यक स्वतंत्रता से वंचित कर देता है । गॉाँधीवाद की सयसे बड़ी 
खूबी शायद इसीमें है कि उसने अपने तरीके को पूणता की हद तक 
पहुँचा दिया है। वह अन्याय के सामने चुपचाप सिर रुका लेने में विश्वास 
नहीं करता । वह कठोर-से-कठोर दिल को पिघलाने के लिए. अहिंसात्मक 
कष्ट-सहन की शक्ति में असीम विश्वास रखता है ओर सत्याग्रह का अमोध 
हथियार देता है जो हर समय ओर हर परिस्थिति में मिल सकता है। 
ससाजवाद ॥ 

अब समाजवाद का विचार करें। सभी समाजवादी समाजविकास की 
माक्स-कृत व्याख्या को समान रूप से स्वीकार करते हैं | यह खयाल करना 
ग़लत है कि माक्‍्स ने मानव-विचारों अथवा आध्यात्मिक मूल्यों को कोई 
महत्व नहीं दिया | समाज की भोत्तिक व्याख्या का जो दावा है वह यही 
कि यद्यपि समाज के ऐतिहासिक विकास में आध्यात्मिक विचार अंगभूत 
तत्तों के रूप में काम करते हैं, किन्तु आम जनता प्रभावित और संचालित 
सम्पत्ति के उत्पादन ओर विभाजन के तसरीक्रे द्वारा ही होती है । अबतक 
पूँ जीपतियों के एक वगग ने उत्पत्ति के साधनों पर क़ब्ज़ा जमाकर मनमाने 
तौर पर उत्पादन और विमाजन का काम किया है। इस वग ने धम, 
कला और मनुष्य की दूसरी हर महान सफलता का इस तरह उपयोग 
किया है कि जिससे उसके ही उद्देश्यों की पूर्ति हो ओर उसकी ताक़त 
मज़बूत बने | मध्ययुग में इस वग की सत्ता सीमित थी, कारण उस 
ज़माने में उत्पत्ति के साधन भी प्रारम्मिक ही थे | किन्तु विज्ञान ओर 
यन्त्रविद्या के विकास के साथ इस सत्ता में भारी और भयंकर परिणाम में 
वृद्धि होगरई है और उसी हिसाब से शोषित लोगों की निर्भंगबता और 
निस्सहायावस्था बढ़ गई है | वर्ग-युद्ध के इस विस्तार के कारण आधुनिक 

समाज तेज्ञी के साथ भयंकर संघष की ओर चलां जा रहा है। इस संघ 
का यह नतीजा होगा कि शोषित लोग उत्पत्ति के साधन पूँं जीपतियों के 
हाथ से छीन लेंगे, उनको साव॑जनिक सम्पत्ति बना डालेगे ओर वर्ग-हीन 
समाज की स्थापना करेंगे जो पहली बार जन-साधारणु को शरीर, मन 
आओर आत्मा के विकास का खुला श्रवसर देगा । 

समाजवाद का यह मानना है कि जब्बतक ऐसा नहीं होता, इस प्रकार 
के विकास का सच्चा अवसर पूँ जीयति वग और श्रमिक वर्ग के चन्दलोगो 
को ही मिलेगा | श्रमिक वगे के लोगों को यह अवसर इसलिए मिलेगा 
कि पूं जीपति श्रमजीवियों में फूट डालने और उनको गिराने के लिए 
श्रमजीवियरों में से कुछुपर कृपा कर दिया करते हैं | समाजवादियों में जो 
मतभेद है वह ज्यादातर इस लिए है कि उनको वगं-युद्ध की प्रगति सम्बन्धी 
कल्पनाये भिन्‍न हैं ओर वे इस बारे में एकमत नहीं हैं कि उन्हें किस 
हृदू तक ओर किस रूप में वर्गयुद्ध को जान-बूककर बढ़ाना और 
चलाना चाहिए। 

क्या दोनों में विरोध हे ? 

अचत्र में इस बात पर विचार करूँगा कि गाँधीवाद और समाजवाद 
का प्रकट विरोध कहाँतक वास्‍्ततरिक है ! यदि भ॑ इस बात का सम्पूर्ण और 
विस्तृत विश्लेषण करूँ तो यह लेख बहुत लम्बा हो जायगा | किन्तु मुमे 
ऐसा मालूम होता है कि दो बाजू होते हुए भी सिक्का एक ही होसकता 
है | क्या गाँधीवाद और समाजवाद एक ही समस्या के दो पहलू नहीं हो 
सकते ? यह सम्भावना के ज्षेत्र से आंगे की बात है, यह स्पष्ट होसकता हे 
यदि हम समाजवादी तत्त्वज्ञान का आम समाजवादियों की अपेक्षा थोड़ा 
ज्यादा अध्ययन करें | वग-रहित समाज का उद्देश्य क्या है ? यदि उसका 
उद्देश्य केवल शारीरिक आवश्यकताओं ओर सुविधाओं की व्यवस्था करना 
हो तो ब्रिटेन, अमेरिका, स्केण्डिनेविया आदि देश उस सतह पर पहुँच 
गये हैं, जो में समझता हूँ, उस स्थिति से ज्यादा कम नहीं हैं जिसको पाने 
की समांजवाद आशा कर सकता है। सच तो यह है कि यदि ब्रिटेन 

वास्तव में समाजवादी होजाय ओर पिछुड़े हुए देशों का शोषण करना बन्द 
करदे तो उसके जीवन का भोतिक माप बढ़ने की अपेक्षा घ्रट ही सकता 
है| मेरा कइना यह है कि मानव कार्यों में मुख्य प्रेरणा के तौर पर लोभ 
ग,्रौर लालच को नष्ट करने के लिए, वगरहित समाज की जितनी ज्षरूरत है 
उतनी भोतिक मुख के लिए उसकी ज़रूरत नहीं है । भोतिक सुख तभीतक 
ग्रादर्श होसकता है जबतक कि आप लोग अनिवाय रूप से कुचल डालने 
वाली दरिद्रता के शिकार हैं । 
बौद्धिक और धार्मिक पहलू 

इसके अलावा बोद्धिक और धामिक पहलू मे भी इतना विरोध नहीं 
होता, जितना कि कुछ लोग खयाल करते हैं। जहाँ किसी लक्ष्य अथवा 
उद्देश्य की प्रत्येक कल्पना मूल में ग्रनिवायेतः धार्मिक होती है, वहाँ कोई 
धार्मिक मत-मतानतर अधिक दिन तक जीवित नहीं रह सकता यदि वह 
बुद्धिसंगत विचारों का विरोधी हो | यह विवाद तक़दीर और तदबीर के 
पुराने कगड़े का ही दूसरा रूप है | जब हम इतिहास पर नजर डालते हैं, 
तो हमको मालूम होता है कि कठिन आवश्यकताश्रों ने ही उत्तका निर्माण 
किया है। वर्तमानकालीन नाटक के पात्र और भठिष्य के निर्माणकर्ता 
होने की हेसियत से हमारी विचारधाराये और आकांक्षाये घटनाओं पर 
गहरा असर डालती हैं। कोई भी व्यक्ति या राष्ट्र बाह्य तत्त्वों की मयादाओ्रों 
से आगे नहीं बढ़ सकता | किन्तु उनके भीतर रहते हुए हमको अलग- 
अलग योजनाओं में से किसो एक को पसन्द करने का अधिकार मिला हुआ 
है | हम उसका तभी उपयोग कर सकते हैं. जब हमारा कोई लक्ष्य हो | 
इस लक्ष्य का निर्माण करना ही धर्म का अनिवाय गण है। हिन्दुओं ने 
अपनी धार्मिक प्रणालियों में चावाक की भौतिक प्रणाली को शामिल कर 
गहरी दूरदर्शिता का परिचय दिया है । 

शक्ति द्वारा संचालित उद्योगों और ग्रह-उद्योगों का सबाल ही एक 
ऐसा सवाल है कि जहाँ गाँधीवाद और समाजवाद का विरोध मिग्ना 
क़रीब-करीब असम्भव-सा प्रतीत होता है। यहाँ भी मुझे ऐसा अनुभव 

होता है कि व्यवहार की अपेक्षा सिद्धान्त में विराध अधिक है| समाजवादी 
रूस का उदाहरण इस बारे में अ्रच्छी रोशनी डालता है । यद्यपि वहाँ एक 
सिरे पर बड़े-बड़े कल कारखाने क्रायम किये गये हैं, किन्तु दूसरी ओर 
उतना ही शक्तिशाली किन्तु कम प्रकाशित आन्दोलन घलाया गया है 
जिसके अनुसार हरेक श्रमिक को थोड़ी निजी ज़्मीन दी गई है, ओर गोपालन 
मुर्गी व मधुमक्खी-पालन ओर हर तरह के गह-उद्योगों की शिक्षा दी गई है। 

रोज़मर्य बड़े पेमाने पर घिस-घिस करने के बजाय प्रकृति द्वारा प्राप्त 
की गई शक्तियों के उपयोग से मानव कोशल के लिए विस्तृत क्षेत्र खुल 
जाता है। ;ें नहीं समझता कि कल-कारखानों और ग्रह-उद्योगों का 
अपना-अपना स्थान निर्दिष्ट करने में कोई कठिनाई हो सकती है। यह 
ऊग्पणाग ढंग से अथवा कठमुल्लापन से न होना चाहिए। किन्तु मुझे 
इसमें कोई सन्देह नहीं हैं कि यह हो सकता है ओर होना चाहिए | 

तरीक़ा 

तरीके के बारे में भी एक शब्द कद दूँ । आम जनता के संगठन 
की प्राथमिक अवस्थाओं में सामाजवादी भी सत्याग्रह की ताक़त को मह- 
करने लगे हैं| उनका कहना सिर्फ इतना ही है कि सम्पत्ति ओर सत्ता के 
वास्तविक परिवर्तन के लिए थोड़ा शारीरिक बल आवश्यक है| मेरा खयाल 
हे कि यह कथन सही है, किन्तु यह तत्व आधुनिक राज्य-संस्था की क़ानून 
बनाने की सत्ता में मोजूद है। सत्याग्रही इस सत्ता का दोनों तरह उपयोग 
कर सकते हैं | प्रथम तो वे जो अधिकारारूढ हों उनको अपने उद्देश्यों 
की पूर्ति के लिए. इस सत्ता का उपयोग करने के लिए. विवश कर सकते 
हैं; दूसरे वे खुद समय-समय पर लोकसत्तात्मक शासन-तंत्र का लाभ 
उठाकर इस सत्ता का सीधा उपयोग कर सकते हैं | पिछली बात ज्यादा 
असरकारक मालूम होती है ओर यही मुख्य कारण है कि भैने कांग्रेस 
द्वारा पदग्रहण का समर्थन किया है । 

यद्यपि भें यह मानता हूँ कि दुनिया-भर में दोनों प्रणालियों का 
सामंजस्य हो सकता है, किन्तु मुझे इसमें सन्देह नहीं है कि हिन्दुस्तान 

के लिए तो इस प्रकार का सामंजस्य ही एकमात्र प्रगति का माग है | 
दो कारणों से हरेक हिन्दुस्तानी को इसी परिणाम पर पहुँचना चाहिए । 
हथियारों पर प्रतिबन्ध होने, धामिक परम्परा और साम्प्रदायिक तथा 
जातिगत विभिन्नता के कारण इस देश के आम लोगों को हिंसात्मक 
कान्ति के लिए संगठित करने में जो कठिनाइयाँ थीं, वे गत १७ वर्षों से 
गाँधीनी द्वास अहिंसा के प्रचार के कारण हज़ार गुना बढ़ गई है। इस 
महापुरुष के काम को नष्ट करके लोमोंको सवंथा भिन्न राह पर चलाने की 
कोशिश करना मूखतापूण कार्य होगा । 

दूसरे, हमारी कृषि की आबादी हमारी ओद्योगिक आबादी के परि- 
माण से बढ़ रही हे ओर प्रति व्यक्ति एक एकड़ से भी कम ज़मीन 
हिस्से में आती है। भौतिक सुख के अजीबोग़रीब स्वप्न बिलकुल अव्याव- 
हारिक हैं ओर लोगों को गुमराह ही करते हैं। हिन्दुस्तान में सादगी का 
प्रचार उसके तत्वज्ञान की अपेत्षा उसकी आबादी के कारण अधिक हे | 
यदि सारी निजी सम्पत्ति पूरी तरह से राष्ट्रीय सम्पत्ति बना दी जाय और 
रूस की तरह पुनरंचना करदी जाय तो भो जन-साधारण का जीवन-माप 
सामान्य से ऊँचा नहीं चनाया जा सकता । हमको राष्ट्र के नाते सादगी के 
सोन्दर्य को अपनाना होगा । 

कुछ प्रस्ताव 

में कुछ मोटी सूचनाथें देकर यह लेख समाप्त करूगा, जिनके 
आधार पर हिन्दुस्तान गाँधीवाद झोर समाजवाद यें सामंजस्य कर 
सकता है। 

१, उसको पूरी तरह अहिंसा के तरीक़े को अपनाये रहना चाहिए, 
बल का उपयोग लोकतंत्रात्मक पद्धतत द्वारा क़ानून बनाने तक हो मर्या- 
दित रक्‍कखा जाय । 

२. उसको सादगी के आदर्श का पूरी तरह श्रनुसरण करना चाहिए,। 

३. राजतिनेक सत्ता को एक जगह केन्द्रित न करके ज्यादा-से-ज्यादा 
विभाजित किया जाय ३ 

४. शक्ति द्वारा संचालित उद्योगों का स्वामित्व और संचालन राष्ट्र 
के हाथ में हो । 

५. कृषि की ज़मीन न तो बेची जाय, न रहन रक्‍खी जाय | किन्तु, 
खेती के कामों के लिए ज़मीन को निजी सम्पत्ति माना जा सकता है। 

६. प्राथमिक आवश्यकताओं की पूर्ति का काम राज्य के हाथ में रहे । 

७. कृषि, करधे और दूसरे गह-उद्योगों को संरज्लण दिया जाय ओर 
आधुनिक कल-कारखानों को उनके क्षेत्र में दखल देने से कड़ाई के 
साथ रोका जाय | 

३. 


समाजवाद ओर सर्वोदिय' 
[ श्री नरहरि परीख ] 

दुनिया के सभी देशों में आज पूजो का ज्ञोर हे | ज़मीन, खान तथा 
छोटे बड़े कारखानों पर, जिनमें उत्पत्ति के साधन ओर भाष के ज्ञोर पर 
चलनेवाली रेल तथा स्टीमर जैसी सवारियों के साधन भी आजाते हैं, थोड़े 
"से पूं जीपतियो का ही स्वामित्व है | स्वामि ल्वह्ीन होजानवाले किसानी 
तथा मज़दूरों को अपने रोज़मर्रा के स्वाने-पीने के लिए. रोज्ञ मजुरी करके 
कमाई करनी पड़ती है | वे अगर पूँ जीपति के क्रब्ज़ में पड़े हुए, उत्पत्ति के 
साधनों पर मजूरी न करे तो उन्हें खाने को न मिले । पू' जीपति अपनी ही 
शर्तों पर मज्ञदूरों को अपने स्वामित्व वाले साधनों पर काम करने देते हैं । 
उन्हें जितना चूसा जा सके उतना चूसकर और यथासम्मव कम-से-कम 

१, कफालमाक्स के सिद्धान्तों के अ्रंनुसार होनेवाज्ञी .समाज-रचना के 
लिए, जिसे अमल में लाने का ज़बरदस्त प्रयत्न आ्राज रूस में हो रहा है, 
हमने समाजवांद शब्द का प्रयोग किया है| 

सर्वोदय का मतलब है, समाज के केवल एक दर्ग का नहीं बल्कि सारे 
समाज का उदय | समाज के सारे वर्ग और सारी जातियाँ अपनी-अपनी 
मर्यादा में रहें और अन्य वर्गों या जातियों का न तो शोषण करें और न 

मज्ञदूरी देकर ज्यादा मुनाफा वे लेलेते हैं | इस प्रकार उत्पत्ति के साधनों 
पर स्वामित्व रखने के बल पर यह छोटा-सा पूँ जीपति वर्ग किसान-मज्वूरों 
पर अ्रपना आधिपत्य रखता है ओर उन्हें चूसता है । 

राजनेतिक सत्ता भी हरेक देश में इस पूजीपति वर्ग के ही हाथ में 
है | इं"लेए्ड, फ्रानस्स ओर अमेरिका जेसे देश प्रजातन्त्रीय कहलाते हैं; 
लेकिन वहा मी प्रजा यानि आम लोगों का राजनेतिक मामलों में कोई 
अंकुश नहीं होता । सारा तंत्र इस तरह आयोजित होता है कि उसमें 
पू 'जीपतियों की ही चलती है और उन्हीं के स्वार्थों का ध्यान रक्खा जाता 
है! निजी स्वामित्व वालां के पारस्परिक सम्बन्धों पर नियन्त्रण रखना 
झ्रोर मज़दूरव्ग की ओर से उन पर कोई आक्रमण हो तो उससे पूजी- 
पतियों की सम्पत्ति की रक्षा करना, यद्दी सब पू जीपति देशों में सरकार 
का मुख्य काम होगया है। इस काये के लिए मिन्‍्न-भिन्‍न देशों में मिन्‍्न- 
भिन्‍न पद्धतियों की योजना की जाती है | फिर सारी दुनिया को लृटकर 
उस लूट में से थोड़ेनबहुत टुकड़े अपने मजदूरों को देकर उन्हें संतुष्ट 
रखने का प्रयत्न भी जारी है| फोड्ड जैसे लोग अपनी मोटरे बेचकर सारी 
दुनियां से 'धन बीच लाते हैं और फिर अपने मजदूरों को खूत्र सुविधाय 
देते हें | इंग्लए्ड को हमारे देश तथा दूसरे उपनिवेशों में से लूठने का 
खूब मोक़ा मिलता है, इसलिए वह ओर देशों के मुक्रबिले अपने यहाँ के 
मदूज़रों को अधिक अच्छी हालत में रख सकता है। मगर वहाँ भी बेकारी 
उन्हें सताय, बल्कि परस्पर न्‍्यायपूर्ण व्यवहार करे' ओर हिलमिलकर रहें, 
वह सर्वोदय है। अ्मीर-ग़रीब, मालिक-मज़दूर, जमींदार और किसान इन 
सब वर्गों के बीच आज जो विद्वं ष नजर आता है उसके कारण दूर हों। 
उनके बीच पड़ी हुईं खाईं पटे, उनमें परस्पर विश्वास और मेल पैदा हो, 
तथा समाज से अन्याय और जुल्म का अन्त हो । गांधीजी के इस कार्य- 
क्रम को हमने सर्वोदय नास दिया है। रस्किन की [7700 [75 | 850 
पुस्तक का गांधीजी ने गुजराती में जो श्रमुवाद किया, उसका उन्होंने 'सर्वो- 
दय? नाम रक्‍्खा है; उसी पर से यह शब्द क्षिया गया है। 

शरीर दरिद्रता न हो ऐसी बात तो नहीं हो है । इस समय प्रचलित पूँजी- 
बाद के जा अनिष्ट परिणाम सारी दुनिया को सता रहे हैं उनमें से खास- 
खास निम्न प्रकार हैं! -- 

१. बेकारी; 

२. दरिद्रता और भुखमरी; 

३. मूल्य का निश्चय मानवन्सुख के माप से नहीं अह्कि धन के 
माप से होना; 

४, जीवन के लिए. आवश्यक वस्तुश्नों की उत्तत्ति की उपेक्षा करके 
कम ज़रूरत वाली वस्तुओ्रों की अधिकाधिक उत्पत्ति; 

५. सद्ठे तथा वाज्जार की प्रतियोगिता के कारण उपयोगी वस्तुओं का 
विनाश ओर बत्रिगाड़; 

६. उद्योग-व्यवसाय में पिछड़े हुए देशों का शोषण ओर वहाँ के 
लोगों की दुदंशा; 

७. जनता की कमर तोड़ दे, ऐसा उत्तरोत्तर बढ़ता जानेवाला सेनिक- 
व्यय का बोक | 

हरेक पूं जीपति देश को शोषण करने के लिए. उपनिवेश चाहिएँ | 
इसके लिए, वे अन्दर ही-अन्दर लड़ने के लिए. सदा तेयार रहते हैं। 
एक देश सेना बढ़ाये, तो दूसरे को भी बढ़ानी ही पड़ती है । यह 
चढ़ा-ऊपरी कहाँ जाकर रुकेगी, यह नहीं कहा जा सकता | जापान चीन 
पर क़ब्ज़ा करने की ताक में रहे ओर इटली अबीसीनिया को दड़प जाने 
का जाल रचे, यह सत्र तो चलता ही रहता है | इससे सारी दुनिया में युद्ध 
का दावानल चाहे जब सुलग उठने का भय है । ह 

इस सब दुःख और त्रास से संसार तभी बच सकता है जब सारी 
समाज-रचना बिलकुल ही नये आधार पर हो | आज उसकी दो योजनाये 
अथवा कार्यक्रम संसार के सामने हैं'। एक रूस में समाजवादियों की और 
दूमरी हमारे देर में गाँधीजी को | सरकार के पास जितनी सत्ता और 
साधन हो सकते हैं उन सबके ज़ोर पर आज रूस में यह कार्यक्रम चल 

रदा है, इसलिए सारी दुनिया का ध्यान उसकी तरफ आकर्षित हुआ है | 
हमारे देश में सरकार की सत्ता और साधन जितना विन्न डाल सके उस 
विष्न के बावजूद इस कार्यक्रम को कार्यान्वित करने का प्रयत्न हो रहा है, 
इसलिए ध्यान आकर्षित करने जेसे परिणाम आज हम नहीं बतला सकते | 
फिर भी इस कार्यक्रम की सम्मावनाओं को देख सकनेवाले विचारशील 
लोगों का ध्यान तो इसकी तरफ आकर्षित हुआ ही है। इन दोनों काय- 
क्रमों का तुलनात्मक विवेचन ही हमारा उद्देश्य है । 

समाजवाद ओर सर्गणेदय ये दोनों ही कार्यक्रम अंतिम ध्येय के बारे 
में बहुत-कुछ मिलते हुए हैं। दोनों ही कार्यक्रम मनुष्य-जाति की मुक्ति 
ओर सुख-संतोष चाहते हैं । आज दुनिया में जो सामाजिक एवं आर्थिक 
विषमता दृष्टिगोचर होती है, जो अन्याय ओर ज्ुल्म नज्ञर आता है, दोनों 
ही कायक्रम उसका अन्त करना चाहते हैं ? दोनों ही कांयेक्रम यह कहते 
हैं कि हरेक स्त्री-पुरुष को निष्छठापूवक अपना-अपना काम करना चाहिए । 
जो काम न करे उसे खाने का अधिकार न हो थ्रोर जो अपनी शक्ति के 
अनुसार काम करने को तेयार हो उसे कम-से-कम इतना तो मिलनां ही 
चाहिए. जिससे वह ठीक तरह अपना जीवन-निवाह कर सके, यह दोनों ही 
कायक्रम चाहते हैं । 

समाज में से ऊँच-नीच का भेदभाव मिटे, अपनी प्रगति और विकास 
करने में किसी भी तरह को रुकावट न हो, सबको आगे बढ़ने के निर्विध्न 
गवसर मिले ओर संबको समान अवकाश हो, यह दोनों कार्यक्रमों का 
ध्येय है | यहाँ-वहाँ किये जानेवाले नाममात्र के सुधारों से इनमें के एक 
भी कायक्रम को संतोष नहीं होगा । क्योंकि दोनों ही कार्यक्रम क्रान्तिकारी 
हैं; प्रचलित रूढ़ियों, विचारों तथा स्थापनाओ का मूल से ही संशोधन 
करके समाज की नई रचना करने का दोनों कायक्रम प्रयत्न कर रहे हैं। 
करोड़ों दलित और पीड़ित लोगों की सकड़ों वर्षों से दबी हुई अमिलाषाओं 
और श्राकांचाओं को दोनों कार्यक्रमों ने प्रकट किया है। इससे स्वंसाधा- 
रण को अ्रपनी शक्ति का पता लगा है, वे उसे महसूस करने लगे हैं और 


हि 


उनका आत्म विश्वास बढ़ा है। इन दोनों कार्यक्रमां के नेता गाँधीजी, 
लेनिन, ट्राटस्क्री तथा स्थालिन अत्यन्त उद्यमी और सादा जीवन व्यतीत 
करनेवाले हैं | उन्होंने सवंसाधारण के साथ तादात्म्य करके उनका प्रेम 
ओर विश्वास प्राप्त कर लिया है। इसलिए आज इन दोनों कार्यक्रमों में 
इतना ज्ञोर दिखलाई देता है और लोग इनकी तरफ़ आशा की टकटकी 
लगा रहे हैं । 

लेकिन साधनों के बारे में इन दोनों कार्यक्रमों में बहुत बड़ा अ्रन्तर 
है, जिसके करण तफसील में तथा नवीन समाज-रचना की कल्पना में 
भी दोनों कार्यक्रमों में बड़ा भेद होजाता है । 

नवीन समाज-रचना के लिए समाजवाद हदिंसात्मक क्रान्ति को अनि- 
वाये मानता है। वरतंमान सरकारों के समस्त तंत्र का सूत्र-संचालन पू जी- 
पति-वर्ग के हाथों में है। ओर इस पू'जीपति-बग के हित का संरक्षण 
करने के लिए हरेक सरकार की सेना कटिबद्ध हे । उसके सामने नवीन 
समाज-रचना अमल में ऐसे प्रयत्नों से आ ही नटीं सकती जिन्हें कि 
वेधानिक कहा जाता है। मौजूदा सरकार के सेनिक ब्रल का सामना किये 
बगेर कोई भी क्रान्तिकारी पत्न राजसत्ता पर अधिकार नहीं कर सकता, ओर 
सत्ता प्राप्त किये बाद भी अगर राजतंत्र का पुराना खरूप क़ायम रहे-- 
यानी इस सप्रय कहे जानेवाले प्रजातन्त्रों में जेसा होता है--उस तरह 
पालंमेंस्ट का नया चुनाव हो और नये चुने हुए सदस्यों के द्वारा राज्य 
का कारोबार चलाया जाय--तो कोई भी क्रान्ति नहीं की जा सकती। 
क्योंकि जबतक सारा समाज क्रान्ति के सिद्धान्तों की न समभने लगे तत्र 
तक चुनात्र में क्रान्तिकारियों की बनिस्त्रत पूजीपति और ऊपरी सुधारक 
ही सफल होंगे | इसलिए अगर क्रान्ति करके नर्वान समाजवादी समाज- 
रचना करनी हो तो एुँराने राजतंत्र को जड़मूल से उखाड़कर समाजवादी 
मिद्धान्त से ओओतप्रोत संगठित पक्ष को सारी राजसत्ता हस्तगत करनी 
चाहिए | सावजनिक मताधिकार, देश. के समस्त मतदाताओं के द्वारा 
पालमेण्ट के सदस्यों का निर्वाचन, :जिसे प्रत्यज्ञ चुनाव ( [07९८८ 

2]९८६०7 ) कहा जाता है, ये सब इस नामधारी प्रजातंत्र के करिश्मे 
हैं। इनके मोह मं न आकर समाजवादी पक्ष का अधिनायकत्व 
चलाया जाय तभी क्रान्ति क्रायम रह ओर सफल हो सकती है | इस तरह 
के राजतंत्र को वे श्रमजीवी-वग का अधिनायकत्व ( [00080075#9 
० ४९ ??70]2:2750 ) कहते हैं। श्रमजीबी वर्ग मं उन्हीं की गिनती 
होती है जो समाजवादी हों और राजनेतिक सत्ता उन्हीं के हाथ में होनी 
चादिए | श्रमजीबी होने पर भी जो निजी स्वामित्व में विश्वास रखते हों 
और भविष्य में खुद श्रम किये बगर दूसरे के श्रम पर जीने की आशा 
रक्ल्, वे श्रमजीवी-वर्ग के ( प्रोलेटेरियट ) नहीं कहला सकत | पू'जीपति 
अथवा भद्गलोक वर्ग के होने पर भी जिनके विचार बदल गये हों, जो 
समाजवादी हो जाये और उसी आदश के अनुसार जीवन व्यतीत करने 
के लिए तेयार हों, उन्हें श्रमजीबी-वर्ग क यानी 'प्रोलेटेरियट” कहा जाता 
है । नये समाजवादी समाज में सभी 'प्रोलेटेरियट” ही होने चाहिएं। 
शारीरिक श्रम किये बगर पूजी के व्याज पर, जमीन के भाड़े पर, अथवा 
अन्य किसी तरकीब्र से दूसरे के श्रम का लाभ उठाकर जीवन-यापन करने 
वाला वग “बुज्वा! है । हम उस बगे के लिए. भद्रलोक शब्द काम में 
लप्यगे | समाजवादियों को मान्यता के अनुसार आज सारे जन-समाज में 
दो बग होगये हैं; एक त्रिजी स्वामित्व तथा व्यक्तिगत खवामित्व के हक़ 
अ्रथवा उसमें विश्वास रखने ओर उसके ज्ञोर पर दूसरों के श्रम का लाभ 
उठाने अथवा उठाने में विश्वास रखनेवाल! पू जीवादी अथवा भद्रलोक 
( बुर्जा ) वर्ग; और दूसरा निजी स्वामित्व तथा व्यक्तिगत स्वामित्व के 
हक़ ने रखने म॑ं ओर इस बात में विश्वास रखनेवाला श्रमजीवी-बर्गं 
( प्रोलेटेरियट ) कि हरेक स्त्री-पुरुष को किसी-न-किसी प्रकार का समाजा- 
पयोगो श्रम अपनी शक्ति के अनुसार ज़रूर करना चाहिए । भद्ग-बग के 
लोग आज अपनी-अपनी शक्ति ओर गुंजाइश के मुताबिक श्रमजीबी-वर्ग 
का शोषण कर रहे हैं; इसलिए इन दो वर्गों को शोषक ओर शोषित 
नाम भी दिये जा सकते हैं। दोनों वर्गों के स्वाथ परस्पर-विरुद्ध होने के 

कारण, इन दोनों वर्गों में जाने-अनजाने हमेशा संघरप होता ही रहता है । 
श्रमजीवी-बर्ग को अपनी स्थिति का यथोचित भान करना, उसमे अपने 
वर्ग का अभिमान ( ८955-८0०75टा0प०६७ ) पेदा करना और 
भद्र-वर्ग के मुक़्ाबलि के लिए उसे संगठित करना--यह समाजवादियों 
का एक कार्यक्रम है | इसे वे वर्गयुद्ध ( 2855-छ०7 ) कहते हैं | इस 
तरह समाज में आज जो अनेक वग दिखलाई पड़ते हैं, उन सबका 
ग्राधार केबल धन ही नहीं होता । विद्या तथा संस्कारिता, कुल, जाति, 
सत्ता आदि अनेक कारणों से वर्ग बनते हैं। लेकिन समाजवादी ऐसा 
मानते हैं कि इन सबके पीछे असली कारण ग्राथिक ही होता है। इस- 
लिए जो प्रोलेटेरियट न हो जाय. उन सबके विरुद्ध युद्ध-घोषणा करके 
उनको नष्ट ही कर देना चाहिए | बस, एक 'प्रोलेटेरियट” वग ही संसार में 
रहे । समाज की अन्तिम स्थिति की उनकी कल्पना यह है कि उसमे 
समस्त जन-समाज वग-हीन ( ०८|955-255 ) होजाय | इस वग-युद्ध 
में वे हिंसा को अनिवाय मानते हैं | प्रचलित सरकार को उखाड़ कर 
राजसत्ता अपने हस्तगत करना, यह इस काय की शुरूआत है। फिर इस 
सत्ता के ज़ोर पर पू जीवादी अथवा भद्गव्ग के निकन्दन का काम होता 
है। इसमें प्रेम, दया आदि भद्र-समाज में पोषित कोमल भावनाश्रों से 
परित होना निबलता है| समाजवादी कहते हैं कि हम हिंसा के उपासक 
नहीं हैं, जहा हिंसा के बग़र काम चलता हो वहां हम हिंसा हर्गिज्ञ नही 
करेंगे | फिर आज पूजीवादी समाज में जो प्रत्यक्ष ओर परोक्ष हिंसा जारी 
है उसकी बनिस्त्रत तो हमारी हिंसा एक ही बार की ओर परिणाम में कम 
ही है। पृ जीवाद का नाश होने के बाद ज़ोर-ज़्नरदस्ती की ज़रूरत नहीं 
रहेगी, इसलिए हिंसा अपने आप मिट जायगी । 

सर्वोदय के यानी गांधीजी के कार्यक्रम में सारा दारोमदार अ्रहिंस 
पर है। उच्च ओर शुद्ध साध्य की सिद्धि उतने ही उच्च, शुद्ध ओर 
निर्दोष साधन बग्ेर सम्भव नहीं है। ज्ोर-ज़्बरदस्ती और ज्ञुल्म-ज्यादर्त 
करके शान्ति और न्याय की आशा रखना व्यथ हे। हिंसा द्वारा प्राप्त 

किया हुआ हिंसा-द्वारा ही क्रायम रह सकता है। राजसत्ता क्रान्तिकारियों 
के हाथ में आये बाद भी मशीनगनें, वायुयानों आदि फ्रौजी सरंजाम और 
फ्रोज का क्ब्ज़ा तो अमुक थोड़े आदमियों के ही हाथ में रहेगा। सारा 
जनसमाज कभो फ्रोज पर क़ब्जा नहीं रख सकता, और न उसके मुक्रा- 
बिले हिंसा का प्रयोग ही कर सकता है | इसलिए जनता के ऊपर फ़्रोज 
ओर पुलिस की सत्ता तो जारी ही रहेगी | रूस के समाजवादी चाहे श्रम- 
जीवी-वर्ग के हित की दृष्टि से ही सारा काम कर रहे हों, पर उनका काम 
फ्रोज और पुलिस के ज्ञोर पर चल रहा है फ्रोज और पुलिस के बल से 
ही वे समाज पर अपना क्रब्जा रख रहे हैं | रूस तथा अन्य देशों म॑ं आज 
उनकी प्रव्कत्ति भय ओर द्वेष ही फेला रही है। समाजवादी कहते तो यह 
हैं कि हम पूजीवाद का नाश करने जितना ही हिंसा का प्रयोग करेगे, 
लेकिन आम वग की मुक्ति उनका ध्येय हो तो यह दलील किसी काम की 
नहीं है | क्योंकि श्राज आपत्ति पूजीवाद के रूप में दे तो कल दूसरे किसी 
रूप में आ खड़ी होगी। जो छोटा-सा समाजवाही मण्डल आज सत्ता 
हस्तगत करके बेठा हुआ है उसके हृदय में कलियुग का प्रवेश हो और 
वह सत्ता छोड़े ही नहीं, तो लोग उसका क्या कर सकते हैं ! पुरानी 
नोकरशाही को जगह इस नई नोकरशाही के नीचे भी जनता को तो 
पिसना ही हीगा | क्योंकि ज़ोर-ज्बरदस्ती के आधार पर निर्मित तंत्र के 
आधीन रदनेवाली जनता सच्ची खतंत्रता का अनुभव कभी नहीं कर 
सकती । 

गाँधीजी के कार्यक्रम की श्रेष्ठता यह है कि सरकार चाहे स्वदेशी हो 
या विदेशी, समाजवादी हो या पूँजीवादी, उसमें उसे सर्वोपरि कभी नहीं 
माना जाता है | सरकार आखिर मनुष्य की ही पेंदा की हुई है, इसलिए 
उसका बनाया हुआ कोई क़ानून जब अन्यायपूर्ण मालूम पड़े तब उसका 
सविनय भंग करने का हरेक' आदमी को हक़ ही नहीं है, बल्कि ऐसा 
करना उसका फ़ज्ञ है। किसी भी प्रकार के अधम या अन्याय का अहिंसक 
प्रतिकार करने की रीति जनता को सिखलाकर स्वातन्त््य-सिद्धि का एक 

उत्तम मार्ग उन्होंने जगत को बतलाया है। श्राज जो देश स्वतन्त्र कहलाते 
हैं, उन देशों मं सारी जनता कोई स्वतन्त्र नहीं है। परन्तु गॉधीजी का यह 
शस्त्र ऐसा है कि इसका उपयोग बालक-वबृद्ध, सत्री-पुरुष, शिक्षित-अशिकज्षित, 
कोई भी करके अपनी स्वतन्त्रता का उपभोग कर सकते हैं। मनुष्य की 
धमंबुद्धि ((०75८ांश८८) की स्वतन्त्रता को गाँधीजी अमूल्य वस्तु 
मानते हैं ओर किसी भी आर्थिक लाभ की खातिर उसको छोड़ने से वह 
इन्कार करते हैं। गाँधीजी सरकार की सत्ता अ्रमुक हद तक ही स्वीकार 
करने को तैयार हैं; जहाँ धर्म या सिद्धान्त का प्रश्न आवे वहाँ वे ज़रा भी 
भुकने को तेयार नहीं हैं | सब तरह के भय-प्रलोमन, ज़ोर-ज़बरदस्ती, 
शरीरबल या हिंसा का वह सब्च तरह से बिलकुल निषेध करते हैं । 

समाजवादियों को मनुष्य-स्वभाव या उसको धमनत्रुद्धि पर विश्वास नहीं 
है । धनिक और मालिक में धमंब्रुद्धि हो ही नहीं सकती और न प्रकट ही 
होगी, यह उन्होंने मान लिया है । धम जेंसी किसी चीज़ को ही वे स्वीकार 
नहीं करते । उसे तो वे एक नशा समभते हैं | इसीलिए सैनिक बल वाली 
वाह्य भत्ता की सर्बोपरिता का वे शआआग्रह रखते हैं। 

गाँधीजी मनुष्य-स्वभाव पर विश्वास रखते हैं। संयोगवश आज उसमें 
विकृति चाहे थ्रा गई हो, लेकिन अगर लोगों को पूरी तरह शिक्षा दी जाय 
तो समाज म॑ परस्पर विश्वास ओर प्रेम की स्थापना होने में देर न लगे और 
हिंसा अथवा सरकार की ज़ोर-ज्ञबरदस्ती के बगेर सब सुधार समाज में किये 
जा सकते हैं। आज तो अन्य सरकारों की भांति रूस की समाजवादी 
सरकार भय और दबाव से ही सुधार करा रही है। सत्ता के ज्ञोर पर 
सुधारों का अमल जल्दी होता हुआ दिखलाई पड़ता है, परन्तु सत्ता के 
बल पर जनता के हृदय में उसका प्रवेश नहीं हो सकता और इसलिए, 
वह चिरस्थायी नहीं होता | बहुत बार ऐसा होता है कि इस तरह की ज्ञोर- 
ज़बरदस्ती से कराये हुए सुधार दूसरी पीढ़ी संतोंषपूबंक स्वीकार कर लेती 
है| मगर मूल की जोर-ज्बरदस्ती का” असर तो नहीं ही मियता । जोर- 
जबरदस्ती की दूसरो ओर नई लहर आते ही सारी इमारत फिर से दह जाती 

है। श्रन्य देशों की प्राचीन और ञवचीन संस्कृतियाँ ठुलनाग्मक रूप में 
थोड़े-थोड़े समय चमककर मिट गई, पर हिन्दुस्तान और चीन की प्राचीन 
संस्कृतियाँ तत्वतः अपने मूलस्वरूप मे अभी भी क्रायम हैं। ऐसा क्यों है, 
यह सोचने की बात है | बात यह है कि हिन्दुस्तान और चीन ने दूसरे 
देशों की तरह सेनिक दिग्विजय नहीं की, बल्कि उनक॑ ऊपर अनेक सेनिक 
आक्रमण हुए हैं | हमारा देश तो अनेक वर्षों से राजनेतिक पराधीनता में 
भी ग्रस्त है तथापि हमारे ऊपर आक्रमण करनेवाले देशों की संस्कृति के 
नाम शेष होजाने पर भी हमारी संस्कृति क्रायम है। क्योंकि हमारे यहाँ 
उसका निर्माण शरीरबल पर नहीं बल्कि आत्मबल पर हुआ है । 

साधनों के भेद की वजह से दोनों कार्यक्रमों में एक महत्वपूर्ण अन्तर 
यह हो जाता है कि जबतक राजसत्ता हाथ में न आवे तबतक समाजवादी 
कार्यक्रम का अमल बिल्कुल ही नहीं हो सकता | वे जो आशथिक फेर-बदल 
करना चाहते हैं उसकी शुरूआत भी राजसत्ता के बगेर नहीं होसकती | रूस 
में राजसत्ता हस्तगत करने का अनुकूल अवसर मिल गया, यह दूसरी बात 
है, पर अन्य देशों में तो ग्राज समाजवादियों को मारे-मारे ही फिरना पड़ 
रहा है। क्योकि अपनेको उलट देनेवाले किसी भी कार्यक्रम को--फिर वह 
हिंसात्मक हो या अहिसात्मक--कोई सरकार नहीं चलने देना चाहेगी। 
ग्रहिंसात्मक कार्यक्रम की ही यह खूनी है कि चादे जितनी प्रबल सरकार भी 
उसे रोक नहीं सकती | तब पिछली लड़ाई में हम क्‍यों नहीं 
जीते, यह प्रश्न पाठकों को ज़रूर होगा | लेकिन हमारी यह लड़ाई सत्य ओर 
शुद्ध अहिंसा के आधार पर न रह सकी, यही उसकी निष्फलता की सबसे 
बड़ी वजह है। मगर श्रभी भी हम अपना रचनात्मक काय करके जनता 
की शक्ति बढ़ा सकते हैं। इसके विरुद्ध समाजवादी कार्यक्रम में तो जनता 
जितनी ज्यादा कुचली जायगी, उसका जितना अधिक शोषण होगा, ओर 
उसे जितना अ्रधिक सताया जायगा, उतनी ही वह अधिक व्याकुल होगी, 
बअन्त में सामना करेगी, ऐसी निर्यात के ऊपर आधार रखकर बैठना पड़ता 
है। सत्ता हाथ में आवे तबतक खाली बाते, स्पीचे और योजनायें ही करने 

को रहती हैं। जिसे “आगेनाइज़' (सगठित) करना कहा जाता है, उसके 
सिवा दूसरा कोई कारयक्रम होता ही नहीं। अगर्गनाइज्ञ! करने में उभाड़ने 
के सिवा और कुछ हो ही नहीं सकता । और वह भी ऐसे गुप्त रूपमें 
अथवा अन्य किसी प्रवृत्ति के अन्तगत करना पड़ता है कि मूल प्रवृत्ति 
चहुत बार विस्मृत हो जाती है और गुप्त रहना ही मुख्य प्रवृत्ति बन 
जाता है। 

गाँधीजी के कार्यक्रम में राजसत्ता हस्तगत करने से पहले भी सामा- 
जिक और आधिक रचनात्मक कार्य-किया जा सकता है। लोग अपने ही 
पुरुषार्थ तथा स्वावलम्बन से बहुत-कुछ कर सकते हैं । कोई कुट्ठम्ब अथवा 
गाँव अपनी आवश्यकताओं की पूर्ति जितना स्वावलम्पी होजाय तो बतेमान 
पूँजीवादी उद्योग-व्यवसाय के द्वाग चलनेवाले शोषण में से बहुत-कुछ तो 
बच ही सकता है। गाँधीजी के खादी तथा ग्राम-उद्योग के कायक्रम में 
यही बात है | माक्स का कहना है कि राजनेतिक स्वतंत्रता बहुत कुछ 
आर्थिक स्वतंत्रता पर ही निर्भर है। आध्िक स्वतन्त्रता से ही राजनेतिक 
स्वतंत्रता का उदय होता है। यह देखते हुए तो राजसत्ता हस्तगत करने 
के लिए केवल शरीरबल पर आधार रखने के बदले, उद्यम ओर स्वाब 
लम्बन द्वारा जनता की आधथिक ओर नेतिक शक्ति बढ़ाने का गाँधीर्ज 
का कार्यक्रम अधिक महत्वपूर्ण है । उनके कार्यक्रम में मनुष्य को रा 
स्थिति का भान होते ही वह उसे सुधारने के लिए स्वप्र प्रत्यक्ष कार्य कर 
में प्रशृत्त हो सकता है, ओर ऐसा करते हुए वह अपनी शक्ति बढ़ाता 
जाता है । बालक-वृद्ध, पुरुष-स्री, अमीर-ग़रीब, शहरी या ग्रामीण, 
शिक्षित-अशिक्षित, हरेक कुछ-न-कुछु कर सकता है | जनता अपनी शक्ति 
जितनी बढ़ाती जाय उतने स्वराज्य का उपभोग करती जाती है| फिर जब 
राजनैतिक स्वराज्य स्थापित हो तब्र भो, इस रचनात्मक प्रवृत्ति से प्राप्त 
शिक्षा के कारण, अपने प्रतिनिधियों के ऊपर उचित अंकुश रखने की 
शक्ति जनता में आगई होती है। 

समाजवादियों का दावा ऐसा है, अथवा वे ऐसा ध्येय रखते हैं, कि 

समाज का सारा तंत्र भोगोलिक आधार पर अथवा धन्धों के आधार पर 
छोटे-छोटे स्व्रसत्ताक ( खदमुख्तार ) मण्डलों के, जिन्हें कि रूस में 'सोवि- 
यट! कहते हैं, द्वारा संचालित हो । परन्तु इस ध्येय की सिद्धि के लिए 
साधन-रूप तो अ्रत्यधिक केन्‍्द्रीभूत सत्तावाला ओर मनुष्य-जीवन के 
प्रत्येक अंग पर अंकुश रखनेवाला एक ज़बरदस्त मध्यवर्त्ती ( केन्द्रीय ) 
तन्त्र उन्होंने खड़ा किया है | श्राज रूस में हरेक आदमी को क्‍या करना, 
क्या खाना, बच्चों को केंसी शिक्षा देनी, स्वयं केसे विचार बनाने चाहिएँ, 
इस सब्रकी व्यवस्था का काम सोवियट सरकार ने अपने हाथ में ले लिया 
है। प्रेसों, पुस्तकों ओर संस्थाओं पर रूस में सरकार का जितना अंकुश 
है उतना अन्य किसी देश में शायद ही होगा । समाजवादी उपदेशकों 
ओर प्रचारकों के सिवा अन्य कोई उपदेशक या प्रचारक वहाँ अपना काम 
नहीं कर सकते । ऐसी परिस्थिति में क्या छोटे-छो< मण्डल (ख़दमुख्तार) 
रह सकते हैं ? हम साध्य चाहे जो तय करें, परन्तु उसका निर्माण तो 
स्वीकृत साधनों को ग्रमल में लाकर ही होता है । ज़बरदस्त मध्यवर्ती 


समाजवादी तनत्र में से छोट खदमुख्तार ग्राममण्डलों का अ्रस्तित्व में आना 
दूसरी क्रान्ति हुए बग़र सम्भव नहीं मालूम पड़ता । 

गाँधीजी के कायक्रम में थोड़े-बहुत अंश म॑ खुदमुख्तार ग्राममण्डलों 
पर पहले ही ज़िम्मेदारी का भार रक्‍्खां जाता है । राजनेतिक प्रवृत्ति में 
पड़ने से पहले भी ये ग्राममण्डल बहुत-सी बातों में स्वावलम्बी ओर इस- 
लिए. स्वतंत्र होसकते हैं | यह बात हम लोगों की जन्मघुड्टी में ही मिली 
हुई है | हमारे देश में जनता की प्राणशक्ति, विलायत में जिसे 'स्टेट” कहते 
हैं ओर अपने देश की आज की भाषा में जिसे 'सरकार” कहा जाता है, 
उसमें कभी नहीं रही । राजनेतिक दृष्टि से हम अनेक वर्षों से पराघीन हैं, 
ओर हमारे यहाँ अनेक सरकारें आई-गई हैं, मगर हमारी जनता ने अपनी 
सामाजिक स्वतंत्रता बनाये रक्खी | इस अंग्रेज सरकार ने ही हमारी इस 
प्राण शक्ति, हमारी उस स्वतंत्रता पर प्रहार किया है । जनता की इस नष्ट 


को हुई प्राश॒शक्ति में नवजीवन का संचार करके गाँधीजी जनता की सच्ची 
स्वतंत्रता सिद्ध करना चाहते हैं । 


४ १०७ ; 


ग्रपनी ज्ञरूरत को सारी चीज्ञों का उत्पादन यथासम्भव कल-कारखानों 
के द्वारा करना समाजवादी कार्यक्रम का एक महत्वपूर्ण अंग है । वतंमान 
पूँजीवाद में एक छोटे वग ने उत्पत्ति के साधनों पर अधिकार किया हुआ 
है और वह वर्ग समाज की उपयोगी वस्तुओं को आवश्यकतापूत्ति के उद्दे श 
से नहीं बल्कि भुनाफ़े की दृष्टि से अपने कारखाने चलाता है । यंत्रों की 
ज्यों-ज्यों नई खोजे होती जाती हैं त्यों-त्यों बेकारी बढ़ती जाती है | फिर ये 
सब यंत्र जिसके क़ब्ज़े में हें वह उनपर अपने अ्रधिकार के ज्ञोर पर ग्ररीत्रों 
का शोषण करता है, जिससे ग़रीबी ओर भुखमरी भी बढ़ती जाती है। 
समाजवादियों का कहना यह है कि ये यन्त्र और कारखाने स्वयं कोई 
खराब चोज्ञ नहीं हैं | इनके दुरुपयोग, इनके स्वामित्व द्वारा होनेवाले 
आम लोगों के शोषण, मौजूदा ग्रीत्री, बेकारी तथा भुखमरी की तो वजह 
है| उत्पत्ति के समस्त साधनों पर यदि सारे समाज का स्वामित्व कर दिया 
जाय, तो उसमें मुनाफ़े की बात न रहकर समाज को आवश्यकताएं पूरी 
करने की ही बात रहे | फिर समस्त उत्पादन नियन्त्रित हो सकता है, यानी 
समाज की आवश्यकतानुसार ही चीज़ें तेयार की जाये | इस समय निजी 
उत्पादकों में जो प्रतिस्पर्धा होती है वह प्रतिस्यध। फिर रहे ही नहीं। फिर 
समाज में हरेक को उसकी शक्ति के अनुसार काम देने तथा! उसकी 
आवश्यकतानुसार उसे मिलने की व्यवस्था भी समाज की तरफ़ से ही हो । 
इसलिए, बेकारी तो फिर हो ही नहीं । क्योंकि जो काम करने को तेयार 
हों उन्हें खाने को तो मिलेहीगा | फिर यन्त्रों और भाप तथा त्रिजली जेंसी 
भीतिक शक्तियों द्वारा काम लेने की वजह से मनुष्य-जाति पर से श्रम का 
एक बड़ा बोक उतर जाता है, ओर उत्पादन तेज़ी से होने के कारण लोगों 
को कम घरटे काम करना पड़ता हैं। इससे हरेक को खूब प्रुसत मिलती है, 
जिसका उपयोग वह अपनी संस्कारिता बढ़ाने में तथा आ्आमोद-प्रमोद के कामों 
में कर सकता है। इस कायक्रम के अनुसार सारे रूस को कारखानेमय कर 
डालने की--खेती तक यन्त्रों से करमे की--जबरदस्त प्रवृत्ति इस समय जारी 
है, जिसके फलस्वरूप एक बिलकुल नई संस्कृति का निर्माण हो रहा है । 

गाँधीजी यन्त्र के दुश्मन तो हगिज्ञ नहीं हैं । उनका विरोध यन्त्रों से 
नहीं बल्कि यन्त्रों के लिए दीवाने होने से है | वेशानिक्त और यात्रिक 
संशोबन निजी लाभ और नफ्रे के साधन न होने चाहिएँ | श्रम का बचाव 
अमुक वर्ग के लिए नहीं बल्कि सारी मानव-जाति के लिए होना चाहिए, 
इस बारे में समाजवादियों और उनके विचार मिलते हुए हैं । परन्तु 
गाँधीजी ऐसे यन्त्रों की सीमित करना चाहते हैं जो अत्यन्त खर्चले हों 
ओर बड़े पेमाने पर ही चल सके | उनका कहना है कि यन्त्र का विचार 
वक्त उत्पादन का नहीं बल्कि मनुष्य का विचार प्रधान होना चाहिए। 
जिन यन्त्रों के कारण, उपयोग में न आने की वजह से, मनुष्य के अंग 
निकम्मे हो जाये, उन यन्त्रो के वह विरुद्ध हैं । जो यन्त्र मनुष्य तथा 
उसके द्वारा दाम के लिए पाले जानेबाले पशुओं को निकम्मा और उसके 
फलस्वरूप निवाह के साधनों से रहित बना देनेवाल्ते हों, उन्हें वह अनिष्ट 
मानते हैं | परन्तु जो यन्त्र मनुष्य और उसके पाले हुए पशओं के श्रम 
को हलका करने की दृष्टि से ग्रथवआ उनका समय बचाने की ६४्टि से ही 
बने, उन्हें वह आमतोर पर इष्ट मानते हैं। ऐसे यन्त्र बनाने के लिए बड़े 
कारखानों की ज़रूरत हो तो वे रहें, पर उन पर स्वामित्व सारे समाज का 
होना चाहिए | यन्त्रों के बारे में इसे गाँधीनी के विचारों का सार कहा जा 
सकता है | परन्तु असली बात तो यह है कि हमारे देश की मोजूदा हालत 
में देश को यन्त्रभय ओर कारखानेमय कर डालने का प्रश्न व्यावहारिक 
ही नहीं है। अभी तो ऐसी परिस्थिति है कि अपने देश में जितने अयमन्त्रों 
का प्रवेश करेंगे उतने ही अधिक शोषित और पराधीन बनेंगे । फिर रूस 
में ज़्बरदरती कल-कारखाने दाखिल करने की जेसी प्रवृत्ति चल रही है 
बसी प्रवृत्ति तो, हमारे पास सत्ता हो तो भी, गाँधीजी की काय-पद्धति और 
सर्वोदय के सिद्धान्तों की दृष्टि से अनिष्ट ही हे । गाँधीजी तो यही कहते हैं 
कि खेती और दूसरे उद्योग-धन्धों में जहाँतक मनुष्य के हाथ-परों का 
उपयोग हो सकता हो वहाँतक यन्त्रों से काम न लिया जाय । अनिवाय 
अधबेकारी हमारे देश की सबसे विकट समस्या है। यन्त्रों के आक्रमण से 

मनुष्य के साथ उसके पाले हुए पशु भी बेकार होने लगे हैं । इसलिए 
जबतक अपार मानव-शक्ति और पशु-शक्ति हमारे देश में निकम्मी पड़ी 
रहेगी, तबतक भोतिक शक्ति का प्रवेश कर यन्त्र जारी करने का विचार 
हमारे लिए बेहूदा हे | इसके अलावा यह बात तो हुई कि मनुष्य शारी- 
रिक्र श्रम करे तो उससे उसकी कलाकुरशलता बढ़ती है, बोद्धिक विकास 
विशेष होता है और काम में से आनन्द ओर सन्तोष अधिक मिलता है। 
इसलिए सीमित क्षेत्र में यन्त्रों को स्वीकार करके गाँधीजी का क्रुकाव तो 
छोटे-छोटे गह-उद्योगों और ग्राम-उद्योगों की ओर ही है । विज्ञान ओर 
यन्त्रविद्या में आज जो प्रगति हुई है उप्तका अपने ग्रह-उद्योगों तथा ग्राम- 
उद्योगों के साधनों का संशोधन करने में जितना उपयोग किया जा सके 
उतना तो करना ही चाहिए | 

पुराने अथंशास्त्रियों की तरह समाजवादी भी यह मानते हैं कि आव- 
श्यकतायें ओर सुख-सुविधा के साथन बढ़ाते जाना संस्कृति की एक 
निशानी है। इस संबन्ध में समाजवादियों की विशेषता यह है कि वे ऐसी 
ग्रथथ-व्यवस्था करना चाहते हैं जिससे मनुष्य-मात्र को ये साधन उपलब्ध 
हों | परन्तु लोगों का ध्येय अपनी सुख-सुविधाय बढ़ाते जाना ही रकवा जाय, 
तो यह निश्चित करना बहुत मुश्किल है कि उसका थ्रन्त कहाँ होगा ओर 
सन्तोष या तृप्ति कहाँ जाकर होगी । फिर मानव-पुरुषार्थ का अन्तिम ध्येय 
कोई सांसारिक सुख-सुविधाये ही नहीं हैं । 

सर्वोदय का कायक्रम यन्त्रों की तरह आवश्यकताओं की भी मयादा 
रखने के लिए. कहता है | जीवन कष्टमय न हाना चाहिए और उसके 
लिए अ्रमुक सीमा तक आवश्यकतायें बढ़ानी ही चाहिएँ । उदाहरण के 
लिए, इस समय हमारे देश में रहन-सहन का जो ढंग है वद्द तो ऊँचा 
होना ही चाहिए | लेकिन आवश्यकताओं को अमयाद रूप से बढ़ाते ही 
चले जाओ और उसके लिए उत्पादन के पीछे लगे रहो यह बात गाँघीजी को 
पसन्द नहीं है । हम अपने जीवन को यथासम्भब सादा--पर सादे का 
मतलब कष्रपूर्ण नहीं है--बना ले तो इस समय के बहुत-से अनिष्टों से 

सहज ही बचा जा सकता है | गाँबीजी के स्वदेशी धर्म का विवरण देने 
की यहाँ कोई ज़रूरत नहीं है । आयात-निर्यात के व्यापार की इस समय जो 
बहुत अनावश्यक और निरथंक वृद्धि हुई है, तथा जिस व्यापार ने विभिन्न 
देशों के बीच लड़ाई का स्वरूप धारण कर लिया है, वह व्यापार--यानी 
भंगड़े का बड़ा कारएण--इस धम के पालन से अपने आप मिट जायगा । 

अब हम निजी स्व्रामित्व पर विचार करें । जमीन, खान, जंगल, 
कारखाने जेसे उत्पत्ति के जो मुख्य साधन हैं उन्हें इस समय समाजवादी 
सामाजिक स्वामित्व के कर ही रहे हैं । लेकिन उसके अलावा निजी 
स्वामित्व के जो हक़ हैं उन्हें भो वे नष्ट करना चाहते हैं। क्योंकि निजी 
स्वामित्व के ज्ञोर पर ही मनुष्य दूसरों पर सत्ता चला सकते और दूसरों के 
श्रम का अनुचित लाभ उठा सकते हैं। मनुष्य के पास बहुत-सी सम्पत्ति 
हो तो अपने उपयोग जितनी रखकर बाकी पर से उसे अ्रपने स्वामित्व का 
अधिकार छोड़ देना चाहिए | मनुष्य के पास बहुतसे मकान हों तो अपने 
उपयोग ल/यक ही वह रख सकता है । दूसरों को भाड़े पर वह मकान 
नहीं उठा सकता । उनपर अपना अधिकार भी उसे छोड़ देना चाहिए । 
फिर अपने उपयोग के लिए रकखे उसपर भी उपयोग जितना ही उसका 
अधिकार हो सकता है। वह अपनी जीवितावस्था में उसे बख्शीस में या 
मरने के बाद विरासत में किसीको नहीं दे सकता | यह राजसत्ता के द्वारा 
किया जाना चाहिए 

गाँधीजी निजी स्वामित्व के हक़ को नष्ट करने के लिए नहीं कहते, 
लेकिन उसके ऊपर अंकुश ज़रूर लगाना चाहते हैं । श्रपने पास जो 
सम्पत्ति हो उसका स्वामी समाज की ओर से उसका ट्रस्टी हो, ऐसा वह 
कहते हैं | इसलिए स्वामित्व के हक़ के साथ उसके ऊपर स्वामित्व की 
ज्ञिम्मेदारी भी आती है। तत्त्वतः इन दोनों कार्यक्रमों में ग्रन्‍्तर इतना ही 
रहता है कि समाजवादी जिस सम्पत्ति को समाज के स्वामित्व की बनाये 
उसका प्रबन्धकर्त्ता सरकार की ओर से नियुक्त होता है, जबकि गाँधीजी 
के कार्यक्रम में समाज के हित की दृष्टि से सम्पत्ति का उपयोग करने के 


कक 5 


लिए, उसका मालिक खयं ही अ्रपनेको ट्रस्टी अथवा प्रबन्धकर्ता बना लेता 
है | समाजवादी कार्यक्रम में सरकार इस बात को देखती है कि प्रबन्धकर्ता 
अपना कत्तेव्य पूरी तरह पालन करता है या नहीं; जबकि गॉधीजी के काये- 
क्रम में मालिक या ट्रस्टी अगर पूरी तरह अपने कर्त्तव्य का पालन न करे 
तो समाज को उसके विरुद्ध सत्याग्रह करना पड़ता है। गाँचीजी के कार्य- 
क्रम में सत्ता लोगों के पास रहती है और अपनी शक्ति वे; अनुसार वे 
उसका अमल कर सकते हैं | समाजवादी कार्यक्रम में सत्ता लोगों के प्रति- 
निधि होने का दावा करनेवाली सरकार के हाथ में रहती है । 

एक दूसरी दृष्टि से देखिए तो गाँधोजी का कार्यक्रम समाजवादी कार्ये- 
क्रम की अपेक्षा श्रेष्ठ लगता है। उत्पत्ति के समस्स साधनों पर समाज का 
स्वामित्व होजाय, यानी उनकी व्यवस्था निर्वाचित मण्डलों या मनुष्यों के 
द्वारा हो, तो दूसरे सब लोगों को तो अ्रपनेको सॉपा जानेवाला काम अथवा 
श्रम उनकी सूचना के अनुसार करना ही रह जाता है। फ्ज्ञ कानिए कि 
समाजवादी सिद्धान्तो के अनुसार किसी गाँव की सारी खेती का विभाजन 
होगया है। उस खेती की व्यवस्था सारा गाँव इकट्रा मिलकर तो कर नहीं 
सकता, इसलिए उन्हें उसके लिए कोई मण्डल नियुक्त करना पड़ेगा । 
ज़मीन कब्न जोती जाय, उसमें कितना खाद काफ़ी होगा, उसमें क्या-क्या 
चीज़ बोई जाय ओर कब-कब उसकी निठाई-बुआई बग्रेरा की जाय, यह 
सब वह मण्डल ही तय करेगा | अगर सिंचाई करनी हो तो वह भी कब्र 
की जाय, यह मण्डल ही सोचेगा । इसलिए, दूसरों के सोचने की तो कोई 
खास बात रह ही नहीं जाती । गाँधीजी के कार्यक्रम में काम करनेवाले 
हरेक कुटुम्ब के पास उत्पत्ति के साधन अधिकाश में अपने स्वामित्व के 
ही होते हैं | इसलिए खेती करनी हो तो उस सम्बन्धी सारी और दूसरा 
कोई उद्योग करना हो तो उसकी तफतीली बातों पर--जैसा कच्चा माल 
कहाँ से लाना, कब खरीदना, उसमें से क्या-क्या बनाना, क्या-क्या बेचना, 
इस सब्रका--उसको विचार करना पड़ता है ओर इस सब नफ़े-नुक़सान 
की ज़िम्मेदारी उसीपर रहती है। इस तरह काम कर ने से जिस ज्िग्मेदारी 

ओर होशियारी का खयाल रहता है, जो विचारशक्ति पेदा होती है, विविध 
विषयों का जो सामान्य ज्ञान मिलता है, वह सोंपा हुआ काम निश्चित 
समय करनेवाले मज्ञदूर में नहीं होता । काम के द्वारा जो शिक्षा मिलती 
है ग्रोर जीवन का जा विकास होता है, वह मनुष्य के खाली मजूर बन 
जाने पर नहीं हो सकता | 

इसके विरुद्ध समाजवादी यह दलील ज्ञरूर कर सकते हैं कि गाँधीजी 
के कार्यक्रम में हरेक मनुष्य को अधिक घण्टे काम करना पड़ेगा, जत्नकि 
हमारे कार्यक्रम में यंत्रों श्लोर भोतिक शक्ति की मदद होने के कारण 
समाज की आवश्यकताओं जितनी चीज़े थोड़े घण्टों के काम से ही तयार 
की जा सकेंगा और सत्र तोगों को जो अ्रधिक अ्रवकाश मिलेगा, उसका 
उपयोग वे जीवन का विकास करनेबाली प्रद्वत्तियों म॑ं करेगे। लेकिन अव- 
काश या फुर्सत का सदुपयोग करना उतनी सहज बात नहीं है. जेंसा कि 
समभा जाता है। हमारे सुशिक्षित माने जाने वाले व्यक्ति उन्हें मिलनेवाले 
अवकाश का कंस। उपयोग करते हैं, उसकी अगर ठीक-टीक जाँच की जाय 
तो इस बात को कल्पना हो सकते) है कि अ्रवकराश में से जीवन के विकास 
की सम्भावना कितनी कम है । 

गॉँधीजी स्वामित्व का दक़् मिटाने के लिए नहीं कहते, मगर उनकी 
सारी अथं-्यवस्था ऐती है कि मालिकों के लिए शोषण को गु जाइश ही 
नहीं रहती । गह-उद्योग और ग्राम-उद्योग द्वारा होनेवाली उत्पत्ति में पूँ जी 
और श्रम के भाड़े के लिए भी गुँजाइश नहीं रहती | 

कारलानों के जीवन में--फिर चाहे वे कारखाने सामाजिक स्वामित्व 
के ही क्‍यों न हों--तथा जीवन के प्रत्येक अग पर अंकुश रखनेवाले केन्द्री- 
भूत सत्तावाले राजतंत्र में कुट्ठम्ब-प्रथा टूट जायगी, ऐसा भी एक मय हे। 
समाजवादी कहते हैं कि हम कुठम्ब-प्रथा तोड़ना नहीं चाहते, पर यह हमे 
ज़रूर मालूम पड़ता है कि हमारी श्र्थ-व्यवस्था में कुठ्धम्ब-प्रथा निभ नहीं 
सकेगी ओर इसका हमें कोई दुःख भी नहीं है । पुरुष-स्त्री दोनों कारखानों 
अथवा खेतों में काम करने जायें, दोनों को श्रपने सोवियट की ओर से 

खाने को मिले ओर बालकों की शिक्षा की व्यवस्था भी सोवियट अपने 
ऊपर ले ले, बीमारी, बुढ़ापे अथवा अल्पायु के बालकों के लिए, भी कोई 
सम्पत्ति जमा करने को ज़रूरत न हो, क्योंकि इस सबकी ज़िम्मेदारी सरकार 
के ऊपर होती है, तो फिर कुद्म्ब-संस्था, का प्रयोजन बहुत कम रह जाता 
है | इस समय रूस में विवाह तथा तलाक केवल उस विभाग के दफ्तर 
म॑ जाकर स्त्री-पुरुष द्वारा अपनी ऐसी इच्छा ज्ञाहिर करने मात्र से हो 
सकते हैं। अन्य देशों में विवाह-सम्बन्ध के बग्गर होनेवाले स्त्री-पुरुष-सम्बंध 
अपमानजनक अथवा कलंकरूप माने जाते हैं; पर वहाँ ऐमी भी कोई बात 
नहीं है | इतने पर भी ऐसा मानने की कोई वजह नहीं है कि वहाँ दुराचार 
का साम्राज्य है | संसार के हरेक बड़े शहर में बड़े-बड़े चकले (वेश्यालय) 
उस-उस शहर को कलंकित करते हैं, पर मास्को में ग्राज यह बात बिल्कुल 
नहीं रही है, ओर इस धंघेवाली स्त्रियों को खास पौर से शिक्षा देकर 
विविध कामों में लगा दिया गया है। 

गाँधीजी के कार्य-क्रम में कुटम्ब-प्रथा के महत्व पर खासतौर से ज्ञोर 
दिया जाता है। कुटम्ब-प्रथा का सबसे महत्वपूर्ण उद्देश्य बालकों की शिक्षा 
है। कुट्टम्ब की साथेकता इसी बात में है कि जिन ब्रालक॑ को खुद ही पेंदा 
किया है उन्हें स्त्री-पुरुष दोनों साथ मिनज्ञकर अ्रच्छी तरह शिक्षित बनाये । 
बालकों के सर्बागीण विकास के लिए प्रेममय वातावरण की अत्यन्त आ- 
वश्यकता हे । त्रिल्कुल छोट बालकों के पोषण के लिए 'नसंरी' (शिशुण्ह) 
ओर उससे क्रुछ्ु बड़ी उम्र के बालकों के लिए बाल-छुात्रालय बनाये जाते 
हें, परन्तु कुटम्ब का प्रयोजन उनसे कभी सिद्ध नहीं हो सकता । क्योंकि 
शिक्षक चाहे जितना शास्त्रीय ज्ञान रखते हों, पर वे माता का स्थान नहीं 
ले सकते । कुटुम्ब में बालकों को माता-पिता के प्रेम की जो शीतल छाया 
मिलती है और माता-पिता की देखभाल में वे जितनी श्रच्छी तरह पर- 
वरिश पाते हैं उतनी शीतल छाया और देखभाल “नसंरी! तथा बाल- 
छात्रालय में मिलना लगभग असम्मव ही है। आज के हमारे कुठम्बों में 
ऐसा वातावरण दिखलाई नहीं पड़ता तो उसमें सुधार करना चाहिए, पर 

इतने वर्षों के सामाजिक पुरुषाथ के बाद कुट्म्ब-्प्रथा का जो विकास हुआ 
है उसे नष्ट हो जाने देने-- अथवा उसका नाश हो जाय, ऐसी रचना करने 
में तो दुनिया का नुक़सान हो है । कुद्वम्ब में जिन सामाजिक सदगुणों 
का विकास होना सम्भव है, वे 'नसरी' या बाल-छात्रालय में नहीं 
ग्रा सकते । 

दोनों कार्यक्रमों की तुलना का सार निकालने पर मालूम पड़ता है कि 
समाजवादी कायक्रम कुछ विशेष निश्चित स्वरूप का है, क्योंकि उसकी 
सारी योजना सनिक ढग पर को हुई है | समाजवादी सेना तथा पुलिस 
की माफत ओर सरकारी अ्रंक्रुशवाले प्रेस, रेडियो, सिनेमा आदि प्रचार 
के साधनों द्वारा नर्वान समाजरचना खड़ी करना चाहते हैं। बाहरी दबाव 
पर उसमें विशेष ग्राधार रहता है, इसलिए उसमें बाह्य परिबत्तन जल्दी 
होता है। गाँधीजी की प्रवृत्ति आान्तरिक परिवत्तन करने की है। उनके 
कायक्रम में बाहरी दबाव की गु जाइश नहीं है | उनके कार्यक्रम का मुख्य 
अंग यह है कि लोगों को नये ढंग से विचार करना था जाय। उनकी 
अपील केवल मजूर-वग, किसान-व्ग अथवा दलित-वग से ही नहीं है, 
बल्कि धनिकों ओर मालिकों से भी है| धनिकों ओर मालिकों का वह नाश 
नहीं चाहते, पर उनका हृदय-परिवत्तन करके उन्हें अ्रन्याय-अत्याचार करने 
से रोकते हैं | फिर उनके कायक्रम के अनुसार सारी अथे-रचना 
अपने आप ऐसी बनती है कि उसमें अन्याय-अ्रत्याचार की गुजाइश ही 
नहीं रहती | उसमें सत्ता ओर धन की प्रतिष्ठा के बदले सेवा ओर शरीर- 
श्रम की प्रतिष्ठा की स्थ।पना होती है। ये सब फेर-बदल आन्‍्तरिक होने 
के कारण जितना मूल्य-परिवत्तन गाँवीजी के कायक्रम में होता है उतना 
मूल्य परिवत्तन समाजवादी कायक्रम में नहीं होता | समाजवादी कायक्रम में 
सनिकबल, बड़े पेमाने पर उत्पादन, यंत्रों का दीवानापन, आवश्यकताओं 
की अमर्याद बुद्धि, ये सब चीजे पुरानी अथ-रचना में की ही रहती हैं, 
जबकी अहिंसा तथा स्वदेशी-धम द्वारा गाँधीजी एक बिल्कुल ही नये दशन 
का निमाण करते हैं | उसमें बाहरी दबाव न होने से उनकी कल्पनानुसार 

हुई रचना अधिक चिरस्थायाँ तथा सुखशान्तिमय होने की सम्भावना है। 
उसमें किसीके प्रति कोई द्वेष या ईष््यां न होने के कारण वह एक पक्ष या 
वर्ग के कल्याण का नहीं बल्कि सबके कल्याण का कार्यक्रम हे | इसलिए, 
गॉँधीजी ने उसका नाम जो सर्वोदय रक्‍्खा है वह साथक हे । 
5 हे 
गांधी-नोति 
[ श्री जनेन्द्रकमार ] 

कहा गया कि गांधीवाद पर कुछ लिखकर दूँ । मेरे लेखे गांधीवाद 
शब्द मिथ्या है। जहां वाद है वहां विगद्‌ अग्रवश्य है । वाद का लक्षण 
है कि प्रतिवाद को विवाद द्वारा खंडित करे और इस तरह अपने को 
प्रचलित करे | गांधी के जीवन में विवाद एकदम नहीं हैे। इसलिए, 
गांधी को वाद द्वारा ग्रहण करना सफल नहीं होगा | 

गांधी ने कोई सूत्रबद्ध मंतव्य प्रचारित नहीं किया है। वेसा रेखाबद्ध 
मंतव्य वाद होता है। गांधी अपने जीवन को सत्व के प्रयोग के रूप में 
देखते है । सत्य के साज्चात्कार की उसमें चेष्टा है | सत्य पा नहीं लिया 
गया है, उसके दशन का निरन्तर प्रयास है। उनका जीवन परीक्षण है। 
परीक्षाफल आंकने का काम इतिहास का होगा, जत्रकि उनका जीवन जिया 
जा चुका होगा | उससे पहले उस जीवन-फल को तोलने के लिए वाद 
कहां है, ?९८7।७[०८८४४८ कहां है ? 

जो सिद्धान्त गांधी के जीवन द्वारा चरिताथ ओर परिपुष्ट हो रहा है 
वह केवल बौद्धिक नहीं है । इसलिए वह केघल बुड़िग्राह्म भी नहीं है। 
वह समूचे जीवन से सबंध रखता है| इस लिहाज़् से उसे आध्यात्मिक 
कह सकते हैं । आध्यात्मिक, यानी घाम्मिक । व्यक्तित्व का और जीवन का 
कोई पहलू उससे बचा नहीं रह सकता । क्या व्यक्तिगत, क्‍या सामाजिक, 
क्या राजनेतिक, वादगत अथवा अन्य ज्षेत्रों में वह एक-सा व्यापक है। 
वह चिन्मय है, वादगत वह नहीं है । 

गाँधी के जीवन की समूची विविधता सीतरी संकल्प शरीर विश्वास 
की निपट एकता पर क्रायम है। जो चिन्मयतत्त्व उनके जीवन से व्यक्त 
होता है उसमें खण्ड नहीं है | वह सहज ओर स्वभाव-रूप है। उसमें 
प्रतिभा की भा नहीं है, क्‍योंकि प्रतिभा दंद्रज होती है। उस निगण 
अद्वेत-तत््व के प्रकाश में देख सके तो उस जीवन का विस्मयकारी वेचिब्र्य 
दिन की धूप जेसा धोला ओर साफ़ हो आयगा । अन्यथा गाँवी एक पहेली 
है जो कभी खुल नहीं सकती । कंजी उसकी एक और एक; ही है । 
वहाँ दो-पन नहीं हैं | वहाँ सब दो एक हैं। 

“सवंधर्मान परित्यज्य मामेक॑ शरण ब्रज ।” समूचे और बहुतेरे मत- 
वादों के बीच में रहकर, सबको मानकर किन्तु किसीमें न फेंसकर, गाँवी 
ने सत्य की शरण को गह लिया | सत्य ही ईश्वर और दैश्वर हो सत्य । 
इसके अतिरिक्त उनके निकट ईश्वर की भी कोई और भाषा नहीं है, न 
सत्य की ही कोई ओर परिभाषा है। इस दृष्टि से गाँधी की आ्राख् का 
आधार अविश्वासी को एकदम अ्रगम है। पर वह आरा अट्ूट, अजय 
ओर अचूक इसी कारण है । देखा जाय तो वह अति सुगम भी इसी 
कारण है। 

कहाँ से गाँधी को कम की प्रेरणा प्राप्त होती है, इसका त्रिना अनु- 
मान किये उस कप्र का अंगीकार कठिन होगा | खोत को जान लेने पर 
मानों वह कम सहज उपलब्ध हो जायगा । गाँधी की प्रेरणा शत-प्रति-शत 
आस्तिकता में से आती है| वह सवथा अपने को ईश्वर के हाथ में छोड़े 
हुए हैं। ऐसा करके अ्नावयास वह भाग्य-पुरुष ((७॥ ० 2८5079) 
हो गये हैं| जो वह चाहते हैं, होता है--क्योंकि जो होने वाला है उसके 
अतिरिक्त चाह उनमें नहीं है । 

ब्रोद्धिक रूप से ग्रहण की जाने वाली उनकी जीवन-नीति, उनकी 
समाज-नीति, उनकी राजनीति इस आस्तिकता के आधार को तोड़कर सम- 
भने की कोशिश करने से समझ में नहीं झ्रा सकतो । इत भाँति वह एक- 
दम विरोधाभास से भरी, बक्रताओं से वक्र ओर प्रपश्चों से क्लिष्ट मालूम 

होगी । जसे मानों उसमें कोई रीढ़ ही नहीं है । वह नीति मानों अवसर- 
बादी ((077070प7750) की नीति है। मानों वह घ्राधघपन है। पर मुझे 
तो ऐसा मालूम होता है कि यह घाघ-पन, यह कायकोशल, अनायास ही 
यदि उन्हें सिद्ध हो पाया है तो इसी कारण कि उन्होंने अपने जीवन के 
समूचे ज्ञोर से एक ओर अकेले लक्ष्य को पकड़ लिया है। ओर वह लक्ष्य 
क्योंकि एकदम, निगु णु, निराकार, अशेय ओर अ्रनन्त है, इसमें वह 
किसीको बाँध नहीं सकता, खोलता ही है। उस आदश के प्रति उनका 
समपण सर्वोगीण है । इसलिए सहज भाव से उनद्वा व्यवहार भी आदश 
से उज्ज्वल ओर ग्रन्थिहीन हो गया है । उसमें द्विविधा ही नहीं है | दुनिया 
में चलना भी मानों उनके लिए अध्यात्म का ध्यान है। नर की सेवा 
नारायण की पूजा है | कमंसुकोशल ही योग है। ईश्वर ओर संसार मे 
विरोध, यहाँ तक कि द्वित्व, ही नही रह गया हैं। सृष्टि सष्टामय है ओर 
विष्ठा को भी सोना बनाया जा सकता है। यों कहिए कि सुष्टि में सश्टा, 
नर में नारायण, पदाथमात्र में सत्य देखने की उनकी साधना में से ही उनकी 
शजनीति, उनकी समाजनीति ने वह रुख लिया जा कि लिया। राजनीति 
आध्यात्मिकता से अनुप्राणित हुई, स्थूल कम में सत्यज्ञान की प्रतिष्ठा हुई 
ओर घोर घमसान में प्रेम ओर शान्ति के आनन्द को अक्षुए्ण रखना 
बताया गया । 

सत्य ही है| भेदभाव उसमें लय है। इस अनुभूति की लीनता ही 
सबका परम इृष्ट हे। किन्तु हमारा अजशानम हमारी बाधा है। अज्ञान 
यानी अहंकार । जिसमें हम हैं उसमें ही, अर्थात्‌ स्वयं में शून्य, अपने को 
अनुभव करते जाना ही ज्ञान पाना ओर जीवन की चरिताथंता पाना है। 
यही कतंव्य, यही धम । 

विश्वास की यह भित्ति पाने पर जब व्यक्ति चलने का प्रयासी होता 
है तब उसके कर्म में आदेश सामाजिकता अपने आप समा जाती है| 
समूचा राजनेतिक कर्म भी इसके भीतर आ जाता है। देश-सेवा आती 
है| विदेशी सरकार से लड़ना भी आ जाता है। ख्वराज्य क्रायम करना 

ओर शासन-विधान को यथावश्यक रूप में तोड़ना-बदलना भी आ- 
जाता है। 

पर वह केसे ? 

सत्य की आस्था प्राप्त कर उस ओर चलने का प्रयत्न करते ही 
अभ्यासी को दूसरा तच् प्राप्त होता है--अ्रहिंसा | उसे सत्य का ही प्राप्त 
पहलू कहिए | जेसे रात को चाद का बस उजला भाग दीखता है, शेष 
पिछला भाग उसका नहीं दिखाई देता, उसी तरह कहना चाहिए कि जो 
भाग सत्य का हमारे सन्मुख है वह अहिंसा है | वह भाग अ्रगर उजला है 
तो किसी अपर-ज्योति से ही है। लेकिन फिर भी वह प्रकाशोद्‌गम 
( सत्य ) खय॑ हमारे लिए कुछ अजशात और प्राथनीय ही है। ओर जो 
उसका पहलू श्राचरणीय रूपमें सम्मुख हे4 वही अ्रहिसा है । 

सत्य में तो सब हैं एक । लेकिन यहाँ इस ससार म॑ तो मुझ जेसे 
कोटि-कोटि आदमी दीखते हैं । उनके अनेक नाम हैं, अनेक वग हैं। 
ईश्वर में आस्था रकक्‍्खेँ तो इस अनेकता के प्रति केसा आचरण करूँ ! 
उन अनेकों म॑ भी कोई मुझे अपना मानता है, कोई पराया गिनता है । 
कोई सगा है, दूसरा द्वेशी है। ओर इस दुनिया के पदार्थों में भी कुछ 
मेरे लिए ज़हर है, कुछु अन्य ओषधघ है | इस विषमता से भरे संसार के 
प्रति ऐक्य-विश्वास को लेकर भ॑ केसे वर्तेन करूँ, यह प्रश्न होता है। 

आस्तिक अगर ऐसे विकट अवसर पर संशय से घिरकर आस्तिकता 
को छोड़ नहीं बेठता, तो उसके लिए. एक ही उत्तर है | वह उत्तर 
है, अहिंसा | 

जो है ईश्वर का है, ईश्वर-कृत है । में उसका, किसीका, नाश नहीं 
चाह सकता । किसीकी बुराई नहीं चाह सकता । किसीको भ्कूठा नहीं कह 
सकता । घमण्ड नहीं कर सकता आदि कतंव्य एकाएक ही आस्तिक के 
ऊपर आ जाते हैं । 

लेकिन कतंव्य कुछ आनाय--तक सुझायगा कि--सचाई भी तो मैं 
देखूँ। आ्रॉख सब ओर से तो मेँदी नहीं जा सकती | वह आँख दिखाती है 

कि जीव जीव को खाता है । में चलता हूँ, कोन जानता है कि इसमें भी 
बहुतों को असुविधा नहीं होती, बहुतों का नाश नहीं होता १ आह्यर बिना 
क्या में जी सकता हैँ ? लेकिन आहार क्या हिंसा नहीं है ! जीवन का एक 
ही व्यापार 'ईश्वर' के बिना सम्भव नहीं बनता दीखता। जीवन युद्ध दिखलाई 
देता है। वहाँ शान्ति नहीं है। पग-पग पर दुविधा है ओर वितग्रह हे | 

तब कहे, कौन क्या कहता है। ऐसे स्थल पर आकर ईशनिश्ठा टूटकर 
ही रहेगी | ऐसे समय पागल ही इश्वर की बात कर सकता है। जिसकी 
श्राँख खुली हैं ओर कुछ देख सकती हैं वह सामने के प्रत्यक्ष जीवन मे 
से और इतिहास द्वारा परोक्ष जीवन में से साफ-साफ सार-तत्त्व को पहचान 
लेगा कि युद्ध ही मार्ग है । उसमें बल की ही विजय है, ओर बल जिस 
पद्धति से विजयी होता है उसका नाम है अहिंसा । जो मज़बूत है वह 
नितबल को दब्ाता आया है, ओर इस तरह विकास होता आया है । 

मेरे खयाल मे श्रद्धा के अभाव में तक की ओर बुद्धि की सचाई और 
चुनोती यही है। 

किन्तु समस्या भी यही है। रोग भी यही है । आज जिस उलभन 
को सुलझाने का सवाल दर देश में, हर काल में, कम-्षेत्र में प्रवेश 
करनेवाले योद्धा के सामने आयगा वह यही है कि इस कुरुन््षेत्र में मे 
क्या करूँ ? किसको छोड, किसको लूँ ! बुराई को कंसे पछाडू ! बुराई 
क्या है ! क्या बुराई अमुक अथवा अमसुक नामवारी है ! या बुराई वह है 
जो कि दुःख देती है । 

इतिहास की आदि से दो नीति और दो पद्धति चलती चली आई हैं। 
एक वह जो अपनेमे नहीं, बुराई कहीं बाहर देखकर ललकार के साथ 
उसके नाश के लिए चल देती है। दूसरी, जो स्वयं अपनेको भी देखती 
है और बुरे को नहीं, उसमें विकार के कारण आगई हुई बुराई को दूर 
करना चाहती है। आस्तिक की पद्धति यह दूसरी ही हो सकती है| आस्ति- 
कता के बिना बहुत मुश्किल है कि पहली नीति को मानने और उसके 
वश में हो जाने से व्यक्ति बच सके | 

गाँधी की राजनीति इस प्रकार धमनीति का ही एक प्रयोग है। वह 
नीति संघर्ष की परिभाषा में बात नहीं साचती । सबत्रष की भाषा उसके 
लिए नित्ान्त असंगत है | युद्ध ती अनिवाय ही है, किन्तु वह धम-युद्ध 
हो | जो धर्म-भाव से नहीं किया जाता वह युद्ध संकट काटता नहीं, संकट 
बढ़ाता है। घर साथ हो, फिर युद्ध से मँँह मोड़ना नहीं है। इस प्रकार 
के युद्ध से शत्रु मित्र बनता है । नहीं तो शत्रु चाहे मिट भी जाय, पर 
वह अपने पीछे शत्रुता के बीज छोड़ जाता है ओर इस तरह शत्रुओं को 
संख्या गुणानुगुणित ही हो जाती है | अ्रतः युद्ध शत्रु से नहीं, शत्रुता से 
होगा । बुराई से लड़ना कब रुक सकता है !? जो बुराई को मान बेठता है, 
वह भलाई का केसा सेवक है ? इससे निरन्तर युद्ध, अविराम युद्ध । एक 
क्षण भी उस युद्ध में ऑख कपकने का अवकाश नहीं । किन्तु पल-भर 
के लिए. भी वह युद्ध वासनामूलक नहीं हो सकता | वह जीवन ओर मोत 
का, प्रकाश-अंधकार ओर धमे-अधम का युद्ध है | यह खाडे की धार 
पर चलना है। 

इस प्रकार गाँधी-नीति की दो आधारशिला प्राप्त हुईं :-- 

( १ ) ध्येय--सत्य । 

क्योंकि ध्येय कुछ ओर नहीं हो सकता । जिसमें द्विधा है, दुई है, 
जिससे कोई अलग भी है, वह ध्येय केसा ? जो एक है, वह संपूर्ण भी है। 
वह स्वयं भू है, आदि-अंत है, अनादि-अनंत है । प्रगाढ़ आस्था से ग्रहण 
करो तो वही ईश्वर । 

(२ ) धमं--अ्रहिंसा । 

क्योंकि उस ध्येय को मानने से जो व्यवहार-घर्म॑ प्राप्त हो सकता है 
वह अहिंसा ही है । 

अहिंसा इसलिए. कहा गया कि उस प्रेरक ( 70&79०९८ ) तत्त्व को 
स्वीकार की परिभाषा में कहना नहीं हो पाता, नकार की ही परिभाषा हाथ 
रह जाती है। उसको कोई पॉज़िटिव संश्ा ठीक ढक नहीं पाती | हिंसा का 
अभाव अहिंसा नहीं है, वह तो उसका रूपभर है। उस अहिंस। का प्राण 

प्रेम है। प्रेम से ओर जीवन्त (पॉज़िटिव ) शक्ति क्‍या है १? फिर भी 
अहिंसा-गत और लोकिक प्रेम में अंतर बाँधघचना कठिन हो जाता, ओर 
धप्रेम' शब्द में निषेब की शक्ति भी कम रहती; इसीसे प्रेम न कहकर कहा 
गया, अहिंसा! | वह अहिसा निष्किय ( [955ए2 ) पदार्थ नहीं है। 
वह तेजस्वी ओर सक्रिय तत्त्व है । 

अहिंसा इस प्रकार मन की समूची वृत्ति द्वारा ग्रहण की जानेवाली 
शक्ति हुई | कहिए कि चित्त अहिंसा में भीग रहना चाहिये। और सत्य 
है ही घ्येय | कहा जा सकता है कि मात्र इन दोनों-सत्य-श्रहिंसा--के 
सहारे साधारण भाषा में लोक-कम के संबंध में कुछ प्रकाश नहीं प्राप्त 
होता | सत्य को मन में धार लिया, आददसा से भी चित्त को भिगो लिया, 
लेकिन अब करना क्‍या होगा ? तो उसके लिए हैः-- 

( ३ ) कम--सत्याग्रह । 

सत्याग्रह! मानों कर्म की व्याख्या है । सत्य प्राप्त नहीं है। उस 
उपलब्धि की ओर बढ़ते रहना है। इसोम॑ गति ( उन्नति, प्रगति, विकास 
आदि ) की ग्रावश्यकता समा जातो है | इसीमें कतंव्य ( [00078 ) 
आ जाता है | 

' यहाँ प्रश्न उठ सकता है कि जब्र पहली स्थापना में सत्य को अखंड 

ओर अविभाज्य कहा गया तब वहाँ अवकाश कहाँ रहा कि आग्रह हा ? 
जहाँ आग्रह है वश, इसलिए, असत्य है | 

यह शंका अत्यन्त संगत है । और इसी का निराकरण करने के लिए 
शत लगाई गई--सविनय | जहां विनय-भाव नहीं है वहां सत्याग्रह हो 
नहीं सकता | वहां उस 'घोष' का व्यवहार है तो जान अथवा अ्जान में 
छुल है । व्यक्ति सदा ही अपू्ण है। जबतक वह है, तबतक समष्टि के 
साथ उसका कुछ भेद भी है । फिर भी जो समष्टिगत सत्य की भारांकी 
व्यक्ति के अंतःकरण में प्राप्त होकर जाग उठी है, व्यक्ति की समूची निष्ठा 
उसीके प्रति समपित. हो जानी चाहिए | उस डटी रहनेवाली निष्ठा को 
कहा गया, आग्रह किन्तु उस आग्रह में सत्याग्रही अविनयी नहीं हो सकता, 

ओर उस आग्रह का बोक अपने ऊपर ही लेना है। उसकी ( नेतिक से 
अतिरिक्त ) चोट दूसरे तक नहीं पहुँचने देता । यानी सत्याग्रह हे तो सबि- 
नय होगा । कहीं गहरे तक में भी वहां अविनय- भाव नहीं हो सकता | 
क़ानून ( सरकारी ओर लोकिक ) तक की अ्रवश्ञा हो सकेगी, उसका भंग 
किया जा सकेगा, लेकिन तभी जबकि सत्य की निष्ठा के कारण हो ओर 
वह अवज्ञा सवथा विनम्र ओर भद्र हो । 

गांधी-नीति के इस प्रकार ये तीन मूल छिद्धान्त हुए | यों तीनों एक 
ही हैं। फिर भी कह सकते हैं कि सत्य व्यक्तिगत है, अहिंसा सामाजिक 
ओर सत्याग्रह राजनेतिक हो जाता है | 

इसके आगे संगठित ओर साभुदायिक रूप से कम की व्यवस्था ओर 
आन्दोलन का प्रोग्राम पाने के बारे में कटिनाई नहीं होगी । व्यक्ति किन्हीं 
विशेष परिस्थितियों को लेकर पंदा होता है| इन परिस्थितियों में गर्भित 
आदि-दिन से ही कुछ कत्तव्य उसे मिलता है। वह कतंव्य कितना ही 
स्वल्प और सकड़ा प्रतीत होता हो, लेकिन वहीं व्यक्ति की सिद्धि और 
वहीं उसका स्वधर्म है । उसको करके मानों वह सब्च कुछ करने का द्वार 
पा लेता है। “स्वधमें निधनं श्रेयः, परधर्मों भयावहः ।” 

इस भांति बतन करने से विकल्प-काल कटता है । कल्पना को लगाम 
मिल जाती है। बुद्धि बहकती नहीं ओर तरह-तरह के खग-चित्र 
( (7८०79७ ) तात्कालिक कम से बहकाकर व्यक्ति को दूर नहीं खींच 
ले जाते । क्षणोत्साह की ( (२०779770 ) वृत्ति इस तरह मंद होती 
है ओर परिणाम में स्वाथ-जन्य स्पद्ध और आपाधापी भी कम होती है। 
सबको दबा देने ओर सबसे आगे बढ़े हुए दीखने की ओर मन उतना 
नहीं लपकता और परिणामतः व्यक्ति विक्षोीम और विषमता पंदा करने में 
नहीं लग जाता । महत्वाकांच्ा (:3॥770:07) की धार तब काटती नहीं । 
व्यक्ति कमंशाली तो बनता है, फिर भी भागाभागी से बच जाता है। वह 
मानों अपना स्वामी होता है। ऐसा नहीं जान पड़ता जेसे पीछे किसी 
चाबुक की मार पर बेबस भाव से अन्धी गति में भाग रहा हो | 

मुझे तो मालूम होता है कि हमारी सामाजिक और राजनैतिक उल- 
भानों की जड़ में मुख्यता से यही आपाधापी ओर बढ़ाबढ़ी की प्रवृत्ति है। 

ऊपर यह आन्‍न्तरिक (5प7]९८४०८) दृष्टिकोण की बात कही गई । 
यानी भावना-शुद्धि की बात । मुख्य भी वही है । पर प्रश्न होगा कि 
घटना की दुनिया ((09]०८४४ए० (:0740४0799) के साथ गांधी-नीति 
क्या करना चाहती है| उसमें क्या सुधार हो, ओर केसे हो ? समाज का 
संघठन क्या हो ? आवश्यकता ओर अधिकार का उद्यम-ञ्राराम का, 
विज्ञान-कला का, शासन का और न्याय का परस्पर संपक ओर विभाजन 
क्या हो ? श्रम और पू जी केसे निपटे ? आदि-आदि | 

तो प्रश्नकर्ता को पहले तो यह कहना आवश्यक है कि सारे प्रश्न 
गज अभी हल हो जायेगे तो काल भी ञ्राज ही समाप्त होजायगा । इससे 
प्रश्नों को लेकर एक घटाटोप से अपने को घेरे लेने ओर हृतबुद्ध होने की 
आवश्यकता नहीं है । फिर उनका हल काग़ज्ञ पर ओर बुद्धि में ही हो 
जानेवाला नहीं है | सब सवालों का हल बतानेवाली मोटी किताब मुमे 
उन सवालों से छुटकारा नहीं दे देगी। इसलिए विचार-धाराओं 
(0९०व027८७) से काम नहीं चलेगा । जो प्रश्न हैं, उनमें तो अपनी 
समूची कर्म की लगन से लग जाना है| ऐसे ही वे शनें-शनेः निपटते 
जायेंगे । नहीं तो किनारे पर बेंठकर उनका समाधान मालूम कर लेने से 
कम की प्रेरणा चूक जायगी और अंत में मालूम होगा कि वह मन द्वारा 
मान लिया गया समाधान न था, फ़रेब (प507) था, ओर ज़रा 
बोझ पड़ते ही वह तो उड़ गया ओर हमे कोरा-का-कोरा वहीं-का-वहीं 
छोड़ गया । अर्थात्‌ उन प्रश्नों पर बहसा-अहसी और लिखा-पढ़ी को 
अपने आप में जरूरत नहीं है। उनमें जु> जाना पहली बात हे | 

गांधी-नीति है कि समस्या को बोद्धिक कहकर केवल बुद्धिक्रीड़ा से 
उसे खोलने की आशा न करो | ऐसे वह उलभेगी ही | समस्या जीवन 
की है, इससे पूरे जीवन-बल के साथ उससे जूको | इस कार्य-पद्धति पर 
बढ़ते ही पहला सिद्धान्त-सूत्र जो हाथ लगता है, वह है खदेशी | 

स्वदेशी द्वारा व्यक्तिगत कम में सामाजिक उपयोगिता पहली शत के 
तौर पर मांगी जांदी है । उस शर्त का अथ है कि हमारे काम से आस- 
पास के लोगों को लाभ पहुँचे | आदान-प्रदान बढ़े, सहानुभूति विकसे, 
ओर पड़ोसी-पन पनपे । 'चि०८४790पा]7255 ( पास-पड़ोसपन ) 
स्वदेशी की जान है । मेरा देश वह जहां में रहता हूँ | इस भाति सबसे 
पहले मेरा घर और मेरा गाव मेरा देश है । उत्तरोत्तर वह बढ़कर जिला, 
प्रान्त, राष्ट्र ओर विश्व तक पहुँच सकता है | भूगोल के नक़शे का देश 
अंतिम देश नहीं है । मेरे घर को इन्कार कर नगर कुछ नहीं रहता, उसी 
तरह नगर प्रात को हंकार कर राष्ट्र कुछ नहीं रहता । उधर दूसरी ओर 
नागरिक हित से विरोधी बनकर पारिवारिक खाथे तो निषिद्ध बनता ही है। 

स्वदेशी में यही भाव है| उसमें भाव है कि भ॑े पड़ोसी से दूर नहीं 
ओर अधिकाधिक हममें हितेक्य बढ़े | दूसरा उसमें भाव है, सर्वोदय । 
एक जगह जाकर शरीर भी आत्मा के लिए विदेशी हो सकता है। 

समाजवादी अथवा अन्य वस्तुवादी समाजनीतियाँ इसी जगह भूल 
कर जाती हैं| वे समाज को सम्हालने में उसीकी इकाई को भूल जाती हैं । 
उनमें योजनाश्रां की विशदता रहती है, पर मूल में 728070प77- 
77255 के तत्त्व पर ज्ञोर नहीं रहता । सामाजिकता वही सच्ची, जो पड़ोसी- 
प्रेम से आरंभ होती है । इस तत्त्व है इस तत्त्व को ध्यान में रकखे तो बड़े 
पमाने पर चलनेवाला यांत्रिक उद्योगवाद गिर जायगा | जहाँ बड़े कल- 
कारखाने हुए वहाँ जन-पद दो भागों में बँटने लगता है | वे दोनों एक- 
दूसरे को ग़रज्ञ की भावना से पकड़ते और अविश्वास से देखते हैं | वे 
परस्पर सह्य बने रहने के लिए एक-दूसरे की ऑ्रॉख बचाते ओर मिथ्या- 
चार करते हैं| पू जी-मालिक मजूरों की मोंपड़ियों को यथाशक्ति अपनेसे 
दूर रखता है और अपनी कोठी पर चोकीदारों का दल बेठाता है, जिससे 
खुद दुष्प्राप्प और सुरक्षित रहे | उधर मजूरों की आँखों में मालिक और 
मालिक का बंगला काँटा बन रहते हैं । 

इस प्रकार के विक्ृत ओर मलिन मानदीय संबंध तभी असंभव बन 

सकेंगे जब समाज की पुनरचना पड़ोसपन (70ं80प्रा९85 ) के 
सिद्धान्त के आधार पर होगी । वह आधार स्वार्थ-शोध नहीं है । वस्तुवादी 
भौतिक (74272[500) नीतियां अंततः यहीं पहुँचती हैं. .कि व्यक्ति 
स्वाथ के आधार पर चलता और चल सकता है । 

स्वदेशी सिद्धान्त में से उद्योग का कायक्रम प्राप्त होता है, उसमें मानव- 
सम्बन्धों के अस्वच्छु होने का खटका कम रहता है । उसमें उत्पादन 
केन्द्रित नरों होगा, और खपत के लिए मध्यम-वर्ग के बढ़ने ओर फूलने 
की गजाइश कम रहेगी । मानव-श्रम का मूल्य बढ़ेगा ओर अनुत्पादक 
चातु्य का मूल्य घटेगा । महाजन; श्रमी ओर ग्राहक सब आसपास मिले- 
जुले रहने के कारण समाज मे वेपम्थ विषम न होगा और शोषण॒द्वत्ति को 
गव-स्कीन होने को अवकाश कम प्राप्त होगा । 

इस भाँति चरखा, ग्रामोद्रोग, मादक द्रव्य निषेध, ओर हरिजन 
( दलित )-सेवा यह चतुर्विध कार्यक्रम हिन्दुस्तान को हालत को देखते हुए 
अन्तः-शुद्धि ओर सामाजिक उपयोगिता दोनों अन्तों को मिलानेबाली 
गाँधीनीति के स्वदेशी सिद्धान्तों से स्वयमेव प्राप्त होता है । यह शक्ति- 
संचय ओर ऐशक्य-विस्तार का कायक्रम है। शक्ति ओर अवसर प्राप्त होने 
पर फिर सत्याग्रह ([977/2८४ 3८४07 द्वारा राजनेतिक विधान में परि- 
वतन लाने शञ्रोर उसे लोक-कल्याण की ओर मोड़ने की बात विशेष 
दुस्साध्य नहीं रहती । 

यहाँ ध्यान रखना चाहिए कि स्वदेशी का आरम्भ राष्ट्रभावना से नहीं 
होता । इसलिए, उसका अन्त भी राष्ट्रभावना पर नहीं है । शरष्ट्रभावना 
मध्य में आजाय तो भले ही आजाय । स्वदेशी को भोगोलिक राष्ट्र के अथ 
में लेने से गड़बड़ उपस्थित हो सकती है । इससे देशी! प्रजीवाद को 
बढ़ावा मिलता है । और उस राह तो एक दिन (3090९ ८७:997) 
में उतर आना होगा | उसके अथ होंगे, एकतंत्रीय शासन । यांत्रिक- 
उद्योगाश्रित समाजवाद का परिणाम आनेवाला है | यानी ऐसा समाजवाद 
ए.कतन्त्रवाद ( फाशिज्म आदि ) को बुलाकर दी रहेगा । गॉधीनीति का 

स्वदेशी सिद्धान्त, अतः हिंदुस्तानी मिलों को नहीं, घरेलू चरखों को 
चाहता है। 

संक्षेप मं गाँधीनीति इस स्थापना से आरम्भ होती है कि जीवात्मा सर्वात्मा 
का ही खंड है | इससे व्यक्ति का ध्येय सत्य से एकाकार होना है। उसकी 
इस यात्रा में ही समाज, राष्ट्र ओर विश्व के साथ सामंजस्य की बात आती 
है। वह जितना उत्तरोत्तर इन व्यापक सत्ताओ्रों से एकात्म होता चला जावे 
उतना अपने ओर संसार की बंधन-मुक्ति में योगदान करता है। इस यात्रा 
के यात्री के जीवन-कर्म का राजनीति एक पहलू है। श्रावश्यक है, पर 
वह पहलू भर है| वह राजनीति कम में युद्ध-रूप हो, पर अपनी प्रकृति 
में उसे धममयी ओर शान्ति-लक्षी ही होना चाहिए | 

उस यात्रा का मार्ग तो ग्रपरिचित ही है। फिर भी श्रद्धा यात्री का 
सहारा है| भीतरी श्रद्धा का धीमा-धीमा आलोक उसे माग से डिगने न 
देगा । उस राही को तो एक कदम बस काफी है। वह चले, फिर अगला 
सूका ही रक्खा है, मुख्य बात चलना है राह चलने से ही खुलेगी। इस 
प्रकार इस यात्रा में प्रत्येक क्रम ही एक साध्य है । यहाँ साधन स्वयं 
साध्य का अंग है | साधन साध्य से भिन्न कहाँ हो सकता हैं। इससे लम्बा 
चलना है, लम्बी बातों का उसके लिए. अवसर नहीं हे । वह तो चला 
चले, बस चला चले | 

व्यवहार का कोई भी कम धर्म से बाहर नहीं है । सबमें धर्म की 
श्वास चाहिए | उसी दृष्टिकोण से जीवन की समस्याश्रों को ग्रहण करने से 
समुचित समाधान का लाभ होगा । श्रन्यथा नहीं। सबके मन में एक जोत 
है ।उसे जगाये रखना है। फिर उस लो में जीवन को लगाये चले चलना 
है । चले चलना, चले चलना । जो होगा ठीक होगा | राह का श्रन्त न 
नाप | तुभे तो चलना है | 


86 8 
समाजवादी व्यवस्था 
[ ---श्री सम्पृ्णानन्‍्द ] 

समाजवादी के लिए पहली ज्ञरूरत यह है कि वह राज्य पर अधिकार 
प्राप्त करे | सम्भव है कि यह अधिकार वेधानिक उपायों से ही प्राप्त हो 
जाय--कुछ लोगों का यह विश्वास है कि फ्रांस में पापुलर फ्रण्ट सरकार 
की स्थापना इसकी शुभ सूचना है--परन्ठु अबतक यह अधिकार-परिवत्तन 
क्रान्ति द्वारा ही होता रहा है। 

समाजवादी क्रान्ति का यह अथ होगा कि राजनंतिक अधिकार उस 
वग के हाथ में आजाय जो आज शोपित है। इस क्रान्ति की पद्धति क्‍या 
होगी, यह हिंसात्मक होगी या अ्रहिंसात्मक, यह हमारे लिए श्रप्रासंगिक 
है | पर यह आवश्यक है कि राजनेतिक अधिकार समाजवादियों के हाथ 
में आये। केवल इतना ही काफी नहीं है कि जिन लोगों का राजयन्त्र पर 
कब्ज़ा हो वे समाजवादी विचार रखते हों, परन्तु यह नितान्त आवश्यक है 
कि ये समाजवादी अद्यावचि-शोषित वर्गके हों; ग्रथात्‌ मजदूर और किसान, 
एक शब्द में सबहारा या तत्सम अथांत्‌ निम्न मध्यमव्ग के हों । इसका 
तात्पय यह है कि यदि समाजवादी अधिकारियों को इस दलितवग की 
सक्रिय सहानुभूति के द्वारा अधिकार की प्राप्ति हुई होगी तब तो वे समाज- 
वादी व्यवस्था की ओर निर्भयता के साथ बढ़ सकेगे, अन्यथा यदि वे दूसरे 
अर्थात्‌ आजकल के साधिकारवर्गों की सहायता से शासन की गद्दी पर 
बेटेंगे तो उनको पदे-पदे समभोते की नीति बरतनी पड़ेगी और अपनी 
समाजवादी कार्यशेली को पीछे रखकर अपने हिमायतियों, का हित साधन 
करना पड़ेगा | उनके हाथों बहुत से उपयोगी सुधार हो जायेगे, पर सुधार 
मात्र के लिए क्रान्तियां नहीं होतीं। 

इसका एक ओर अर्थ निकलता है, वह भी समझ लेना चाहिए। 
यदि समाजवादियों की परिस्थिति वेसी द्वी रही जेसी कि लोकतंत्र देशों म॑ 

विभिन्न राजनेतिक दलों की होती है, अथात्‌ यह कि कभी पालंमेन्ट बहुमत 
होगया तो दो-चार वष तक मंत्रीमर्डल में आगये, अल्पमत हुआ तो पद 
से प्रथक होगये, तो भी वे कुछ नहीं कर सकते | ऐसे राजनेंतिक दलों से 
सदेव यह डर लगा रहता है कि यदि हमने कोई व्यापक उलः-फेर किया 
तो हमारे बाद जिस दल का बहुमत होगा वह हमारा किया-धरा सब उलट 
देगा, अतः वे डरकर ही आगे बढ़ते हैं। न तो उनको अतीत से नाता 
तोड़ते बनता है, न अनागत की ओर लग्बे डग डाल सकते हैं | ऐसे लोग 
भी साधारण सुधारक होकर ही रह जाते हैं। यदि समाजवादी व्यवस्था 
क्ायम होनी है तो यह आवश्यक है कि समाजवादी देश के एक नहीं, 
एकमात्र राजनेतिक दल हों। यह निश्चय होना चाहिए कि वे जो कुछ 
करेगे, उसमें स्थायित्व होगा और उनको दूसरे दलों के साथ समभौता 
करके अपनी काय-पद्धति में परिवतन करने की ज़रूरत नहीं है। यह 
स्थायित्व तभी हो सकता है जब साधारण पालमेण्टरी ढंग कुछ काल के 
लिए स्थगित-सा हो गया हो ओर समाजवादियों के हाथ में क्रान्ति के द्वारा 
अधिकार आया हो । 

कुछ लोग यह कहते हैं कि यदि समाजवाद में कुछ तथ्य है तो समाज- 
वादी कहीं छोटे-से क्षेत्र म॑ उसका प्रयोग करके उसकी व्यावहारिकता 
सिद्ध करे | भारत में बहुधा यह सुना जाता है कि गॉधीवाद ओर समाजवाद 
का इस समय मुक्राबिला है। इन दोनों म॑ गाँधीवाद तो नित्य व्यवहार में 
वबरता जा सकता हे, पर समाजवाद की परीक्षा नहीं होती, इसलिए, उसके 
पीछे पड़ना अपने को संदिग्ध चीज़ के हाथों बेच देना है । 

यूरोप में कई बार छोटे-से ज्ञेत्र में समाजवादी प्रयोग करने का प्रयत्न 
किया गया । समाजवादी बस्तियाँ तक बसाई गई | पर वे सब प्रयोग 
ग्रसफल रहे | ग्राज रूस में ही ऐसा प्रयत्न सफल होरहा है । कारण स्पष्ट 
है | जबतक सारे देश में समाजवादी वातावरण न हो तबतक कोई एक 
कल-कारखाना समाजवादी ढंग से नहीं चल सकता । यदि कोई व्यक्ति किसी 
समाजवादी को यह चुनोती देता है कि तुम समाजवाद की व्यावहारिकता 

छोटे क्षेत्र में दिखला दो तो उसका यही उत्तर है कि ऐसा नहीं हो सकता | 

गाँधीवाद ओर समाजवाद का सवाल उठाना भी निरथक है। गॉधीवाद 
या तो साधन है या साध्य | यदि वह साधन है तो वह तप, इन्द्रिय-निग्रह, 
उदारता आदि का नाम है। इन चीजों के स्वरूप के विषय में थोड़ा-बहुत 
मतभेद भले ही हां, पर समाजवादियों को इनसे कोई सेद्धान्तिक मतभेद 
नहीं है | हों, दोनों में एक प्रत्यक्ष भेद है। एक का सम्बन्ध व्यक्कियों से है 
अतः उसका फल जल्‍दी देख पड़ता है; दूसरे का सम्बन्ध राष्ट्रों से है, अत 
उसका फल दीघकाल में देख पड़ता है | 

बस्तुतः समाजवाद की व्यावहारिकता का सबूत माँगना वेसा ही है जेरे 
स्वाधीनता की व्यावह्ारिकता का प्रमाण माँगना । न समाजवाद का प्रयोग 
छोटे-से क्षेत्र मं हो सकता है, न स्वाधीनता का। दोनों के लिए कठिन 
परिश्रम करना होता है और यह परिश्रम दीप्रकाल तक जारी रखना होता 
है। बिना राजयत्र पर क़ब्ज़ा किये दो में से एक का भी आस्वाद 
नहीं हो सकता । 

अधिकार प्राप्त करके समाजवादी कल-कारखानों, बेंकों, रेलों, जहा ज्ञो 
खानों और जगलों को सावंजनिक सम्पत्ति बनादेगे, इसमें तो कोई संदेह ही 
नहीं हे । यह सम्मव नहीं है कि कोई ऐसा कारखाना चल सके जिसमें कई 
व्यक्ति मजदूर की हैसियत से काम करे और एक या थोड़े से व्यक्ति मुनाफा 
लें । जो लोग माल तेयार करनेवाले ओर ग्राहक के बीच में बड़ी-बड़ी 
आहत खोलकर मुनाफा करते हैं, उनका स्थान सावंजनिक दुकानें या 
ग्राहकों की सम्मितियाँ लगीं । खेती की अवस्था भी आज जेसी नहीं रह 
सकती । शोषण तो खत्म ही ही जायगा । न तो ज़ञमींदारी प्रथा रह जायगी 
न काश्तकार ही अपनी भूमि लगान पर उठा सकेंगे | छोटी-छोटी टुकड़ियों 
की खेती लाभदायक नहीं हो सकती है, चकबंदी की कोशिश हो सकती है, 
पर इससे भी अच्छी चीज्ञ सम्मिलित कृषि है--अ्रथांत्‌ गांव के सब्च कृषकों 
की भूमि की एकसाथ खेती हो । सबकी ज़िम्मेदारी पर बीज, खाद इत्यादि 
के लिए ऋण भी सुगमता से मिन्न सकता है; मशीन भी खरीदी जा 

सकती हैं या राज की ओर से मिल सकती हैं; पंदावार की बिक्री का भी 
अच्छा प्रबन्ध हो सकता है। सब खच काटकर जो मुनाफ़ा बचेगा 
उसमें सबका हिस्सा लग जायगा । निजी सम्पत्ति का भी कुछ-कुछ पुनवितरण 
होगा | एक मकानों का ही उदाहरण लीजिए.। ऐसे भी लोग हैं, जिनके 
मकानों में इतनी जगह है कि सारे घर के लोग कितना भी फेलकर रहें 
उसका उपयोग नहीं कर सकते | एक-एक मकान के चारों ओर बाग के, 
रूप में इतनी भूमि घिरी पड़ी है जिसमें एक-एक छोटा गाँव बस सकता है।' 
यह अनुचित है कि इतनी ज्ञ़मीन एक परिवार के कब्जे में रहे ओर दज़ारो 
परिवानं के सिर पर श्रावण-भाद्र की वर्षा में एक छुप्पप तक न हो । ऐसे 
मकानों में सेकड़ों परिवार बसाये जा सकते हैं और जायेगे। पण्चों का 
परिसामन भी करना होगा । 

प्रत्येक देश के समाजवादी शा उकों को अपने देश की परिस्थिति के 
आनुसार काम करना होगा । सिद्धान्त ओर लक्ष्य सबका एक होगा । सबको 
कोशिश यह होगी कि उत्पादन, वितरण ओर विनिमय के मुख्य साधनों 
पर तावेजनिक अधिकार हो और शोषण बन्द हो, ताकि वग-संघष खत्म 
होजाय और सारे देश में अपनी मेहनत से कमाकर ख्वानेवाले ही देख 
पड़े! अ्थात्‌ वर्ग-मेद मिट जाय | इस लक्ष्य को स्वमने रखकर चलने में 
भिन्न-भिन्न देशों में किश्वित मिन्न मार्गों का अवलम्बन करना पड़ 
सकता है ! ह 

अक्सर लोगों की यह खयाल है कि समाजवादी दस्तकारियों का 
विरोधी होता है, क्योंकि वह मशीनों के प्रयोग का पक्त॒गती है। ऐसे लोग 
री समभते हैं कि समाजवादियो के हाथ में अधिकार आते ही सब हाथ 
के काम खत्म कर दिये जायेंगे । यह खयाल ग्रलत है। समाजवादी न तो 
मशीनों के हाथ बिका है, न उसको हाथ की कारागरी से शत्रुता है | वह 
इन चोज़ों पर किसी रूढ़ि का दास होकर विचार नहीं करता । हाथ की 
कारीगरी प्राचीन है अथच उसमें कोई विशेष घार्मिकता या पूज्यता है, 
ऐसा वह नहीं मान सकता | मशीन नई चीज़ है, इसलिए. उसका प्रयोग 

होना ही चाहिए, यहमभी कोई थ्रकास्य नियम नहीं है| सब बातें परिस्थिति 
पर निभर हैं। 

एक ओर खयाल बहुत फला हुआ है। लोग समभते हैं कि समाज- 
बादी पारिवारिक जीवन के शत्रु हैं ओर उनके हाथ में अधिकार आते ही 
विवाह की प्रथा तोड़ दी जायगी और कोटुम्बिक जीवन का अन्त होजायगा। 
यह खयाल यी ग़लत है। इतना श्रवश्य है कि समाजवादी स्त्री को पुरुष 
का गुलाम नहीं मानता ओर समाजवादी शासन में न केवल स्त्रियों वरन्‌ 
बच्चों के स्वत्वों का भी लिहाज किया जायगा | समाजवादी न तो विवाह- 
प्रथा को नष्ट करना चाहता है, न पारिवारिक जीवन का अन्त करना 
चाहता है। हाँ, यह अवश्य है कि बच्चे केवल बाप-माँ की नहीं, वरन्‌ 
सारे समुदाय की सम्पत्ति हैं । उनक भरण-पोषणु, शिक्षा आदि का दायित्व 
सारे सभुदाय पर है; अतः बाप-माँ या अन्य अभिभावक इस विषय में 
स्वृतन्त्र नहीं छोड़े जा सकते | यदि इस देख-रेख का प्रभाव यह पड़े कि 
दो-चारसी बरस या ओर अधिक समय में पारिवारिक बन््रन धीरे-धीरे 
दीला होते-होते आप ही राज की भाँति खत्म होजाय तो इसकी बाबत कुछु 
कहा नहीं जा सकता । 

समाजवादी धम के प्रति क्‍या करेंगे, इस सम्बन्ध में बहुत लोगों को 
चिन्ता है | ऐसे प्रसंग म॑ं धम का ञ्रथ मज्जहत्र या सम्प्रदाय होता है। 
जहाँतक धर्म का अथ मनुप्रोक्त ध्रतिक्षमादि दशलक्षणात्मक वस्तु से हे 
चयहाँतक कोई चिन्ता की बात्त नहीं हे | वह तो सचमुच सनातन है | पर 
चेष्णव, शेव, शाक्त, इस्लाम, ईसाई मत, हीनयान आदि सम्प्रदायों के 
विपय में यह बात नहीं कही जा सकती । इनकी क्‍या गति होगी १ इस 
सम्बन्ध में इतना निश्चय रूप से कहा जा सकता है कि समाजवादी राज 
में किसी को उपासना में बाधा नहीं डाली जायगी, पर किसी सम्प्रदाय के 
साथ कोई खास रिश्रायत भी न होगी | कोई पद्‌ किसी सम्प्रदाय का 
अनुयायी होने के कारण नहीं दिया जा सकता । यह भी तय है कि 
सम्प्रदायों की श्राड़ में जो अ्नाचार होते हैं या विशाल सम्पत्तियाँ थोड़े - 

से व्यक्तियों के भोग की सामग्री बन जाती हैं उनपर रोक होगी । पर इससे 
किसी भी सच्चे धर्ममीरु को क्ुब्धघ न होना चाहिए. | समाजवादियों को 
यह विश्वास है कि साम्प्रदायिक कंगड़ों का निपटारा तभी हो सकता है जब 
उनकी तह में छिपे हुए आधिक संत्रषों का निपारा हो | 

यह कहना न होगा कि इस क्षमाने में जनसाधारण की श्रवस्था में 
कल्पनातीत उन्नति होगी | समाजवादी राज इस बात का जिम्मा लेगा कि 
हर स्वस्थ व्यक्ति को काम दिया जायगा | कोई बेकारी के कारण नंगा- 
भूवा न रहने पायगा | जबतक काम नहीं दिया जाता तबतकः उसका 
भरग॒-पोषण सरकारी कोष से होगा | पर काम देने का तात्यय वेसा काम 
देना नहीं है जमा हमारे देश में कभी-कभी क़द्दत के ज़्माने में दिया 
जाता है | काम इतना लिया जायगा जितना स्वास्थ्यकर हो यह भी ध्यान 
में रखना- होगा कि देश के सब लोगों को काम देना है, गश्रतः किसी एक 
आदमी से बहुत काम कराने का फल यह होगा कि दूसरों की बारो न 
आरायगी | काम अधिक न होने से सबके पास पर्याप्त अवकाश रहेगा। 
आजकल अवकाश काटने का साधन नहीं मिलता । फ़सत वाले बहुधा 
मद्रपान करते, जुझ्रा खेलत या ऐसे ही दूमरे निनन्‍्ध्र काम करते पाये जाते 
हैं| फ़संत से लाभ उठाने की योग्यता भी सबमें नहीं है । समाजवादी 
सरकार पर इसका भी ज़िम्मा होगा | वह शिक्षा का व्यापक प्रबन्ध करेगी । 
बच्चों को ही नहीं, बूढ़ों को भी इतिहास, राजनीति, विज्ञान आदि विषयों 
के भाषण सुनने का मोक़ा मिलेगा। थियेटर, पार्क, बाग, संग्रहालय ओर 
चित्रागार, मनोरंजन तथा शिक्षा की सामग्री सबके पास पहुँचायगे | जिस 
प्रकार किसी का नंगा-भूखा रहना राज के लिए लाआ्छन होगा, उसी 
प्रकार किसी रोगी का ओषधोपचार के बिना रह जाना उसका क्तंव्य से 
पतन होगा । जवानी में अनिवाय बीमा करके राह सबके बुढ़ापे को 
निष्कए्टक बना देगा | अदालतों का काम बहुत हल्का होजायगा . सम्पत्ति 
को अवस्था बदल जाने से दीवानी के मुक़्दमे बहुत काम हो जायेंगे। 
खाने-पीने का सुख होने पर ऐसे कामों की ओर भी बहुत कम लोगों की 

प्रव्नुत्त जायगी जो फ़ोजदारी क्रानून के भीतर आते हैं | सब लोग ईंद्विय- 
निग्रह करने मे समथे हो जायंगे । ऐसा दावा तो नहीं किया जा सकता, 
पर पेट के लिए वेश्याबृत्ति धारण करने वाली स्त्रियाँ बाज्ञरों को कलुपित 
करती न देख पड़ेगी । जागरित लोकमत बहुतसे अपराधों का आप ही 
दण्ड दे लेगा | क्षुद्र वेयक्तिक स्वार्थों का शमन करके समाजवादी व्यवस्था 
कला को धात्री होगी । 

यह सब होगा, पर हम उस बात की ओर फिर ध्यान आकषित करना 
उचित समभेते हैं जो आरम्म में कही गई थी--यानी यह कि समाजवादी 
इस बात को कदापि पसन्द न करेगा कि जो अधिकार उसको इतनी 
दिक्कत से मिला है वह हाथ से निकल जाय ओन्‍समाजवाद का प्रयाग 
अपूर्ण रह जाय | इसलिए, वह किसी भी व्यक्ति को ऐसी बातों 
के कहने या करने का कदापि मौक़ा न देगा जिससे समाजवादी राज आपन्न 
हो | आलोचना हो सकेगी, पर एक निश्चित सीमा के भीतर । इसमें भी 
सन्देह है कि पालमेण्ट या इस नाम की किसी अन्य सभा द्वारा शासन 
होगा या नहीं । शासन का सारा भार समाजवादियों को प्रायः अपने ही 
ऊपर लेना पड़ेगा । 

कुछ लोग यह आज्ञेप करते हैं कि इससे, अरथांत्‌ राज द्वारा लोगों 
पर कड़ी देख-रेख रहने से, व्यक्ति-स्वातन्त्य में बाधा पड़ती है | ह 
इसको स्वीकार करते हैं, पर यह बात वस्तुतः उतनी भयावह नहीं है 
जितनी कि सुनने में प्रतोत होती है । सोचना यह है कि किसके व्यक्ति- 
स्वातन्त््य में रुकावट पडेगी | जो लोग नये विधान के साथ होंगे, उनको 
तो डरने की कोई बात नहीं है | यह भी मानना चाहिए कि वे सब लोग 
जो आज शोषित ओर उत्पीड़ित हैं, अर्थात्‌ सब शरीर और मस्तिष्क से 
काम करने वाले श्रमिक और कृषक, वे लोग जो वग-संघष तथा शोषण 
के विरोधी होंगे, वे लोग जो पु जीशाही ओर साम्राज्यशाही से व्यथित 
होंगे, नये विधान के साथ होंगे | पर ऐसे ही लोगों का नाम तो जनता 
है । इनको निकालने के बाद तो वही मुद्रीमर आदमी बच जायँगे जो 

अपने क्षुद्र स्वार्थ के कारण पुरानी व्यवस्था को फिर लाना चाहेंगे। ऐसे 
लोगों के स्वातन्त्य पर अंकुश लगाना बुरा नहीं हो सकता | जो लोग 
इनकी बिगाड़ी हुईं दुनिया को बनाने का बीड़ा उठा कर चले दोगे वे 
इनको फिर बिगाड़ने का मौक़ा तो नहीं दे सकते । इनके प्राण कोई नहीं 
लेता | इनको भी औरों की भाति काम करने का पूरा अवसर है, पर यांदे 
वे इस अवसर से लाभ उठाने का अ्रथ यह लगायें कि उनको नये शासन 
की जड़ खोदने दी जाय तो ऐसी हठधर्मी का लिहाज नहीं किए जा सकता । 

इस ज़माने में काम करनेवालों को मजदूरी मिलेगी | मजदूरी के दो 
रूप हो सकते हैं। रूस में भो दोनों चलते रहे हैं | कुछ मजदूरी तो नक़द 
रुपयों ( या उनकी जगह काग्रज्ञ को मुद्रा ) में मिलिगी। इससे लोग अपने- 
अपने शौक की चीज़े, जेसे पुस्तकें या चित्र या बाजा या बाइसिकिल 
खरीद सकते हैं | शेष मज़दूरी पण्य के रूप में दी जायगी | प्रत्येक श्रमिक 
को एक सार्टफिकेट मिल जायगा, जिसको दिखलाकर वह अन्न वस्त्र आदि 
के भण्डारों से एक निश्चित परिमाण में इन आवश्यक चीज्ञों को प्राप्त 
कर सकता है। 

मन्नदूरी में आज जेसी कुव्यवस्था न होगी। राज यह स्वीकार करेगा 
कि समुदाय के जीवन के लिए सभी मनुष्यों की आवश्यकता -है । न तो 
सभ्प सामूहिक जीवन गणित के अध्यापक के बिना चल सकता है, न 
सड़क पर भाड़ देनेवाले के त्रिना | जो भी व्यक्ति अपने श्रम की कमाई 
खाता है ओर कोई ऐसा काम करत है जिसका सामूहिक जीवन में उपयोग 
है तो उसके योगक्षेम का भार समुदाय पर है | यह भी मानना होगा कि 
भिन्न-भिन्न व्यक्तियों की आवश्यकताओं में भेद होते हुए भी बहुतसे अंशों 
में सभी मनुष्य बराबर हैं | अनः समाजवादी का यह आग्रह है कि देश- 
काल देखकर ऐसी मजदूरी नियत होनी चाहिए. जिससे जीवन-यात्रा चल 
सके | उससे कम पारिश्रमिक या वेतन देना ओर लेना क़ानून से जु्म 
क़रार देना चाहिए. । इस नीचे की सीमा पर ही वेतन और पुरस्कार 


क़ायम होंगे । 

मजदूरी या वेतन निश्चित करने में एक ही सिद्धांत से काम लिया 
जा सकता है बराबर काम के लिए बराबर मजदूरी दी जाय। इसीको 
वूसरे शब्दों में यों कहते है, जो जैसा और जितना काम करे उसको वेसी 
ओर उतनी मज़दूरी दी जाय | यह सिद्धान्त आजकल भी माना जाता हे, 
यद्यपि इसका व्यवहार ठीक-ठीक नहीं किया जाता। लोग इसको न्यायमूलक 
समभते हैं, क्योंकि ऐसा प्रतीव होता है कि इससे सबके खत्वों की उचित 
रक्षा होती है। परन्तु विचार करने से प्रतीत होता है कि न इसमें न्याय 
है, न सबके स्वत्वों की रक्षा | जेसा कि 'क्रिटीक आव दि गोथा प्रोग्राम! 
में माक्स ने कहा है, बराबर श्रम ओर सामूदायिक पर्य भण्डार में बरा- 
बर भाग ( अथात्‌ बराबर मज़दूरी ) की अवस्था में वस्तुतः एक व्यक्ति को 
दूसरे से अधिक मिलता है, एक व्यक्ति दूसरे से अमीर होता है! इन 
दोषों को दूर करने के लिए यह आवश्यक है कि स्वत्व बराबर नहीं किन्तु 
विषम हों | सुनने में तो यह बात आश्रय की प्रतीत होती है कि समता से 
ग्रन्याय और विषमता से न्याय होता है, पर जेसा कि लेनिन ने कहा है, 
“हक़ का अर्थ है एक ही मानदरड से विभिन्न व्यक्तियों को, जो एक-दूसरे 
के बराबर नहीं है, नापना । इसीलिए बराबर हक़” वस्तुतः बराबरी का 
उच्छेदक ओर अन्याय हे |” 

ग्राज से कुछ काल पहले प्रमुख समाजवादियों को यह आशा थी कि 
बहुत शीघ्र विश्वक्रान्ति होजायगी और सारी उथ्वी पर समाजवादी व्यवस्था 
क्रायम होगी | इच्छा तो ऐसी अब भी है, पर उसके शीघ्र फलीभूत होने 
की आशा अब उतनी तीत्र नहीं है । जबतक वह दिन नहीं श्राता तबतक जो 
देश अपने सामूहिक जीवन को समाजवादी सांचे में ढालना चाहेगा उसे 
बलवान पू जीवादी देशों के मुक़ाबिले के लिए तेयार रहना पड़ेगा | वह 
उनका प्रत्यज्ञरूप से कुछ न बिगाड़ता हो, पर किसी भी देश में समाज- 
वादी शासन का सफल होना पूजीवादियों को बुरा लगता है। वे समभते 
हैं कि इससे लोगों का विश्वास समाजवाद की व्यवद्ायता पर जम जाता 
है | इसलिए प्रत्येक समाजवादी देश को प्रत्येक पूजीवादी देश अपना 


: १३६: 


४१8! 


नसगिक शत्रु समझता है। आ्राज रूस को इसका अनुभव हो रहा है । 
इस विद्वेष्र का सामना करने के लिए समाजवादियों को अगत्या राष्ट्रीय 
नीति बरतनी पड़ेगी | समाजवाद का सिद्धान्त अन्तरराष्ट्रीय है, पर समाज- 
वादी शासन को कई अंशों म॑ राष्ट्रीय सरकारों का अनुकरण करना होगा | 
दूसरों के स्वत्व का अपहरण वे न करेगे, पर अपनी रक्षा के लिए बल- 
वान सेना रकखेंगे | सारे राष्ट्र को सेनिक शिक्षा ग्रहण करनी होगी | इतना 
ही नहीं, पू जीवादी देशों मं से कुछु के साथ संधि और मेत्री करने की 
भी आवश्यकता पड़ सकती है | उनका लक्ष्य यह होगा कि पराधीन देशों 
को स्वाधीन बनाने में सहायता दे ओर लोकतंत्रात्मक सरकारों को अधि- 
नायकों के चंगुल में फंसने से बचाव। राष्ट्रीय अन्तरराष्ट्रीय भावों का 
समन्वय कठिन होते हुए भी असम्मव नहीं है, क्योंकि समाजवाद राष्ट्रीय 
पराधीनता का प्रबल विरोधी ओर राष्ट्रीय संस्कृति की रक्ता का समथक हे। 

परन्तु अपनी वेदेशिक नीति में सफलता प्राप्त कर लेने ओर पहले से 
इंगित दिशाओं में उन्नति कर लेने से ही कोई देश अपने को पूरा समाज- 
बादी नहीं कह सकता । ये बाते समाजवाद की ओर ले जाती हैं ओर 
वत्तमान पूजीशाही प्रथा से तो बहुत दूर हैं, पर शुद्ध समाजवाद के 
सिद्धान्त के तौलने से इनका पलड़ा हलका, बहुत हलका, ठहरता है। 
अ्राज उन्नीस वष के प्रयोग के बाद भी रूस का यह दावा नहीं कि उसने 
पूणरूपेण समाजवादी व्यवस्था क्रायम करली है। जो कुछ अ्रबतक हुआा 
है, वह माग के बड़े स्टेशन के तुल्य है। इसलिए इस अवस्था को 
समाजवादी व्यवस्था का प्रथम सोपान कहते हैं। 

समाजवादी व्यवस्था क्रान्ति के बाद भले ही स्थापित हो, पर उसका जन्म 
पूं जीवादी व्यवस्था के गर्भ से ही होगा, अतः वह उसके दोषों से एकदम 
मुक्त नहीं हो सकती । वत्तमान अतीत से अपना पीछा नहीं छुड़ा सकती । 

इस समय कामों का विभाग ऐसा है कि उसमें कोई ऊँचा कोई नीचा 
माना जाता है। कामों का बँटवारा आगे भी रहेगा, पर यह ऊँचे-नीचे का 
भाव क्रमशः मिट जायगा । 


: १३७: 


इसके लिए शिक्षा की आवश्यकता है । शिक्षा पुस्तकों से तो मिलती 
ही है, उसका बहुत बड़ा साधन मनन है। सिद्धान्तो पर विचार करना, 
अच्छे लोगों को काम करते देखना, सामुदायिक प्रयोगों की सफलता ओर 
असफलता के कारणों पर गोर करना, दूसरों के साथ मिलकर सावंजनिक 
हित के कार्य करना, ये सब शिक्षा के साधन हैं। सच्ची शिक्षा का परि- 
णाम यह होता है कि व्यक्ति की कत्तव्य-बुद्धि जागती है। जहाँ साधारण 
मनुष्य को कत्तंव्य-पथ पर लगाने के लिए पुरस्कार ओर दण्ड की नरूरत 
पड़ती है वहाँ सच्छित्ना-मण्डित मनुष्य अपनी आनन्‍्तरिक प्रेरणा से काम 
करता है । उसकी स्वाथबुद्धि तिरोहित हो जाती है श्र उसे स्वहित और 
लोकहित में कोई भेद नहीं प्रतीत होता । वह 'सबभूतहितेरत! इसलिए नहीं 
होता कि उसको इहलोक या परलोक में किसीको खुश करना है, वरन्‌ 
इसलिए कि लोकसंग्रह उसकी बुद्धि का स्वाभाविक अभ्यास होगया है। 
उसको यह खयाल भी नहीं आता कि + दूसरों क्रा उपकार करने जा रहा 
हूँ, वरन्‌ समाजोपयोगी काम उसको आप ही आइष्ट करते हैं । 
कुछ लोगों को यह शंका रहती है कि समाजवादी व्यवस्था को पुरस्कारों 
का अभाव विफल कर देगा। आज जो मनुष्य कोई नई बात खोज 
निकालता है या अ्रप्तिक परिश्रम करता है उसको अधिक रुपये मिलते हैं 
ओर वह इन रुपयों को बढ़ा सकता है। यह प्रलोभन लोगों से काम कराता 
है | समाजवादी व्यवस्था में बहुत रुपया भी न लगेगा, पूजी भी न जुट 
सकेगी; फिर कोई अपना दिमाग क्‍यों लगायेगा, या दूसरों से अधिक 
परिश्रम क्‍यों करेगा ? इसका उत्तर यह है कि प्रलोभन पर काम करना 
श्रशिक्षा ओर असंस्क्ृति का द्योतक है | संसार के जितने स्थायी काम हुए 
हैँ वे रुपये के लोभ से नहीं हुए हैं| न तो व्यास को किसीने रुपये दिये थे 
न शंकराचाय को । फिर उन्होंने अपने अपूर्व दाशनिक ग्रन्थ क्‍यों लिखे ? 
चरक क , किस विश्वविद्यालय में नाकर मिली और बाल्मीकि के हाथ पर 
किस प्रकाशक ने चार पसे रक्खे ? तुलसीदासजी ने क्‍या यह भूठ कहा है कि 
उन्होंने गमायण को '्वान्तः-सुखाय” लिखा १ यह कहने से काम नही चल 

सकता कि ये असाधारण महापुरुष थे | हम इस बात को स्वीकार करते हैं, 
पर यह भी देखते हैं कि ये महापुरुष ही सब लोगो को इन्द्रिय-निग्रह, अ्रस्तेय 
निर्लोभता आदि का उपदेश देते हैं। इसका अर्थ यह है कि इनकी राय 
में साधारण मनुष्य का अन्तःकरण सदा के लिए पतित ओर स्वर्थी नहीं 
है | यदि उसपर का कषाय साफ कर दिया जाय तो वह निमल हो सकता 
है | समाजवादी भी ऐसा ही मानता है। उसको मनुष्य की नेसर्गिक 
पवित्रता पर विश्वास है | पर वह देखता है कि कुशिज्ञा और बुरी परिस्थिति 
ने लोगों को ऐसा लालची बना दिया है कि बिना पेसे के कोई काम नहीं करना 
चाहते । यदि परिस्थिति में सुधार होजाय, अर्थात्‌ शोषण मिट जाय ओर 
सबके लिए मानवोचित्त सुविधायें मिल जायें तथा उसके साथ ही उत्तम 
शिक्षा दी जाय तो फिर प्रलोभनों की आवश्यकता न रहेगी, प्रत्युत लोग 
शौक से और केवल लोकहित के भाव से प्रेरित होकर अपनी पूरी शक्ति- 
भर काम करेंगे। न कोई शारीरिक श्रम से जान चुरायेगा, न बुद्धि से काम 
लेने से रुकेगा । जब काम में ऊँच-नीच का भाव मिट जायगा, जब काम 
लोकसेवा की दृष्टि से किया जायगा, जन्न श्रम जीवन का आवश्यक अंग 
बन जायगा और सब लोग स्वतः अपनी पूरी योग्यता और शक्तिभर काम 
करने लग जायँगे, उसी समय सच्ची लोकतंत्रता सम्भव होगी, क्योंकि उसी 
समय मनुष्य सचमुच मनुष्य होगा ओर सब मनुष्यों का बराबर माना 
जाना सम्भव होगा। बराबरी का थ्रथ यह नहीं है कि किसी में विशेष प्रतिभा 
नहीं होगी या प्रतिभा वालों की पूछ न होगी | वस्तुतः प्रतिभा की तभी 
क॒द्र हो सकती है जन्न ईर्षा-द्वेष का तिरोभाव हो ओर प्रतिभावान व्यक्ति 
समुदाय का विशेष समथसेवक, अ्रथच सम्मान्य माना जाय | उसी समय 
मज़दूरी के अन्याय का भी अन्त होगा । जब त्रिना किसी दबाव या लालच 
के सभी अपने सामथ्यभर श्रम कर रहे होंगे, उस समय किसीके श्रम की 
नाप-तौल करने की आवश्यकता न होगी | 

उस समय समाजवादी व्यवस्था उन्नत अवस्था को प्राप्त होगी । इस 
अवस्था को दूसरा सोपान कहते हैं । हु 


: १३६ : 


इसके बाद सरकार का क्या रूप होगा ? न तो उस समय कोई ऐसा 
वर्ग रह जायगा जिसका दमन करना हों, न लोगों से ज़बरदस्ती काम लेना 
पड़ेगा, न भोग्य वस्तुओं का मज़दूरी के रूप में वितरण करना रह जायगा; 
फिर सरकार के ज्िम्मे क्या काम रहेगा ? उद्योग-उयवर्साय की व्यवस्था को 
तत्र भी आवश्यकता रहेगी | यदि काई दुष्ट प्रकृति या श्रम से जान चुराने- 
वाला पैदा हो ही गया ता उसका नियंत्रण करना होगा | पर जहाँ लोकमत 
इतना जागणत होगा वहाँ इन कामों में सबका अभिरुचि होगी और किसी 
विशेष संगठन की आवश्यकता न होगी | जनता विभिन्न कामों के लिए 
समितियों ओर परिषदें बनायेगी, पर इन संस्थाओं की समता आजकल की 
दण्डधारी सरकारों से न होगी | काम के अ्रभाव से सरकार आप ही न 
रह जायगी | परन्तु जब्न सरकार ही नहीं तो राज॑ केसा ? रांज क' सत्ता का 
भी लोप हो जायगा ओर एगेल्स के शब्दों में उस चरमावस्था में बिना 


किसी प्रयास के “राज मुझाकर भड़ जायगा |”? 

वह दिन कब आयगा, यह हम नहीं कह सकते | कभी आयगा भी 
या नहीं, यह भी निश्चित रूप से नहीं कहा जा सकता | जेंसा कि लेनिन 
ने (दि स्टेट एण्ड रेवोल्यूशन' में कहा है, “यहबात किसी समाजवादी के 
दिमाग में नहों आई कि वह यह वादा करे कियह चरमावस्था ग्रवश्य आ 
जायगी।” पर दवन्द्द न्याय के अनुसार अबतक की प्रगति की जो कुछ आलो- 
चना की जा सकती हैं, उससे ऐसी आशा और दृढ़ आशा की जा सकती 
है कि प्रथ्वी के भाग्य जागेंगे ओर वह उस दिन को देखेगी। ग्रभी वह काल 
बहुत दूर है, परन्तु क्षितिज पर उसकी घुन्धली ग्राभा देख पड़ने लगी हैं | 


+ ११ 
गाँधीवाद बनाम समाजवाद 
[ श्री जयप्रकाशनारायण ] 


गांधीजी ने अबतक ब्योरेबार शोर सीधे तौर पर यह नहीं बताया है 
कि उनके स्व्याज्य के अन्दर समाज का निमाण तिस गअ्रधार पर होगा, 

वह केसा होगा; इसलिए यह कहना मुश्किल है कि समाजवाद के बदले 
में वह हमें क्‍या देने जा रहे हैं; लेकिन उनके कुछ वक्तव्य हैं, उनके कुछ 
लेख हैं, जिनसे इस सम्बन्ध में कछ अनन्‍्दाज्ञ लगाया जा सकता है। 
उनके अनुयायियों की नज़र में ये चीज्ञें सममाजगद्‌ की जगह एक नये 
ढंग के समाज का खाका हमारे सामने रखती हैं । वे तो यहां तक कह 
बेटते हैं कि गांधीवाद ही हिन्दुस्तान के लिए. सच्चा समाजवाद है । 
गांधीजी ने भी जब-तब 'स्वदेशी समाजवाद! या हिन्दू धर्म का मोलिक 
विचार! 'भारत की अपनी प्रतिभा” ऐसी शब्दावलियो का व्यवहार किया 
है | इसका मतलब यह होता है कि शायद उनकी यह धारणा है कि 
उनका यह 'खदेशी समाजवाद' हिन्दुस्तान की जलवायु के लिए पाश्चात्य 
ढंग के समाजवाद की अपेक्षा अधिक उपयुक्त है। 

पहले हम यही विज्नार करले कि गांधीजी समाज के निर्माण के बारे 
में जो विचार रखते हैं क्या वह सच्ची 'स्देशी! ओर “भारतीय प्रतिभा” 
का चमत्कार है ? हमें तो ऐसा नहीं दिखाई पड़ता । पाश्चात्य देशों के 
बहुतेरे लेखकों ओर बिचारकों ने ठीक गांधीजी के दर्र पर लिखा है ओर 
कहा है| उनकी तकं-प्रणाली का मूलाधार एक है--हां, किसी ने किसी 
पर ज्ञोर दिया है, किसी ने किसी पर । 'वग-युद्ध एक बेवकूफ़ी की बात है; 
पूजी और मज़दूरी एक-दूसरे पर निभर ओर एक-दूसरे के लिए आव- 
श्यक है; क्रान्ति तो ध्वंसात्मक है; समाज के द्वन्द्वात्मक वर्गों का समन्वय 
क्रान्ति की अपेक्षा कहीं अ्रच्छा हे | मुनाफा, मज़दूरी ओर क्रीमत पर 
विचारपूर्ण नियन्त्रण होना चाहिए। ज़्मींदार और पू'जीपति घन और 
ज़मींदारी के ट्रस्टी हैं--ये बाते पाश्चात्य देशों के प्रोफेसरों, विचारकों और 
धर्मोपदेशकों ने बार-बार दुहराई हैं | कुछ दिनों पहले इंग्लेंड के सुप्र- 
सिद्ध लेखक एच० जी० वेल्स ओर< सोवियट रूस के डिक्टेटर स्टालिन में 
जो बातें हुईं थीं, उसमें बेल्स ने स्थलिन के समक्ष यही दलील पेश की 
थीं, जो गांधीजी हमारे यहां कहा करते हैं । उसने कहा था कि यह वर्गे- 
युद्ध बेवकूफ़ी ओर खराफातों से भरी हुई चीज़ हैं; पू जीवाद का खात्मा 

वर्गों के हितों के समन्वय से ही सिद्ध हो सकता है, ज्ञरूरत है तो सही 
नेतृत्व की । गांधीजी पू जीपतियों के हृदय का परिवतेन चाहते हैं; वेल्स 
साहब भी यही चाहते हैं। 

खर्गीय रेमज़े मेंकडानल्ड अपने समाजवादी दिनों में वर्ग-युद्ध के 
विरुद्ध थे | एक जगह उन्होंने लिखा हे-परू जी ओर मज़दूरी दोनों को 
समाज की सेवा करनी है और समाज के नेताओं का यह कत्तव्य है कि 
वे इन दोनों में आज जो संघप है उसको ख़त्म करने ओर उनमें समन्वय 
स्थापित करने के तरीके ढ्ू हें । निःसन्देद, अपने इस समाजवाद को मेक- 
इानल्ड इंग्लेर्ड का 'सखदेशी समाजवाद' कहते थे, लेकिन सभी स्वदेशी 
समाजवादियों की तरह इसकी क्या गति हुई, यह जग-जाहिर है। मेकडा- 
नलड साहब ने कट्टरपथियों ओर पू जीपतियों के स्वार्थ में अपने समाज- 
वाद को विलीन कर दिया । 

'ज़मोंदार और पू जीपति ट्रस्टी हैं?--इस सिद्धान्त के शुद्ध भारतीय 
होने पर बहुत नाज् किया जाता है और कहा जाता है कि हमारे देश की 
अर्दिसा-नीति के यह बिलकुल अनुकूल है, लेकिन विलियम गोडविन ने 
अपनी “पोलिटिकल जस्टिस” नामक पुस्तक में इसका प्रयोग किया है ! 
उसने लिखा है--“'सभी धामिक सदाचारों का एक ही आधार है ओर 
वह है धन के सम्बन्ध में किया गया अन्याय; इसलिए सभी धर्मों के 
प्रवतकों ने अपने धनी चेलों से कहा है कि उन्हें यह समझना चाहिए 
कि जो धन उनके पास है, उसके वे ट्र॒स्टी हैं, उसमें खच के एक-एक 
ज़र के वे जवाबदेह हैं। उनका काम केवल व्यवस्था करना है; किसी भी 
हालत में वे उसके मालिक या प्रभु नहीं हैं ।” देखिए, गोडविन आज से 
डेढ़ शताब्दी पढले हुए थे, अतः जो लाग गांधीजी के इस सिद्धान्त को 
हिन्दुस्तान का शुद्ध स्रदेशी मिद्धान्त कहकर खुश होते हैं; उन्हें इस तरह 
खश होने का कोई सब्नत्र नहीं है । 

साफ़ बात तो यों है कि सुधारवाद ओर क्रान्तिवाद में शुरू से ही 
भंगड़ा है। गांधीजी के जो विचार हैं, वे सुधारवादी हैं--उसकी भाषा 

भले ही हिन्दुस्तानी हो, लेकिन उसका मूल तो अन्तर्राष्ट्रीय है। सुधारवाद 
का सबसे मुख्य काम यद है कि वह समाज की प्रचलित व्यवस्था को 
क्रायम रखना चाहता है| उस व्यवस्था को ख़त्म करनेवाली शक्तियों को 
देखते ही वह चोकन्ना होजाता और उन्हें नपुसक बना देना या सदा के 
के लिए चुप कर देना चाहता है, इसीलिए वह सदा स्वार्थां के समन्वय 
के राग अलापा करता है | गांधीजी ज्मींदारों और पूजीपतियों से यही 
कहा करते हैं कि आप अपने किसानों और अपने मजदूरों को हालत 
.सुधारिए, उनसे अच्छा सम्बन्ध स्थापित कीजिए. | बस, फिर न कहीं यह 
कम्बख्त वग-युद्र रहेगा, न असंतोष रहेगा, न विद्रोह रहेगा, न उस्वाड़फेक 
रहेगा | सुधारवाद का काम समाज में न्याय की स्थापना नहीं है। उसका 
काम है समाज में जो दरार पड़ गई हैं, उन्हें किसी तरह मू द्‌ देना । 

कांग्रेस समाजवादी पार्टी की स्थापना के बाद गाधीजी से अवध के 
ताल्लुकेदारों ने भंट की थी ओर समाजवादी पार्टी के जमींदारी, पू जीशाही 
ओर व्यक्तिगत सम्पत्ति उठा देने के निण य पर सख्त नाराजगी ज्ञाहिर करते 
हुए उनसे संरक्षण मांगा था । उस अवसर पर गांधीजी ने जो कुछ कहा था, 
हम उसके कुछ उद्धरणों को ही देखे | उन्होंने कहा था--“भें जिस राम- 
राज्य का स्वप्न देखता हूँ, उसमें राजाओं और मिखारियों- दोनों के 
ग्रधिकार सुरक्षित रहेंगे |?” 

सच पूछिए तो गांधीजी की सामाजिक 'फिलासफी! का यही मूलमंत्र 
है। उनके स्वप्न में रामराज्य में राजाओ के साथ-साथ बेचारे भिखारी 
भी विद्यमान रहते हैं। इसमें शक नहीं कि गांधीजी उन भिखारियों के 
हक की हिफाजत करना चाहते हैं। यद्यपि हमें यह भी नहीं चताते कि 
उन बेचारों के हक क्‍या होंगे ओर उन्हें लेकर वे अ्रभागे क्‍या करेगे; 
लेकिन सब्यसे मनोरंजक, नहीं, नहीं, हैरत में डाल देने वाली बात तो यह 
है कि गाधीजी के उस सपने के रामराज्य में भी कुछ लोग भिखारी बने 
ही रहेंगे | 

'रामराज्यः---ओऔऔर “भिखारी? और राजा दोनों का | क्‍यों नहीं १ भला 

भिखारी नहीं रहेंगे, तो ये उन्नत विचार वाले! “उदार, 'दानी” अ्रपनी 
आत्मा की महान उदारता ओर सदाशयता का परिचय देकर किस तरह 
मानवी स्वभाव का हिन्दू आदर्श पेश करेंगे | 

भला समाज में कोई आदमी भिखारी क्‍यों रहे ? समाजवाद का यह 
मुख्य प्रश्न गांवीजी के दिमाग में कभी उठा ही नहीं--उठ भी नहीं 
सकता, क्योंकि गांधीजी की नीति के सफल होने के लिए यह आवश्यक 
है कि सम.ज में कुछ लोग भिखारी रहें । 

कुछ लोग कहते हैं, गाधीवाद ओर समाजबाद में अध्यात्मवाद और 
भोतिकवाद का भेद है। यह बात ग्रलत है। भेद है तो यह ऊपर 
का सवाल | समाजवाद आशिक असमानता के कारणों का अनुसन्धान 
करता है। राजाओं, ज्ञमींदारों, पू जीपतियों ओर भिखारियों की उत्पत्ति के 
मूलाधारों की खाज-द्वठ करता है ओर खोज-हू ढ करता है मानवी 
शोपषणों के रहस्यों की। इस ख्रोज-द्वठ और जॉच-पडताल के बाद जन्न 
समाजवादी उसकी जड़ का पता लगा लेता है, तो उसे उखाड़ फेंकता है; 
वह सामाजिक बुराइयों के मूल पर ही कुठाराघात करता है। 

लेकिन गाधीवाद इन प्रश्नों पर विचार करना भी ज़रूरी नहीं सम- 
भझता | उसके मन में तो यह सवाल भी नहीं उठता कि क्या बात है कि 
मुट्ठी मर लोग राजा, ज्मीदार और पू'जीवादी बनकर गुलछुरें उड़ा रहे 
हैं ओर बाकी पूरा समाज या तो श्खारी बन चुका या बनने की तेयारी 
में है ? वह समाज की नीची और ऊंची सतह का स्थःयी मान लेता है 
ओर फकत यही चाहता है कि ऊपर की सतह के लोग नींची सतह के 
लोगों से ज़रा रहम करा बताव रक्‍खे | उसमें यह हिम्मत नहीं होती कि वह 
इसकी जांच करे कि जमींदारों और पू जीपतियों का यह घन आता कहां 
से हे । वह इतना ही कहकर संतोष कर लेता है कि “भाई, अपनेको इन 
ग़रीबों का ट्रस्टी समझो और घन का उपयोग इनके हित में ही करो |! 

एक समाजवादी के लिए यह फिलासफी धोखेबाज़ी है--धोखेब्ाज्ञी 
अपने प्रति और शोषित जनता के प्रति । हम समाजवादी डंके की चोट 

यह कहते हैँ कि जमींदारों और पू जीपतियों का यह धन किसानों और 
मज़दूरों की मेहनत से ही पदा हुआ है, इसलिए प्राउधन के कथनानुसार 
'चोरी का माल? है। इस चोरी को छिपाना, इसे बेपूछेताछे चलने देना, 
हीं, इसपर पवित्रता की पुर देना तो निःसन्देद धोखेत्राज़्ी है, भले ही 

यह धोखेबाज़ी आप अनजाने ही क्यों न कर रहे हो | 

ये ऊँची सतह के लोग केवल चोरो के ही अपराधी नहीं हैं, 
हिंसा के भी अपराधों हैं; क्‍योंकि इस चोरी के माल को वे हिंसा के बल 
पर ही अपने कब्ज़े में लिए हुए हैं | अगर सझ्ठित हिंसा का और उसको 
सही साबित करने वाले वर्गंगत क़ानून का भय न हो, तो किसान और 
मज़द्र कल ही जमोन और कारखानां पर कब्जा करल | 

राजाओं, ज़मींदारों श्रोर पूं जीपतियों के अधिकारों पर चूँचरा न 
करके गाँधीजी ने इस बड़े पमान पर और सद्भठित रूप य॑ होने वाली चोरी 
ओर हिंसा पर चुप-चाप मोहदर लगादी है। चुप-चाप ही नहीं, उन्होंने तो खुले 
आम और ऐलानिया तौर पर इसको मान लिया है | उन्होंने तो अवध के 
ज़मींदारों से साफ-साफ कह दिया है कि यदि कोई उन ज़र्मांदारों की 
सम्पत्ति को लेना चाहेगा, तो वह ( गाँधी जी ) खुद लड़ेगे। ओर इसके 
कुछ दिन पहले ही उन्होंने अहमदाबाद के पूं जीपतियों से कह दिया था 
कि उन्हें अधिकार है कि वे धन इकट्रा कर | गाँधीजी ने इन धनियों से 
यह भी कहा कि वे इस घन को किसानों और मज्ञदरों के ट्रस्टी की हैसियत 
से ही रकखें; इस धन में उनका बरात्रर का हिस्सा है। इस घन को वे ग़रीबों 
के हित के लिए ही खर्च करें ओर वे उन्हें एक परिवार के सदस्यों की 
तरह ही माने । यही गाँधीजी का शुद्ध स्वदेशी समाजवाद है, जिसमें मज़- 
दूरों और पूँ जीपतियों, जमींदारों ओर किसानों में हार्दिक सहयोग होगा । 

थोड़े ही गौर से देखने पर इस कथन की अ्स्पष्टता और परस्पर 
विरोध प्रकट हो जाता है । मान लीजिए कि जमींदार 'ट्रम्टी! है | अ्रत 
सवाल यह उठता है कि धन के किस हिस्से को वह ट्रस्ट समके--समूचे 
को या किसी हिस्से को | अगर किसी हिस्से को, तो वह हिस्सा क्‍या हो 

ओौर उसे कोन निश्चय करेगा ? अगर उसका किसान उसके घन का 
बराबर का हिस्सेदार है, तो इस बराबर के ठीक मानी क्‍या हैं ! क्‍या 
इसका मतलब यह है कि धन का आधा हिस्सा जमींदारों का है और 
आधा किसानों का १ या इसका मतलब्र यह है कि जमींदार और किसान 
दोनों ही मिलकर बरावर-बराबर के हिस्सेदार हैं ? फिर कोई हिस्सेदार 
ट्रस्टी? क्रिस तरह हो सकता है ! 'एक ही परिवार के व्यक्ति! का क्‍या 
मतलब ? क्या इसका मतलब यह हुआ कि किसानों का यह हक़ है कि वे 
जमींदारों के महलों में डेश डाले श्रोर उनकी चमकती सवारियों पर शहर 
की सेर करें ? हार्दिक सहयोग' का ही क्‍या मतलब्र ? यह सहयोग 
कोन लायगा ! 

ये सवाल ऐसे नहीं हैं कि इन्हें यों हल्के हल्के 'नज़र-अन्दाज़' कर 
सकें | फिर भी बज्ञनदार ओर अहम सवाल हैं | 

क्या किसानों और मजदूरों का धन पर उतना ही अ्रघिकार है, 
जितना कि उनके मालिकों का ? गाँधीजी के पास इसको मान लेने का 
फोन-सा प्रमाण है ? यदि यह कहा जाय कि किसानों ओर मजदूरों का 
बराबर हिस्सा इसलिए है कि वे ही धन पंदा करने वाले हैं, तब वे 
अपनी पेंदा की गई चीज को दूसरों के हाथ में क्यों सोंप ई ? क्‍यों उनसे 
कहा जाय कि इन्हें दूसरों के हाथ में सोंप दो, जो तुम्हारे लिए ट्रस्टी का 
काम करेगे ! क्‍या इसलिए कि जिसमें ये बड़े लोग ग्रपनी उदारता का 
विपुल प्रदर्शन करते फिरे ! 

हम इस सवाल को दूसरे छोर से ही ले | ये धनी लोग ही ट्रस्टी का 
काम क्यों करें ! वे ऐसा क्यों न कहें कि यह धन तो हमारा है, इसे हमने 
अपने दिमाग ओर अपनी पूँ जी से पेदा किया है ओर फिसीको इस पर 
दावा करने का दम नहीं है ! 

यह घनियों का धन उनका अ्रपना नहीं है, तो यह कोन-सा न्याय है 
कि उन्हें उसे रखने और उसके बल पर उदारता दिखलाने के लिए 
उस्साहित किया जाय १ और अगर यह उनका सही तरीके से अजित घन 


हद 


है, तो फिर किसी को क्या हक़ है कि कहे कि इसे तुम दूसरे को दे दो ! 
अगर ग़रीब भूखों मरते हैं, तो मरने द।जिए | इसमें धनी बेचारोांका क्या कसूर ? 

इस तरद् यदि हम ब्यारेवार देखते हैं, तो गाधीवाद कायरतापूर्णु 
ग्राथिक विश्लेषण, शुभ ओर महान्‌ सदिच्छाओं ओर प्रमावशुन्य 
नेतिकता की एक खिचड़ी मात्र है | 

उपाय केवल दा ही हैं । या ता मान लीजिए कि घनियो का यह धन 
अन्याय से उपाजञित है ओर तब उनसे मनमाना वसूल कोजिए; या मान 
लीजिए, कि उन्होंने न्यायपूर्वक उसे उपाजित किया है, इसलिए भलेमानस 
को तरह चुप्पी मार का बठिए | इसका तो कोई मतलब नहीं होता कि 
आराप ग्ररीत्रों को फकत यह जताने के लिए कि भ॑ व॒म्हारी सुध भूला नहीं 
हूँ, चिकना-चुपड़ी उदारता को बाते कहा कर । 

सवाल नतिकता या सदाचार का नहीं है, यह समस्या तो घन और 
उसके उत्पादन के वज्ञानिक विश्लेषण की हे | इस समस्या का हमें साहस 
से सामना करना चाहिए, न कि भावुकता के बुके में उसे दँक देना 
चाहिए | काल माक्स ने पूजीवादी धन का विश्लेषण कर ओर 
यह साबित करके कि धन कमाने के लिए मज्ञदूरो का शोपण आवश्यक 
हो जाता है, मानवता का महान्‌ उपकार ऊफ़िया हैं । पूं जीपतियो के 
टुकड़ों पर पलने वाले प्रोफेसर उसे इस अपराध के जिए. ग्राजतक भी 
क्षमा नहीं कर सके हैं ! 

एक बात ओर रह जाती है। इस ट्रस्टी के सिद्धान्त को आखिर 
काम में किस तरह लाया जायगा ? गाँवीजी धनियों को ग्ररीत्रों के ट्रस्टी 
बनने के लिए किस तरह प्रभावित करेगे ? क्‍या उनकी नतिकता को 
अपील करके, उनके दिलों के अन्दर पहुँच कर १ उन्होंने उन जमींदारों 
से कह कि में चाहता हूँ कि थ॑ आपके दिलों में समाऊँ और उन्हें परि- 
वर्तित करूँ , जिससे आप यह अनुभव कर सके कि वास्तव म॑ यह घन 
आपकी व्यक्तिगत सम्पत्ति नहीं, वरन्‌ किसानों का ट्रस्ट है और आप 
उन्हींकी मलाई में इसको खच करेंगे 

हमे शक है, हमारे कुछ भाई इसे भी भारतीय संस्कृति की देन 
समझेगे | लेकिन सचाई यह है कि दुनिया के सभी बड़े घार्मिक उपदेश कों 
ने इसी तरीके का इस्तेमाल किया था। उन उपदेशकों को इसमें कितनी 
सफलता मिली, इसका साक्षी इतिहास है। अश्रव॒ गाँधवीजी अपनी जादू की 
छुड़ी लेकर ग्राये हैं ओर एक नया इन्द्रजाल हमें दिखलाना चाह रहे हैं । 

मुझे मालूम नहीं कि उन ज़र्मीदारों के दिलों को गाँधीजी की बात 
बदल सकी या नहीं । ये ज़मींदार बड़े लाट ओर छोटे लागें से भी इसी 
तरह मिलते और गिड़गिड़ाते रहे हैं | हाँ, यह तो साफ ही है कि गाँधीजी 
की बातचीत से उन्हें तसल्ली ज़रूर हुई होगी ओर उनमें से कुछ तो 
गांधीवाद के कद्वर समर्थक बन गये हैं। गाँधीवादी बनने म॑ उन्हें लगता 
ही क्‍या है ! बस मोक़े-बेमोक़् चन्दा दे देना, जिसकी रकम भी उन्हें वापस 
मिल ही जाती है | अग्बवारों में उनकी ताराफे ओर तसवीर निकलती हैं 
ओर इस प्रशंसा का प्रयोग वे अपनी व्यापारिक तरक्की के लिए 
करत हैं | 

गाँधीजी ने उस मुलाक़ात में यह भी कहा है कि उन्होंने पूँ जीपतियो 
से भी कहा है कि वे ऐसा सदा अनुभव करें कि ये मिल केवल उनकी 
नहीं हैं, वरन मज़दूरों के भी इनम हिस्से हैं। अफ़सोस की बात यह है 
कि हम इसका पता नहीं कि गाँवीजो को इस दशा में सफलता मिली हे 
या नहीं | गाँधीजी का सम्बन्ध अहमदाबाद के मजदूर-संघ से भी है। 
क्या वह या उनके कोई अनुयायी हमें बतायेंगे कि संघ ओर मिल-मालिकों 
के संघष के दरम्यान इस तरद के हृदय-परिवतन का कोई लक्षण टीस्व 
पड़ा है ! क्या यह ठीक नहीं है कि ये मिल-मालिक जब कभी कुक हैं, तो 
संघ की शक्ति के डर सें, त्राम हड़ताल के डर से ? गाँधीजी के समभोतों 
को तो उन्होने बार-बार तोड़ा है, यद्यपि उन समझोतों की शर्ते ऐसी कभी 
नहीं रही हैं कि मिल-मालिकों को कोई यथाथ त्याम करना पड़े । 

गाँधीवाद या माक्संवाद 
[ श्री राहुल सांकृत्यायन ] 

मेरी राय में हिन्दुस्तान की सर्वलाधारण जनता को उन्नति की ओर 
ले जाने के लिए इतके अतिरिक्त कोई चारा नहीं कि हम साम्यवाद या 
सोशलिज्म की ओर अग्रसर हों | वही एक ऐसा माग है, जिससे अब हम 
ग्रागे बढ सकते हैं | 

भेने बढ़त दिनों तक परिश्रम के साथ भाग्त में प्रचलित पूँजीवाद 
और जमींदारी की प्रथा का अध्ययन किया है । स्वासकर अपने प्रान्त 
बिहार में मैंने इस सम्बन्ध में गम्भीर निरीक्षण भी किया है। अन्त में » 
इस नतीजे पर पहुँचा हैँ कि यदि हम भारतीय जनता के उद्धार के इच्छुक 
हैं, तो पूँजीवाद की इन प्रथाओं का हमें अन्त करना ही होगा | जबतक 
इनको हम जड से उखाइ़कर नहीं फेंक देते, जनता के कष्ट किसी प्रकार 
भी दर नहीं हो सकते | मेरा दृढ़ विश्वास है कि इन प्रथाओं में अप कोई 
जीवन-शक्ति शेष नहीं रह गई है । अनत्र इन्हें बदलना ही पड़ेगा। उद्योग- 
धन्धों की दृष्टि से अ्रभी देश में यद्रपि कुछ भी नहीं हुआ, लेकिन देश 
शीघ्र ही अपना उद्योगीकरण करेगा, इसलिए यह आवश्यक है कि जमीं- 
दारी प्रथा के साथ ही साथ मिलों से फेल रहे पूँजीवाद का अभी से नाश 
प्रारम्भ कर दिया जावे । 

गाँधवाढल्ने देश में जो जाग्रति फेलाई है, उससे कोन इन्कार कर 
सकता है ? | समझता हूँ कि गाँधीवाद ने जनता को बहुत लाभ पहुँचाया 
है और उसीका यह फल है कि हम आज जाग उठे हैं, ओर हमारी जनता 
भी अपने अधिकारों को पहचानने लगी है। इन सब्न बातों को स्वीकार 
करते हुए भी ४ समभता हूँ, कि गाँधीवाद ने अधिकांश में अपना कार्य 
समाप्त कर लिया । ||उसकी समाप्ति कर जनता को साम्यवाद की ओर 
अग्रसर करना चाहिए । इसीमें देश के लोगों का कल्याण है। 

गांधीवाद से भय 

मुझे भय है कि गाँधीवादियों तथा काँग्रेस ने जो नीति आज इख्तियार 
करली है, वह जनता को आगे नहीं ले जा सकेगी । इससे वह पू जापतियो 
ज़मींदारो व मिल-मालिकों की सहायक हो जावेगी और इन लोगों का 
स्वंसाधारण जनता पर प्रभुत्तव बढ़ाने का कारण बन जावेगी। उच्च 
काँग्रेसी नेताओं के लिए इसके अ्रतिरिक्त कोई मार्ग नहीं कि वे +िःसंकोच 
तथा निर्मय होकर साम्यवादी हल को स्वीकार करलें ओर उसके सिद्धान्तां 
को क्रियात्मक रूप में जनता के सम्मुख पेश करे। मुझे सन्देह है कि 
पूं जोवादीबंग के कांग्रेसी नेता जनता के प्रति अपनी वफ़ादारी क्रायम रख 
सकेगे | बहुत सम्भव है कि उनपर रोक-श्गम नहीं रक्खी गई तो वे जनता 
को ऐश मौक़े पर धोखा दे दें श्रोर उसके अधिकारों को कुचल डाले । 
काँग्रेस का इतिहास और नीति नहीं बदली, तो मज़दूर ओर किसान जनता 
के दुःख दूर होने की कोई सम्भावना नहीं । 

मैंने निश्चय किया है कि भें भी एक मजदूर बनूगा, ताकि भें इस 
समस्या को और भी अच्छी तरह समझ सकूँ । इससे मजदूर श्रोर किसानों 
में भी काय करने में काफी सुविधा रहेगी और ४ उनकी कठिनाइयों से 
परिचित हो एक अच्छा खासा मज़दूर बन सकू गा। मेरी राय में हमारा 
अगला क़दम इसी दिशा म॑ उठना चाहिए । 

४ ९१३६ 
गाँधीवाद ओर समाजवाद 
[ श्री एम० एन० राय ] 

गाँधीवाद और सभाजवाद के विपय पर कुछ कहना या लिखना कठिन 
काम है| फिर भी मैने इस विषय पर कुछ लिखना चाहा है तो इसका 
मुख्य कारण यही है कि इस विषय पर लोगों में काफी भ्रम फेला हुआ 
है | सबसे पहले में पाठकों से यह निवेदन करू गा कि वे.इन पंक्तियों को 
पढ़ते समय इस बात को ध्यान में रक्खे कि गॉधीवाद और समाजवाद की 

तुलना करने और उन दोनों का पारस्परिक भेद बताने में मेरा कभी भी 
यह इरादा नहीं है कि में गाँधीवाद को निन्‍्दा करू । # प्रत्येक विषय को 
ब्रौद्धिक-दृष्टिकोण से देखा करता हूँ । भावावेश का नुभपर कम प्रभाव 
होता है । जब मेरे सामने कोई बात होता है, तो में उसको अपनी पसन्द - 
नापसन्द की नज्ञर से नहीं देखता--बल्कि उसका समभना चाहता हैं, 
ओर यदि उससे मुझे अपने आरादश की ओर बढ़ने में सहायता मिलती है 
तो में उसे ग्रहण कर लेता हूँ । यदि अपनी कसोटी पर कसने पर 
भें किसी बात या विचार को ठीक नहीं समझता तो मुझे उसको ग्रहण न 
करने म॑ भी हिचकिचाहट नहीं होती, चाहे उस बात या विचार का सम्बन्ध 
किनने ही बड़े व्यक्ति से क्‍यों न हो | 

कुछ दिन पहले की बात है, मेरठ ज्िलि के राजनीतिक काय-कत। 
ओर विद्यार्थी मुकसे विविध राजनेतिक विषयों पर विचार-विमशं करने 
आये । उस समय इस बात पर बड़ी गरम बहस छिड़ गई कि गाँधीज्ी 
साशलिस्ट हैं या नहीं ? उन्होंने संभवत: यह सोचकर कि शायद इस विपय 
में मेरे विचार उनके कुछ काम था सके, मुभसे भी इस विषय में अपना 
मत प्रकट करने का आग्रह किया । एक युवक का दावा था कि “गॉँधीजी 
अपने समय के सवश्रेष्ठ समाजवादी हैं |” यद्यपि ऐसो बात सुनने का मेरा 
यह पहला ही अनुभव न था, मुझे उस समय लगा कि लोग समाजवाद 
के विषय में तरह-तरह की भ्रान्तिपूणं धारणाय बनाये हुए हैं। इसके 
प्रतिकूल दूसरे मत के समर्थकों के विचार भी मुझे स्पष्ट न लगे | उन्होने 
जो राय प्रकट की, वह केवल नकारात्मक ही थी। तब्न भने उन लोगों से 
भी यह बात कही थी, और आज फिर उसको दोहरा देना चाहता हूं । 
जहाँ तक मेरा अपना सम्बन्ध है, भ॑ कसी बात को केवल इसीलिए ग़लत 
नहीं समझता कि भें उससे सहमत नहीं हूँ । ५ किसी बात को तभी अस्वी- 
कार करता हूँ जब वह आलोचना की कसोटी पर नहीं ठहर पाती | लेकिन 
इस लेख में तो, गाँधीचाद पर अपना मत भी प्रकट करना नहीं चाहता--- 
मेरा इस विषय में क्या मत हे, यह प्रायः सभी लोग जानते हैं | इस लेख 

में तो में केबल इतना भर करना चाहता हैँ कि गाँधीवाद और समाजवाद 
की व्याख्या करके आयके सामने रखदू, ताकि आप अपना परिणाम स्वयं 
निकाल सके और यह देख सके कि क्या यह संभव है कि गाँधीवाद ओर 
समाजवाद म समन्वय हो सकता है या वे दोनों परस्पर विरोधी सिद्धान्त हैं । 

समाजवाद क्या है, इस विपय में बड़ा श्रम फेला हुआ है। कोई 
समाजवाद को मानवता का सिद्धान्त समझता है, कोई उसे उपयोगिता 
का सिद्धान्त मानता है, तो कोई उसे समानता का मिद्धान्त माने बंठा 
है | मरे कहने का मतलब यह कभी नहीं है कि भारतवष म॑ ऐसे लोग 
हैं ही नही, जा समाजवाद के विषय में सही जानकारी रखते हां। पर 
उनसे मुझे कुछ कहना मी नहीं है | में इतना ग्रवश्य कह सकता हूं कि 
जो लोग गाधीजी को समाजवादी सप्रकते हैं, या यह प्रश्न पूछुत हैं कि 
“क्या गाधीजी समाजवादी हैं ?” वे समाजवाद से जानकारी नहीं रखत, 
क्योंकि गांधीवाद ओर समाजवाद में कोई सामंजस्य नहीं है | 

गांधी वाद 

अपने विषय की सहल बनाने के लिए यह ग्रवश्यक जान पड़ता हे 
कि हम कुछ शब्दों ओर वाक्‍्यों आदि की परिभाषा कर लें। भे स्वीकार 
किये लेता हैँ कि गाधीवाद की व्याख्या करमा आसान नहीं है। क्योंकि 
जो लोग यह दावा करते हैं कि गाधीवाद ने संसार को सामाजिक ओर 
राजनेतिक समस्याञ्रों को हल करने का एक नया ढंग सिखाया है, वे भी 
अभी तक गाधीजी की सीख को किसी दशन--यवस्था के रूप में पेश 
नहीं कर सके हैं। उदाहरण के लिए, आचाये कृपलानी ने गांधीवाद पर 
बहुत-कुछ लिखा है, पर उन्होंने भी यह मत प्रकट किया है कि गांधी- 
बाद नाम की कोई चीज नहीं है| यह सिद्ध करने के लिए उन्होंने एक 
अच्छी बड़ी पुस्तक तक लिख दी है--उसका नाम उन्होंने रक्‍्खा है 
“गांधीजी का रास्ता |” मेरे लिए तो, “गांधीवाद”ः और “गांधीजी का 
रास्ता” इन दोनों म॑ कोई विशेष अन्तर नहीं है| लेकिन चू कि यदि 
पैने गाँधीवाद की कोई परिभाषा की भी तो उस पर आपत्ति उठ सकती 

है, इसलिए «4 गाधीवाद की व्याख्या के विषय में चुप रहूँगा। गांधीजी 
के नाम के साथ कुछ सिद्धान्तों का सम्बन्ध जोड़ा जाता है, भे उन्हीं की 
समीक्षा करूगा और यह दिखाने की कोशिश करू गा कि समाजवाद से 
उनका कितना सम्बन्ध है । 
समाजवाद क्या हे ? 

पहले समाजवाद का व्याख्या करना चाहूँगा। आप जानते हें, 
समाजवाद के अनेक पहलू हैं। विशेषतः जिसे हम माक्तवादी समाजवाद 
(।४०/०४०७॥ $०००9॥507) कहते हैं, उसको तीन विभागों में विभाजित किया 
जा सकता है-न्यद्यव्रि इन तीनों में से किसी एक भाग को अन्य दो भागा 
से अलग नहीं किया जा सकता। ये तीन विभाग हें--(१) दाशंनिक, 
जिसे द्वन्द्ात्यक भोतिकवाद (29/38८४८०७| ४०9६७/।३॥५॥7) भी कहते हैं, 
(२) आथिक और (:) राजनेतिक | लेकिन इस समय में समाजवाद के 
दाशेनिक और श्राथिक पहलुओं पर ही विचार करना चाहूँगा। वेसे तो 
अकेले दाशनिक पहलू पर भी पूणतः विचार करने के लिए. इतना स्थान 
चाहिए, जितना कि मुझे भय है, इस समय मुझे नहीं मिल सकता । फिर 
भी मेरी राय है कि समाजवाद का दाशनिक पहलू ही ऐसा है, जिसका 
किसी प्रकार भी उस विचार-प्रणाली से समभोता नहां हा सकता जिसे 
हम लोग गाँधीवाद के नाम से जानते हूँ | गांधीवाद का दाशंनिक पहलू 
क्या है ? गॉधीवाद दाशनिक दृष्टिकोण से परम्परागत हिन्दू विचार). 
दशन ही का दूसरा नाम है ग्राधीजी.. स्वयं बड़े धामसिक आर श्रद्धालु 
व्यक्ति हैं। उनका भगवान. पर -भसेसा है, ओर अनेकों आर वह यह कद 
चुके हैं कि प्राथना ही से उनको वह प्रकाश मिलता है, जिसके सहारे बहू 
ससार्‌ की समस्याओं को समझ सकते हैं । दूसरे शब्दों में में यूँ कहूँ कि 
गॉधीजी केवल धार्मिक व्यक्ति ही नहीं हैं, बल्कि सच्चे म्रावी-में धर्मप्राण 
महानुभाव हैं| क्‍योंकि वह अपने विश्वास के विषय में बड़े स्पष्ट हैं | इस 
लिए हम॒का गांव जी के जीवन-दर्शच की समाजवाद के दाशनिक पहलू 
से तुलना करने में कठिनाई का अनुभव नहीं करना पड़ता | जो लोग 

अपनेको धार्मिक बतलाते हुए भझापते हैं, और फिर भी भारतीय दश न- 
शास्त्र ओर समाज-शास्त्र के प्रतिपादक होने का दावा करते हैं, उनकी 
स्थिति को समझना बड़ा कठिन होता है । वे लोग अपनी धार्मिकता को 
तक का जामा पहनाने का यत्र किया करते हैं | भ॑ तो उनके विषय में 
यही कह सकता हूँ कि वे अपने विश्वात (एतक्राद) के प्रति सच्चे नहीं 
हैं। उदाहरणाथं, आपको ऐसे बहुतसे लोग मिलेगे जो यह दावा करते हैं 
कि माकक्‍स ने दुनिया को कोई नई बात नहीं बताई, क्योंकि उसकी काई 
ऐसी नई बात नहीं है जो वेदान्त या उपनिषदों मं न मिलती हो। आध्या- 
व्मिक कम्युनिज्म ओर धामिक समाजवाद की बाते करनेवाले लोगों की 
भी कमी नहीं है ! धभे तो ऐसे लोगों के सम्पक में आने का भी श्रवसर 
मिला है जिनका कहना है कि भोतिकवाद या वेदान्त, माक्स के सिद्धान्त 
या मनु के सिद्धान्त में कोई अन्तर नहीं है। जता कि में ऊपर कह चुका 
हूँ, ऐसे लोगों से पार पाना मुश्किल है । लेकिन गॉवीजी के साथ ऐसी 
बात नहीं है| क्योंकि वह स्पष्ट ईमानदार हैं ओर अपने विश्वास के 
सम्बन्ध में किसोको श्रम में रखना नहीं चाहते । इसीलिए हम सहज ही 
में गाँवीवाद और समाजवाद के दाशेनिक पहलू की परस्पर तुलना करके 
इस परिणाम पर पहुँच सकते हैं कि जिसे हम गाँधोवाद के नाम से 
जानते हैं, उतका और समाजवाद का समन्वय नहीं किया जा सकता | 
समाजवाद का दाशनिक आधार भोतिकबाद है, जो घम को, विधना 
द्वारा ब्रह्माणड ओर जीवन के रचे जाने के सिद्धान्त को, स्वोकार नहीं 
करता । ऐसे समाजवादी के लिए. जो अपने विषय से भलीभाँति परिचित 
हे, गॉधीवाद ओर समाजवाद के विरोधाभास को जानने के लिए केवल 
इतना ही काफ़ी है। वह बिना किसी कठिनाई के इस परिणाम पर पहुँच 
सकता है कि गाँधावाद के गुण-दोष कुछ भी क्यों न हों, उसका समाज- 
वाद से कोई सम्बन्ध नहीं हो सकता | क्योंकि समाजवाद का मूल सिद्धान्त 
है इन्द्वात्मक भोतिकवाद । मेरा इससे क्या अभिप्राय है, यह आप आगे 
चलकर अच्छी तरह समभ लेंगे | 

में एक बार फिर दोहरा दूँ कि समाजवाद से मेरा अमिप्राय 
माक्सवादी सोशलिज्म से ही हे | काल माक्स से पहले भी समाजवादी 
विचार प्रचलित थे--किन्तु काल्पनिक या धार्मिक समाजवाद सम्बन्धी ही | 
उस समय के समाजवाद ओर गॉधीवाद में कुछ सामंजस्य पाया जा सकता 
है । उस समय के समाजवादी अपने समय की ग़रीबी और शोषण से 
असन्तुष्ट थे, और ऐसे समय की कल्पना करते थे, जब समान रूप से 
सुखी होंगे | माक्स ने सबसे पहला जो काम किया वह यह था कि उसने 
उन काल्पनिक! समाजवादियों की आलोचना की, क्योंकि माक्स का यह 
दावा था कि समाजवाद की स्थापना होगी तो इसलिए नहीं कि कुछु 
दयालु लोग अधिकांश जनता को गरीबी में पड़े देखना नहीं चाहते, या 
मानव द्वारा मानव के शोषण की ठीक नहीं समझते । समाजवाद की 
स्थापना उसकी आवश्यकता करेगी | जिस प्रकार सामन्तवाद के बाद 
पूं जीवाद की स्थापना हुईं उसी प्रकार पूंजीवाद का स्थान एक उच्चतर 
समाज-व्यवस्था--समाजवाद--लेगी । पूंजीवाद की विवेचना करके, 
उसके आन्‍्तरिक व्यात्रात को स्पष्ट करके, काले माकस ने यह बताया कि 
पू जीवाद का नाश होगा ओर उसके स्थान में एक अधिक उपयुक्त ओर 
तकयुक्त समाज-व्यवस्था की स्थापना होगी। माक्से ने यह छत अवश्य 
कही थी कि समाजवाद की स्थापना आवश्यकता द्वारा की जायगी, श्रर्थात्‌ 
समाजवाद तभी स्थापित हो सकेगा जन्न पूं जीवादी व्यवस्था मं विकास की 
कोई गुज्नायश न रहेगी | उन्होंने यह भी कहा कि पूं जीवादी समाजब्य- 
वस्था ओरउसकी विशिष्ट राज्य-प्रणाली को उस्बाड़ फेकना अनिवाय है । 
इसी सम्बन्ध में माक्स ने अपने प्रख्यात दाशंनिक सिद्धान्त का प्रतिपादन 
किया और बताया कि “अबतक दशन ने संसार का स्पष्टीकरण किया 
है, अब उसे संसार को बदलना भी होगा ।” इस सिद्धान्त का तकंयुक्त 
अर्थ यह भी हो सकता है कि मानव का निर्माण उन परिस्थितियों द्वारा 
होता है, जिनमें वह रहता हे--किन्तु क्योंकि वह स्वयं भी उन परिस्थि- 
तियों का एक अंग है, वह उन परिस्थितियों को प्रभावित और परिवर्तित 

कर सकता है| आप देखेंगे कि अन्य किसी भी दर्शन-प्रणाली में मानव 
की रचनात्मक ज्ञमता को इस रूप से नहीं स्वीकार किया गया है। माक्स- 
वादी दशा न के अनुसार मानव किसी मानवोपरि शक्ति के हाथ का कठ- 
पुतला नहीं है, और न किसी विराट कत्त का एक पुरज्ञा ही है । बल्कि 
मानव उस संसार का, उस समाज का, जिसमें वह रहता है, स॒ष्टा हे । 

ग्राप यह समभ गये होंगे कि इस दर्शन-प्रणाली श्र उस प्रणाली 
में, जो मानव को किसी सावभौम-शक्कि या विधाता द्वारा निरमित पुतला 
मानती है, कितना बड़ा मोलिक भेद है | गाँवीजा कभी- 
कभी विशुद्ध आस्तिक की तरह बोला करते हैं-भगवान्‌ की शक्ति 
झोर उसकी प्रार्थना से उनको प्रेरणा मिलती है, इसकी बात वह बताया 
करते हैं | गीता से प्रेरणा लेते समय तो वह स्पष्ट रूप से यह कहा करते 
हैं कि बह ऐसे सावंभोम नियम मं, ऐसी शक्ति में, विश्वास करते हैं, जो 
प्रत्येक सांसारिक वस्तु का ख्लोत है; जिसपर मानव के अ्भिमत का कोई 
और प्रभाव नहीं | गाँधीजी व्यक्तिगत देन म॑ विश्वास रखते हैं, या समस्त 
ब्रह्मारड के एक नियस्ता में आस्था रखते हैं, इतना तो स्पष्ट है कि मानव- 
समाज ओर मानव-गतिविधि के विषय म॑ जो माक्सवादी दृष्टिकोण है 
उससे उनका कोई सम्बन्ध नहीं हो सकता | 

साधारणतया समाजवाद के आथिक पहलू पर ही वाद-विवाद हुआ 
करता है। लेकिन उस क्षेत्र मं भी हम यदि समाजवाद ओर गाँधी की 
तुलना करें तो हमको दोनों का विरोधाभास प्रकट हो जायगा। मास के 
सिद्धान्तों के अनुसार आप या भ अपनी इच्छा के अनुसार सामाजिक सम्बन्धों 
को निर्धारित नहीं कर सकते। आप आदश समाज-व्यवस्था की कल्पना 
कर सकते हैं; आप यह कल्पना कर सकते हैं कि समाज की व्यवस्था ऐसी 
होनी चाहिए, जिससे कोई किसी पर जुल्म न करता हो, जिसमें सब सुस्त्री 
हों । कल्पना की स्वतन्त्रता आपको है; पर कल्पित व्यवस्था को स्थापित 
करने को, अ्रपनी इच्छानुकुल समाज स्थापित करने की, स्वतन्त्रता आपको 
उपलब्ध नहीं हे । आप केवल उसी व्यवस्था को स्थापित कर सकते हैं, 

जो चारों और के वातावरण में सम्भत्र है। गाँवीजी के सामाजिक आदशे 
ओर माक्स के आर्थिक सिद्धान्तों में यही सब से बड़ा व्याघात आता है । 
मानव-समाज की विवेचना ओर विश्लेषण करके मास इस परिणाम पर 
पहुँचे हैं कि मानव इतिहास में समय-समय पर एक समाज-व्यवस्था के 
(जिसका आधार कुछ विशिष्ट सामाजिक वर्गों का पारस्परिक सम्बन्ध था) 
स्थान में दूसरी व्यवस्था स्थापित हुई है; पहली उस समाज व्यवस्था का 
जिसमें मानव विक्रास को कोई संभावना शेष न रह गई थी, स्थान किसी अ्रन्य 
अधिक उन्नत समाज-व्यवस्था ने लिया है | इस नूतन व्यवस्था की स्थापना के 
लिए. मानव-इतिहास में समय-समय पर क्रान्तियाँ हुई हैं, श्रर्थात्‌ पुरानी 
व्यवस्था को उलटकर नई व्यवस्था की स्थापना की गई हे । लेकिन प्रत्येक 
नवीन सामाजिक व्यवस्था का अंकुर पुरानी व्यवस्था के गरभ में ही जम 
चुका था --वास्तव म॑ बिना इसके कोई नई व्यवस्था स्थापित नहीं हो सकी। 

समाजवाद का मूल आर्थिक सिद्धान्त है--उत्पादन, वितरण ओर 
विनिमय के साधनों पर से व्यक्तिगत स्वामित्व उठा देना। समाजवाद के 
विषय में साघारणतया यह भ्रम फेला हुआ है कि समाजवाद एकता का 
हामी है। मुझसे अनेकों बार यह पूछा गया है कि रूस में असमानता 
क्यों है ? तब रूस में समाजवाद कहाँ है ? इसलिए में इस पहलू पर कुछ 
कहना चाहता हू। समाजवाद का यह इरादा कभी नहीं है कि प्रत्येक 
व्यक्ति की आज के मजूर की स्थिति में ला रखा जाय । समाजवाद का 
प्रोग्राम तो उत्पादन, वितरण और विनिमय के साधनों पर से व्यक्तिगत 
स्वामित्व को मियाना ही हे। समाजवाद प्रत्येक वस्तु पर से व्यक्तिगत 
स्वामित्व उठा देना नहीं चाहता । सोशलिज्म से आप यह न समभिए 
कि वह किसी कालिज के सभी विद्याथियों को एक ही प्रकार के पाजामे या 
पतलून पहनवाया चाहता है | सोशलिज्म यह भी नहीं चाहता कि फिसी 
के पास अपनी किताबें, अपना घर या अपनी मोटर तक भी न रहे। 
समाजवाद तो केवल ऐसी व्यक्तिगत सम्पत्ति ही को मियाना चाहता है, 
जिसके पास होने से एक व्यक्ति दूसरे व्यक्ति का शोपण कर सकता है, 

किसी दूसरे की कमाई पर स्वयं सब ओर ऐश्वर्यप्रूवेंक रह सकता है। थे 
फिर दोहरा रहा हूँ, समाजवाद का यह प्रोग्राम किसी की सद्भावना या 
असद्भावना का परिणाम नहीं है। स्वयं पूँ जीवाद ने यह स्थिति पैदा 
करदी है। वास्तव में व्यक्तिगत सम्पत्ति को समाजवाद नष्ट नहीं करता; 
उसका नाश तो स्वयं पू जीवाद ही कर देता है। बड़े-बड़े क्ल-कारखाने 
किसी व्यक्ति-विशेष की ऐसी सम्पत्ति नहीं हैं, जिसे वह जहाँ चाहे पल्ले 
में बॉधकर चलता बने | इनका स्वामी कोई व्यक्ति नहीं, समाज को एक 
भाग होता है--बहुत ही छोटा भाग यह मे मानता हूँ। मेरे कहने का 
मतलब यह है कि समाज के कुछ मट्टी भर लोग बड़े-बड़े कल-कारस्वानों 
के मालिक हैं, पर अधिकांश जनता अ्रकिंचन है। समाज्वाद चाहता है 
कि सम्पत्ति का मालिक सारा समाज हो, न कि समाज का एक छोटा-सा 
भाग । समाजवाद तो एक ऐसे काम को, जिसे स्वयं पृ जीवाट ही सम्पादित 
कर चुका होता है, केवल स्वीकार भर करता है। साधारण भाषा में, 
समाजवाद कहता है, “व्यक्रिगत सम्पत्ति वम्तुतः नष्ट हो चुकी है, हम 
कानूनी श्रम को क्ायम रहने देना नहीं चाहते ।” लेकिन बावजूद इस बात 
के कि समाज की भलाई की दृष्टि से व्यक्तिगत सम्पत्ति की कोई उपयोगिता 
शेष नहीं रह गई है, समाज का एक अंग ऐसा है, जिसके पास सम्पत्ति है 
ओर जो उस सम्पत्ति से व्यक्तिगत लाभ उठाता है। इसलिए यह वर्ग 
इस प्रकार की व्यक्तिगत सम्पत्ति की कायम रखना चाद्दता है; जनता के 
बड़े भाग को क़ानूनी भ्रम में रखकर अपना उल्लू सीधा करते रहना चाहता 
है | पूँ जीवादी समाज-व्यवस्था के अ्रन्तगंत एक शक्ति इसी वर्ग के हाथ 
में है, दमन के सब्च साधन उसके पास हैं | इसलिए समाज का बअद्ठमत 
विरुद्ध होते हुए भी यह वग अपनी मनमानी करता रहता है | 

जब समाज के बहुमत के संगठित प्रयत्न और इच्छा के बावजूद 
सम्पत्तिशाली-वर्ग अ्रपनी उस सम्पत्ति को, जिसके बलपर वह सम्पत्तिददीन 
बहुसंख्यक-वग का शोषण करता है, छोड़ने को तयार नहीं होता, तो दोनों 
वर्गों का हंत्रष सतह पर आजाता है, मेदान में खुल खेलने लगता है । 

यह संघ्रष दबाया या छिपाया जा सकता है, नष्ट नहीं किया जा सकता, 
क्योंकि जबतक सम्पत्तिशाली ओर सम्पत्तिशुन्य--श्रकिंचन--वग् रहेंगे, 
यह संघर्ष भी रद्देगा । सम्पत्तिशाली वर्ग की पीठ पर, जेंसा कि ऊपर भी 
फहा जा चुका है, सरकार हे, राज्यव्यवस्था हे । ,इसलिए,, वह अपनी 
इच्छा से अपनी सुविधाश्ं को न्ों ' छोड़ सकता। तब्न उसको रास्ते से 
हटाना आवश्यक हो जाता है। यह माक्स के समाजवाद का राजनेतिक 
पहलू है| माक्सवादी राजनीति का श्र्थ है, शोषित और पीड़ित जनता 
का शक्ति हस्तगत करने के उद्देश्य से चलाया जाने वाला युद्ध । 
गांधीजी को सीख 

गाँधीजी हमे क्‍या सिखाते हैं ? गाँधीजी इस बात में समाजवादियों से 
सहमत हैं कि जनसाधारणु का शोषण नहीं होना चाहिए । वह जन“ 
साधारण की गरीबी की भी निन्‍्दा करते हैं। यहाँतक कि बह पूँजीवाद को 
निन्‍्दा करने से भी नहीं चुकते । लेकिन वह समाज को इस व्यथा से मुक्त 
हाने का जो माग बताते हैं, वह समाजवादियों के मांगे से सर्वथा भिन्न हे । 
चासतव म॑ समाजवादी दृष्टिकोण से तो उनका बताया हल कोई हल ही 
नहीं है । क्योंकि वह आज की जिस विपमता को दूर करना चाहते हैं, 
उसके आदि-स्लोत को नहीं पहचानते । वर्ग-वेर का मूल कारण है, व्यक्ति: 
गत सम्पत्ति; वग-बेर का कारण है, सम्पत्तिशाली वर्गा का सम्पत्तिशुन्य-- 
अकिंचन-वर्ग को लूटना | गाँधीजी का मत है कि “पारस्परिक वेर उत्पन्न 
करने के बजाय हमको पँजीपति, जमींदार तथा ऐसे श्रन्य वर्गों को निधनों 
के प्रति दयालुता का बर्ताव करने के लिए राजी कर लेना चाहिए |?” वह 
प्रत्येक मानव को समान रूप से स्वभावतः भला मानते हैं। इसलिए वह 
मानव के सहज सौजन्य को जगाना चाहते हैं। अच्छा, हम यह मान लेते 
हैं कि एक जमींदार या एक पूँजीपति भी स्वभावतः उतना ही भला हे, 
जितना एक साधारण व्यक्ति | मानव स्वभावतः भला होता है यथा नहीं, 
इस विवादशस्त विषय को भें यहां उठाना नहीं चाहता। में इसमें विश्वास 
नहीं करता, क्योंकि मेरा विश्वास है कि मानव अपनी जीवन-अवस्थाओं 

के अनुकूल बुरा या भला होता है । अक्षुएण मानव-स्वभांव का कोई 
प्रमाण है भी नहीं | लेकिन में माने लेता हूँ कि स्वभावतः जमींदार या 
पूँजीपति भी भला है, और यदि भे॑ उसके हृदय तक पहुँच सकू ओर 
उसको यह विश्वास करा सके कि जो कुछ वह करता है, वह ठीक नहीं है, 
तो में उसका हृदय-परिवत्तन करा सकता हूँ। यह मानकर कि ऐसा होना 
संभव है, थे यह कहना चाहता हूँ कि आप जिस क्षण भी जमींदार या 
पँजीपति का हृदय-परिवत्तन करा सकेंगे, वह जमींदार या पँजीपति न 
रहेगा | पूँजीपति उसी समय तक पूँजीपति है, जब्रतक वह अपनी पँजी 
के बल पर दूसरों का शोषण करता है; दूसरों के श्रम का अनुचित लाभ 
उठाता है| यदि ५० प्रतिशत लाम करने के बजाय वह पॉँच प्रतिशत 
लाभ करे, तो भी उसके पफँजीपति होने म॑ कोई क्रक'ः नहीं आता | क्योंकि 
वबद शोपण तो तत्र भी करता है'। जहाँ शोपण है, वहाँ समानता न 
ओर जहाँ समानता नहीं, वहाँ समान सौजन्य भी नहों । जमींदार की भी 
यही वात है | गाँधीजी दो परस्पर-विरोधी बाते एकसाथ करना चाहते हैं- 
एक और वह उँजीपतिं का हृदय-परिवत्तन कराया चाहते हैं, तो दूसरी 
ओर पँजीपति और मजूर के हितों म॑ं समन्वय | लेकिन जब्रतक पँजीपति* 
ते हैं, तंत्रतक पजीपति भी है, ओर इसलिए मजूर के हितां के साथ 
उसके हितों का समन्वय केसे सम्मव है ? वास्तव में आप जन्रतक इन 
परस्परविरोधी हितों का समन्वय कराने के लिए चिन्तित हैं, तबतक में 
कहूँगा कि आप हृदय-परिवत्तन कराने में सफल नहीं हो सके--क्योंकि 
इस चिन्ता में दोनों के पारस्परिक हितों का व्याधात सन्निहित है । 
गाँधीजी के सामाजिक आदशं का यही तक-विश्रम (7४०८९) है । 
वह ऐसे दो हिंतों में समन्वय कराना चाहते हैं, जिनका समन्वय हो नहीं 
सकता । यदि वह स्पष्ट रूप से यह कहदे, कि “हाँ, भे मी पँजीवाद और 
जमींदारी के अस्तित्व को नहीं चाहता; लेकिन मेरा दंग तुम्हारे ढंग से 
मिन्‍न है,” तो भ॑ उनके दृष्टिकोण को समझ सकता हूँ--भले ही ढंग के 
विषय में उनसे सहमत न होऊँ ; लेकिन जब आप एक तरफ तो दो ऐसे 

हितों में समन्वय कराने का यत्न करते हैं, जिनमें समन्धथ संभव नहीं, 
आर दूसरी ओर सम्पत्तिशाली और सम्पत्तिशुम्य के बीच समानता होने 
का दावा करते हैं, तो भ॑ कहता हूँ कि आप तक से काम नहीं ले रहे हैं । 
में आपको ईमानदारी या नेकनीयती पर सन्देह नहीं करता | लेकिन यह 
ज़रूर कहता हूँ कि आप या तो ऐसी बात कराने का स्वप्त देखते हैं जो 
असम्मव है, या आप जो-कुछु कहते हैं उसका अ्रथ ही नहीं समभे | 

पारिभाषिक दृष्टि से, गांधीवाद और समाजवाद के आर्थिक कार्यक्रम 
के विरोधाभास को सरुक्षप में यों रक्‍्खा जा सकता है; समाजवाद का 
कहना है कि जनसाधारण का आथिक कल्याण प्राचुये में हो सकता है; 
गांधीवाद कहता है, सावजनिक कल्याण सादगी के वातावरण ही में हो 
सकता है। समाजवाद प्रचुरता का दशन है; गाधीवाद दीनता का 
दशन है । 

समाजवाद पर मसाधारणतया यह आरोप लगाया जाता है कि वह 
मानव के उच्चतर गुणों को नहीं छूता; जीवन के अ्न्न-वसत्र के अ्रतिरिक्त 
भी कुछ है। इसके उत्तर में भें केवल यही कहूँगा कि ऐसी बाते करने- 
वाले लोग समाजवाद सम्बन्धी अ्रपनी अ्ज्ञानता ही क्रा परिचय देते हैं। 
सासारिक कल्याण अ्रथात्‌ न्यूनतम परिश्रम से सब्र आवश्यकताओं के 
पूरा हो सकने की अवस्था ही से मानव को बौद्धिक, नेतिक और आध्या- 
त्मिक विकास का श्रवसर मिल सकता है | दूसरे शब्दों म॑ सस्क्तिक- 
सिद्धियों के लिए किसी निश्चित ग्यूनतम अवकाश की आवश्यकता है। 
समाजवाद तो मानव के लिए वे अवस्थाये पदा कर देना चाहता है, 
जिनमें उसको दिन-रात अपनी शारीग्कि ग्रावश्यकताओं को पूरति के लिए 
न जुटा रहना पड़े; जिनमें उसको उच्चतर बातों थे: लिए भी सुविधा ओर 
समय मिल सके | मानव ने ऐसे यन्त्र बनाए हैं, जिनकी सहायता से यह 
उद्देश्य पूरा किया जा सकता है। 

मानव-जाति का इतिहास प्रकृति से मानव के निरन्तर युद्ध करने 
झोर उस पर विजय पाने ही का इतिहास है। आदमी के प्रारम्मिक 

ओज्ञार बनाने के समय से लेकर बड़ी-बड़ी ममय ओर श्रम बचानेवाली 
मशीनों के बनाने के समय तक का इतिहास मानव-विजय का ही इतिहास 
है | परिणाम इसका यह हुआ हे कि, यदि सब कुछ टीक हो तो, प्रति- 
दिन कुछ घण्टे काम करके ही प्रत्येक मनुष्य के जीवन की आवश्यकता 
पूरी हो सकती है| लेकिन मानव ने जो मशीन बनाई वह उसकी दास न 
रह सको, क्योंकि पू जीवाद ने उससे मानव का शोषण झोर पतन करने 
का काम कराया है। यह कहना भूल है कि दोष मशीन का ही है ओर 
मशीन-सभ्यता का अन्त कर देना चाहिए | मशीन-सम्यता जेसी कोई वस्तु 
नहीं है, जो-कुछ हो, वह तो मानव सभ्यता ही हे। लेकिन गार्धवाद 
कथित “मशीन-सम्यता” के अनाचारों से इतना बोखला गया है 
कि सिर-दर्द को दूर करने के यत्न में सिर तक कटने को तेयार है। 
चह समकता है कि जब्रतक आदमी पुराने ज़माने की सादगी को 
फिर से न अपनायेगा, तब्रतक इस दृत्य से उसका छुटकारा न हो 
सकेगा | 

में यह कहना नहीं चाहता कि उस पुराने युग को पुनः लाना सम्भव 
भी है या नहीं | यदि मं यह मानलू कि मानव-प्रकृति की घड़ी को सुई 
को कई सो साल पीछे हटाया जा सकता है, तो भी तो यह परिणाम नहीं 
निकल सकता कि तब हम अ्रधिक सुखी होंगे | यदि हम पुराने ज़माने के 
उत्रादन-साधनों को श्रपना ल, तो न्यूनतम शारीरिक आवश्यकता की पूर्ति 
के लिए भी आज से कई गुणा अधिक श्रम करना पड़ेगा | लेकिन गांधीजी 
का इस सम्बन्ध में जो तक है, उसे हम समझ सकते हैं। वह कहते हैं 
कि हमने व्यथ ही अ्रपनी आवश्यकताओं को बढ़ा लिया है | इसलिए हम 
ऐसा उपाय क्‍यों न करें, ऐसे युग म॑ क्‍यों न चल जायं, जहा न तो इतनी 
आवश्यकता हो ओर न इतना श्रम करना पड़े ? लेकिन कोन कह सकता 
है कि नेंतिक या आध्यात्मिक दृष्टि से, आज से २०० साल पहले, हमारे 
पूवंज अधिक उन्नत थे ! भ इस बात का माननेवाला नहीं हूं, कोई इति- 
हासज्ञ भी इस मत को ग्रहण नहीं कर सकता । लेकिन सादगी के सिद्धान्त 


: शृ६२ : 


में एक और भी तक-विश्रम ( ?3]/8८9 ) है । यदि हम यद्द मान भी 
ले कि सादा जीवन आदशं-जीवन है, तो भी हम यह नहीं कह सकते कि एक 
धोती-कुर्ता पहननेवाला व्यक्ति कोटपतलून पहननेवाले व्यक्ति से श्रष्ठतर 
है; क्योंकि तब लंगोटी ही पहननेवाला व्यक्ति तो धोती-कुर्ता पहननेवाले 
से भी अधिक ऊंचा होगा | कहने का मतलब यह है कि आप यह नहीं 
बता सकते कि सादगी कहाँ शुरू होती है ओर कहां समाप्त | यदि सादगी 
ही को मानव की सास्क्ृतिक सिद्धियों की जाचने की कसोटी बनाया जाय, 
सम्मवतः सर्वश्रेष्ठ आदश व्यक्ति हमारे उन पृवजों में मिलेगा, जो पेड़ों पर 
जीवन व्यतीत किया करते थ | मुझे तो लगता है, गाधीजो का अपनी 
बातों पर विचार करने का अवसर ही नहीं मिला, इसलिए वह उनका 
तकंयुक्त परिणाम नहीं समझ सके हैं | “सादा जीवन, उच्च विचार” को 
एक कहावत भी प्रचलित है। लेकिन इस समय संसार के प्रमुख वेजश्ञानिक 
और दाशंनिक उच्च विचार नहीं रखते, यह भी कौन कह सकता है ! 
एक ऐसे मजदूर की कल्पना कीजिए, जो जीवन की स्यूनतम आवश्य- 
कताओं को पूरा करने के लिए, दिन में ८-१० घण्टे काम करके घर लोटा 
है। क्या आप समभते हैं उसको “उच्चतर” बातों पर विचार करने का 
ग्रवसर है ? थके-मांदे शरीर को लेकर एक बार वह जहा पर चटाई पर 
लेटा कि सुत्रह होगई-सुब्रह उसको फिर उसी संकठ्मय काम के लिए, उठा 
लेगी | मज़दूर खेत में हो या कल-कारखानो में, चरग्बा चलाता हो या 
मशीन से काम करता हो, सभी जगह उसको यही दशा है| लेकिन समाजवाद 
ने रास्ता दिखाया है। प्रत्येक मानव-प्राणी को नेतिक ओर आध्यात्मिक 
विकास का अवसर मिल सकता है। लेकिन तभी, जब उसको अपना पेट 
भरने और तन दकने भर के लिए जानवर की तरह ८-८ ओर १०-१० 
प्रण्टे तक अपनी शक्ति व्यय न करनी पड़े | समाजवाद उन अ्रवस्थाओ 
को पैदा करना चाहता है, जिनसे ऐसा द्ोना सम्भव हे | समाजवाद गाधी- 
वाद की तरह यह नहीं कहता कि मानव का सांस्कृतिक विकास सादगी के 
वातावरण से हो सकता है, क्योंकि सादगी दीनता का दूसरा परिष्कृत 

नाम भर ही है। समाजवाद का दावा है कि मानव की सांस्कृतिक उन्नति 
भोतिक पूर्णता में ही सम्मव है। 

गांधोवाद और समाजवाद के राजनेतिक पहलू पर विचार प्रकट 
करना सहल काम नहीं है। समाजवादी दृष्टिकोण से राजनीति में दबाव 
( ??/८55पघ7८ ) अनिवाय है। क्योंकि केसी भी राज-व्यवस्था क्‍यों न 
हो, वह किसी-न-किसी वगे का दमन करती ही है। आज की समाज- 
व्यवस्था में, सरकार समाज के कुछ लोगों के हाथ में दमन का एक 
साधन मात्र है; अधिकांश जनता का उसके द्वारा दमन किया जाता है। 
समाज के बड़े अंग को मट्टीभर लोगों के चंगुल से मुक्त करने के लिए, 
राजसत्ता पर जनसाधारण द्वारा अधिकार किया जाना नितानत आव- 
श्यक है। दूसरे शब्दों में, ५ कहूँगा, जनसाधारण को शासक-बग से शक्ति 
छीननी है। लेकिन यहा पहुँचते दी हमारे सामने गाधीजी की सीख पर 
विचार करना आवश्यक हो जाता है | गाधीजी ने हमको जो शिक्षा दी 
है, उसी को उसकी सबसे बड़ी देन समझा जाता है। मेरा मतलब 
अहिंसा के सिद्धान्त से है । उनकी धारणा हे कि आज की समाज-व्यवस्था 
म॑ किसी प्रकार की उथल-पुथल किये बिना, आज के सामाजिक बधनों 
को तिगाड़े बिना भी अहिंसा का वाताधघरण पेदा किया जा सकता है। 
यदि ऐसा हो सके, तो कम-से-कम में, व्यक्तिगतरूप से, इसका स्वागत 
करू गा । भे भी चाहता हूं कि समाज हिंसा से मुक्त होजाय, समाज में 
पशु-बल का नियम न रहकर नतिक नियम का बोलबाला हो। लेकिन 
आदश क मोह में पड़कर हो क्र वास्तविकता से मुँह नहीं मोड़ लेना 
चाहिए । वास्तविकता यह हे कि आज की समाज-व्यवस्था का आधार 
हिंसा है | लेकिन गांधी जी के अहिंसा सिद्धान्त का अथ यह है कि आज 
की उस समाज-व्यवस्था को भंग न किया जाय, क्योंकि उसको भंग करने 
का प्रयत्न हिंसा है। लेकिन आज भ॑ हिंसा-अहिंसा के विषय को भी नहीं 
उठाना चाहता ओर पाठकों से गांधीजी के कुछ वक्तव्यों ओर उक्तियों को 
पढ़ने ही का अनुरोध करू गा। गांधीजी श्रनेकों बार यह कह चुके हैं कि 

श्राज मज़दूर और मालिक के बीच जो सम्बन्ध है, वह हिंसात्मक है | 
मालिक साधन-सम्पन्न है; वह मज़दूर को, जिसके पास अपना जीवन 
चलाने के लिए अपनी मेहनत के सिवाय ओर कुछ नहीं, मनचाही 
मजूरी स्वीकार करने को विवश कर सकता है । क्योंकि यदि मज्ञदूर उस- 
को बताई मजूरी स्वीकार न करे तो भूखों मरने के सिवाय उसके पास 
चारा ही क्‍या रहता है ! भूखों मार डालने की धमकी देकर जनता के 
एक बड़े भाग को अपनी मनचाही मजूरी देकर काम करने को बाध्य 
करना यदि हिंसा नहीं तो क्या है ? यदि मज्ञदूर इस शोषण को, इस 
जुल्म को रोकने के लिए दृड़ताल करते हैं, तो शोर मच जाता है कि 
मज़दूर हिसा पर तुले हुए हैं। गाधीजी ने मजदूरों के इस प्रकार के कार्य 
को हिंसा कहा है, ओर उसकी निन्‍्दा की है। इसीलिए तो मे कहता हूँ 
कि आज की अवस्थाओं में अहिंसा का प्रचार करना हिंसा पर, उस हिंसा पर 
जो विराट जनसमूह को पीस रही है, परदा डालना है | अ्रहिंसा सुन्दर ओर 
वाज्छुनीय आदश है |गाधीजी ने इस ओर हमारा ध्यान आऊऋृष्ट किया हे, 
हम उनके आभारी हैं। पर उन्होंने अहिसा को सिद्ध करने का मांग नहीं 
बताया | गांधीजी आदशवादी हैं--ऐसे आदशंवादी, जो दुभाग्यवश 
वस्तुस्थिति को भूलते हैं| समाजवादी भी आदर्शावारदी हैं, पर वे वस्तु- 
स्थिति से मुँह मोड़कर हवा में उड़ना नहीं चाहत | हम अ्रहिसा स्थापित 
कर सकेंगे; पर पहले उन अवस्थाओं को बदलना होगा, जिनमें हिसा 
होती है । हम ऐसा समाज स्थापित किया चाहते हैं जिसमे आदमी 
आदमी का, समाज का अल्पसंख्यक वर्ग बहुसंख्यक वर्ग का, शोषण न 
कर सके; जिसमें हिंसा न तो संभव ही होगी ओर न आवश्यक | उस 
अआ।दश को केसे प्राप्त करें ? गांधीवाद और समाजवाद के साधनों में 
भेद है । 

म॒भे विश्वास है, पाठक यह समभ गये होंगे कि गांधोबाद ओर 
समाजवाद में सामझस्य नहीं है। आदश का सामजञ्ञस्य भी तनिक ध्यान- 
पूवंक विचार करने पर नहीं रहता | गांधीजी कुछ भी हों, समाजवादी 

नहों है । ममे तो यकीन है, यदि उनको यह पता हो जाय कि समाजवाद 
के प्रवतकों के सिद्धान्तों को स्वीकार करके ही समाजवादी हुआ जा सकता 
है, तो स्वय गार्धीजी भी समाजवादी होने से इन्कार कर देंगे। 

गाँधीवाद और साम्यवाद 
[ श्री सम्पू्णोनन्द ] 
सम्पादकजी की आज्ञा से, भ इस विपय पर लिखने बेटा तो हूँ, पर 
मेरी कठिनाई यह है कि में गाधीवाद का अ्रथ ठीक-ठीक नहीं समझता । 
महात्माजी के नेतृत्व में कांग्रेस ओर गवर्मएट के बीच जो संघर्ष १६२१ 
से चला आ रहा है, उसम॑ आरम्भ से ही सम्मिलित हूं; पर “गाधीवाद! 
का अर्थ निशंय नहीं कर सका हूं। इसका एक बड़ा कारण यह है कि 
भिन्न-भिन्न लोग इसका प्रयोग भिन्न-भिन्न अ्र्थों में करते है--जिस व्यक्ति 
को महाव्माजी के उपदेश में जो बात सबसे उत्तम और अपूर्व जचती हे, 
वह उसीको स्वोपरि महत्व देकर उर्सीक आधार पर अपने “गांधीवाद” की 
रचना करता है | साम्यबाद के भी कई भेद हैं| इस लेख में में अपने 
सामने उसीको रकक्‍्खू गा, जिसका स्पष्टीकरण काले माक्‍स ने किया, जो 
लेनिनिज्म या बाल्शेविज्म क नाम से रूस में व्यवह्ृत हुआ । यही साम्य- 
वाद का सबसे व्यापक ओर शुद्ध रूप प्रतीत होता है | 
हात्माजी के जीवन ओर उनके समय-समय के उपदेशों पर ध्यान 
देने से यह बात स्पष्ट समर में आती है कि गाधीवांद श्रोर चाहे जो कुछ 
हो, निम्नलिखित बातें उसके आवश्यक श्रंग हें: 
(/(क) अहिंसा का सिद्धान्त--महात्माजी भारत में क्रान्ति चाहते हैं; 
पर अहिंसात्मक नीति से | औरों के लिए अहिंसा साधन मात्र हे; पर 
उनके लिए. इस साधन का इतना महत्व है कि इसके लिए वह साध्य तक 
को छोड़ दे सकते हैं । 
[त) मशीनों का विरोध--महात्माजी चाहते हैं कि कम-से-कम वे 





मशीने तो शीघ्र-से-शीघ्र हटा दी जाय, जो मनुष्य से प्रतियोगिता करती 
हैं, ओर उनके स्थान पर हाथ से चलने वाले यंत्र--उदाहरण के लिए 
चर्खा, फिर से चलाये जाये । 

_. (ग) मनुष्य का जीवन धर्ममय बनाया जाय । सदाचार कुछ विशेष 
अवसरों के लिए नहीं, वरन सभी अवम्थाओं के लिए हमारा पथ- 
प्रद्शक बने । 

-“(ज) समाज के आर्थिक विभाजन का रूप प्रायः ऐसा ही रहे, अश्रर्थात्‌ 


ज़मींदार भी रहें और किसान भी, कोट्याधिपति भी रहें और निधन भी । 
धनवान अपने को निधनों का वली, अभिभावक समझमे, अपने को उनके 
भरण-पोषण के उत्तरदायी सममे। 

सम्भव है, उपयुक्त बातो में से कोई गोण हो, यह भी सम्भव है कि 
गाँधीवाद के कुछु और भी परमावश्यक अंग हों; पर में इनको ही मुख्य 
समभता हूँ, ओर इन्हीं के आधार पर गॉधीवाद की साम्यवाद से तुलना 
करना चाहता हूँ । 

अहिसा 

अहिंसा का उपदेश तो सभी साथु-महात्माओं ने किया है; पर यह 
महात्माजी की ही शिक्षा है कि अहिंसा सावजनीन होती है, इसके द्वारा 
राष्ट्रीय क्रांतियाँ हो सकती हैं | हममें से बहुत-से लोग इस बात को भूल 
जाते हैं कि महात्माजी भारत में क्रॉति चाहते हैं; वह लिबरलों की तरह 
क्रम-विकास नहीं चाहते | बहुत-से कांग्रेसवालों में अभी कान्तिकारी मनो- 
वत्ति नहीं है; जेल जाते हैं, लोटकर कोटुम्बिक व्यापार में लग जाते हैं । 
कांग्रेस वाले अभी इस भाव को नहीं जगा सके कि जबतक स्वराज्य 
नहीं होता, तबतक हम घर वालों के लिए. ओर घर वाले हमारे लिए. उसी 
प्रकार मर चुके, जिस प्रकार कि एक बम चलाने वाले क्रांतिकारी के लिए, 
होता है। यह हमारी दुबलता है; पर महात्माजी ऐसी ही मनोदृत्ति चाहते 
हैं, ओर उनको दृढ़ विश्वास है कि ऐसी मनोवृत्ति वाले मनुष्य शुद्ध 
अहिंसा का पालन करते हुए अपने उद्देश्य में सफल होंगे । 

साम्यवाद भी क्रांतिकारी मनोबृत्ति चाइता है | साम्यवादी चाहते ईं 

कि प्रत्येक में राष्ट्र में रजनतिक, सामाजिक ओर आधिक क्रान्ति हो; 
क्योकि बिना विश्वव्यापी क्रान्ति के साम्यवराद का समुचित प्रयोग नहीं हो 
सकता । साम्यवादियों का यह दृढ़ विश्वास है कि क्रम-विकास से स्राम्यवाद 
की स्थापना किसी भी देश में नहीं हो सकती, ओर सच्चे साम्यवादी उन 
लोगो पर इँसते हैं, जो इंगलिस्तान के श्रमिक दल की भाति यह समभतते हैं 
कि वे क्रमशः वैध उपायों से पूं जीवाद की नींव पर जमी हुईं शासन तथा 
आधिक व्यवस्था को साम्यवादी साँचे में ढाल देगे। अतः क्रांति तो अब- 
श्यम्भावी है; पर वह केसे ओर किस प्रकार की होगी, इसके सम्बन्ध मे 
साम्यवाद का अपना कोई सिद्धान्त नहीं है | साम्यवादी कोई हिंस हत्यारे 
हीं होते । नरमेघ में उन्हें कोई मज़ा नहीं आता । पूँ जीपति जो साम्राज्य- 
वाद का आश्रय लेकर आज करोड़ों मनुष्यों को दास बनाये हुए हैं, 
जिनके लिए मीषण जगद्व्यापी युद्ध छोड़कर भीषण रासायनिक उपचारा 
से काम लेना एक साधारण-सी बात है, मनुप्य-जीवन को भले ही तुच्छ 
पदार्थ समभते हों, पर साम्यवादी मानव-जीवन के मूल्य को समभता है | 
वह रक्नपात को अच्छा नहीं समझता । यदि बिना रक्नपात के उद्दंश्य की 
सिद्धि हो जाय, ता उसे हर्ष होगा; पर व्यावहारिक बात यह है कि आज- 
तक जितनी भी क्रातियाँ हुई हैं, सब कोई न कोई ऐसी परिस्थिति उत्पन्न 
हो गई है, जिसने रक्तपात कराकर छोड़ा है। बस, यहीं पर गांधीवादी 
और साम्यवादी का साथ छूटता है। साधारण साम्यावादी का यद्द विश्वास है 
कि शान्ति के लिए क्रांति आवश्यक है; क्रांति में कुछ हिसाहोती ही है, इस 
हिंसा से विचलित होकर हम अपने लक्ष्य को छोड़ नहीं सकते | हम हिंसा 
क। स्वागत नहीं करते; पर उससे घबराते भी नहीं | गाँधीवाद कहता है कि 
हम भी मानते हैं कि बिना क्राति के शान्ति नहीं होगी; पर शत्रुओं और विरो- 
धियों की हिंसात्मक कृपाओं का उत्तर हम अहिंसा से ही दगे। सम्मवतः 
हमको इसमें कुछु अधिक कष्ट उठाना पड़ेगा; पर विजय भी हमारी ही होगी । 
हम अहिंसक रहकर भी लक्ष्य को सिद्ध कर देंगे। 
विचार करने से दीख पड़ता है कि दोनों पक्षों में कोई संद्धान्तिक 

विरोध नहीं है | अहिंसा एक नया साधन है, जिसकी परीक्षा साम्यवाद 
ने नहीं की है; बस इतनी-सी ही बात है। भारत म॑ साम्यवादी भी हैं 
ओर अहिंसावादी भी | यह कोई आश्चय की बात न होगी, यदि वे दोनों 
को मिलाकर भारतीय साम्यवाद का स्वरूप स्थिर करे | यह भारत का 
जगत्‌ के लिए महान्‌ संदेश होगा, ओर गाँधीवाद तथा साम्यवाद के 
समन्वय का प्रथम उपाय । 
मशीनों का विरोध 

महात्मा जी मशीनों के विरोधी हैं। वह कम-से-कम यह चाहत हैं. 
कि ऐसो मशीनें जो मनुष्यों से प्रतियोगिता करती हैं, जो मनुष्यों को हटा- 
कर काम करती हैं, वे हटा दी जाय | सीनेवाली मशीन भले ही रह जायें, 
क्योंकि उनके साथ दर्जी की भी आवश्यकता पड़ती है; पर स्पिनिंग 
फैक्टरी ( सूत कातने का कारखाना ) तोड़ दी जाय और चर्खा किर से 
चल जाय । यूरोप और अमेरिका में भी इस मत के कई विद्वान हैं। 
उनका विश्वास हे--ओऔर यह विश्वास निराधार नहीं है--कि मशीनों के 
कारण ही पूजीवाद का आना हुआ | मशीनों के कारण गाँव उजड़कर 
बड़े-बड़े नगर बस गये; जबतक मशीन रहेंगी, बेकारी की समस्या कभी 
हल न होगी, न श्रमिक और पूँ जीपति का संघर्ष समाप्त होगा । मशीनों 
ने जीवन की सादगी को भो नष्ट कर दिया है, ओर वस्तुओं की बहुतायत 
होते हुए. भी आजकल जो व्यापक दारिद्रथ है, उसका मूल कारण मशान 
है| है, अतः मशीन-युग की समाप्ति में जगत्‌ का कल्याण है | 

इस मत से साम्यवाद का सेद्धान्तिक विरोध तो नहीं है; पर एक 
बात अवश्य है, कि यह कार्यान्वित होजाय तो साम्यवाद की बहुत-कुछ 
आवश्यकता ही मिट जाय । साम्यवाद ने इस विष्रय पर व्यावहारिक दृष्टि 
से विचार किया है| साम्यवादियों का कहना है कि यदि मनुष्य मशीन 
को अपना स्वामी बना लेगा, तो दुखी होगा; पर यदि मशीन को अपना 
सेवक बनाये रक्खेगा, तो सुखी रहेगा । मशीन भिन्न-भिन्न प्रकार की 
वस्तुश्रों को शीघ्र बना देती है। थोड़ी-थोड़ी देर काम करने की व्यवस्था 

करने से बहुत-से श्रमिक काम पा सकते हैं और बेकारी का निराकरण 
हो सकता है | साम्यवादियों का खयाल है कि मशीन के द्वारा थोड़ी देर 
में काम से छुट्टी मिल जाती है, शेष समय में मनुष्य आध्यात्मिक, सास्कृ- 
तिक ओर बोद्धिक उन्नति कर सकता है; बिना मशीन के वह फिर तेली 
के बल की तरह काम में फेस जायगा । साम्यवादी सामाजिक और 
गआथिक व्यवस्था भी मशीनों के अस्तित्व की कल्पना पर ही स्थित हे; पर 
वह थोड़ा उलय्फेर करके मलीनविहीन युग म॑ भी चलाई जा सकती है। 
फलतः इस अंश में भी साम्यवाद ओर गाँधीवाद का समन्वय हो सकता है । 
जीवन को सदाचारमय--धमंमय --बनाना 

यह एक ऐसा विषय हे, जिसमें गॉधीवाद ओर साम्यवाद दोनों ही 
भिन्न-भिन्न शब्दों में एक ही बात कहते हैं | लोगों को यह आश्चर्य होगा 
कि भें साम्यवाद--रूसी कम्यूनिज्म--कों धामिक जीवन का पक्षपाती 
बताता हूँ; पर बात वस्तुतः ऐसी ही है . वे लोग ईश्वर को तो नहीं मानते-- 
ऐतिहासिक कारणों ने, उनके देश में संस्थापित अध-सरकारी धर्म-संस्था चर्च 
की शरारत ने, उनके चित्त को ईश्वर, इश्वरोपासना अरदि की और से खट्टा 
कर दिया है | परन्तु दया, शोच, वात्सल्य, अस्तेय, सत्य, अपरिग्रह, 
त्याग और लोकसंग्रह का वे लोग आदर करते हैं। इन बातों को पोथियों 
ओर घमकथाओं के- लिए नहीं छोड़ रखते । इनको व्यवहार में लाते हैं 
ओर बच्चों को सिखाते हैं | उनका विश्वास हे कि ग़लत शिक्षा ने मनुष्य 
को स्वार्थी ओर परिग्रही बना दिया है; सुशिक्षा उसे फिर परार्थी और 
अपरियग्रही तथा त्यागी बना सकती है, ओर यही साम्यबाद की जड़ है । 
यदि मनुष्य वस्तुतः स्वार्थोी ओर घन-संग्रह का लोभी है, तो साम्यवाद 
चल नहीं सकता । अ्रतः लोगों में त्याग, निःस्वाथता, पराथेता और अपरि- 
ग्रह का फेलाना साम्यवाद के लिए जीवन-मरण का प्रश्न है | साम्यवादी 
के सामने एक आदश है--आप भले ही उससे सहमत न होइए--और 
यह सदेव होता है कि आदशवादी का जीवन साधारण मनुष्य के--खाने- 
पीने ओर कमाने वाले पशु के--जीवन से ऊँचा होता है | गाँधीवादी भी 

आदशंवादी होता है | दोनों के आदशों के रूप में भेद है; पर दोनों 
मनुष्यों के स्वभाव और बर्ताव को बदलना चाहते हैं; दोनों मनुष्य को 
परार्थी, अपरिग्रही, त्यागी देखना चाहते हैं। साम्यवादी समभता है कि 
इन गुणों की वृद्धि से ही भोतिक सुखों का भोग सबके लिए सम्भव होगा। 
गाँधीवादों भौतिक सुखों के भी परे जाना चाहता है । यह बड़ा भेद हें; 
पर आदशंवादी होने के कारण दोनो के व्यवहार में बहुत-कुछ साम्य है । 
घर के लिए एक नीति, बाहर के लिए दूसरी, राजनेतिक क्षेत्र के लिए 
तासरी--यह दोनों की दृष्टि में हेय है । साम्यवादी प्रायः ईश्वर को नहीं 
मानता ( यह समझ रखना चाहिए. कि वह ईश्वर के नाम के ठेकेवाले 
धर्माध्यक्ञों के हाथ से सताये हुए. यूरोप के साम्यवादियों की बात है; 
अन्यत्र के लिए नहीं है); पर अपनी बुद्धि के अनुसार वह भी सत्य का अनु- 
थरायी है। भारत के साम्यवादी चाहें तो ईश्वरवाद, धामिकता और साम्यवाद 
अथात्‌ गाँधीवाद और साम्यवाद का अ्रच्छी तरह समन्वय कर सकते हैं। 
समाज के आर्थिक विभाजन का रूप 

दोनों वादों में यह मौलिक भेद है, और मेरी समझ में तो यहां 
समन्वय हो ही नहीं सकता । साम्यवाद आर्थिक श्रेणियों को मियकर 
अमीर-ग़रीब का भेद ग्रायब कर देना चाहता है--न कोई ज्ञमींदार रहेगा, 
न कारखानेदार, न महाजन । मह्ात्माजी के मत से ज़मींदार भी रहेंगे, 
महाजन भी, और यदि मशीने भी रह गईं तो कारखानेदार भी । हाँ, उन 
लोगों को शिक्षा ऐसी दी जायगी कि वे अपनेको निधनों के लिए उत्तर- 
दायी समभेंगे, ओर उनकी अ्विरल दान-घारा निधनों का काम चलाती 
रहेगी | यह अवस्था अबसे लाख दर्ज श्रच्छी है; पर यदि विचार किया 
जाय, तो इसमें बड़े दोष हैं | श्रेणी-मेद रहने के अथ ही हैं श्रेणी-दोष, 
चाहे वे कितने ही क्षीण क्‍यों न होजायेँ | साम्यवाद सबको पूर्णृत्याग और 
अपरिग्रह की शिक्षा देना चाहता है | गाँधीवाद एक वर्ग को अपूर्ण त्याग 
ओर अपरिग्रह सिखलायेगा, दूसरे वर्ग को सन्‍्तोष । संघष की जड़ बनी 
रहेगी । दान का भाव बड़ा उत्तम भाव है; पर इसका भाव यह नहीं है कि 

समाज में दान-पात्रों का एक वर्ग उत्पन्न किया जाय । सबसे अच्छु! तो 
यही है कि कोई किसीका आश्रित न हो | जबत्र एक बार संग्रह की अनु- 
मति मिली, तब वह कहाँ जाकर रुकेगी, यह कहना कठिन है। इस दृष्टि 
से गाँधीवाद सदोष है; क्योंकि वह आरधो ही दूर जाकर रुक जाता है । 
समाज का श्रेणी-भेद और तजन्य श्रेणी-संघषर रोग इतना भीषण होगया 
है कि अरब बिना पूरे छेदन के वह दूर नहीं हो सकता, और इस छेदन 
का हो नाम साम्यवाद है। ओर सब बातों में मेल और समन्वय हो सकता 
है; पर मेरा ऐसा विश्वास है कि इस बात में समन्वय नहों होसकता । 
सम्मव है, महात्माजी ने इस प्रश्न की ओर पूरा ध्यान न दिया हो, या 
उनके अनन्य अनुयायी उनके उपदेशों को समझे न हों; जो कुछ हो, यह 
बात भी गॉँवीवाद का एक अंग बन गई है | साम्यवाद की स्थिति स्पष्ट 
है | इस सम्बन्ध में रत्ती-मर दबने, हटने या समभौता करने से वह 
साम्यवाद रह ही नहीं सकता । 

साम्यवाद और गाँधीवाद के सेयोग से क्या फल होगा ! साम्यवाद 
के भी देश-काल-पात्र के भेद से रूप बदल सकते हैं | रूस का लेनिनिज्म 
शुद्ध मार्क्सिज्म साम्यवाद नहीं है । भारतीय साम्यवाद का भी विशेष 
स्वरूप होगा । सम्पत्ति के विभाजन ओर राष्ट्रीकरण में तो वह दृढ़ रहेगा, 
क्योंकि यही उसका अपनापन है| इस माग से डिगना उसके लिए पतन 
आर आत्मसंहार होगा | परन्तु इसके अतिरिक्त उसमें परिवत्तन अवश्य 
होंगे | उसपर गाँधीवाद और भारतीय संस्कृति का, जो गाँधीवाद की 
जननी है, प्रभाव पड़ेगा, ओर वह अधिक आध्यात्मिक होजायगा, सम्भ- 
व॒तः अहिंसा को अपना लेगा | यह पराजित गाँधीदाद की महान्‌ विजय 
होगी और वत्तमान काल में जगद्धित के लिए भारत का सबसे बड़ा प्रयक्ष 
होगा । यहींतक दोनों वादों का समन्वय भी सम्भव है, इसके आगे बढ़ने 
से एक का अस्तित्व दूसरे में लोप हो जायगा । यह गंगा-जमुनी मेल भी 
श्रेयस्कर होंसकता है। सम्मवतः गॉधीवाद भारतीय साम्यवाद के लिए 
यमुना का ही अभिनय करेगा | 

मेरे एक मित्र, जिनकी सद्भावना का में क्ायल हू, जो कभी मेरे 
सहकारी भी रह चुके हैं ओर जो अरब एक कट्धर समाजवादी होगये हें, 
अपने अन्तिम पत्र में लिखते हैं-“'में इस नतीजे पर पहुँच गया हूँ कि 
गाँधीवाद ही हमारा सबसे बड़ा शत्रु है ओर एक दिन हमें उसीसे लोहा 
लेना पड़ेगा। इसलिए. अपनी सारी शक्तियाँ अ्रब भे उसीके विरुद्ध 
लगाऊँगा ।?? 

समाजवादी मित्र 'गॉधीवाद! को अपना सबसे बड़ा शत्रु समभते हैं, 
यह मेरी अपनी भी धारणा कुछ दिनो से होती जा रही थी। यह मित्र 
अपनी इस धारणा में अकेले नहीं हें और अपने दल में यह कुछ कम 
समभदार भी नहीं समभे जाते। इसलिए यहाँ इस विषय का थोड़ा 
विवेत्रन करना चाहता हूँ। 

महाशय मानवेन्द्रनाथ राय, श्री जयश्रकाशनारायण तथा दूसरे 
समाजवादी मित्र अपने लेखों ओर भाषणों में जिस तरह गाँधीजी और 
उनके तरीक़ों पर हमला कर चुके हैं, ओर कर देते हैं, वह स्वयं इसका 
सबूत हैं । भें तो यहाँ तक कह सकता हूँ कि श्री सुभाष बाबू और पं० 
जवाहरलालजी भी जत्र पूर्णतया समाजवादी प्रभाव में होते हैं तो अपने 
को गाँधीजी का आलोचक ओर विरोधी पाते हें | राष्ट्रपति होने से पहले 
जो पुस्तक सुभाष बाबू ने लिखी थी, वह इसका स्पष्ट प्रमाण है। 

यह विरोध क्‍यों है ? श्रगर हमारे समाजवादी मित्र ग़रीबों के सबसे 
बड़े हिमायती हैं, तो ग़रीबों के लिए जिसने अपना जीवन उत्सगे कर दिया 
है और ग्ररीत्रों को सेवा में जो दिनं-रात लगा रहता है उसे अपना विरोधी 
क्यों समभते हैं ? तफ़सील में उसके कई कारण हो सकते हैं, पर मूल में, 
जहाँतक में समझा हूँ ओर इन मित्र के लेखों और बातों से प्रकट होता 

है, इसका एक ही कारण है | गाँधीवाद की जड़ में जो नेतिकता है वह 
इन्हें पसन्द नहीं है। ईश्वर, सत्य, अहिंसा ओर त्याग के वास्ते समाजवाद 
में कहीं कोई स्थान नहीं हे ओर गाँधीवाद बिना इनके कोई हस्ती नहीं 
रखता हे । 






मा गाँधीवाद कोई अलग वाद! ही नहीं है । 

छ मूल बाते-मॉबीजी-हमारे सामने रख  रदे हैं, वे सब्र दिंदू-धरम्त में 
विद्यमान हैं--सिफ़ हिन्दू-धर्म में ही क्यों, सभी धर्मों में विद्यमान हैं) 
गाँधीजी तो सिफ उनपर दृढ़तापूवेक अमल-कस्ना-चाहते हैं ओर दूधरों से 
उनपर अमल करने का अ्रगग्रह करते हैं। या दूसरे शब्दों में, समाज के 


सामने जो प्रश्न है उनका हल उन्हीं पुराने आज्ञमाये हुए उसूलों से 
करना चाहते हैं । यह तो गाँवोजी के पल प्रभावशाली व्यक्तित्व का प्रभाव 
हे कि पुगनी चीज़े भी उनके नाम से पुकारी जाने लगीं। 

दूसरी ओर हमें यह भी नहीं समझ लेना चाहिए कि नंतिकता केलिए 
समाजवाद में क़तई कहीं भी कोई जगह है ही नहीं । सच तो यह हे कि 
आज जो भी थोड़ी-बहुत मान्यता या प्रभाव समाजवाद का है, वह इस 
नेतिकता ही के सहारे है । समाज और ग़रीबों की सेवा या उनके कष्षों को 
दूर करने का प्रयत्न स्वयं ही एक बड़ा नेतिक सिद्धान्त है। इसके अलावा 
समाजवाद के प्रवतंकों के जीवन में खुद नेतिकता एक बड़े भारी दर्ज तक 
मौजूद है। उनमें त्याग है, तपस्या है, सदूभावना है । 

लेकिन यह सब्च अज्ञातरूप से है। उनकी फ़िलासफ़ी में, उनके वाद! में 
इसका कहीं कोई ख़ास रूप से ज़िक्र नहीं होता है, न इसपर कोई ज्ोर ही 
दिया जाता है । दूसरे लफपज़ों में ग्रगर यह कद्दाा जाय कि समाजवाद में 
इनपर कोई खास विचार स्थिर ही नहीं किये गए हैं, तो बहुत मलत न 
होगा | फलस्वरूप समाजवादियों की विचार-धारा में ओर उनके भाषणों 
और जीवन में, जहाँतक इस सवाल का ताल्लुक़ है, बहुत विरोध है। और 
“इंश्वरः--उसे तो समाजवादी संसार में प्रवेश करने का कोई अवसर ही 
नहीं है। यद्यपि कुछु समाजवादी ईश्वर को मानते हैं, हृवन-सन्ध्या भी 

करते हैं, कुछ भाई चोटी भी रखते है और चन्दन भी लगाते हैं, फिर भी 
सिद्धान्त से अध्यात्म जेसी वस्तु को समाजवाद में स्वीकार नहीं किया गया 
है। समाजवाद सच पूछा तो भोतिकवाद पर स्थिर है। . _..- 
इसी तरह सच को भी सच मानकर कोई मान का स्थान नहीं दिया 
गया है | सच की यह उपयोगिता स्वीकार नहीं की गई है कि सदा उसे 
व्यवहार में लाने से समाज का कल्याण ही होगा। समझ में अ्रगर न 
आये और प्रत्यक्ष रूप में चाहे थोड़ी-बहुत हानि भी हुई दिखलाई दे तो 
भी उसे नहीं छोड़ना चाहिए, यह उपदेश नहीं दिया जाता है | यद्यपि यह 
हमें तसलीम करना पड़ेगा कि उसका एकदम बहिष्कार भी नहीं कर दिया 
गया है । दूसरे शब्दों में निष्काम भाव से असत्य” की भी पूजा नहीं की गई 
है | समाजवाद में “टेक्टिक्स” को सबसे बड़ा स्थान दिया गयाहै। कार्य- 
सिद्धि के लिए जो भी तरीका ठीक हो, उसे काम में ले आना चाहिए । 
काय -सिद्धि असली मक़सद है; और जबतक वह मक़सद दुरुस्त है, वह 
आला है ओर उसे हासिल करने का तरीक़ा भी जायज्ञ' है, बशर्तेंकि 
उससे मक़सद हासिल हो जाता हो, अगर सच को साथ रखते हुए काम चल 
जात है, तो उससे नफरत करने की ज़रूरत नहीं | पर जो उसकी वजह 
से अड़चन हो, दिक्कत या रुकावट हो, तो उसे गले लगाये रखने की 
भी क्‍या आवश्यकता ! झूठ या असत्य भी उतना ही अच्छा लिदमतगार 
हो सकता है जितना सच | जत्र एक खिदमतगार काम न दे सके तो दूसरे 
को तलब कर लेने में मालिक को कोई शर्म न होनी चाहिए, | 
इस हिंसा-अहिंसा की वजह से सिफे इसी एक जगह भूगड़ा नहीं 
आता है। यह साफ़ बात है कि कांग्रेस पर आज गाँधीजी की भारी छाप 
लगी है और उसके सारे प्रोग्रामों की निश्चय करने में गांधीजी का. 
बड़ा हाथ होता हे । गांधीजी का स्वयं भ्रपना सारा रुख अहिंसा से तय होता 
है। उनकी सारी चालों, सभी नीति के पीछे अहिसात्मक मनोबृत्ति या 
विचार-धारा मौजूद है। उधर समाजवाद की भित्ति स्थिर है शक्ति या 
हिंसा पर | लोग समता का तथा अच्छे भावों का प्रचार करने मात्र से 

ठीक से आचरण नहीं करने लग जावेगे। दान, दया, उदारता की नसीहत 
से पू जीपति अपनी शोषणु-नीति न छोड़ देंगे | इसलिए राष्ट्र की मजबूर 
ऋकरनेवाली शक्तिति समाजवादी के हाथ में होनी चाहिए, ताकि वह अपनी 
योजनाओं को पू्ण करा सके | 

यह हिंसा-अहिंसा का प्रश्न इतना मौलिक और इतना व्यापक हैं 
कि प्रायः हरेक प्ररन पर आज गाँधौावादी और समाजवादी भिन्न-भिन्न 
टश्टिकोण से देखते हैं। इस दृष्टि-मेद से काफी संत्रष पदा होता है ओर 
कभी-कभी काफी कट्ुता भी | किसान, ज्ञमोंदार, मज्ञदुर, मिल-मालिक, 
प्रजा ओर देशी नरेश इन सबसे सम्बन्ध रखने वाले प्रश्नों पर दोनों के 
रुख भिन्न-भिन्न रहते हैं। दूसरो तरह अगर इसी ज्ञात को कहा जाय, तो 
यूँ कहना होगा कि समाजवाद और गाँधीवाद का मुख्य भेद हिंसा और 
ग्रहिंसा है । जहाँतक समाज को अधिक सुन्दर और अधिक सुखमय बनाने 
का आदश है, वहाँतक दोनों वादों में एक ही भावना काम करती है, पर 
सारा अन्तर तो है साधनों का । गाँधीवाद के सारे साघन अहिंसा और 
अहिंसा के परिणापरों या अभिय्यायों से निश्चित होते हैं, जबकि समाजवाद 

ईसा और हढिंसा के जो परिणाम ओर अभिप्राय होते हैं उनसे | 

चाहे तो अहिंसा स्वीकार कर लेने के परिणाम-स्वरूप ओर चाहे 
अहिंसा ही हम क्‍यों स्वोकार करते हैं इस वजह से, अर्दिसावादी का एक 
खास रुख त्रन जाता है| वह सारी बुराई या उस बुराई का सम्बन्ध जहाँ- 
तक हमारे से है, उसका मुख्य कारण अपने ही अन्दर देखता है। समाज 
में जो पाप हैं उनका मूल कारण मनुष्य, उसका स्वभाव, उसकी अपनी 
प्रवृत्तियाँ और अपनी खामियाँ हैं। इसके अलावा उसका पहला लक्ष्य 
होता है, उन्हें दूर करने का | च॒कि हमारे अन्दर स्वयं दोष हैं, इससे 
दूसरों में भी दोषों का होना स्वाभाविक है, इस कारण दुसरों के प्रति 
उदारता और सहिष्णुता का बताव करना हमारा फ़ज् है । अ्रपनी भूल 
देखकर जेसे हम उसे दुरुस्त कर लेना चाहते हैँ और उसको दुरुस्त कर 
लेने का प्रयत्न करते हैं, बसे ही दसरे भी पसन्द करेंगे और प्रयत्न करना 


) १७६ ; 


चाहेंगे | भूल करने में हमारी हानि है, भूल न करने से हमारा ज्यादा 
लाभ भी है | इसका प्रदर्शन अगर हम खुद अपने आचरण में नहीं 
करते हैं, तो दूसरों से यह आशा रखनी बेकार है कि वे हमारे उपदेशों 
से, भूलों से बचेंगे। अपने आचरण द्वारा हम उनपर अधिक प्रभाव डाल 
सकते हैं, बनिस्व्रत उस ग्राचरण के अ्रभाव में | उसकी धारणा है कि 
चरित्रहीन अच्छी-से-अच्छी संस्थाओं द्वारा भी बुराई पंदा करेंगे | इसलिए 
संस्थाओं के सुधार में जहाँ वह प्रयत्नशील होता है, वहाँ वह यह भी 
जानता है कि संस्था को सुधारने से ही कोई लाभ न होगा, अगर साथ- 
साथ हमारा चरित्र भी नहीं सुधरता है। स्वभावतः बह कष्ट सहता है, 
विरोधी को अपने प्रेम से वश में करना चाहता है, ओर जिसे ठीक सम- 
भता है, उसपर आचरण करता है | 

समाजवादी ठीक इसके विपरीत विश्वास करता है । वह संस्थाओं, 
परिस्थितियों ओर ऐतिहासिक प्रत्त्तियों का परिणाममात्र मनुष्य को सम- 
भता है | अगर किसी भी तरह ये संस्थायंं और परिस्थितियाँ दुरुस्त 
हो जायें तो समाज आप-से-आप ठीक हो जायगा । समाज म॑ जब्नतक 
परिस्थिति हमारे विपरीत है, तबतक हमारे एक या दो व्यक्ति कर ही क्‍या 
सकते हैं ! लिशज़ा बलपूवक इन परिस्थितियों को बदल देना पहला ओर 
मुख्य काम है | लोगों के अन्दर विरोध, असन्तोष की भावना को प्रबल 
करके उन्हें स्थापित प्रणाली के विरुद्ध खड़ा कर देना चाहिए; और अगर 
वे इसे एक बार पलट देने में सफल हो गये तो फिर यन्त्र की तरह सारा 
काम ठीक से चलने लगेगा । क्योंकि जो पीड़ित हैं, पद-दलित हैं, वे 
जब्र स्वयं अपना प्रबन्ध करेंगे, तो ऐसा कुछ न करेंगे जिससे अपने को 
कष्ट हो । इसलिए. एकमात्र काम है इस स्वण॒युग का प्रचार, इसकी 
आशा लोगों में जाणएत करनी और मौजूदा तन्‍्त्र के विरुद्ध लोगों को 
भड़काना व विप्लव के लिए तेयार करना । 

गाँधीवाद और समाजवाद के सारे भेद इन्हीं दो मौलिक विचार- 
धाराओं से निस्सरित होते हैं | पर विस्तार से उनपर विचार करना इस 

लेख के दायरे से बाहर होजाता है | प्रसंग था, नेतिक सिद्धान्तों को 
समाजवाद में कहाँ तक स्थान है ? और हमने देखा है कि सत्य, अहिंसा 
ग्रादि के लिए वहाँ कोई स्थान नहीं है। इसी तरह त्याग, वेराग्य, संयम 
ग्रादि के लिए भी सुनिश्चित स्थान नहीं है। गाँधीजी की सादगी, उनकी. 
छोटी घोती आदि को समाजवादी कभी भी श्रद्धा की दृष्टि से नहीं देख 
सकता । गाँधीजी के महात्म्य या महात्मापने को वे लोग नहीं समझ पाते। 
वे तो समझते हैं कि धम का नाम ओर त्यागियों-जेसा वेश लोगों की 
आँखों में धूल डालने का तरीका हे | गाँधी बड़ा चतुर चालाक है। वह 
जानता है कि इस देश के पुरुष अ्शित्षित और गँवार हैं | उनके दिलों 
में इन चीज्ञों के लिए बहुत बड़ा स्थान है| इससे वह इन चीज्ञों के नाम 
से अपनी सारी चाल चलता है | गाँधीजी म॑ सचमुच में कुछ सार भी है, 
ऐसी कोई शक्ति भी है जो चतुरसे-चतुर मुखालिफ पर भी प्रभाव डाल 
लेती है, ऐसा वे स्वीकार नही करेगे | पर हमें यह भी मालूम है, और 
समाजवादी मित्र खद भी तसलीम कर लेते हैं कि वह एक बड़ा 
जादूगर है । जवाहरलालजी पर जो गाँधीजी का असर है, वह ऐसा 
ही कुछ है । 

और यह सत्र होते हुए भी समाजवादी जवाहरलालजी के त्याग, 
लेनिन की एकनिष्ठा, उसकी तपस्था की स्वुति करेंगे । इतना ही नहीं, 
अगर उनसे कहा जायगा कि आप लोग नेतिकता को मानते हैं ! तो वे 
हाँ कहेंगे । कम-से-कम उनमें जो समभदार हैं, वे जरूर मान लेंगे--गो 
उनमें से बहुतसे ऐसी किसी चीज्ञ को सत्ता स्वीकार नहीं करते हैं | पर 
उनमें जो नेतिकता को स्वीकार करते हैं, उनका अ्रथ भी क्‍या है, यह 
समभ लेना चाहिए | उनका अथ है कि समाज के हित के लिए जो- 
कुछ भी किया जाता है वह सही है ओर इसलिए जायज्ञ है। आज जो 
उचित है वही कल अनुचित होजायगा और आज जो सत्य है वही कल 
असत्य हो सकता है। इससे सत्य-असत्य, उचित-अनुचित निर्भर करते हैं 
समाज की आवश्यकताओं पर । इन सिद्धान्तों में स्वयं ही कुछ ऐसा है 

जिससे समाज का हित होगा ही-चाहे व्यक्ति-वशेष के आचरण करते 
समय ऐसा न भी मालूम हो-- यह वे' नहीं मानते हैं । 

ओर इसलिए सिद्धान्त में एक दर्जे तक इनकी बात सही होते हुए 
भी वास्तषिक जीवन में बहुत ही गुलत और सारी नेतिक व्यवस्था को नष्ट 
करनेवाली होजाती है | समाज का हित-गञ्रनहित किसमें है, इसका निर्णय 
भी तो हरेक व्यक्ति स्वयं ही करेगा । ओर श्रगर भूठ बोलकर समाज का 
हित होता है, तो वह भ्ूठ क्‍यों न बोले ? चोरी करने से अगर उसकी 
अपनी समभ में देश का, समाज का, लाभ होगा, तो वह कत्तव्यच्युत 
क्यों हो १ स्वभावतः जो पुरानी नेतिक व्यवस्था है वह सारी तो लोगों के 
शोषण ओर पीड़न पर निर्भर करती है । इसलिए बह बुरी है ही। ओर 
बुरी चीज्ञ के जो विपरीत हो वह अ्रच्छी होगी ही। घम के, ईश्वर के, नाम 
से ही इन गरीबों के शोषण का पोषण हुआ है। उसे जायज्ञ बताया गया 
है, उसे पवित्रता दी गईं है| इसलिए धर्म और ईश्वर का खास तौर से 
विरोध किया जाना चाहिए। 

नतीजा यह है कि ग्राज समाजवादी दायरों में ये चीज़ अत्यन्त अ्रप्रिय 
हो उठी हैं। नेतिकता, आध्यात्मिकता आदि चोज़ें हँसी व्यंग की सामग्री 
तो होती हैं, पर गम्भीर विचार की नहीं । करोड़ों और अरबों मनुष्यों के 
सर्दियों के अनुभवों को इस तरह ठुकरा देने में उन्हें कोई हिच्रकिचाहट 
नहीं होती | ऐसा मालूम होता है कि उनको राय में सम्यता का श्रीगणेरा 
ही काल माक्‍्स के बाद हुआ | 

राजनेतिक और आर्थिक प्रश्नों पर हरेक व्यक्ति ने अपने अलग-श्रलग 
नियम और विधान बनाये, यह आज्ञादी वे व्यक्तियों को नहीं देना चाहेंगे। 
पर जहाँतक नेतिक आचरण का ताल्लुक़ है, मनुष्य को पूर्ण मान लिया 
जाता है ओर उसीके हाथ में सारा फेसला छोड़ दिया जाता है। यहाँतक 
कि उसकी सलाह के लिए कुछ मोटे-मोटे नियम स्थिर कर दिये जायें, 
इसकी भी हुरूरत कभी महसूस नहीं को जाती है। फल यह होता है हरेक 
समाजवादी व्यक्ति नीतिशात्र पर अपनी व्यवस्था देता है | स्वभाव॑तः ये 

व्यवस्थाये हमारे नीतिशात््र से तो टकराती ही हैं, पर आपस में भी बिना 
तकल्लुफ टकरा जाती हैं ओर सिवा इसके कि जिसे जो ठीक जैंचे वह करे, 
उन व्यवस्थाओं में काई समानता नहीं | ओर इसलिए व्यवहार में “जो 
ठीक जँचे! का ग्रथ होजाता है जो रुचे', जिसमें अपनी सुविधा हो?, 
अपना स्वाथ हो?, 'जो अपने को प्रिय लगे', “जिसमें तक़लीफ़ न हो, 
आराम हो?, आनन्द हो |! | 

ग्पनी प्रश्नत्तियों की घारा के साथ बहने की यह नीति गॉाँधीवाद के 
एकदम विपरीत है। और यहीं सारा विरोध है । 

गाँधीवाद मानता है--मनुष्य मूलतः तो पश॒ ही है। अहंकार, भय, 
निद्रा, मेंथुन आदि जो धरम उसमे हैं वे पश होंने की हैसियत से उसे 
मिले हैं; ओर श्रगर इस पाशविक धम को पूर्ण. छूट दे दी जाय, इसे हर 
पहलू से जायज्ञ मौन लिया ज़ाय, तो हमारे घम में ओर पशुओं के धम 
में कोई अन्तर न रहेगा । 

पशुओं और मनुष्यों में ज़्रा-सा ही तो भेद है | एक में बुद्धि-है-ओर 

दूमरे में है उसका अभाव | पशु, बुद्धि के अभाव में, स्वभाव से शासित 
होता है | मनुष्य, बुद्धि के ज्ञोर से, अपने स्वभाव पर क़ाबू रखना सीखता 
है--जहाँ वह समझता है कि स्वभाव के वश आचरण करने से अपना, 
अपने परिवार--प्रियजनों और इसलिए समाज का, अहित होता है | 

मनुष्य ने सदियों के अपने कड़वे ओर मीठे अनुभवों के बाद सीखा 
है कि सत्य, सरलता, प्रेम, अहिंसा, परोपकार, दया, क्षमा, कत्तव्यभावना, 
त्याग, वफादारी, आदि-आदि नेतिक गुणों को जितना भी अधिक समाज 
में स्थापित किया जायगा उतनी ही शान्ति--उतना ही सुख समाज में 
बढ़ेगा । इसके विपरीत अगर हरेक व्यक्ति के खार्थ--उसकी अपनी 
रुचियों और प्रशृत्तियों को निर्बाध छूट दे दी जायगी, तो समाज छित्न-भिन्न 
हो जायगा और मानव-समाज पशु-समाज से भी नीचे गिर जायगा। 
क्योंकि पशु जहाँ श्रपनी असामाजिक कुप्रवृत्तियों में अपने स्वभाव से ही 
शासित होता है वहाँ मनुष्य अपनी बुद्धि की सहायता से बुराइयों को 

चरमसीमा तक पहुँचाने की शक्ति रग्बता है। 

इसके अलावा जबतक भी शासन क्रायम रखने की ज्ञरूरत है, तब- 
तक यह अनिवाय है कि कुछु व्यक्तियों के हाथ में अपरिमित अथवा बहुत 
अधिक शक्ति रहेगी । वे व्यक्ति अपने निजी साथ में इस शक्ति का 
दुरुपयोग न करे । इसे रोकने का एकमात्र सम्भव तरीक़ा यही है कि उनमें 
छुटपन से ही अपनी तराशविक प्रवृत्तियों पर क्राबू रखने को आदत डाली 
जाय, और समाज छिफ़ ऐसे व्यक्तियों को आगे बढ़ाये ओर उनपर निभेर 
करे ओर विश्वास करे, जिनमें ये आदतें एक काफी बड़े दर्ज तक पुष्ट 
होगई हों | समाज ऐसे व्यक्तियों पर अपनी ग्राशाओं के पुल न बाँघे जो 
इन गुणों का अपने जीवन में कोई सबूत नहीं देते, बल्कि उलटे इन 
गुणों की अवहेलना करते और उनका मज्ञाक उड़ाते हैं | कोई भी विधान, 
कोई भी तंत्र, शासन के इस दोष को दूर नहीं कर सकता कि कुछ 
व्यक्तियों के हाथ में हजारों दूसरे व्यक्तियों से ज्यादा शक्ति-ज्यादा 
अधिकार रहे | ' 

इस भारी खतरे से मनुष्य की रक्षा तब ही हो सकती है जनब्र शासकों 
ओर शासकों को चुननेवालों का चरित्र ही ऐसा हो, इतन्ग उठ जाये कि 
शासन में यह दोष विद्यमान रहते हुए भी इससे कोई हानि न हो। यह 
भी स्मरण रखना चाहिए कि दो-चार, दस-बीस या हज्ञार-दोहज़्ार व्यक्तियों 
के चरित्रत्न॒ल से ही समाज सुरक्षित न रह सकेगा | साधारण जनता और 
समाज का चरित्र भी इतना तो ऊपर उठना ही चाहिए कि उसमें हज़्ारों- 
लाखों का चरित्रत्नल बहुत ही अधिक हो सके, ओर वे चरित्रबल वाले 
व्यक्तियों को ही अपना नेतृत्व दें । 

इसलिए गाँधीजी का अधिक-से -अधिक ज्ञोर चरित्रत्रल को बढ़ाने-- 
उसे परिष्कृत करने पर है। जहाँ वह शासन-विधान को बदलने, सुधारने 
में प्रय्लशील हैं, वहाँ वह यह भी जानते हैं कि उनके और उनके साथियों 
के सारे प्रयत्न निरथंक जायेंगे अगर साथ ही समाज का चरित्रबल भी 
ऊपर नहीं उठता है । 

समाजवाद ओर गॉधीवाद में यहाँ भेद मूल का है; और देश के 
लिए. वह दिन बहुत शुभ होगा जब समाजवादी मित्र चरित्रबल और उसे 
बढ़ाने की आवश्यकता को स्वीकार करेंगे और गाँवीजी का हाथ बटायेँगे। 

जी. 
उपसंहार 
संघ या समन्वय ; 
[ श्री काका कालेलकर ] 

मुझे डर है कि समाजवाद के साथ तुलना में पड़ने के कारण गाधी- 
जी की काय॑-पद्धति के लिए 'गांधीवाद' नाम रूढ़ होनेवाला है। जितने 
लोगों ने गाधीजी की दृष्टि और उनकी काय-पद्धति को पहचाना है, वे 
सत्र हमेशा यह कहते आये हैं कि 'गांधीवाद' जेंसी कोई चीज़ है ही नहीं। 
खय गाधीनी ने भी अनेक बार लिखा ओर कहा है कि उन्होंने किसी नये 
सिद्धान्त का आविष्कार नहीं किया है । सनातन काल से मनुष्य-जीवन 
ओर मनुष्य-समाज में जिन सिद्धान्तों ओर तत्त्वों का मर्यादित ज्षेत्र में 
पालन होता आया है उन्हींको व्यापक और सावभोम बनाने की कोशिश 
वह कर रहे हैं | कोटुम्बिक जीवन में जिन सिद्धान्तों का पालन सफलता- 
पूवंक किया जाता है उन्हीं तत्त्वों पर व्यापक क्षेत्र में अमल करने की 
हिम्मत मनुष्य नहीं करता है| क्योंकि मनुष्य के हृदय का विकास आज- 
तक इतना नहीं हुआ है | उसकी श्रद्धा की मात्रा उतनी बढ़ी नहीं है । 
प्रेम की शक्ति पर मनुष्य का अमर्याद विश्वास बेठाने के लिए जितनी 
आस्तिकता मनुष्यजाति में चाहिए. उतनी उसमें नहीं है | यही पेदा करने 
का गांधीजी का प्रयत्न हे | ऐसी हालत में गांधीजी की दृष्टि और कार्य- 
पद्धति को वाद! का नाम देना सवंथा अ्रनुचित है | ऐसा होते हुए भी 
मनुष्य का खभाव इतना अनुप्रास-प्रिय है कि समाजवाद के साथ लोग 

जब गाधी-मत का उल्लेख करेंगे तब उसे “गाधीवाद! ही कहेंगे! | 
गांधी-मत और समाज-सत्तावाद इन दोनों का ही आजकल विशेष बोल- 

बाला है। इन दोनों ने मिलकर और सब मत ओर सब वाद” पीछे हटा 
दिये हैं| हमारे देश में तो यही दो मार्ग हैं जिनके प्रति लोगो की कोई 
खास श्रद्धा है और सम्मव दोख पड़ता है कि सारी दुनिया में भी ओर 
वादों का अस्त होकर इन दोनों वादों का ही विचार चलेगा। यूरोप में 
इस वक्त फ्रासिज्म का बोलबाला सबसे अ्रधिक है। तो भी उसके लिए, 
कोई उज्ज्वल भविष्य नहीं दीख पड़ता । फासिज्म में सामथ्ये बहुत कुछ 
है, किन्तु कृताथेता नहीं है । 

गांधी-मत और समाजवाद कहने की अपेक्षा सर्वोदियकारी समाज- 
व्यवस्था और समाज-सत्तामूलक समाज-व्यवस्था ऐसा शब्द-प्रयोग हम 
करें तो शायद अच्छा होगा । क्योंकि सर्वोदय शब्द के साथ अहिंसा ओर 
सत्याग्रह का भाव आ ही जाता है और समाज-सत्ता के साथ सामाजिक 
क्रान्तिकारी राजनेंतिक शक्कि का भाव भी स्पष्ट होजाता है । 

सबसे पहले ध्यान में रखनेलायक बात यह है कि इन दो मतों के 
आदरश में बहुत कुछ साम्य है। दोनों को सामाजिक अन्याय असह्य हैं । 
दोनों को समता प्रस्थापित करनी है । दोनों अश्रथ! का अनथ्थ देख सके 
हैं। दोनों क्रान्तिकारी हैं| दोनों में यह श्रद्धा है कि अन्तिम स्थिति में 
मनुष्य-जीवन के लिए. राजनेतिक सत्ता का नाश ही अभीष्ट है। जब 
मनुष्य सुसंस्क्ृत ओर सुसंगठित होगा तब उस पर किसी भी प्रकार का 
बाह्य नियन्त्रण रखने की आवश्यकता नहीं होगी। राज्सत्ता का होना 
मनुष्य-संस्कृति का अपमान है। जब सब-के-सब्र सजन बन जायेंगे अथवा 

१, दो वस्तु के बीच जब किसी भी किस्म की संगति नहीं दीख 
पढ़ती तब अंग्रेज़ी में प्रायः कहते हैं--]]272८ 45 7शां7८८ 
7]977९ 707 728507. यही बताता दै कि श्रगर अश्रनुप्रास मिल जाय 
तो तकंशुद्धि की कोई जरूरत नहीं | मनुष्य-ब॒द्धि की बाल्यावस्था का यह 
लक्षण है। --लेखक 


; श्ट३ : 


दुजनता का कोई आकषण ही नहीं रहेगा तत्र त्रिना किसी बाह्य सत्ता के 
मनुष्य का सामाजिक जीवन अच्छी तरह से चल सकेगा | 

अन्तिम आदश का जब हम खयाल करते हैं तब सामान्य जनता 
दोनों को खप्न-सेवी और तरंगी कहती है। ओर ये दोनों अपनेको तो 
शाखत्रशुद्ध ओर व्यवहार-कुशल मानते हैं। गांधीजी अपने को व्यावहारिक 
ग्रादशंवादी (78८८८०७ [02०॥5:) कहते हैं। और समाजवादी 
अपनेको पूणतया विज्ञानानुयायी । 

इतना साम्य होते हुए भी दोनों की काय-पद्धति में प्रोर विभिन्नता' 
है | गांधी-दशंन मनुष्य की व्यक्तिगत शक्ति के ऊपर अ्रमययांद विश्वास 
रखता है | समाज-सत्ता-दशन मनुष्य की सामाजिक शक्ति पर ही पूर्णतया 
आधार रखता है | गाधी-दशन सामाजिक न्याय और समता की दृष्टि से 
एवं आध्यात्मिक और विकास की दृष्टि से जीवन की सादगी को अनिवार्य 
समभता हैं। दूसरा मत” इसके विपरीतहै | मनुष्य अपनी आवश्यकताये 
बढ़ाकर भी सामाजिक न्याय को प्रस्थापित कर सकता है और मानवी 
विकास के लिए साधन-समस्द्धि बाधक नहीं वरन्‌ अत्यंत पोषक है, ऐसा 
उत्तका विश्वास है। 

समाजदशन का भ्रुकाव सत्ता, सम्पत्ति ओर लोक-बस्ती केन्द्रित 
करने की ओर है । इधर गॉधी-दश न में जहातक हो सके सत्ता का 
निमू लन करना ही अभीष्ट है। सम्पत्ति वर्षा की बूदों के समान समाज 
के सब व्यक्तियों के हाथ में त्रिखेरी जाय, यही इसमे हितकर मानते हैं | 
ओऔर जनसंख्या भी बड़े-बड़े शहरो ओर कल-कारखानों में भीड़ कर बसने 
की अपेत्ता गांवों में अपनी-अपनी ज़मीन पर अलग-अलग बाड़ी बनाकर 
रह जाय तो उसे अच्छा समभते हैं। 

दोनों पक्ष जबरदस्त मिशनरी वृत्ति के हैं | तो भी गांधीजी व्यक्तियों 
के जोवन में परिवर्तन करके उसीके द्वारा सामाजिक जीवन को बदलना 
चाहते हैं। और समाजवादी व्यक्तियों की राय में परिवत्तन करके उसका 
असर राजसत्ता पर डालकर उसीके क़ानून द्वारा समाज-व्यवस्था में एक 

ही साथ क्रान्ति कराना चाहते हैं | वे झहते हैं-जबतक बहुतों का विचार 
परिवतन नहीं होगा तब्रतक क़ानून में परिवर्तन नहीं होगा । जिनके पास 
सम्पत्ति, सामथ्य और सत्ता है उनमें उसे छोड़ने की बुद्धि जाग्त होना 
नामुमकिन है । थोड़े लोग साधुत्य के आदश से वराग्य से अथवा समाज- 
सेवा की इच्छा से धन ओर सत्ता छोड़ दे सकते हैं; किन्तु सारे समाज 
में ऐसे लोगों का बहुमत मिलना असम्मव है । इसलिए जिनके पास 
सत्ता और सम्पत्ति नहीं है उन्हींको जागत करके उनके बहुमत के सामर्थ्य 
का लाभ उठाकर क़ानूनों में परिवतन करना चाहिए ओर राजसत्ता 
अकिचनों के हाथ रखनी चाहिए और एक बार अकिंचन सत्ताधारी है 
गये तो फिर तमाम सम्पत्ति और उसे पेंदा करने के साधन धनियों के 
हाथ से छीनकर सारे समाज के हाथ में सोंप देना आसान है । यही व्यव- 
हार का मार्ग है। अगर यह इन्किलाब धनी लोग स्वाभाविकता से होने 
दगे, तो उसमें हिंसा का कोई कारण ही नहीं हे । किन्तु यदि धनी लोग 
बहुमत के अधीन नहीं होगे और गरीबों की सत्ता के विरुद्ध घड़यन्त्र 
करते रहेंगे तो उनका दमन ओर शासन हिंसा द्वारा भी करना पड़ेगा । 
यही समाज-दशन की भूमिका है। अगर बहुमत की बात सवमान्य 
होजाय' तो बिना रक्तपात किये क्रान्ति आसानी से की जा सकती है, किन्तु 
जब सत्ताधीश और घनपति ऐसे परिवर्तन को परास्त करने के लिए प्रति- 
क्रान्ति करने की कोशिश करते हैं तब घोर रक्तपात की नौबत पहुँच जाती 
है ओर उसकी जिम्मेदारी उन्हींके सिर पर है जो बहुमत का विरोध करते 
है | यह है भूमिका समाज-दश न की | ह 

इस भूमिका के मूल में यह विचार निर्विवाद है कि बहुमत की सत्ता 
के लिए कोई मर्यादा ही नहीं है । अपनी मेहनत से पाये हुए घन पर 
व्यक्ति की जो अ्रबाधित सत्ता आज मानी जाती है ओर उसकी पत्रित्रता 
की घोषणा की जाती है उस पर समाजवादियों का तनिक भी विश्वास 
नहीं है। वे कहते हैं कि सम्पत्ति का निर्माण सामाजिक सहकार के बिना 
हो ही नहीं सकता । इसलिए यह सम्पत्ति सामाजिक चीज्ञ है | हवा और 


£ हज्य दे 


पानी पर जिस तरह किसी व्यक्ति का कोई अधिकार नहीं, उसी तरह हर 
तरह की सम्पत्ति पर किसीका भी व्यक्तिगत अधिकार नहीं है। और 
जिस तरह सामान्यतया हवा ओर पानी हरेक को चाहे जितना ले लेने का 
ग्रधिकार है उसी तरह जब समाज-सत्ता प्रस्थापित होगी ओर विज्ञान के 
सहारे अन्न-वस्त्रादि सत्र वस्तुय सामाजिक सहयोग से पेदा की जायंगी, तब 
उनकी भी बहुतायत हवा-पानी के जितनी नहीं तो काफी तो हो ही जायगी | 
किर तो किसी को चोरी करने की इच्छा ही नहीं रहेगी । और श्रम टालने 
की वृत्ति भी लोगों के हृदय में नष्ट हो जायगी | जिस हद तक परिश्रम 
आनन्ददायी होता हे उसी हद तक काम करने से ही मनुष्य समाज को 
ज़रूरत पूरी हो जायंगी | 

यह अंतिम आदश बड़ा सुद्दावना मालूम देता है ओर साथ-साथ 
यहा तक हम केसे पहुँच सकते हैं ऐसी शंका भी मन में आ जाती है। 

समाजवाद के नाम से इतनी अनेकानेक याजनाये दुनिया के सामने 
रक्‍खी गई हैं ओर इतने भिन्न-भिन्न प्रयोग भी जगह-जगह किये गये हैं 
कि उनके बारे म॑ एक सवंसामान्य चित्र खींचना कठिन है। कई योज- 
नाय सोम्य हैं, कई अत्यन्त कड़ी हैं | अगर इनके तारतम्य भेद देखकर 
इनकी श्रेणिया बनाई जाय॑ तो इनमें कम-से कम तीन सप्तक तो मिल 
ही जायंगे | 

ओर भी कई बाते इस तुलना में ध्यान में रखनी चाहिएं । गाधी- 
दशन के सिद्धान्त स्पष्टतया शब्द-बद्ध नहीं हुए, हैं। गांधीजी का यह 
तरीक़ा ही नहीं है | किसी प्रसंग को समभाने के लिए ही वह तच्व-चर्चा 
करते हैं। और प्रसंग उपस्थित होने के बाद ही अपने इष्ट-देवता सत्य- 
अहिंसा से तत्त्न-निंय पूछ लेते हैं और उससे जो जवाब मिलता है 
उसका अनन्य निष्ठा से पालन भी करते हैं। इसलिए गांधी-दशन के 
सिद्धान्त खतन्त्रतया तात्त्विक रूप में लिखे हुए नहीं पाये जाते हैं । 

इसके विरुद्ध समाजवाद में सिद्धान्त-चर्चा की प्रचुरता है। किन्तु 
आज के लिए, गांधीजी के जेसा, तुरंत का कार्यक्रम कहीं भी स्पष्टतया नहीं 

पाया जाता | ऐसी विषम स्थिति में इन दोनां के बीच ठुलना करना कठिन 
है | ओर मुकाबला तो हो ही नहीं सकता। मुकाबला करने के लिए 
सामान भूमिका कही भी नहीं पाई जाती हे । 

दोनों पक्त को एकसाथ काम करते देखने की जिनकी तीज्र किन्तु 
भोली अभिलाषा है, वे दोनों के बीच जो आदशं-भेद ओर साधन-मेद हे, 
उसे दकने की कोशिश करते हैं | अगर ये दो पक्ष पूर्णतया पारमाथिक 
([70 (९७० ८४/7९४८) नहीं होते तो दोनों भी मान जाते कि दोनों में 
विशेष मतभेद नहीं है। जो दोनो को जानते हैं उनके लिए यह बात स्पष्ट 
है कि दोनों के बीच जो भिन्नता है वह ताल्विक है, मौलिक है, तीत्र है 
ओर अटल है । इन दोनों के ब्रीच सहयोग हो सकता है; 'किन्तु कुछ 
काल के लिए ही । थोड़ा आगे जाते हुए दोनों के बीच कभी-कभी संघरष 
ओर संग्राम अवश्य होने वाला है। 

संग्राम का खयाल मन में उठते ही कल्पना उसका चित्र खींचना 
चाहती है; क्‍योंकि यह संग्राम अपूव और अद्भुत होगा । समाज-दशन 
को संग्राम-पद्धति एकदम नवीन और बहुरूपी है और उसमें किसी भी 
किस्म का परहेज्ञ नहीं है | 
... इधर गॉबीजी की-गाँधी मार्ग की--संग्राम की पद्धति भी अजीब 
है | गॉधीजी के साथ लड़ना मानों पानी के साथ लड़ना है | पानी दीख 
पड़ता है निराग्रही; किन्तु है अल जीवन-घधर्मी । उसे गरम करो, भाष 
होकर अदृश्य हो जायगा; किन्तु हवा में तुरन्त क्रान्ति कर देगा । उसे हृद्‌ 
से अधिक टंडा करो, वह पत्थर के जेंसा मज़बूत बनेगा और मामूली 
मौलिक नियमों को तोड़कर अपना आकार भी बढ़ा लेगा । काटने से 
वह टूटता नहीं, जलाने से नष्ट नहीं होता | सचमुच गाँधीजी की युद्ध- 
पद्धति देवी है । जब समाजवाद और गाँधी-दर्शन के बीच संघर्ष शुरू 
होगा तब स्वग के देव विमानों में बेठ-बेठ कर हाथ में मालाएँ लेकर 
बिना पलक हिलाए उसे देखते रहेंगे । 

समाजवाद का विरोध करने वालों मे ऐसे बहुत कम लोग हैं, जिन्‍्हों- 
ने समाजवाद का मूलग्राही अध्ययन किया हो | 

समाजवादियों पर इलज्ञाम लगाया जाता है कि वे केवल शब्दशूर 
हैं --बोलते हैं, लेकिन कुछ करते नहीं । 

हमारे देश के लिए शायद यह सही होगा, किन्तु समाजवाद की 
तात्विक भूमिका अन्य वादों से कम ठोस नहीं है । श्रन्यान्य देशों में वहाँ 
के प्रखर कमयोगियों ने समाजवाद के असंख्य छोटे-मोटे प्रयोग किये हैं | 
रूस म॑ समाजवाद को सफलता भी अ्रच्छी मिली हे । 

इधर हिन्दुस्तान के समाजवादियो मं भी ऐसे लोग मौजूद हैं जिन्होंने 
समाजवाद पर ईमान लाने के पहले गॉधीदल्ल म॑ रहकर गाँधीमत का 
प्रचार किया है, ठोस काम किया है ओर ओरों के साथ बलिदान मे भी 
शरीक हुए हैं। ऐसे लोगों के समाजवादी होते ही उनको हँसी उड़ाने से 
लाम नहीं है । हँसी उड़ाकर समाजवाद को हम उड़ा सके, इतना वह 
पोला या हलका नहीं है । 

न दो दर्शनों का तुलनात्मक अध्ययन करने में और भी एक कठि- 
नाई सामने आती है । यद्यपि यह मानना होगा कि गाँधीजी स्वय अपने 
टड़ के असाधारण ओर सफल प्रचारक हैं; उनका प्रचार, संकल्प, वाणी 
और क्रिया तीनों दड़ से चलते हैं ओर वे प्रतिपंत्षी को जीतने मं भी 
कुशल हैं, तो भी यह बात निविवाद है कि गाँघी-पक्ष अक्सर प्रचार- 
बिमुख है । स्वयं गाँधीजी ने इरू प्रचार-विमुखता को उत्तेजन दिया है । 

इसके विरुद्ध-समाजवादी दल में केव्रल प्रचार-ही-प्रचार है । प्रति- 
पक्षियों के साथ ओर अपने पक्त के अन्दर भिन्न-भिन्न राय रखने वाले 
सपक्षियों के साथ चर्चा करते वे कभी थकते ही नहीं । 

अब इन दोनों के का का असर जनता के हृदय पर केसा पड़ता 
है, यही हम देख ले तो सामान्यता कह सकते हैं कि सामान्य लोगों को 
सुनने में तो समाजवाद अधिक प्रिय लगता है; किन्तु वे गाँधीपंथ की 
छुत्र-छाया में अपने को अधिक सुरक्षित पाते हैं । 

आजकल के ज़माने में देनिक, मासिक आदि वृत्तिविवेचन के द्वारा 
दत््वचर्चा बहुत कुछ होती है, तो भी परमार्थ से सोचने वाले लोग न तो 
तत्तविवेचकों में मिलते हैं, न उनके पाठकां में | आजकल लोग अपनी 
मेहनत से विचार करना मानों भूल गये हैं | लोग विचार करने की अपेक्षा 
कपड़े की तरह विचार ओढ़ने के ही आदी बन गये हैं | 

इसका इलाज एक ही हे। दोनो पत्त के विचार पास-पास लाकर 
लोगो के सामने रख देने चाहिएं | जहाँतक में जानता हैँ इसी उद्देश्य से 
भिन्न-भिन्न व्यक्तियों के विचारों का यह संग्रह प्रकट किया गया है। प्रका- 
शकों ने मुझे इस संग्रह का सम्पादक नियुक्त किया है; किन्तु लेखका की 
ओर लेखों की पसन्दगी प्रकाशक क़ी ही है।इस पसन्दगी पर अपनी 
सम्मति देने का काम मेरा नही है | चुनाव तो अच्छा ही हुआ हे | जिन- 
जिन लोगों को प्रकाशकों ने पूछा वे सब के सब यदि सहयोग देते तो इस 
संग्रह की उपयोगिता और बढ़ जाती । 

रिवाज कहता है कि लेख ओर लेखकों का चुनाव जो करे उसीको 
सम्पादक समभाना चाहिए. । मूल संकल्प में मुझ पर भार केवल भूमिका 
लिखने का था; वह भें नहीं कर पाया । अब लगता है, यह अच्छा ही 
हुआ | हमें श्रद्ध य राजेन्द्र बाबू की भूमिका मिली; पर भूमिका न लिखने 
से मेरा छुटकारा नहीं हुआ । उपसंहार लिखने का भार मुकपर आ पढ़ा 
है । आशा करता हूँ, यह उपसंहार सामान्य वाचकों के लिए बिलकुल 
दुर्बोध नहीं होगा । 

जो लोग विचार करना पसन्द नहीं करते और केवल तेयार माल 
ओढ़ लेने की जिनकी आदत है, वे मुझसे श्रपेज्षा करेंगे कि मैं दोनों पक्ष 
की तुलना करके दोनों का समन्वय कर बताऊँ, अथवा कम-से-कम न्याय- 
तुला हाथ में लेकर न्यायाधीश के जेसा अपमा निणुय सुना दूँ । 


किन्तु मेरी इच्छा ही नहीं कि में ऐसा कुछ करू । ऐसा निणय देने से 
किसी का कुछ लाभ भी-नहीं होगा | आखिरकार गाँधी-दशन ओ्रोर समाज- 

दशन के बीच समन्वय तो अवश्य होगा; किन्तु याद रहे कि समन्वय 
करने का काम आखिरकार दिमाग का नहीं, जीवन का है। 

इस समन्वय को क्या-क्या शर्तें हैं, वे भी देखनी होंगी | जन्र लेनिन 
का बड़ा भाई फाँसी पर चढ़ रहा था तब उत्कटता से सोचने वाले लेनिन 
को उस्ती वधस्थान पर साक्षात्कार हुआ कि आंतकवाद से देश का उद्धार 
होने वाला नहीं हे | श्रहिंसा का वह साज्षात्‌कार नहीं था, किन्तु लेनिन 
ने प्रत्यक्ष देखा कि वेयक्तिक खून करने और आतक जमाने के प्रकार 
विफल हैं। उसने देखा कि आधिक क्रान्ति और ४5५ 8८४० ही 
सर्वेसम इलाज हैं | उसकी नसीहत जब रूस ने मान ली तभी रूस 
'रशिया! विजयलक्ष्मी की कृपाह्टि पा सका। 

लेनिन को एक साक्षात्कार हुआ । मेरी कल्पना है कि हिन्दुस्तान में 
समाजवाद को दूसरा साक्षात्कार आहिस्ते-आहिस्ते हो रहा है। यह मेरा 
केवल दृष्टिग्रम हो सकता हे, लेकिन में तो उसके स्पष्ट चिह्न देख रहा हैँ । 

हिन्दुस्तान में समाजवाद को अहिंसा का सात्तात्कार कणशः श्र 
क्णशः हो रहा है । समाजवाद ने अगर अर्दिंसा का तत्व समक लिया तो 
समन्वय की बहुत कुछ तयारी हो चुकी। 

आ्राजकल का इतिहास हम बतलाता है कि हिंसा केंडरसे नतो 
दुर्जन अपनी दुजनता से बाज्ञ आये हैं, न सज्जनों ने कायर होकर अपने 
सतूपथ को कभी छोड़ा है | हिंसा जसी निवीय चीज़ दूसरी है ही नहीं । 

ओर यूरोप में अब जो हिंसा का महोत्सव जम रहा है वह अभी हमें 
बताता है कि कम से-कम हमारे लिए हिंसा मार्ग नहीं है । हिन्दुस्तान जैसे 
समृद्ध राष्ट्र को सदियों से लूटकर इग्लेंड ने जो फौजी तेयारी की है उतनी 
तेयारी निस्सत्व हम सैकड़ों वर्षों की तेयारी के बाद भी बता नहीं सकेगे । 
ओर इंग्लेर्ड के पास इतनी तैयारी होते हुए मी इंग्लैरड जिसतरह जर्मनी 
इटली के सामने कॉप रहा है, उसे देखते हुए कोई भी विचारशील मनुष्य 
हिन्दुस्तान में हिंसा के माग से विजय पाने की आशा नहीं कर सकेगा | अगर 
हमने हिंसा का आश्रय लिया तो या तो चीन और स्पेन जैसी हमारी गति 

होगी अथवा सुन्द-उपसुन्द की नाई हम आपस में एक दूसरे को काट 
भरेंगे। अहिंसा पर जिनका विश्वास नहीं ब्ेठता है वे भी श्रब हिंसा पर 
विश्वास करने की हिम्मत नहीं करते हैं। जगत की परिस्थिति ही हिन्दुस्तान 
के समाजवादियों को अ्र्हिंसा की शिक्षा दे रही है । 

समन्वय की दूसरी शत है साधन शुद्धि की, जिसे गाँधीजी सत्य के नाम 
से पहचानते हैं | बहुत से लोगों को गाँधीजी का यह आग्रह अखरता है । 
साधन-शुद्धि पर विश्वास करनेवाले लोग भी अक्सर मानते हैं ओर कभी- 
कभी कहते हैं कि 'गाँधीजी साधन-शुद्धि के आग्रह मे अतिरेक करते हैं । 
इस अपूर्ण दुनिया में एक हो किस्म के साधन से काम नहीं चलता है । 
ग्रगर तात्कालिक फल चाहिए तो भले-बुरे सब साधनों का व्यवहार करना 
पड़ेगा । अनेसगिक आहार-व्यवहार रखनेवाले लोगों के बीमार पड़ने पर 
नेसर्गिक उपचार से ही काम केसे चलेगा ? एक दिन में बुखार बन्द कराके 
अगर इम्तद्ान में बेंठना हे या काम पर जाना है तो वहाँ लंघन-चिकित्सा 
काम में नहीं आयेगी । वहाँ तो बीस-बीस ग्रेन कुनेन भी लेनी पड़ेगी । 
बुखार से बरी होने के बाद दूध और नींबू लेकर कुनेन का बुरा असर 
धीरे-धीरे दूर किया जा सकता है। जिसे तुरंत फल-प्राप्ति चाहिए. उसे 
साधन-शुद्धि का श्रति आग्रह नहीं रखना चाहिए |! 

गाँधीमत और समाजवाद के बीच जो संघ्रष होनेवाला है वह शायद 
इस। बात पर होगा । उस समय गाँधीमत को मानने वालों की पूरी-पूरी 
कसोटी होगी । 

यहाँ पर भी ईश्वर की कहें या इतिहास-घटना की कहें, व्यवस्था ही 
ऐसी है कि हिन्दुस्तान मलिन साधनों से आगे बढ़ नहीं सकेगा। जत्नतक हमारा 
पाप शाप का रूप धारण करके हमारे सामने खड़ा है तबतक मलिन 
साधनों से राष्ट्र को फायदा पहुँचने को ६जाय विनाशक पापों को हो बल 
पहुंचेगा । हरिजनों का प्रश्न, हिन्दु-मुसलमानों की समस्या, हमारा सामा- 
माजिक उच्च-नीचभाव ओर धूत साम्राज्य की पकड़ को, मज्ञबूत करने- 
वाली हमारी राजनेतिक नादानी, यह सब हिन्दुस्तान के पुराने पाप हैं । 

इनका शाप हिन्दुस्तान को घेरे हुए है | क़हीं भी मलिनता का संग्रह किया 
तो ये दोष बढ़ेंगे ही । ओर अन्त में साधन-शुद्धि का महत्व राष्ट्र के सामने 
सिद्ध हो जायगा । द 

समाजवाद जब अहिंसा और साधन-शुद्धि की दीक्षा लेगा तब्र उसे 
सत्याग्रह का किमी-न-किसी रूप में दशन हो ही जायगा । आज के सत्या- 
ग्रह में शायद कुछ अन्तर होगा; किन्तु उसमें समाजवादी ओर गाँधीवादी 
दोनों दल सम्मिलित हो जायँंगे और उनके जीवन द्वारा हमें इन दोनों का 
समन्वय सिद्ध करने का रास्ता मिल जायगा । साधनशुद्धि और अहिंसा 
की बुनियाद पर यह जो समन्वय खड़ा होगा वह स्थायी और कल्याण- 
कारी होगा । 

किन्तु आज हम उस समन्वय की आशा नहीं कर सकते हैं। आराज 
तो दोनों के बीच एक समभोते की ही हम अपेकज्ता करते हैं । 

मेरे ख्याल से समाजवादी लोग अपना दल बनाकर काँग्रेस में आये 
सो तो ठीक हुआ । जो लोग प्रत्यक्ष काय में ओर राजनेतिक संस्थाओं में 
शरीक नहीं होते उनकी बातों पर कोई ध्यान नहीं देता है| इसलिए 
विचार-प्रचार के लिए राजनीतिक संस्थाओं में घुस जाना ज़रूरी होता 
है; किन्तु काँग्रेस की कायवाही में शरीक होने में उन्होंने जल्दबाजी की ; 
समाजवादियों के पास जो क्रायक्रम है, वह स्वराज-प्राप्ति के बाद ही 
काम आ सकता है। स्व॒राज प्रामि के लिए तो काँग्रेस की शक्ति बढ़ानी, 
विभिन्न दलों में काम-चलाऊ एकता स्थापित करनी, यही परमोच्च 
कतंव्य है | कांग्रेसी ढंग से ही स्वराज प्रामि का काय चलाने में 
सहायक बनकर समाजवादी अ्रगर अपनी उपयोगिता सिद्ध करें ओर ऐसा 
करके काँग्रेस पर कब्ज्ञा करें ओर स्वराज-प्राप्ति के बाद आगे के समाज- 
सज्ञठन में अहिंसा और साधन-शुद्धि से परिपूर्ण कार्यक्रम अमल में लाये 
तो उनके लिए, यह सबसे उत्कृष्ट नीति होगी | स्वातन्त्र्य-युद्ध में जिस 
च्ण हम विजय पायँगे उस समय देश में बहुत-कुछ विचार परिवत्तेन 
हुआ हम देखेंगे । स्वतन्त्रता की साधना राष्ट्र के लिए. सबसे बड़ी दीक्षा 

है। उसमें सत्र हीवता भस्म होकर राष्ट्र में जो-कुछ स्वर्ण हो, वही चम- 
कने लगता है | 

मुझे आशा है कि समाजवादी अ्रत्र धीमे-धीमे समझ गये होंगे कि 
गाँधीजी का विरोध करते-करते उन्होंने राष्ट्र को कज्ञीण और प्रतिगामी तत्वों 
को मज़बूत किया है | स्वराज-प्रामि तक हम दोनों का साथ-साथ चलना 
श्रनिवाय है | स्वातन्त्य-प्राप्ति के बाद अगर आन्तरिक क्रांति करने की 
घात रह गई तो समाजवाद उस काय को अपने हाथ म॑ ले सकता है। 
उसके पहले करने की राजनेतिक क्राति तो गाँधीजी की बताई हुई कॉग्रेस 
की नीति से ही हो सकतो है | इसलिए आज तो दोनों को हार्दिक सम- 
भोता करके देश की शक्ति ही बढ़ानी चाहिए | 

यह समभोता अगर काफी दिन तक चला ओर दोनों ने भैय के 
साथ काम लिया तो दोनों दलों के विचारों में, ओर कार्य-पद्धति में काफी 
परिवतन हो जायगा | समाजवादी दल अगर गाँधीजी की ओर काँग्रेस की 
शक्ति को नष्ट नहीं करेगा, तो काँग्रेस उसी के हाथ में जानेवाली है ओर 
अगर, जेती कि मुझे उम्मीद है, दोनों दल एक-दूसरे से बहुत-कुछ सीग्व 
लेंगे तो--संघष की जगह स्थायी समन्वय सिद्ध हो जायगा | 


९, समाजवाद : पूंजीवाद ( प्रकाशित हों गई ) 
२. यंत्र की मयोदा 
३. हम गुलाम केसे बने ? 
४. हम बैभवशाली हैं या ग़रीब 
४. राष्ट्रीय गीत 
( शीघ्र ही प्रकाशित होंगी ) 





* 


